
hvala za ves sir 


Prejšnji mesec je pri rosnih 43 letih preminil naš plodoviti sodelavec 
Aleksander 'Guattro' Hropot. Za sabo je pustil ducate opisov iger, izčrpne 
vedeže, odlične štorije, mn3njalniške spomine, Dukovo impersonacijo, 
wamp holding system in mnogo koz. Za njim žalujejo slednje, JCT in h 


ne vem več natanko, se pa dobro spomnim kraja - naše bivše pisar- 

ne v Delovi stolpnici. Sedim takole in berem, kar zazvoni telefon in 
na drugi strani nekdo terja Sergeja Hvalo. Bil je to omenjeni pisec konku- 
renčnega gamerskega lista Megazin, ki me začne nadirati, da jaz za Joker go- 
tovo nisem testiral konzole sega 32X (to je bil naglo proslul dodatek za mega 
drive), ampak sem vse skupaj prepisal. Seveda mu nisem ostal dolžan in sem 
ga nazijal nazaj, češ, da sem zadevo še kako špilal in če mu kaj ni prav, lahko 
pride na osebni obračun. Izziv sem zabelil z nekaj krepkimi rudarskimi. No, res 
je prišel, le da ne na clash of the titans, kjer bi se zaradi najine korpulentnosti 
podrl nebotičnik. Po propadu Megazina se je Aleksander pridružil naši ekipi, ki 
je nudila več jošk in zdravilne zeli. Tako je tisti glas s telefona postal stas, ki 
je kmetoval, gojil koze in masovno brisal hamburgerje z obličja zemlje. 
Oktobra 1995 smo objavili njegov prvi opis in odtihmal je bil Guattro, kakor se 
je poimenoval zaradi svojega tedanjega vagna - katrce, stalen del Joker Cream 
Teama. Skozi leta je prispeval več sto opisov raznoraznih špilov, najpogosteje 
avantur, frpjev, Civilizacij in Farming Simulatorjev. Pri tem je v oblaku ne- 
znanih substanc podelil najvišjo oceno v zgodovini Jokerja. To je bila 
kultna 104 za adiktivno akcijsko miselnico Endorfun. Raje od naštetega 
je imel Guattro le še malo dansko žverco Huga, ki mu je ljubezen izpo- 
vedoval s posebej zajedljivimi opisi in vanje vpletal sarkastične akro- 
stihe. Med epske podvige pa nedvomno sodi tisti, da je obrnil Diabla v 
dveh večerih in še mu je ostalo časa, da je šel skidat živini v štalo. 
Vendarle zapuščina gorostasnega Guattra sega precej onkraj rivjujev. 
Ena njegova plat je bila pojavna, za kar je bil s košarkaško višino in sodč 
kasto oblostjo jako primeren. Nekoč smo ga denimo našemili v 


A leksander Hropot je bil zame najprej glas. Bilo je leta 1994 ali '95, 

Duka Nukema in ga v družbi s polnagico objavili na koledarju. S kmečko po- 
stavnostjo je navdušil tako bralce kot 3D Realme, od katerih smo na tekmova- 
nju za najboljšega posnemovalca za nagrado prejeli kup neuporabnosti. Nada- 
lje je bil Guattro prvi član Joker Cream Teama na naslovnici našega časopisa. 
Na tekmovanjih je vdano prenašal kot cent težke 22-inčne katodne monitorje, 
povsod oglaševal edinstveno Jokerjevo majico s sloganom 'Nosijo jo lahko tu- 
di lepi' in po vsej Sloveniji prodajal kozji sir (sladokuscem) ter sirotko (bilder- 
jem) s svoje savinjske kmetije. Le v znameniti wamp holding system ga nismo 
nikdar uspeli stlačiti. Nismo imeli modela XXXXL. 

Čeprav je bil Guattro plodovit tudi izven Jokerja, saj je postal doktor veterinar- 
ske medicine in sodeloval pri proznih mnogobojih, je imel daleč najdaljši staž 
ravno pri farbovitem magazinu, za katerega je spisal številne zanimive vsebine. 
Laktur ga je sicer hotel nemalokrat zadaviti vlsed stalneha zapitkovanja, ured- 
nik pa zaradi redne nerednosti, toda vseeno je gorostas poskrbel za niz memo- 
rabilnih sestavkov. Naj bodo to štorije, med katerimi mnogi pomnite najmanj 
Mladega Supermana in Avtoštoparko ... stara rubrika Igle v kopici, kjer je po 
spletu iskal domnevno nenajdljive reči, in novejša Uma turban, ki jo je vo- 
dil več let ... članki o njemu tako ljubem internetu, za katerega je bil 
velik strokovnjak ... ali vedeži. On je bil tisti, ki nam je vsem razsvet- 
lil obzorja z izobraževalnimi zapisi o Zvezdnih stezah, penis enlar- 

gerjih, Jezusu Kristusu, dreku, supergah, čokoladi in pivu. 
Upam, da ima slednjega v večnih loviščih, kamor se je marca 
preselil zaradi odpovedi srca, neomejene količine. Ter da se mu 
bo uresničila želja z njegovega bloga Izpovedi in temne vizije, da 
se bo reinkarniral kot kombajn. Stanu primerna želja, ni 

kaj. Se vidimo na njivi, O. 

Naročniki imajo 20% popusta. 
Naročnina se po izteku plačanega obdobja samodejno podaljša, 
če naročnik naročnine ne prekliče. Slednjega si ne želimo. 


tiskarna ABO Grafika 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Pred kratkim se je v igralskih medijih znašla 
neznansko senzacionalna vest. V Veliki Brita- 
niji so učitelji iz združenja štirinajstih osnovnih 
in dveh srednjih šol starše ukorili s pismom. 

V njem so jih opozorili, da jih bodo prijavili 
policiji in socialni službi, če svojim otrokom 
ne bodo preprečili nabijanja iger, ki imajo 
oznako za starejše od 18 let. Ko je novica, 
pospremljena z ustreznim medijskim spinom, 
prišla v javnost, je takoj nastal vihar obtožb na 
rovaš prtoksov, ki se praskajo tam, kjer jih ne 
skrbi. Starši pač že vedo, kaj je dobro za deco! 
No, izven soja žarometov osrednjih časopisov 
in portalov je izkazalo, da to ne drži. Učitelji z 
dotičnih šol so povedali, da so v pismu na- 
merno pretiravali, da bi vzbudili pozornost. 
Nato so opisali več primerov otrok, starih 
okrog osem let, ki so bili pri pouku neprespa- 
ni, bilo jih je strah in postajali so nasilni. Po 
preverjanju so ugotovili, da so ti otroci igrali 
naslove, namenjene starejšim, kot je mobil- 
niška grozljivka Five Nights at Freddy's. Čemu 
se starši niso zganili? V prvi vrsti številni niso 
vedeli, kaj se dogaja. Mislili so, da starostna 
oznaka pomeni spretnost, ki jo igra zahteva od 
otroka, kakor na primer pri lego kockah. Na- 
dalje se niso zavedali, da so otroci izpostavlje- 
ni pritiskom tako družbenih omrežjih in splet- 

Velika tišina Brezdanjo črnino poslušamo in vanjo kričimo, dobimo le lastne odmeve. 12 

nih servisih, kot je Xbox Live, kjer so jih najst- 
niki zafrkavali, da si ne upajo in da so dojenč- 
ki. Nekaterih staršev pa enostavno ni brigalo, 
kaj njihovi otroci igrajo. 

Pogost argument odraslih igralcev je, da nam 
špili niso nič škodili. Vendar so bili v naši dobi 
drugačni. Grafično so bili neprimerno bolj 
neotipljivi in abstraktni. Tisti orjaški piksli in 
primitivno piskanje so zahtevali tak vložek do- 
mišljije kot knjige, če si hotel v njih uzreti pra- 
ve soldate, vesoljske ladje, strahove in eksplo- 
zije. Zdaj je drugače. Ni treba ravno garati, da 
bi v poligonskih podobah pred sabo videl tis- 
to, kar so avtorji nameravali. V Five Nights te 
na primer napadajo pošastne animatronske 
lutke, katerih je bilo strah še mene, kaj ne bo 
nekega malčka. 

Argument 'saj so samo igrice' me ne prepriča. 
Današnji špili, celo mobilniški, so nazorni in 
izrecni, starostne oznake pa so tam z name- 
nom. Svojemu petletniku niti v sanjah ne do- 
volim, da bi gledal, kako igram Bloodborne ali 
raziskujem fenomen trčenega Freddyja. Se pa 
zlahka poveževa ob Mariovih vratolomnostih 
in starejših igričkah tipa Pac-Man in Popeye. 
In če ga bodo v šoli zbadali, češ, kakšen otrok 
si, upam, da jim bo znal odvrniti: 'Ja, sem. In 
čimdlje bi rad bil." Sneti 

Pročelna grafika je vzeta iz nebarvite igrice za nepriložnostne gejmerje, katera se bo vpisala na vrh letošnjega zbornika. 

skočil namočit rit v Perzijski zaliv. Zdaj, ko so 

Emirati odpravili vizo in svojo nižecenovno lini- 
jo razširili do Zagreba, je Dubaj bližji in bolj dosto- 
pen. Morskouživalna počitniška destinacija s sanjs- 
kimi plažami to seveda ni, toda zabavnega početja je 
za teden ali dva več kot dovolj. Sleherni turist ima 
seveda v prvem planu fočkanje ob vse megaloman- 
ske šoping centre in divljenje nad urbanističnimi do- 
sežki, kot so burži in umetni otoki. Tovrstne ponud- 
be je v izobilju, vendar na račun steklenih nebotični- 
kov in mnogovrstnosti prebivalstva, med katerimi je 
le še petina staroselcev, izvirne arabskosti tam ne 
izkusiš. Tudi tisti množični (a vseeno obvezni) safa- 
riji po okoliških sipinah in beduinskih taborih so 
umetni in nepristni. Vozi te človek iz Bangladeša in 
šišo ti polni Kurd. Stik z navadnimi Arabci, takimi, ki 
ne izstopajo iz ferrarija, iščeš onkraj mestnih meja. 
To pot sem košček njihovega sveta našel na dirka- 
lišču posebne sorte. 
Ljudje dirkamo povsod in z vsem. Eskimi tekmujejo s 
krpljami, Indijci s sloni, v puščavi pa kajpakda z naj- 
bolj primerno živaljo ekosistema, kamelo. Nomadi 
Afriškega roga, Levanta in Arabskega polotoka so do- 
tičnega sodoprstega kopitarja udomačili pred dobrimi 
štiri tisoč leti in najbrž se je prvo postavljaštvo z njimi 
začelo še taisti dan. Kamele so bile vendarle ponos 
plemenskih vodij, saj so odtihmal spričo svoje skrajne 
okoljske prilagojenosti in izdatne hranljivosti močno 
pripomogle k preživetju mnogih ljudstev. Tekme med 
njimi so bile zategadelj samoumevne. Tudi najbolj 
znani kamelar Mohamed - naj njegova duša počiva v 
miru - je pogosto tekmoval s stanovskimi kolegi, kar 
daje udejstvovanju svojevrsten božji blagoslov. 
Dromedar, kakor se reče vrsti z enim hribčkom, je 
spoštovanja vredna žival. Ne samo, da zdrži mesece 
brez pitja in se roga peščenemu viharju v brk, v eni uri 


0: sem željan poceni tridesetih stopinj 


konj ni sposoben, dasi v hitrem šprintu bržda zmaga. 
A za razliko od konja, ki se giblje v popolnem sozvoč- 
ju z jezdecem, kamela ni tako ergonomična. Na puklu 
čičajoč človek je moteč tujek, ki nikoli ni eno z živaljo. 
Kdor je na kakšnem potovanju zajahal to štirinožno 
nenavadnost, pozna občutek. Preobjedeni glavarji so 
zato ugotovili, da sami niso najboljši jahači, in so za 
izkaz svojih grbavih tekačev pričeli uporabljati otroke. 
Ti so peresno lahki, zlasti, če jih stradaš. In namečko- 
ma potrošni material, saj so bili kupljeni v suženjstvo 
in zategadelj šejkova imovina. 

Na tak način so kamelje dirke potekale več tisočletij, 
še celo v aktualnem. Arabske vladarske hiše so redile 
dirkalne pasme, medtem ko so bili džokeji petletni 
mulčki, nabrani v Sudanu ali Pakistanu. Zmaga je pri- 
padla živali, fant pa je imel srečo, če ni končal pod 
kopiti in je dobil skledo kuskusa. A vremena se spre- 
minjajo in po mnogih pritiskih človekoljubnih organi- 
zacij so pred nekaj leti arabski tradicionalisti naposled 
popustili. Najprej so otroški tovor ukinili v Združenih 
emiratih, nato v Katarju in Bahrajnu, dokler ni postal 
prepovedan v vseh tamkajšnjih deželah. Seveda niso 
preklopili na odrasle jezdece, marveč so ubrali druga- 
čen pristop. Zveza kamelarjev je nagovorila neko švi- 
carsko podjetje, naj jim izdela robotske nadomestke. 
Kamele pač niso kot psi, ki na dirkah sami od sebe 
tečejo za zajcem na tračnici, dokler ne spustijo duše. 
Nak, one se brez goniča ne bodo niti premaknile. 
Visoko v Alpah so na željo naftarjev razvili ustrezno 
rešitev. Šlo je za desetkilogramske inštalacije, ki v 
resnici niso bili roboti, marveč motorizirani korobači 
na daljinsko z vgrajenim zvočnikom. Toda zaradi kul- 
turne razlike med izvajalcem in naročnikom projekt ni 
uspel. Kamel se ni dalo zlahka prepričati, Švicarji pa o 
njih niso imeli pojma. Aparaturam sta zavdala pesek 

UVODNJAK 


Arabske vladarske hiše so redile dirkalne pas- 
me, medtem ko so bili džokeji petletni mulčki, 
nabrani v Sudanu ali Pakistanu. Zmaga je pri- 
padla živali, fant pa je imel srečo, če ni končal 

pod kopiti in je dobil skledo kuskusa. 


in vročina in za povrhu versko zategnjeni Savdijci niso 
hoteli 'robotov', ki so jih izdelovalci dobronamerno 
oblikovali kot majhne človečke. Po črki Korana pona- 
rejanje človeške forme vodi v malikovanje, česar islam 
ne odobrava. Arabci so se nato lotili razvoja sami in v 
presenetljivo kratkem času izdelali mnogo boljšega 
ter petkrat lažjega polavtomatiziranega džokeja, ki na 
ukaz zadovoljivo priganja puklaste štirinožce. 
Sodobna dirka kamel je po novem videti jako nena- 
vadno. Po več kilometrov dolgi peščeni pisti galopira 
dva ducata dromedarskih samic, vse s peno na ust- 
nah. Na hrbtnih kocih, katerih barva priča o moštvu, 
imajo pritrjene nekakšne škatle z izrastki. Vzporedno z 
njimi pa se drenja enako število belih land cruiserjev, 
v katerih sedijo 'trenerji! z mikrofonom in komandno 
pripravo. Umetni džokej je zgolj posrednik, ki skozi 
zvočnik predvaja šefovo lajanje, medtem ko gumijasti 
biči neprestano spodbujajo in popravljajo smer. Sen- 
zor srčnega utripa goniču pove, koliko lahko revico še 
pritiska, to pa je tudi vse, kar je od 'robota'. Nekateri 
pametnjakoviči so sicer vdelali še električni šoker, 
ampak so jih sodniki dobili in jih prebičali. 

Kamelje dirke niso nacionalni šport Arabskega polo- 
toka, to je ipak fuzbal. Pravzaprav uživajo zanimanje 
le pri delu skupnosti, tistem, ki da na folkloro. Ker 
živali ne tečejo po stadionskem krogu, je gledalcev 
malo. Prav tako ni stav, za katere Alah ne mara. Toda 
neobičajna predstava je kljub temu vredna ogleda. 
Prizor hecnih grbavk in grozda prerivajočih se teren- 
cev dodatno zabeli komentator, ki ždi v eni od toyot, v 
tisti s kamero na strehi. Človeček se v tipično arabski 
maniri dere kot jesihar in če ga ne bi videl, bi ga uteg- 
nil zamenjati za mujezina, ki z minareta kliče k molit- 
vi. Pri tem dirka začuda ni turistična atrakcija, marveč 
pristen zbor lokalcev. Ponavadi je na dogodku še ka- 
melja tržnica, kjer prisostvuješ dražbam in se prepri- 
čaš, kako cenjeni so ti dirkalniki. Prvaki dosegajo vi- 


soke šestmestne zneske, kar je razumljivo, saj lastni- 
ku često pritečejo mercedes ali kakšno podobno sim- 
bolično nagrado. 

Lepa zgodba, kajneda? V kozmopolitanski Dohi in 
Dubaju ter v precej bolj zaprtem Riadu - vsi oženjeni z 
Ameriko - so zaradi pritiskov Združenih narodov in 
Bele hiše odpravili otroško suženjstvo, ki je bilo do ne- 
davnega vsem na očeh. Izročilo je resda utrpelo, a z 
modernizacijo so se znebili problema človeške kom- 
ponente in ugodili svetovni javnosti. Tako razmišljam, 
ko dogodivščino v iskanju gurmanskih EXP zaključu- 
jem s kameljim šniclom. Ne na dirkališču, se razume, 
saj tudi pri nas na hipodromu ne naročaš horsebur- 
gerja. A meso je halal, kar pomeni, da ga islamska 
postava za razliko od judovske dovoljuje, dasi ga prav 
pogosto ne jedo. Pravzaprav gre za delikateso, ki jo 
strežejo ob posebnih prilikah, praviloma na porokah. 
Bolj vsakdanje je kamelje mleko, ki vsebuje manj 
maščob in več beljakovin od govejega. V Jutrovem in 
v Afriki ga pijejo tisočletja, menda pa je zadnje čase 
pravi hit na zahodu in gre v Londonu za 30 evrov po li- 
tru. Morda nabavim par tetrapakov za domov. 

Toda ko grizem za svoj okus pretirano žilav zrezek, se 
mi nehote odpre širši vidik te navidez človekoljubne 
posodobitve športa. Tak, ki nadaljuje januarski uvod- 
njak. Kaj pa, če vsem tisočim otroškim džokejem v 
resnici ni bilo hudega? Kaj, če je bilo rekrutiranje za 
kameljega goniča za tistega mršavega pakija ali za- 
morčka loterijski dobitek? Kdo mu je potemtakem 
vzel službo, ki bi mu morebiti omogočila lepo življenje 
v deželi izobilja? Roboti! Gre za očiten primer pričetka 
vstaje strojev. Tesarstvo so osvojili že prej, zdaj so 
zaobvladali še kamelarstvo. Mar ni to prav nenavadna 
simbolika, da sta v roke avtomatov padla zveličavna 
poklica obeh velikih prerokov? 


David Tomšič 


Neskončni Tamriel brez naročnine 

Ali so bili pri Bethesdi pogumni ali premaknjeni, ko so 
The Elder Scrolls Online izdali z naročnino, ne vemo. 
Smo pa že lani predvideli, da igra kljub solidni izvedbi 
ni tako prelomna, da bi tak model zdržal, in se jeli 
spraševati, kolika časa bo trajalo, da bo omagala. Od- 
govor je enajst mesecev, kajti sredi marca je špil dobil 
podoben plačilni način kot Guild Wars 2. Po enkrat- 
nem nakupu v vrednosti 55 evrov se lahko v njem po- 
tepaš po mili volji. Kajpak obstaja vdelana štacunca s 
kožicami in domačimi živalicami, omisliti pa si je moč 
tudi naročnino, ki pospeši levelanje in samodejno od- 
klepa DLCje. No, najnovejša posodobitev, ki je napo- 
sled prinesla tatinstvo, umore in posledične kazni za 
igralce, je še vedno zastonj za vse. 


Igre so talec novega virusa 

Z 'ransomware' označujemo eno bolj pasjih inačic 
zlobne kode, ki po okužbi sistema zakodira pomemb- 
ne datoteke, nakar zahteva plačilo v novcih, da jih do- 
biš nazaj. Najbolj zloglasen tosorten trojanec je bil 
CryptoLocker, zdaj pa novi z nazivom TeslaCrypt na- 
ganja strah v kosti igričarjem, saj so najbolj na udaru 
shranjene pozicije in ostali fileti znanih naslovov. Na 
spisku najdeš DayZ, Minecraft, Skyrim, World of 
Tanks in več kot petdeset drugih. Virus fašeš z obis- 
kom spletne strani, okužene preko ranljivosti v Flashu. 
Zahtevana odkupnina znaša okoli 800 evrov oziroma 
pol manj, če plačaš v bitcoinih. Antivirusniki zmeneta 
že znajo odkriti, ko se hoče naseliti v sistem, dočim za 
talce vzetih datotek še ne znajo rešiti, zato vestno 
skrbi za zaščito. Gumica, pa to. 


Your personal files are encrypted! 

Lego Hobbit ne bo dobil tretjega poglavja 

Morda je novička neznatna, a je pomenljiva. Warner- 
jev studio, imetnik hobitske licence in obenem izdaja- 
telj legoidnic, je ob splovitvi Lego Hobbita pred letom 
dni jasno napovedal, citiramo: "Kasneje bo na voljo 
dodatna vsebina, ki bo temeljila na tretjem filmu." Špil 
je namreč vseboval le dogodke prvih dveh poglavij, 
kajti zaključek smo videli šele decembra. Zato sta 
Smaugova pogibel in Bitka petih vojska izostali. A stu- 
dio je prejšnji mesec prelomil obljubo s kratko izjavo: 
"Nimamo nikakršnih načrtov za izdajo DLC;a, ki bi te- 
meljil na tretjem filmu. Igra je bila 
mišljena kot uvod vanj." Dobro 
obveščeni znajo povedati, da je 
bila dodatna vsebina v delu, a so 
jo kratkomalo skenslali. Počemu? 
Špil ni bil med boljšimi svoje vrs- 
te, temu primerna je bila prodaja 
in založba je bržda ugotovila, da 
ni računice. Važni so potemta- 
kem tisti, ki niso kupili, ne oni, ki 
so. Še en košček v mozaiku ta- 
kihle potegov za nos ... 


Nintendove mobilije in 
nov sistem 


Bilo je le vprašanje časa, kdaj se bo veliki Nintendo 
vdal in napovedal podporo mobilniškemu trgu. Ta je 
na njihovem domačem Japonskem v opaznem po- 
rastu, medtem ko konzolni trg stagnira oziroma se v 
sobnem segmentu celo krči. Ob tem se njihov wii U 
ne prodaja odlično. Zato ne preseneča poteza, v kate- 
ri so napovedali povezavo s tamkajšnjim mobilnim 
gigantom DeNA. Ta bo izdelal člansko platformo, ki 
bo v slogu Xbox Liva povezovala vse sisteme, od tele- 
fonov in tablic prek ročnih in sobnih konzol do raču- 
nalnikov. Težko sicer, da bomo na slednjem kaj kma- 
lu igrali nove Marie - gre le za to, da bomo lahko s 
PCjem naposled normalno dostopali do servisa, si 
ogledovali spremembe, kibicirali prijateljčkom in 
podobno. Bolj zanimiva je tista o ustvarjanju mobilnih 
iger z Nintendovimi intelektualnimi pravicami, kar je 
za tega tradicionalno zaprtega in omejujočega za- 
ložnika velika sprememba. Po drugi strani pa je ravno 
zaupanje zgolj lastnim razvojnim moštvom botrovalo 
visoki kvaliteti, ki se zna zdaj pokvariti. 


ODeNA 
OSE EJ 


Lanska skupna prodaja softvera in hardvera na Ja- 
ponskem je bila najslabša v zadnjih 24 letih. Denar 
je v mobilijah, kamor se zdaj širi tudi Nintendo. 


Najbolj udarna je kakopak vest o novem sistemu, ki 
mu kodno pravijo NX (Nintendo X / NeXt). Podrobne- 
je naj bi o njem spregovorili šele prihodnje leto, zato 
lahko zazdaj le špekuliramo. Mi menimo, da gre za 
skupni sobno-ročni sistem, ki bo nasledil tako wii U 
kot 3DS, s sorodnim hardverom, ki bo hkrati odseval 
v mobilniškem prostoru. Tako bo zanj enostavno raz- 
vijati, izdelki bodo prilagodljivi, DeNA-rešitev pa bo 
lahko takoj delovala medresorsko. Prišel bo leta 
2017. Imamo prav? Bomo videli. Vsekakor Nintendo 
napoveduje "še nevidene prijeme in spremembo do- 
jemanja iger. " Morda pa res. 


Novo Zeldo za wii U so žal premaknili na 2016. Kaj 
lahko se zgodi, da bo uradno še nepoimenovani 
špil zadnji veliki naslov za ta geekovski sistem. 

Apple watch že ta mesec 


Šušljanja o Applovem avtomobilu, o čemer smo pisa- 
li marca, so potihnila. Menda ga razvijajo, toda fokus 
najbogatejše tvrdke na svetu je zdaj na skorajšnji iz- 
daji čisto novega izdelka, ure. Watch, kakor se zape- 
stni onegaj nedvoumno imenuje, dospe na police de- 
vetih največjih trgov 24. aprila. Dasi nanj prenekateri 
japi že težko čaka, tako industrija kot javnost le ugi- 
bata, kako uspešen bo projekt. Zaradi doslejšnjih 
bednih izvedenk je besedna zveza pametna ura dobi- 
la negativen prizvok. Poleg tega gre za nenujno na- 
pravo. Je res toliko kritične mase, ki ima maca na 
mizi, ipad v torbi in iphone v žepu, zdaj pa si ja- 
bolčnarijo želi še na zapestju? No, neka analitska hiša 
napoveduje kar 40 milijonov takih do konca leta ... 


Na levi je zbor nameščenih aplikacij, na desni pa 
učinkovit prikaz dnevnih aktivnosti. Posebnost 
watcha napram konkurenci je mehanski kolešček. 
Kako se bodo pristopi obnesli, bomo sodili kmalu. 


Watch ne bo samostojen mobitel, kot je to aktualni 
samsung gear S, marveč za vir podatkovja in lokacije 
zahteva iphone 5 ali 6. Na trimčkanje bo torej potre- 
bno vzeti oboje. Modrozoba povezava vseeno ni edina 
možna, kajti most je lahko vzpostavljen tudi prek wifi- 
ja. Temeljne uporabnosti bodo takšne, kakršne nam 
obljubljajo vsi ti sodobni kronometri. Lastnik bo torej 
na diskreten in priročen način dobival na zapestje 
sporočila in opomnike, preveril bo vreme in pošto ter 
pregledoval novice in objave prijateljev. Zapestnica 
bo seveda štela korake, beležila aktivnost in opozar- 
jala na zasčdenost. Omogočala bo takisto povratni 
odziv, bodisi všečkanje fotke, bodisi odgovor na SMS, 
bodisi sprejetje klica. Nič novega, vendar Applov 
všečni in prijazni pristop obeta. 

Predstavitve so pokazale čuda vmesniških priročnosti 
in malih detajlov, ki znajo papirnato funkcionalnost 
spremeniti v prijetno prakso. Ure prijateljev in familije 
se bo dalo spariti med seboj in se nato dregati ali si 
pošiljati prstne risarije. Obljubljajo vrsto raznolikih 


Čeprav uri ne gre oporekati kakovosti, jo je šef Tim 
Cook predstavljal, kot da je Apple čisti pionir. "Od 
petega leta si želim telefonirati z uro", je rekel. 
Tim, konkurenca to omogoča že od 2013. 

začetnih zaslonov, ki se jih bo lahko še dodatno prire- 
dilo. Svojevrsten je prav tako stranski analogen ko- 
lešček, za katerega inženirji trdijo, da je neobhoden 
del izkušnje. Drugi adut, ki bo watch dvignil nad tek- 
mece, je pripadnost najboljšemu ekosistemu. Aplika- 
cij je čuda, saj pri jabolčnih napravah nihče noče izo- 
stati. Z uro bo mogoče poklicati ubertaksi, pregledo- 
vati instagrame, se čekirati na letališču in plačati big 
mac. ln seveda uporabljati glasovno pomočnico Siri, 
ki Američanu pride še kako prav in je mnogo bolj do- 
vršena od Googlove in Microsoftove rešitve. 


Apple watch ne konkurira Samsungovi in drugim 
pametnim uram. Z različnimi velikostmi, materiali 
in pasovi napravica prihaja v zelje Svicarjem. Gi- 
gant Swatch denimo proda sto milijonov ur letno. 


Bržda največja prednost Applove nosljive digitalije pa 
je v široki ponudbi izvedenk. V osnovi bo watch na 
razpolago v dveh velikostih: 38 in 42 milimetrov po 
višini. To je pozdrava vredno, saj drobna ženska roči- 
ca ne more nositi enake naprave kot mornarsko za- 
pestje. Drugo razlikovanje je v materialu ohišja. Vs- 
topni watch sport z etiketo 350 evrov je iz srebrnega 
oziroma sivega aluminija, model watch je iz dveh vrst 
rostfraja in stane tja do jurja, medtem ko je watch edi- 
tion iz rumenega ali rožnatega 18-karatnega zlata. Ce- 
na slednje izvedenke je od 10 do 17 tisočakov. Razno- 
likost pa ni le v videzu ohišja, marveč je temu dodana 
široka paleta izmenljivih paščkov, ki segajo od šport- 
nih gumic prek verižnih kovinskih do finih ledrastih. 

Napravica zagotovo ni za vse okuse, a se vseeno za- 
veda bistva današnjega nošenja zapestnih ur. Te na- 
mreč niso prikazovalniki časa, marveč dekorativni 
dodatek ali statusni simbol. Obstoječi pametnjakoviči 
niso ne eno, ne drugo. Bo že držalo Applovo reklo, da 
gre za najbolj osebno pripravo, ki ni le s tabo, marveč 
na tebi, zato jo je treba kot tako obravnavati. Čeprav 
imajo take onegaje v programu ali napovedih vsi 
proizvajalci, bo prav watch pokazal, ali je človeštvo 
pripravljeno na zapestno revolucijo ali ne. Kdaj je bo- 
mo deležni v Sloveniji, pa ne ume povedati niti Kuhar. 


Watch bo podpiral digitalno plačevanje Apple Pay, 
o katerem smo že pisali in je zaenkrat na voljo le v 
ZDA. Zapestnica bo ta servis omogočila tudi lastni- 
kom iphona 5, 5S in 5C, ki nimajo lastnega NFCja. 

Sony zapira servis 
Playstation Mobile 


Sony, nekdanji gospodar več svetov, se je mnogokrat 
šel navzkrižno promocijo področij in skušal povezati 
različne platforme. Eden takih eksperimentov je bil 
Playstation Mobile, nekakšen standard za špilanje na 
androidnih napravah, kamor so sčasoma želeli pripe- 
ljati še konzolne igre. Štacuno so otvorili pred tremi le- 
ti na zgrešenem telefonu xperia play, nakar je okolje 
zajelo vse Sonyjeve mobilije, nekatere HTCjeve telefo- 
ne in seveda PS vito, ki je itak zasnovana na Androidu. 
Igrice so tipično mobilniške in večino njih je najti ra- 
vno tako na AppStoru in Google Play. Ampak da so 
prišle na PS Mobile, so se morale pokoravati nekaj 
smernicam, med ostalim vključevati podporo dual 
shocku. Neodvisni razvijalci so menda nekaj časa radi 
pisali igre na kožo Sonyju, saj so želeli opozoriti nase 
oziroma si odpreti duri do osrednjega Playstation Sto- 
ra. Poleg tega je bila 'članarina' spočetka brezplačna 
in pokasirali so večji delež kot na ostalih tržnicah. 


PlayStation, Store 

mersko imele tudi pri nas, vendar nam servis ni bil 

Toda Sony platforme ni razvil, kakor je planiral. Igre s 
playstationa 1 se nikoli niso pojavile na telefonih, sto- 
ritev je dosegljiva le na posameznih teritorijih, uredi- 
tev trgovine je nerodna in za nameček so ga posrač- 
kali na viti, kjer je to ločen servis od glavnega Stora. 
Baje tričetrt lastnikov drkalice sploh ne ve, da obstaja 
še en vir špilov, takih res poceni. Ker je zanimanja ta- 
ko s strani developerjev kot strank čedalje manj, So- 
ny pa bi rad mobilniški oddelek odprodal, Playstation 
Mobile zapira vrata. Do septembra bo še mogoče 
dolsneti že kupljene zadeve. S tem se končuje smeli 
načrt mostu med mobilniki in znamko Playstation. 


Letalsko simulacijo so 
prvič frčali z mislimi 


Ob najavah prebojev v 'nadzoru z mislimi' se najprej 
spomnimo nerodnih naglavnih pripravkov, ki so pred 
leti obljubljali, da bomo z njimi rešetali v streljankah, a 
v resnici niso znali uzdati niti Pac-Mana. Toda novica 
iz vojaškega laboratorija Biological Technologies Offi- 
ce v Virginiji je resnejše sorte, saj so za signale upora- 
bili elektrode, vdelane v možgane! Za grahek velika 
senzorja so vsadili Američanki Jan Sheuermann, ki je 
zaradi živčne degenerativne bolezni postala kvadriple- 
gik. Prva stopnja leta 2012 začetih poskusov je velela, 
da bi Jan z mislimi usmerjala robotsko roko. Že po ne- 
kaj mesecih vaje je napravo tako obvladala, da je z njo 
jedla. No, levji delež zaslug gre inženirjem, ki so mora- 
li živčne signale v njenem motoričnem korteksu pra- 
vilno raztolmačiti, da robot ni mahal v tri krasne. 

Nova futuristična avantura na horizontu 

Wadjet Eye, založnik pustolovskih neodvisnic, je napo- 
vedal dogodivščino Technobabylon. Ta nas bo pope- 
ljala v kiperpunkovsko leto 2087, ko je posameznik 
vreden bore malo. Živi se na-liniji in svetu vlada umet- 
na inteligenca. Glavni bodo trije liki, med njimi pripad- 
nik zajebane policije in punca, ki zaradi agorafobije ves 
čas preživlja v kibersvetu. Ali jih bomo izmenjevali 
lastnovoljno, ne vemo. Bo pa špil po zgledu vseh osta- 
lih od dotične hiše izdelan v retroidni nizki ločljivosti. 
Avtorji so sprva planirali zastonjsko epizodnico, nakar 
so se raje odločili za popiljeno komercialno izdajo v 
enem kosu. Distopična futura, ki bo pogodu ljubite- 
ljem Jeklenega neba, nas bo doletela še to pomlad. 


HDizacije ne pojenjajo 

Remastered je novi indie. Kup starih špilov je namreč 
že dobilo grafične in/ali vsebinske predelave za nove 
sisteme. Ravnokar lahko igramo Final Fantasy Type-0 
HD, ki je obnovljena inačica igre s PSPja, in DmC: De- 
finitive Edition. Kot vemo, je v delu prenovljeni Day of 
the Tentacle. Sveža novica je, da sredi julija, ob deset- 
letnici serije, na playstation 4 prispe God of War 3 Re- 
mastered z identično vsebino v 1080p pri 60 sličicah 
na sekundo. Saj veš, da je izvirnik za PS3 star že pet 
let? Nadalje poleti prispe Devil May Cry 4: Special Edi- 
tion s predelano grafiko, tremi novimi igralnimi liki, 
prilagojeno težavnostjo in spremenjenim Dantejem, ki 
mu bo moč gibe nadgrajevati. Šušlja pa se tudi, da bo 
okrog Božiča za sisteme aktualne generacije izšla 
enotna kompilacija z Batman: Arkham Asylumom in 
Arkham Cityjem v 1080p. Origins naj ne bi bilo notri. 


BBCjeva oddaja o rojstvu GTAja 

Grand Theft Auto je malo pred izidom petice za PC 
znova vroč — ampak ali sploh kdaj neha biti? Britan- 
ska javna televizijsko-radijska hiša BBC že ne misli ta- 
ko, saj za neznan datum pripravlja 'dramo' o tem 
razvpitem špilu. Vendar za spremembo ne bo šlo za 
popisovanje števila zlomljenih kolkov starejših 
občanov, ki so jih zbili malopridni avtomobilisti. Zaz- 
daj še neimenovana 90-minutna oddaja, ki jo bodo za- 
vrteli na drugem programu, bo v mešanici pravih in 
odigranih prizorov obelodanila nastanek čisto prvega 
dela in priprave nanj. Govora bo torej o sredini devet- 
desetih, ko so se Rockstar North imenovali DMA De- 
sign in nabirali denar z Lemmingi, igre kot medij pa 
so zorele in postajale vedno bolj kontroverzne. Film je 
sicer del BBCjevega napora Make it Digital, v katerem 
skušajo z raznovrstnimi oddajami med mladimi vzbu- 
diti pozornost za tehnologijo. Britanija bo namreč v 
naslednjih petih letih potrebovala okrog milijon in pol 
'digitalnih profesionalcev". Priložnost tudi zate? 


Telemach prevzel Tušmobil 

Karte na slovenskem trgu komu- 
nikacij so se premešale. Tušmobil 
je za kupnino, ki neuradno znaša 
150 milijonov evrov, končal v ro- 
kah Telemacha. Nekoč najbogatej- 
ši Slovenec Mirko Tuš ga je bil pri- 
moran izdvojiti iz svojega kopne- 
čega imperija, da bi pomiril banke 
upnice. Tušmobil je bivša Vega, ki se je morda kdo 
spomni po za takratne čase smešno nizkih cenah. Z 
njim je skušal Mirko sezidati pravega telekomunikacij- 
skega igralca, ki bi ponujal celovit trojček: premično 
in nepremično telefonijo, net ter TV. Namesto njega 
bo vizijo izpolnjeval Telemach, ki je sicer del širše bal- 
kanske grupacije United Group, ta pa živi v trebuhu 
velike ameriške ribe, sklada KKR. Telemach bo zdaj 
obvladoval tretjino slovenskega televizijskega trga, 
petino kolača širokopasovnega neta in osmino mobil- 
ne telefonije. Tako bo še bolj hodil v zelje državnemu 
Telekomu, ki se še vedno otepa tožb radi nezakonitih 
praks pri dušenju konkurence, ter britanskemu Simo- 
bilu. Slednji je zaradi ozkega delovanja zašel v neugo- 
den položaj in utegne kot odgovor prevzeti T-2. 


Napovedali F1 2015 in MotoGP 15 

Nepresenetljivo je, da bomo v kratkem ugledali frišni 
izvedenki dveh oficielnih dirkačin. Bolj odmevna bo 
formula, ki jo Codemasterji kot svoj sedmi tovrstni iz- 
delek delajo za novi rod. Okovi stare generacije bodo 
torej naposled odpadli, kar pomeni bolj realistično fi- 
ziko, napredno simuliranje dežja, predelan model 
pnevmatik in 'profesionalni' način za izvedence. Tak- 
isto naj bi bilo moč z govorom v mikrofon poklicati 
osebje ter naročiti menjavo gum, preveriti vremensko 
napoved in podobno. Minus je neumen datum izida, 
saj igra pride junija, ko bo mimo že najmanj šest dirk. 
No ja, še vedno bolje kot jeseni, ko uide že vsa sezo- 
na, kakor se je dogajalo doslej. 


Motoristični navdušenci pa bodo požegnali novi Mo- 
toGP, ki ga kakopak spet packajo pri italijanskem Mi- 
lestonu. V ospredje začuda postavljajo menjavanje 
delov motociklov in voznikove oprave ter bivanje v 
več domovih. To bo del prevetrene sezone, kjer bo 
moč furati lastno moštvo. Od ostalega opevajo še 
rušenje rekordov v vnaprej zastavljenih pogojih in le- 
gendarne dvotaktne motocikle. Igra pride kmalu na 
PC, PS4, xbox one, PS3 in xbox 360. 


Broken Age: Act 2 ima datum izida! 

To je 29. april, dobra tri leta po nafehtanih milijonih 
na Kickstarterju. Prvo dejanje je bilo vsebinsko sim- 
patično, čeprav je prehitro minilo in je pozabilo na 
obljubljeni pustolovski izziv. LucasArtovec Tim Scha- 
fer in kompanija so imeli dobro leto, da popravijo vtis. 
Po nadaljevankastem za- 
ključku prve polovice 2D- 
pustolovščine na zaklju- 
ček polagamo velike upe, 
a za vsak slučaj obenem 
brusimo vile. Dobra novi- ( 
ca je, da istočasno pride | 
še na PS4 ter vito. 


Opogumljeni z uspehom so si znanstveniki lansko je- 
sen zadali nov podvig. Jan so posadili v vojaški letal- 
ski simulator, kakršnega uporabljajo ameriški piloti. 
Le da ona ni držala krmilne palice v rokah, marveč je 
bila z napravo povezana po žicah. Ko ji je uspelo v 
luftu obdržati civilno cessno, je sedla v navidezni naj- 
modernejši lovski bombnik F-35. Poročilo ustanove 
pravi, da je izvajala le enostavnejše manevre, a zapr- 
mej je zbombardirala kakega terorista. Cilj teh razi- 
skav je sicer v prvi vrsti razviti proteze za pomoč vo- 
jaškim invalidom, zaradi česar je vse skupaj pod okri- 
ljem organizacije DARPA. Opisani uspehi naj bi tlako- 
vali pot prihodu naprednih kibernetskih vsadkov kon- 
cem tega desetletja. 


Kabli iz Janine glave kar srhljivo spomnijo na sce- 
ne iz kiberpankovskih filmov. Ona krmili robota, mi 
bomo čez leta dolvlekli podatke v možgane? 


Čeprav te inženirji ob vprašanjih o hekanju možganov 
še gledajo postrani, načrti po Scheuermannovi kažejo 
ravno v to smer. V laboratoriju so namreč razgrnili 
zasnovo naprave za pomoč pri priklicu trajnejših spo- 
minov. Ti velikokrat podležejo travmam z bojišča. Če 
bi imel v možganih stimulator, podoben srčnemu 
spodbujevalniku, ki bi z impulzi vzdražil prave konce 
spominskih predelov, bi žrtev morda zmogla privleči 
na plano izgubljene spomine. No, enemu od uradni- 
kov je nehote ušlo, da bi bila tosortna metoda upo- 
rabna pri vlečenju informacij iz terorističnih zasliše- 
vancev. Poskusi naj bi stekli v letu ali dveh. Do me- 
njavanja ramnikov v lobanji imamo še dve ducatletji! 


Novi radeoni šele poleti 


Nvidia je z grafično kartico geforce GTX 960, ki jo 
opisujemo na sosednjih straneh, naposled vsaj za silo 
zaokrožila družino 900. Za marčni CeBIT smo priča- 
kovali AMDjev odgovor, toda ta se je odvil za zaprtimi 
vrati in bil namenjen le poslovnim partnerjem. Na- 
slednja generacija radeonov očitno še ni toliko nared, 
da bi jo bili pripravljeni deliti z vsemi. A izpust podat- 
kov je vseeno poskrbel vsaj za okvirno podobo, ki naj 
bi jo uradno predstavili na junijskem Computexu. 
Prihajajoči radeoni bodo nosili nalepke R7 in R9 300, 
zaenkrat pa planirajo sedem primerkov. Večina nav- 
dušencev bo kupovala R9 370tke in 380tke, ki bodo 
stale od 200 do 400 evrov. Najbolj intriganten bo naj- 
močnejši, R9 390X. Vseboval naj bi kar 4096 univer- 
zalnih senčilnikov, torej jurja več kot titan X, čeprav 
velja pripisati, da Nvidijini in AMDjevi izvedbi teh 
gradnikov nista povsem enaki. Nanj pa naj bi bilo na- 
lotanih 8 gigabajtov frišnega pomnilnika HBM. Cena 
bo zato tudi zasoljena, nekje pri 700 evrih. Očitno želi 
AMD z R9 390X tekmovati z Nvidijinimi titani. 
Zaenkrat je videti, da bosta le dva najdražja člana 
sedmerice imela vgrajen pomnilnik HBM, kar je krati- 

ca za High Bandwidth Memory. Ta predstavlja prvo 
resno nadgradnjo rama GDDRS, ki je z nami že od le- 
ta 2008! Njegova srž je tridimenzionalni čip, pri kate- 
rem več plasti zložijo eno na drugo in jih povežejo z 
navpičnimi vodili. To ob nižji porabi elektrike poskrbi 
za okoli dva- do trikrat večjo prepustnost od tiste, ki 
jo zmore GDDR5. To naslednjegeneracijsko čudo bo- 
mo v geforcih videli šele v prihajajoči družini, pasca- 
lih, čez eno leto. 


Digitalni diablovski 
resničnostni šov 


Resničnostne oddaje preplavljajo televizijske zaslone 
in z njih izrivajo poštene krščanske vsebine. V svetu 
digitalne zabave ta recept približno predstavljajo ne- 
kateri streami, toda pravega Velikega brata v tem 
smislu še nismo videli. Ne mislimo rijeliti šovov, kjer 
so nastopajoči videoigričarji, marveč dobesedno tak- 
šne, ki bi se dogajali v igri. Eden prvih poskusov v to 
smer bo neodvisniška frpjka Upsilon Circuit za PC, ki 
bo malo hardcore Diablo, še bolj pa trolovska zabava 
za gledalce na spletu. 

Hkrati jo bo lahko igralo največ osem igralcev sploh, 
razdeljenih v dve ekipi. In še to zgolj nekaj ur dnevno, 
kolikor bo trajala na liniji predvajana oddaja. Sleherni 
bo nadzoroval fantazijskega junaka, v izometričnem 
pogledu kolovratil po temnici in mlatil zveri. Prva 
udarna kaprica: smrt bo dvojno dokončna. Ne le za 
lik, marveč tudi igralca, ki po krepotu na tem uporab- 
niškem imenu v igro ne bo mogel več vstopiti. Skrat- 
ka, teoretično bo imel vsakdo, ki bo izbran za spust v 
ječe, na voljo eno samo možnost. 


Upsilon Circuit videzno in mlatilno ne bo nič po- 
sebnega. Bo pa hudo specialna platforma z igro, ki 
bo gledalcem omogočala vsakovrstno vmešavanje. 


A to bo šele prva polovica spektakla. Nohtegrizna 
srečanja z beštijami bo kot v Igrah lakote opazovala 
množica gledalcev, ki bodo bistveno vplivali na po- 
tek. Prav oni bodo igralčeve nabrane izkustvene toč- 
ke vlagali v veščine in odločali, kakšne oklepe bo no- 
sil. Ne samo to - nanj bodo mogli iz zasede metati 
zlobkote ali mu pomagati z napoji. Oboje bo moč ku- 
piti za igrino valuto, ki jo bodo gledalci kopičili z bu- 
ljenjem ali jo kupili za pravi denar. Za pest evrov boš 
lahko špilavca torej strolal in mu za vogal postavil sa- 
mega Satana, nakar bo publiko preč od smeha. 

Vsaj tak je načrt ljudi v malem studiu RobotLoveskit- 
ty, ki se projekta po lastnih besedah lotevajo bolj iz 
radovednosti kot želje po zaslužku. Zavedajo se, da 
bo veliko igralcev storilo smrt po nekaj minutah, a 
predvidevajo, da bodo drugi živeli tedne. Zlasti čudna 
je njihova namera, da Upsilon Circuit držijo pokonci 
le kako leto, kolikor naj bi trajala igrina štorija. Torej 
od letošnje jeseni do prihodnje. Potem bo z njim ko- 
nec. In bodo napravili Running Mana. (Hec.) 

Nov razred zmogljivosti 


SSD 850 PRO 


Skoraj nič se ne more primerjati s 


SAMSUNE SSD 850 PRO in njeno edinstveno 3D V-NAND tehnologijo, ki vam omogoča vrhunsko" zmogljivost 
in vzdržljivost — 150 zapisljivih terabitov. Ob tem pa vam nudimo tudi desetletno omejeno garancijo. 


www.samsung.com/si/ssd 
" Random Rex ali naključno branje" do 100,000 IOPS (4KB, ODID 

SWORD COAST LEGENDS Lahko metu- 
zalemski raziskovalci Faeriina verjamete, da 
so bomo še letos vrnili v to pravljično deželo 
nekdaj pogosto obiskanih Pozabljenih kralje- 
stev? In to ne v kakšnem novem rimejku ali 
brezvezni sodobni sekalnici, marveč v čisto 


ki zelo očitno spominja na Baldurja in sorod- 
nice. Le da bo kockovni pravilnik to pot tisti ( 
bolj normalen od pete izdaje. A kljub slične- 
mu videzu bo igra po ustroju svojevrstna. 
Resda kani postreči z navadno kampanjo, v 
kateri bo za četvero likov mnogo nelinearne- 
ga početja, raziskovanja blodnjakov, pohaja- 
nja po mestih, epskih bitk in opravljanja kve- 
stov. A ta štorijalni del ne bo tipa '100 ur 
plus', kajti pomembna plat izdelka bo večig- 
ralstvo nalik namiznemu. To pomeni, da se 
bo na liniji dobila peterica navdušencev nad ll 
beholderji, buzdovani 42 in temnovilinom 

% Drizztom Do'Urdenom, nakar bodo štirje 

» avanturizirali, peti pa bo dungeon master. Ta 
režiser dogodivščine bo skrbel za teren in la- 
birinte, za pripoved in naloge ter za pošasti in 
pasti. Lahko bo celo prevzel komando nad 
kakšnim zlim bitjem in prožil njegove spe- 
cialnosti. Kako točno bo to izpadlo, si ne 
predstavljamo. Vseeno držimo pesti, da za- 

% deva ne bo le platforma za digitalno namiz- 

J niško špilanje, marveč bo enoigralska izkuš- 
nja ravno tako dobra. Avtorji so med ostalim 
delali na Dragon Age: Origins, zato upanje je. 
Očitno bo letošnje leto kar plodno v tej podz- 
vrsti. (lf) 


VISCERA CLEANUP DETAIL Eksplozivna ak- 
cija v futurističnih streljankah za seboj pušča go- 
mile drobovja in na splošno jako nagravžne svinja- 
rije. Tak krvošpric nam je v slast, ko smo na pravi 
strani rotirajočega miniguna, a se nikdar ne vpra- 
šamo, kdo vraga vso to nesnago za nami počisti?! 
Odgovor: vesoljske čistilke. Inovativna prvooseb- 
nica nas bo postavila v rumene gumijaste škornje 
medzveznega odstranjevalca posledic alienskih 
napadov. Opremljeni z visokotehnološko cunjo se 
bomo morali spopasti z rdeče oškropljenimi stena- 
mi, v stropne ventilatorje zataknjenimi črevi in v 
najbolj oddaljene kote odkotaljenimi tulci. Odse- 
kane ude bomo metali v krematorij, pedantno drg- 
nili tla in izpolnjevali papirje. Kar se sliši kot muko- 
trpna tlaka, je zavoljo hudomušnega vzdušja in 
ugankarskega izziva v Steamovem early accessu 
že uspešnica. (ag) 


Nizozemska skupinica Two Tribes se je s svojim prejšnjim špilom, Toki Tori 2, opekla. Zato je njihov novi projekt bolj ziheraško udaren. Prav tako se bo odvijal v po- 
gledu od strani in bo pisano risankast. Toda okolica bo zdaj ZF in glavni junak bo večnamenski robot. V demu se je najprej v slogu R-Typa skozi asteroide in obrambo pre- 
bil do vesoljske postaje, pri čemer je bila očitna twin-stickovska nadzorna shema - leva gobica za gibanje, desna za streljanje. Znotraj postaje so robotu zrasle pajkovske no- 
ge, Rive pa se je prelevil v razburljivo mešanico skakanja po ploščadih in nažiganja. Zdaj si se prebijal čez ovire in s hekerskim žarkom lovil nadzorne plošče, v naslednjem 
trenutku si se ogibal drvečim vlakom in švigal po potopljenih sobanah, nato te je začopatil velik šef in naposled si shekal letečneže, da so te popeljali v naslednji del nivoja. 
Hudo. Vprašanje je le, ali lahko tak tempo vzdržuje tudi končna inačica za evrskega desetaka, ki naj bi trajala pet ur. (sn) 

OFFWORLD TRADING COMPANY Cilj vesoljskih strategij je pretopiti karseda veliko vsemirske rude v bojne križarke, s katerimi nato zavojujemo galaksijo. A v tej- 
le, ki se bo odvijala na Marsu, ne bo ene same ladje, ki bi znala delati pinjau. Špil bo v celoti gospodarski spopad med igralci, ki bodo izkoriščali Marsova naravna boga- 
stva in se obstreljevali zgolj s tržnimi mahinacijami ter prevzemi na borzi. Treba bo čimbolje optimizirati rudarjenje na planetu in pridobljene surovine zvito prodajati na 
vseskozi spremenljivem trgu tako, da bomo pobasali čimveč novcev. Nekaj bo pritlehnih manevrov, saj bo moč najeti teroriste, ki bodo nasprotnikom stresali pesek v go- 
rivo in mazali straniščni papir s feferoni. Špila bo konec, ko bo zmagovalec sovražno prevzel vse tekmece in si z bankovci obrisal tazadnjo. (ag) 

'Y Refleks je skoraj vsakič enak: živi videopos- 
netki v igrah so enaki osovraženim interaktivnim filmom, 
kakršne igrajo le tisti, ki so preveč nesposobni za prave špi- 
le. Buuu! Temu prepričanju se kani zoperstaviti Her Story, ki 
bo live action uporabila na svojstven način. Igrali bomo kot 
detektiv, ki nelinearno brska po kupu posnetkov osumljenke 
za umor. Računalnik je zaslišanja vnaprej razdelil na manjše, 
prebavljive kose, ki jih bomo na zaslon klicali z vnašanjem 
ključnih besed v bazo podatkov. Recimo 'murder', 'husband' 
ali 'menstrual cycle'. Tako bomo lahko na ključni posnetek, 
ki nam bo razkril bistvene informacije o umoru, naleteli zgo- 
daj ali pozno v igranju. Vendar pa naj bi bilo enako pomem- 
bno to, da se bomo spustili v dušo mične gospodične, kar 
naj bi nas prepričalo, da bomo zadevo preigrali večkrat in si 
ogledali vse posnetke. Glede na to, da je avtor Sam Barlow 
spisal scenarij za Silent Hill: Shattered Memories in odpove- 
dano nadaljevanje serije Legacy of Kain, iz tega morda de- 
jansko nekaj bo. (sn) 

H LEGO JURASSIC WORLD Začelo se je pred dobrima 
dvema desetletjema. Znanstveniki so v želodčku v žad 
ujetega komarja našli kosce dinozavrske DNK. Te so do- 
polnili z žabjim zapisom in nato čudežno vzredili za cel 
živalski vrt strašnih kuščarjev. Reči so šle narobe in po- 
tem vnovič in še v tretje, dasi bi slednje poglavje marsi- 
kdo najraje zanikal. Zlasti Michael Crichton, avtor knjige 
in besedne zveze Jurski park. Letošnji četrti del kani s 
povsem delujočim tematskim parkom in hibridnim T-re- 
xom vtis popraviti. Lego seveda primika lonček, tako v 

| plastiki kot v digitalijah. Špil bo poleg kockastih prizorov 
iz sočasnega novega filma vključeval tudi sprehod skozi 
izvirno trilogijo. Doživeli bomo vse zapomnljive prizore, 
od rovarjenja po triceratopsovem govnu prek bega v 
džipu pred kraljem do skrivanja raptorjem. Početje bo 
klasično legoidno, torej arkadno poskakovanje in mlate- 
nje po življu ter inventarju, zbiranje milijona čepkov in 

2 kombiniranje sposobnosti različnih likov za premagova- 
nje preprek. Eden bo više skakal, drugi sledil stopinjam, 
tretji rokoval s puško in četrti sadil rastline. Kajpakda | 

% bodo igralni tudi dinozavrčki, kar bo zlasti z večjimi pri- 
merki gotovo zanimivo. Kot je trend, bo Jurski svet od- 
prt, zato bo mogoče po otokih Nublar ter Sorna prosto 
pohajati ter ju raziskovati. Peš, na kolesih ali štirih no- 
gah, vselej se bo našlo čuda skrivnosti in postranskosti. 
Dogajanje bodo tradicionalno povezovale hecne anima- 
cije, medtem ko o kakšni doslej nevideni lastnosti ni go- 
vora. (lf) 

Pesnik v zvezdnatem nebu išče navdih, mornarje je vzorec pikic na nočnem 
svodu vodil v pravo smer in pračlovek se je nebu ponižno priklanjal, zakajti od 
tam je prišlo tako življenje kot uničenje. Dandanes veliko skrivnosti vesolja 
poznamo, temeljna pa se nam še vedno izmika: je kje še kdo? V črnini vsemirja 
zato čedalje bolj zvedavo iščemo kakršenkoli namig o prisotnosti izvenzemelj- 
skega življenja. Če obstajajo milijarde galaksij z milijardami sonc, je pač težko 
verjeti, da so se atomi ogljika in vodika poravnali v matriko samozavedanja 
samo na enem koščku medzvezdnega drobirja. Četudi gre za deviacijo, hrošča 


v stvarnikovi kodi, bi moralo biti takih naključij vendarle več, meni č 


prašanja o poseljenih svetovih niso 

nova, saj vznikajo od prvih idej, da je 

Zemlja le eno od številnih nebesnih 

teles. Nekateri so tako heretično raz- 

mišljanje, ki našega planeta ni po- 
stavljalo v sredo stvarstva, žal plačali z življenjem, 
denimo meniški nesrečnik Giordano Bruno. Ker je 
zavzeto izpodbijal omejen, geocentričen model veso- 
lja in navdušeno predaval o njegovi neskončnosti ter 
polnosti življenja, ga je Cerkev leta 1600 sredi Rima 
zažgala na grmadi. Čeprav je bila Brunova predstava 
le plod fantastične domišljije, se je v svojem bistvu 
izkazala za resnično. Človeštvo se je kmalu po nje- 
govi mučeniški smrti zavedlo, da se vseeno ne vrti 
vse okoli nas. Galileo je skozi svoj prvi teleskop po- 
gledal borih deset let pozneje in s tem izumom se je 
začelo novo poglavje iskanja tujih svetov. 


Marsovci so! 


Najbolj oddaljeni Neptun so neboslovci sicer odkrili 
oziroma potrdili šele leta 1846. Toda bližnje planete, 
ki so jih kot nebesne 'popotnike' opazovali že v antiki, 
so dotlej že dodobra preučili. V začetku 19. stoletja so 
nadobudni opazovalci kartirali celotno površino Mar- 
sa, pri čemer so temnejše lise zmotno označili za 
morja. Zato je bilo splošno mnenje znanstvenikov, da 
na sosednji skali zagotovo obstaja življenje. Ko je več 


astronomov na površini 'odkrilo' namakalne kanale, 
se je prepričanje le še utrdilo. Knjige in časopisi so je- 
li poročati ne le o vodi in vegetaciji, marveč o mar- 
sovski civilizaciji. Skozi najmočnejše daljnoglede so 
menda opazili celo razsvetljena mesta. To je šlo vkup 
s tedanjo teorijo, da so planeti z oddaljenostjo od 
Sonca starejši, zato je bilo v marsovsko evolucijo toli- 
ko laže verjeti. 

Domišljija je dobila krila in beseda Marsovec je vsto- 
pila v vsakodnevno sporočanje. Zvrstile so se številne 
zgodbe o obiskih iz vesolja, med katerimi se je v ana- 
le najbolj zapisal roman The War of The Worlds, izdan 
leta 1898. S tehnološko razvitimi zavojevalci z Marsa 
je oče znanstvene fantastike Herbert George Wells 
dobro prestrašil čitavce. Ti so se nato strahoma ozira- 
li proti nebu, četudi je znanost že vedela, da je zračni 
tlak pri sosedih prenizek za obstoj tekoče vode in da 
so bila tista dozdevna vodna korita le optične prevare. 
Marsovci so se neizbrisno vtisnili v zavest Zemljanov 
in marsikdo je vse do odprave Viking leta 1975 verjel, 
da je na rjastem planetu vsaj nekaj živega. 

Kako gotova je bila stroka, da obstaja življenje onkraj 
Zemlje, potrjuje Guzmanova nagrada Pariške akade- 
mije znanosti iz leta 1900. Sto tisoč frankov so ponu- 
jali tistemu, ki uspe poslati sporočilo in dobiti odgo- 
vor iz vesolja. Pri tem je bil Mars iz razpisa izrecno iz- 
ključen, kajti organizatorjem se je zdela ta naloga 
prelahka. Da je tam življenje, je bilo vendarle splošno 

znano. Nikola Tesla, ki je takrat ravno odkrival skriv- 
nosti radijskih valov, se je pridušal, da bodo franki 
njegovi. A odgovora iz črnine ni bilo niti 22. avgusta 
1924, ko je cela Amerika napeto lovila tujska spo- 
ročila. Tisti dan je bil namreč Mars v celem stoletju 
najbližje Zemlji, zato so vsako uro širom dežele za pet 
minut prenehali z radijskim oddajanjem v upanju, da 
tranzistorji prestrežejo nebesne signale. Vojska je v ta 
namen celo spustila v zrak balone s sprejemniki in 
imela pripravljeno ekipo kriptografov. Guzmanova 
nagrada po dobrih sto letih bojda ostaja aktualna. 


Kozmično prisluškovanje 


Če je bilo človeštvo še par desetletij poprej pre- 
pričano, da je naseljena že naslednja skala, se je po 
drugi svetovni vojni zgodil premik. S spoznanjem 
ustroja sončnega sistema in peklenskih razmer na 
planetih so se moderni kozmologi vse bolj zavedali 
naše edinstvenosti. Življenje, če obstaja, je treba iska- 
ti daleč daleč proč. Z očesom ga ne bomo zaznali, 
lahko pa mu prisluškujemo. S projektom Diana je 
ameriška vojska dokazala, da radijski valovi lahko 
prebijejo našo ionosfero. Poskus je bil enostaven: si- 
gnal so poslali proti Luni, od koder se je odbil nazaj 
na Zemljo. Sveže izumljeni radijski teleskopi, velikan- 
ske krožnikaste antene, ki lovijo drugi radijski del 
elektromagnetnega valovanja, bi torej lahko ujeli spo- 

ročila iz vesolja. Teslova namera odkriti tujske signa- 
le z navitjem seveda ni bila napačna. A kaj, ko so se v 
začetku stoletja komaj dobro spoznavali z brezžičnim 
prenašanjem informacij. 

Prvi odmeven poskus je leta 1960 opravil Frank Dra- 
ke, še živeča legenda astrofizike. 25-metrski talar j 
obrnil proti ozvezdju Kita, kjer je našel dve Soncu so- 
rodni zvezdi. V prečesavanju različnih frekvenc je 
vztrajal nekaj mesecev, vendar so nebesa ostala ne- 
ma. To mu ni vzelo poguma in leto dni kasneje je us- 
tanovil proslavljeno gibanje SETI - Search for Extra- 
Terrestrial Intelligence. Ta ne išče življenja samega po 
sebi, saj bi bilo to neplodno - ameb na svetlobna leta 
oddaljenih planetih ne bomo nikoli zaznali. Lahko pa 
prestrežemo komunikacijo inteligentne, razvite vrste. 
Frank je ocenil, da je v naši galaksiji vsaj nekaj tisoč 
takih civilizacij. Klubu se je med ostalimi pridružil te- 
daj nepoznani mladi navdušenec Carl Sagan, ki je 
sčasoma postal njegov največji glasnik. 

Zmotno je prepričanje, da SETI prestrega telefonsko 
pogovarjanje ali televizijske oddaje z daljnjih plane- 
tov. Taki valovi bi bili mnogo prešibki in preveč razpr- 
šeni. V resnici iščemo namenske, supermočne signa- 
le, s katerimi naj bi skušala tehnološko razvita bitja 
opozoriti nase. Prevladujoče mnenje je, da bi bili taki 
pozivi v mikrovalovnem delu elektromagnetnega 
spektra, ki zahteva nizko energijo in ga vsemirski 
prah ter meglice ne ovirajo. A tudi to je precej širok 
interval, zato so največji umi pred petdesetimi leti do- 
mislili, da je najbolj verjetna frekvenca tako imenova- 
na vodikova črta, energetsko nihanje najbolj pogoste- 
ga atoma v vesolju. Ta znaša 1420 MHz in ima valo- 
vno dolžino 21 centimetrov. lniciativo poslušanja so 
hitro zagrabili radioastronomi vsepovsod, pri projektu 
SETI pa so ameriški ter sovjetski znanstveniki ob- 
časno celo združili moči. To je bilo v času železne za- 
vese nekaj nepojemljivega. 

Iskanje pametnega življenja že od začetkov temelji na 
navdušenih posameznikih po različnih inštitutih. Nasa 
je sicer vodila ozek program SETI, a zaradi previsoke 
cene niso nikoli zgradili leta "71 načrtovanega 1500- 
antenskega projekta Cyclops. Proračunski denar so 
raje namenjali vesoljski tekmi, ki je bila tedaj v pol- 
nem razmahu. Kasneje je bilo le slabše in v devetde- 
setih je kongres povsem odžagal, citiram, "sezono lova 


na Marsovce na račun davkoplačevalskih dolarjev." 

VOJNA SVETOV (1898), ki je na voljo tudi v slovenščini, je prvoosebna pripoved o prihodu velikih, si- 
vih in tentaklastih vesoljcev v Anglijo. Kreature nimajo prijateljskih namenov, saj sestavijo trinoge stroje, ki 
ljudi bodisi upepeljujejo z vročinskim žarkom, bodisi jih žanjejo za krvavice. Človeštvo jim ni kos in kmalu 
zavzamejo Otok. Nakar se primeri nekaj nenavadnega: prišlekom čez noč zavdajo zemeljski bacili in svet je 
rešen! Na tem temelju so pred desetletjem posneli film s Tomom Cruisom v glavni vlogi. A bolj kot angleško 
literarno delo je War of the Worlds razvpit zavoljo istoimenske ameriške radijske drame iz leta 1938. Režiser 
Orson Welles, ki se je kasneje proslavil s filmom Državljan Kane, je ustvaril tako verodostojno oddajo, da so 
poslušalci verjeli v prihod napadalcev s tujega planeta. Čeprav ni bilo množične histerije, kakor veli urbana 
legenda, je bil takrat to vseeno omembe vreden dogodek, zaradi katerega so studio zavzeli policaji. 

CARL SAGAN je legenda astronomije 20. stoletja, predvsem zaradi svojega simpatičnega pristopa k 
popularizaciji znanosti. Njegova oddaja Cosmos: A Personal Voyage iz osemdesetih, ki je navadnemu člo- 
veku razkrivala misterije kozmosa, še danes velja za eno najbolj gledanih TV-serij vseh časov. Poleg mno- 
gih poljudnoznanstvenih knjig je spisal ZF-roman Contact, po katerem so kasneje posneli film z Jodie Fo- 
ster. Čeprav se je v kozmološke anale vpisal po mnogih dognanjih, se je najbolj proslavil ravno pri iskanju 
odgovorov o nastanku življenja in tujskih vrstah. Demonstriral je denimo sintezo aminokislin pod vplivom 
močnega UV-sevanja. Za časa svojega življenja je sodeloval pri vseh ameriških projektih, ki se tikajo izven- 
zemeljske inteligence, in je med ostalim sestavil vsa sporočila, ki smo jih poslali v morebitnim sovesoljcem. 
Gotovo bi storil še mnogo več, če ne bi leta 1996 pri dvainšestdesetih umrl zaradi pljučnice. Tribut njemu je 
sodobna serija Cosmos: A Spacetime Odyssey, ki jo je ustvaril Saganov oboževalec Neil deGrasse Tyson. 


RADIJSKI TELESKOPI noč in dan motrijo nevidne radijske valove. Z njimi se ukvarja radijska astro- 
nomija in mnogo nebesnih teles ter pojavov se da zaznati le s takimi antenami, recimo radijske galaksije, pul- 
zarje in kvazarje. Vsak gradnik vesolja namreč oddaja elektromagnetno valovanje, od frekvence pa je odvi- 
sno, kako ga lahko spremljamo. Vidni spekter je pravzaprav le izredno ozek pas med ultravijoličnimi in in- 
frardečimi žarki, ki ga za nameček moti kozmična prašnost. Radijski valovi pa gredo skozi marsikatero pre- 
preko, se odbijajo in jih je laže ujeti. Največ programa SETI uporablja take krožnike po celem svetu, vseeno 
pa obstaja veja, ki išče signale v optičnem delu. No, da bi prestregli laser z oddaljenega planeta, bi moral bi- 
ti žarek usmerjen direktno v sprejemnik, kar že tako neučinkovitemu početju daje še manjše možnosti. 


Carl Sagan je skušal kravatarje spametovati, a za- 
man, saj politika v projekt z neznatnimi možnostmi 
uspeha kratkomalo ni verjela. Izjava nekega odloču- 
jočega senatorja pove vse: "Čemu jalovo dokazova- 
nje majhnih zelenih za milijone, ko pa se lahko vsa- 
kdo prepriča v njihov obstoj v pogrošnih tabloidih za 
75 centov." Središče iskanja izvenzemeljske inteli- 
gence zato ostajajo univerze, kakršni sta Harvard in 
Berkeley, ter leta 1984 ustanovljeni neprofitni SETI 
Institute. Slednjega v dobršni meri podpirajo največja 
imena Silicijeve doline, od Davida Packarda prek 
Gordona Moora do Elona Muska. 


SETICHOME je najbolj razvpit eksperiment 
iskanja nezemeljske inteligence in obenem eden pr- 
vih primerov deljenega računanja. Programček, 
praviloma ohranjevalnik zaslona, ki se aktivira ob 
računalnikovi nedejavnosti, so leta 1999 razvili na 
univerzi Barkley pri San Franciscu. Milijoni PCjev po 
celem svetu dobivajo kosce surovih podatkov iz 
puertoriškega observatorija Arecibo, ki jih nato ana- 
lizirajo in vrnejo strežniku. Po statistiki podjetja je 
bilo opravljenih za dva milijona let raziskav, žal z 
ničelnim rezultatom. Četudi projekta ne financira 
nobena vlada, ga SETI Institute pelje naprej in ga 
kani razširiti s sprejemi avstralskega radiotelesko- 
pa. Tam spodaj namreč vidijo druga ozvezdja kot na 
severni polobli. Če bi rad prispeval računsko moč 
svojega osrednjega in grafičnega procesorja, name- 
sti aplikacijo. Morda ETjev zov odkriješ prav ti. 


Sličice in pesmice 
Stikanje z oziroma za nezemljani je kajpakda 
profitiralo tudi od splošnega Nasinega razis- 
kovanja vsemirja. Misije Apollo so na primer 
ovrgle vraževerje, da so na drugi, tako ime- 
novani temni strani Lune nastanjeni ancient- 
ni vesoljci. (Mesec namreč Zemlji vseskozi 
kaže isti obraz, zato ne moremo videti med- 
zvezdnih ladij / nacistične baze / severnoko- 
rejskih raket na hrbtni polobli.) Naslednja 
operacija, v katero so simbolično vključili 
komunikacijo z nezemljani, sta bila slavna 
Pioneerja. Ta program je bil namenjen po- 
drobnejšemu spoznavanju našega sistema, 
zato so v različne smeri izstrelili celo vrsto 
sond. Med njimi sta najbolj pomembni števil- 
ki 10 (1972) in 11 (1973). Ti sta krenili proti 
zunanjim planetom in dlje. 

Pioneerja nista aktivno iskala tujega življenja, 
so ju pa z zavedanjem o njunem neskonč- 
nem popotovanju tja, kamor človeštvo še lep 
čas ne bo šlo, opremili s sporočilom. Našo 
civilizacijo predstavlja slikovna aluminijasta 
plošča velikosti polovice Jokerja, ki jo je zas- 
noval Carl Sagan. Na njej sta najbolj očitna 
nagca, toda vsebina je mnogo globlja in lah- 
ko umnega najditelja pripelje naravnost na 
naše dvorišče. Če bo kdo Pionirčka sploh 
srečal. Plovili sta že pred tridesetimi leti preč- 
kali Plutonovo orbito in s hitrostjo 40 tisoč ki- 
lometrov na uro ploveta proti skrajni meji he- 
liosfere, območja, do kamor seže vpliv Son- 
ca. Točne lokacije nimamo, kajti Pioneer 11 
je poslednjič čivknil leta 1995, njegovega 
predhodnika pa so zaznali še leta 2003, na- 
kar vse tiho je bilo. 

Omenjeni sondi pa nista edini raziskovalki, ki 
nosita pozdrav. Leta 1977 je Nasa izstrelila 
še en dvojec za špeganje po obronkih oson- 
čja, ki so ga prav tako opremili z nagovorom: 
Voyager 1 in 2. Njun zlati disk je podatkovni 
nosilec, na katerega je Sagan s sodelavci 
posnel čuda zemeljskih zvokov in fotografij. 
Brez nagcev seveda ni šlo. Zaradi optimal- 

WOW SIGNAL se v kronikah imenuje edini ra- 
dijski sprejem, ki je zabeležil znantno odstopanje 
od popolnega niča. Leta 1977 ga je ujel teleskop 
Big Ear v Ohiu, presenečeni astronom pa je na iz- 
pis načečkal wow in niz obkrožil. Jakost signala 
ponazarjajo številke in pri večjih vrednostih še 
črke. Vsi odčitki dotlej in poslej so bile nizke cifre, 
zvečine kar enice. Zato sta A in U, ki predstavljata 
vrednosti 26 in 30, povzročila nemalo evforije. Va- 
lovi so prišli iz smeri Strelca in v prihodnjih letih so 
proti tistemu koncu vesolja zaman usmerjali števil- 
ne mnogo zmogljivejše antene. Signal je bil prvi in 
zadnji. Večina pravi, da gre za posledico odbitega 
zemeljskega oddajanja. Kaj pa, če ne? 


nejših trajektorij sta Potnika že v devetdesetih prehitela Pionir- 
ja. Voyager 1 je s hitrostjo 61.000 kilometrov na uro lani kot 
prvi človeški objekt vstopil v medzvezdni prostor in je danes 
130 astronomskih enot daleč, bratec pa mu sledi. Pri tem ves 
čas pridno snemata in merita, kajti jedrski generatorji bodo 
razpad radioaktivnega plutonija pretvarjali elektriko vsaj do 
leta 2020. Zaradi razdalje hitrost komunikacije sicer znaša le 
nekaj kilobajtov na sekundo, a nič ne de, kajti časa je na pre- 
tek. Letita v različni smeri in nista naravnana proti nobeni kon- 
kretni zvezdi. Nasina uradna izjava pravi, da je sondama uso- 
jeno za vekomaj bloditi po Rimski cesti. 


PIONEERJEVA PLOŠČA iz leta 1972 nosi takole 
sporočilo vesoljcem. V paru predstavnikov najvišje življenj- 
ske vrste ni posebne znanosti, bila pa je polemika okoli go- 
lote in zadnji trenutek so morali z ženske nožnice odstraniti 
črtico. Zgornja krogca sta prikaza vodika, glavnega kozmič- 
nega elementa, v obeh spinskih položajih. Ta podatek, ki 
mu pravimo vodikova črta, rabi kot nekakšna enota za čas 
(frekvenca spina) in razdaljo (valovna dolžina). S tem je 
možno raztolmačiti osrednjo, domiselno predočeno marka- 
cijo našega planeta. Črte so namreč binarni zapis frekvence 
utripanja štirinajstih nevtronskih zvezd v naši galaksiji, ka- 
kor jih vidimo z Zemlje, ter njihove relativne razdalje do 
Sonca. Ti redki ostanki zvezd, imenovani pulzarji, se vrtijo 
okoli svoje osi, pri čemer oddajajo sebi lastno elektromag- 
netno delovanje, zato jih ni težko ločiti med seboj. S prepro- 
sto triangulacijo more vsakdo ugotoviti, kje je stična točka. 

ZLATI DISK ni piktogram nalik Pionirjevi plošči, marveč 30-centimetrski fonogram, v katerega so na ana- 
logen način vgravirali predstavitev Zemlje. Sem sodi nagovor tedanjega ameriškega predsednika Carterja, dob- 
rih sto fotografij naše anatomije, civilizacije in planeta, več deset različnih pozdravov, vključno z 'našim' "Že/i- 
mo vam sve najlepše sa naše planete", za poldrugo uro vsesortne muzike ter mnogo zvokov narave in stro- 
jev. Kako predvajati vsebino, razloži priloženi diagram — znova na podlagi enote, izpeljane iz vodikovega spi- 
na. Izvirno, čeprav je Carl Sagan ocenil, da bo Voyager morda srečal inteligenco šele eone po tistem, ko člo- 
veštva ali celo Zemlje sploh ne bo več. Morda je zlati disk edina kozmična časovna kapsula naše civilizacije. 


Zemlja telefonira ETju 


Nastavljanje gluhega ušesa nemi tišini in metanje 
sporočila v steklenici v neskončni kozmičen ocean je 
precej pasivno prizadevanje k najdbi obstoja tujskega 
življenja. Zato sočasno z iskanjem obstaja aktivnejša 
struja, tista, ki želi nezemljane opozoriti na nas. To ni 
frišna ideja, kajti že v 19. stoletju so razmišljali, kako 
nagovoriti Marsovce. Takrat je nekdo predlagal, da v 
sibirsko tundro naredijo poseko v obliki večdeset- 
kilometrskega Pitagorovega izreka. Drugi bi za pisal- 
no površino vzel Saharo in vanjo izrisal gromozanske 
simbole iz sto metrov širokih jarkov. Te bi nato napol- 
nil s kerozinom in jih zakurili, kar bi sosedje nedvom- 
no opazili in pomahali nazaj. Nič manj megalomanski 
ni bil nek francoski izumitelj, ki je dobršen del svojega 
življenja posvetil žicanju pokroviteljev za izgradnjo 
kolosalnega zrcala. Z njim ni hotel delati 'zajčkov' na 
Marsu, marveč v površino planeta vžgati sporočila. 
Tovrstna pobuda se omenja s kratico METI - Messa- 
ging to Extra-Terrestrial Inteligence. Sodobni zago- 
vorniki izhajajo iz predpostavke, da človeštvo hlepi 
po odgovoru na ultimativno vprašanje, zato moramo 
vendarle tudi sami oddajati take signale, kakršne želi- 
mo prestreči. Prvi tak pozdrav je prišel iz Sovjetske 
zveze, od koder so leta 1962 proti Veneri nedomisel- 
no izstrelili besede mir, Lenin in SSSR v Morsejevi 
abecedi. Američani so bili leta 1974 bolj brihtni. Ta- 
krat so na Puertu Ricu obnovili radijski teleskop Are- 
cibo, ki s premerom tristo metrov še danes velja za 
največjega na svetu. Ceremonijo so obeležili z vsebin- 
sko bogatim sporočilom, ki ga vidite na desni, v sme- 
ri 25 tisoč svetlobnih let oddaljene kopice M13. Od- 
daja je bila simbolična, vendar šteje za prvi inteligen- 
ten poskus nagovora daljnih civilizacij. 

Uradno naj bi se zvrstilo kakšnih deset tovrstnih po- 
šiljanj v vsemir, pri čemer so vsi ostali merili k nekaj 
deset svetlobnih let oddaljenim soncem. Seveda so 
ciljali zvezde s planetnimi sestavi, kajti od 1992., ko 
so odkrili prvega, poznamo že skoraj dva tisoč ekso- 
planetov. Vseeno je bilo sporočilo iz Areciba še naj- 
bolj dovršeno, kajti preostala so precej večji heci, po- 
navadi poslana za promocijo ob kakšni obletnici. Le- 
ta 2008 je recimo Nasa vesolju predvajala komad 
Across the Universe od Beatlov, štiri leta kasneje pa 

so ob 35-letnici prej omenjega 'wow signala' poslali v 
smer, od koder je prišel, deset tisoč tvitov in govor 
komika Stephena Colberta. Nič bolj resno ni podjetje 
Lone Signal, ki želi z donacijami vseh Zemljanov zg- 
raditi mrežo krožnikov, s katerimi bodo pingali in dre- 
gali vse bližnje zvezde. Za 144 znakov dolge čivke ra- 
čunajo 25 centov. 

Burkaških hotenj signaliziranja s strani posamezni- 
kov, ki imajo slučajno dostop do zmogljivih oddajni- 
kov, je čedalje več. A kakor se to čivkanje v neskon- 
čno temo sliši nesmiselno, je nedolžnost takega po- 
četja vprašljiva. Res je, človeštvo je zvedavo, vendar 
nas izkušnje iz lastne zgodovine učijo, kaj se pripeti 
ob stiku dveh različno razvitih življenjskih vrst. Mi na- 
govarjamo Alfa, slišijo pa nas Klingoni. Si lahko nek 
kickstarterjevski projekt oziroma kdorkoli jemlje pra- 
vico, da pozdravlja in vabi vesoljce v imenu vseh 
Zemljanov? Večina pravi, da ne, zato obstaja odprta 
peticija, da mora tako početje obravnavati človeštvo 
na najbolj visokem nivoju. Zagovorniki METlja pa so 
mnenja, da nas naprednejše civilizacije itak poznajo, 
saj v vsemir že stoletje nehote oddajamo radijske si- 
gnale. Lahko da, vendar je vseeno razlika med slabot- 
nimi televizijskimi in mobitelnimi oddajniki ter fokusi- 
ranim megavatnim izstrelkom. 


zl 


meči 


SPOROČILO IZ ARECIBA, ki je ime dobilo 
po istoimenskem observatoriju Arecibo na karib- 


— skem otočku Puerto Rico, je v sedmih točkah in 210 


bajtih predstavilo človeštvo. Če bodo sprejemniki 
znali sporočilo dešifrirati, bodo dobili tako sliko 
(brez barv). Od zgoraj navzdol sta avtorja Frank Dra- 
ke in Carl Sagan v binarnem zapisu nanizala števke, 
atomska števila elementov, ki tvorijo DNK, formule 
sestavin nukleotidov, dvojno vijačnico, silhueto člo- 
veka, naš planetarni sistem ter ponazoritev antene. A 
kljub dovršenosti vsebine je šlo v vrsti za demon- 


N% stracijo megavatnega oddajnika in za marketinško 


potezo, kajti sporočilo so poslali proti 25 tisoč svet- 


NO lobnih let oddaljeni gruči zvezd. Ne le, da bi morali 
b na morebitni odgovor čakati 50 tisoč let. Ciljano so- 


zvezdje se bo v tem času že premaknilo. 


RIMSKA CESTA se reče naši galaksiji, ki je zaradi vrtenja diskaste in spiralne oblike. Vsebuje od 200 do 400 milijard zvezd, pri čemer so najstarejše komaj kaj 
mlajše od vesolja. Naša občina leži v Orionovem kraku, približno 27 tisoč svetlobnih let od središča, pri čemer premer diska znaša več kot 100 tisoč svetlobnih let. Res 
je, da pri oziranju v nočno nebo zaznamo tudi svetlobo drugih galaksij, recimo Andromedo in z južne poloble Magelanova oblaka. Vendar razen redkih izjem s prostim 
očesom vidimo le zvezde v radiju tisoč svetlobnih let. A tudi te imajo planete s potencialom za življenje. Pravzaprav smo takih v ozkem območju 50 svetlobnih let od- 
krili že več deset. So na njih bitja, ki nas spremljajo, prestrezajo naše SMSe in telenovele ter se čudijo človeški neumnosti? Ali zgolj preprosti enoceličarji, ki niso izu- 
mili niti glikolize in dvojne vijačnice? Ko bomo to izvedeli, bo človeštvo dobilo odgovor na enega temeljnih vprašanj in odtlej bo vse drugače. 


Milijard milijarda 


od tega vsaj 10 milijard podobnih našemu, torej rav- 
no prav velikih, močnih in stabilnih, da se lahko okoli 
njih razvije kaj 'pametnega'. Nedavna študija kaže, da 
ima petina takih zvezd vsaj en planet s približno živ- 
ljenjskimi pogoji. Recimo, da se na odstotku od teh 
dveh milijard kandidatov rodi življenje in nato na od- 
stotku tega odstotka razvije višja civilizacija. Potem- 
takem je samo v naši galaksiji 200.000 inteligentnih 
svetov, pri čemer velja upoštevati, da zaznani prostor 
vključuje še nekaj sto milijard galaksij. 

Naše osončje je s starostjo polpete milijarde let glede 
na celotno stvarstvo relativno mlado. Vesolje je bilo 
dovolj zrelo za ustrezne zvezde in planete že pred de- 
setimi milijardami let. Najbrž si je težko zamisliti 
življenjsko vrsto, ki je tisoč let pred nami, kaj šele mi- 
lijone. A sovjetski astonom Nikolaj Kardašev je izdelal 
teorijo, tako imenovano Kardaševo lestvico, po kateri 
obstajajo trije nivoji razvitosti. Tu ne gre za leteče av- 
tomobile in umetno pamet, marveč je merilo precej 
večje. Podlaga je namreč energetska potrošnja. Prvi 
tip obvlada vse energetske danosti na planetu - mi 
smo na 0,7 dotične stopnje. Drugi tip je docela zauz- 
dal svoje sonce, denimo z Daysonovo kroglo, hipote- 
tično megastrukturo, v katero je z namenom molže 
ujeta zvezda. Tip tri pa uporablja energijo, ki jo proiz- 
vede cela galaksija, vključno z izkoriščanjem ekso- 
tičnih virov žarčenja, kot so črne luknje in kvazarji. 
Ko civilizacija osvoji vesoljsko potovanje, lahko na 
sosednji svet pošlje pametne stroje, ki se na primer 
petsto let replicirajo iz lokalnih surovin, nakar se pre- 
maknejo na naslednji planet. Niti slučajno jim ni treba 
potovati s svetlobno hitrostjo, da bi v nekaj milijonih 
letih, torej v kratkem trenutku glede na kozmične raz- 
mere, kolonizirali vso galaksijo in najbrž osvojili tretjo 
stopnjo na Kardaševi lojtrici. Če samo delček tistega 
potenciala inteligentnih svetov uspe svojo pamet raz- 
širiti, bi imeli v Rimski cesti več sto galaktičnih kolo- 
nizatorjev. A kljub falangam anten, ki spremljajo va- 
love z vseh obronkov galaksije in milijonom računal- 
nikov, ki prečesavajo vzorce, zvezde molčijo. 

Tej pereči enigmi pravimo Fermijev paradoks, po- 
imenovan po italijanskem fiziku, ki se je spraševal, 
kje so vsi, že leta 1950. Odgovora seveda ni, le taka 
in drugačna ugibanja, ki so bržda slična razlagam o 
ploščati Zemlji in Zevsovih strelah. 


Kje je kdo? 

Eni pravijo, da znakov kozmičnih zavojevalcev ne vi- 
dimo zato, ker civilizacij tipa 2 in 3 enostavno ni. Raz- 
log je teorija velikega filtra. Ta govori o praktično ne- 
premostljivi prepreki, ki tak dosežek onemogoča. A 
kdaj ta zid napoči? Morda v prvi fazi evolucije in smo 
mi edini v vseh milijardah milijard možnosti imeli pra- 
vo temperaturo pražupice ter še kup ostalih paramet- 
rov, da se je življenje sploh pričelo. Lahko, da je za 
razvoj 'odgovorna' naša svojevrstna, od Zemlje od- 
škrbljena Luna, ki ima za razliko od ostalih naravnih 
satelitov večji gravitacijski vpliv. V preteklosti je bila 
bliže, zato so morja mnogo bolj plimovala in s tem ra- 
znašala prve organizme na kopno. Nemara je filter 
nekje na poti iz preproste celice v evkariontsko. Mor- 
da pa je zid pred nami - recimo, da inteligentna vrsta 
slejkoprej izdela umetno pamet, ki je njena pogibel. 
Oziroma vselej uniči sama sebe, preden doseže drug 
planet. 


Seveda obstaja verjetnost, da inteligentna življenja 
so, le da jih iz takih ali drugačnih vzrokov ne vidimo. 
Iščemo jih vendarle le dobrega pol stoletja, kar je 
ništrc v primerjavi z vesoljskim časom. Znabiti so bila 
izvenzemeljska bitja že nekajkrat na obisku, a nikoli 
pred kratkim. Človeška civilizacija je zelo mlada in 
itak obstajajo namigi, da so starodavna ljudstva go- 
stila nebesne prišleke. Ali pa se božjelikim entitetam, 
ki umejo nadzorovati zvezde in črne luknje, res ne da 
ukvarjati z neznatnimi mravljicami? Čisto možno je 
da poslušamo neprave frekvence oziroma docela na- 
pačen medij, saj poteka komunikacija na primer z la- 
serji ali žarki gama. Mar se mravlje zavedajo avtoce- 
ste, ki jo položimo mimo njihovega mravljišča? 

Kaj bomo storili, ko bomo dobili odgovor na vzvišeno 
vprašanje, ne ve nihče. Organizacija SETI ima pleme- 
nit pravilnik, kako bi bilo treba informacije nemudo- 
ma deliti z javnostjo in vesoljcem poslati odgovor le v 
soglasju s celotnim človeštvom. A razkrita Nasina pri- 
poročila iz šestdesetih let ukazujejo skrivnostnost in 

DRAKOVA ENAČBA -to je tisti niz na uvodni grafiki — je simbol organizacije SETI, saj jo je pobudnik 
Frank Drake napisal daljnega leta 1961. Okoli sebe je zbral še devet znanstvenikov, ki so se oklicali za Red 
delfina. Rezultat enačbe predstavlja število inteligentnih vrst v Galaksiji. Rx pomeni hitrost rojevanja zvezd, 
fy delež zvezd s planeti, n, je število uporabnih planetov na osončje, f; delež teh planetov, ki lahko omogočijo 
življenje, f; delež planetov, kjer se razvije civilizacija, f, delež civilizacij, ki razvijejo elektromagnetno komuni- 
kacijo, in L čas, ko ta civilizacija oddaja v vesolje. Ker so ti parametri težko oziroma nemogoče določljivi, v 
resnici ne gre za računsko formulo. Prej za prispodobo in kazalec, da je zmnožek vsekakor višji od 1. 

četudi so časi hladne vojne davno mimo, bi bilo res 
naivno pričakovati, da bo Striček Sam strmoglavljene 
alienske NLPje javno pokazal. Kakor marsikatero dru- 
go dognanje bi tudi kontakt z nezemeljsko civilizacijo 
lahko sfižila tipična človeška pokvarjenost. Navsezad- 
nje je SETI privatno financiran. Obstaja sicer več do- 
kumentov s priporočili, ki jih je med drugim pripravila 
Mednarodna astronavtska akademija. Toda resnici na 
ljubo zaradi neznanja ni pripravljen nikakršen točen 
načrt. Najbrž sploh ne znamo predvideti revolucije, ki 
bi jo stik z razvitejšo vrsto sprožil v naši družbi, od voj- 
ske prek politike do religije. 

Čeprav po kontaktu z vesoljci nič ne bi bilo, kot je bi- 
lo, smo vseeno radovedni, kajti to je lastnost, ki defi- 
nira razvoj inteligence. Ne oziraje na posledice bomo 
tujsko življenje iskali še naprej. Bodisi rili za njegovi- 
mi morebitnimi ostanki pod marsovskim površjem, 
bodisi nastavljali uhlje proti nebu. Zakaj bi se tako 
neučakano trudili v to smer, če ne bi resnično upali, 
da dobimo pozitiven odgovor? A za naš dobrobit in 
manjši kulturni šok bi bilo bolje, da za začetek zazna- 
mo zgolj obstoj preprostega življa, takega brez Well- 
sovih vročinskih žarkov. Koliko je vreden up, da je 
višja civilizacija, ki pride z druge strani stvarstva, 
transcendentalno prešla vojevanje in destrukcijo, pa 
znajo najbolj povedati Indijanci. 


1 mrd let - večcelični organizem 
2 mrd let - celica z jedrom 


4,5 mrd let - sončni sistem 


ŽIVLJENJE NA ZEMLJI se je dokazano 
pojavilo pred 3,7 milijarde let, zelo verjetno celo 
prej. (Sončni sistem in z njim naš planet se je obli- 
koval pred približno 4,5 milijarde let.) Kako so se 
nežive organske molekule spremenile v miniaturne 
tovarne beljakovin in razvile recepturo zanje, še ni- 
smo pogruntali. Mogoče je ravno to tisti veliki fil- 
ter, ki se po kdo ve kakšnem naključju zgodi na mi- 
lijardo milijard in še enkrat milijard slučajev. Ali pa 
tudi ne, kajti narava je za ta korak v zelo neprijaznih 
pogojih mladega planeta potrebovala vsega 800 
milijonov let, po nekaterih teorijah še manj. Mnogo 
dlje, naknadno poldrugo milijardo let, je bilo potre- 
bno, da se je iz teh pracelic (prokarijontov), ki niso 
imele ne jedra, ne drugih organelov, razvila sodob- 
nejša evkariontska celica. In nato je minila še mili- 
jarda let za prvi večcelični organizem. Čisto mogo- 
če je zato, da življenje po biološki definiciji niti ni ta- 
ko nenavaden dogodek. Bolj problematična je pot 
do višje razvite vrste. Naša je stara par sto tisoč let, 
civilizacija, kakršno poznamo, pa nekaj tisočletij. 

Kaj je srčna kap? 

Srčno-žilne oziroma kardiovaskularne neprilike so 
naš najpogostejši vzrok smrti. Srčni infarkt, ljudsko 
znan kot srčna kap, je pri tem največji samostojni kri- 
vec, saj je odgovoren za skoraj 13 odstotkov vseh 
smrtnih primerov v razvitem svetu. Infarkt pomeni 
odmrtje tkiva zaradi nezadostne oskrbe s kisikom. 
Lahko se zgodi kjerkoli, bodisi zaradi motenega 
krvnega obtoka, bodisi zaradi s kisikom preveč revne 
krvi. Prizadete so lahko ledvice, pljuča, možgani, celo 
lulek in špeh. Zato je treba besedo infarkt na dohtar- 
jevem izvidu vedno obravnavati v kontekstu, čeprav 
navadno ne pomeni nič dobrega. Še posebej, če go- 
vorimo o srcu ali možganih, ki imajo grozno radi kisik 
in brez njega hitro zaštrajkajo. 

Večino mase srca predstavlja srčna mišica, ki v pov- 
prečnem življenju nameri okoli tri milijarde utripov. 
Ker je predebela, da bi se prehranjevala iz tiste krvi, ki 
jo mogočno črpa po telesu, potrebuje lasten krvni ob- 
tok. Med temi, tako imenovanimi koronarnimi arteri- 
jami je vrsta povezav, tako da se v primeru zapore 
manjše žilice pretok preusmeri po drugi poti in srce 
preživi. Če pa se zamaši ena od glavnih vej in brez 
oskrbe ostane večji del srčne mišice, pride do kapi. 
Arterije se pričnejo mašiti kmalu po rojstvu. V ela- 
stično steno, ki omogoča prožnost, se začne odlagati 
maščoba, vnetne celice in nazadnje kalcij, kar žilo za- 
trdi. Ta pojav imenujemo arterioskleroza. Nesnaga je 
sprva omejena na žilno steno, vendar jo lahko sčaso- 
ma razje, kar hoče telo zaceliti tako kot vsako drugo 
rano - s čepom strjene krvi. To dodatno zavda preto- 
ku. Arteriosklerotične obloge so neenakomerno raz- 
porejene po vsem ožilju, seveda pa zaporo najprej 
opazimo na mestih, ki so s kisikom najbolj potratna, 
kot so možgani ali srce. Žile imajo zaradi svoje zgrad- 
be in načina delovanja precej rezerve, preden prične 
zožitev povzročati težave. Nemalokrat je notranji pre- 
sek žile zmanjšan na vsega desetino premera, pa člo- 
vek razen ob naporih še vedno ne bo imel težav. 
Toda ko je zožitev le prehuda, se pojavijo težave, kot 
so tiščeče bolečine v prsih s širjenjem v levo ramo in 


Puščica kaže zoženo žilo. Kardiolog je skozi ste- 
gensko arterijo do srca napeljal žico in po njej ba- 
lon, s katerim je zožitev razširil in vstavil opornico. 


rezaidia 


d 
nmv V 


leta 


Preminulemu uredniku rubrike se poklonita 
dohtar FuxDeluxe in hipi Tuco z rožico za uhljem. 


roko ali čeljust ter težko dihanje. Sprva imajo srčni 
bolniki težave le pri aktivnosti, kasneje pa tudi v miro- 
vanju. To je tako imenovana angina pektoris, ki jo 
moramo prepoznati in hitro ukrepati. Če se žila preti- 
rano zoži ali povsem zapre, bo pripadajoči del srčne 
mišice odmrl in srce ne bo moglo več zagotavljati za- 
dosti s kisikom bogate krvi ne pomembnim organom, 
ne samemu sebi. Kmalu odpove celo srce in.nastopi 
smrt. Če infarkt hitro prepoznamo, lahko strdek razto- 
pimo z zdravili. Nemalokrat se odločimo neprehodne 
arterije razširiti in vanje vstavimo samoraztezne opor- 
nice, ki jih držijo odprte. V skrajnem primeru lahko s 
kirurškim posegom napravimo žilni obvod (bypass), 
kjer zožitev premostimo z arterijo ali veno z drugega 
mesta v telesu. 

Na mašenje žil vplivajo razne bolezni, med drugim 
povišana vrednost holesterola v krvi, neurejena slad- 
korna bolezen in povišan krvni pritisk. Zato se zdrav- 
niki že desetletja trudimo izobraziti ljudstvo o pra- 
vočasnem zdravljenju teh bolezni, primerni prehrani 
in odpravljanju lenoritisa. Skrbite zase, da vas doleti 
čim kasneje! 


Kaj pomeni geslo hipijev 'flower power'? . 
Izraz 'flower power' si je kot metodo nenasilnega od- 
pora leta 1965 izmislil novodobni pesnik Allen Gins- 
berg - eden od ameriških bitnikov, med katerimi poz- 
namo vsaj še Jacka Kerouaca in Williama S. Bur- 
roughsa. Cvetlična moč se je porodila na uporniški 
kalifornijski univerzi Berkeley v času protestov štu- 
dentov zoper vietnamsko vojno, ki jih je Ginsberg pod- 
prl z nekaterimi odmevnimi časopisnimi objavami. Že 
pred tem je bil navdušen nad mistiko, poduhovljenost- 
jo 'vodnarjeve dobe', seksualno svobodomiselnostjo 
in radostnim objemanjem dreves vsevprek. 

Pobudniki protivojnih zborov so želeli umiriti često na- 
silne demonstracije in protestnikom zagotoviti poli- 
tično verodostojnost. ln res: hipači, opremljeni s šopki 
cvetlic, konopljo, indijanskimi sandali in čupami, so se 
kmalu razširili še na vzhodno obalo ter drugam. Rožice 
so vtikali v puškine cevi vojakov, jih metali na na- 
mrščene policiste in prešerno prepevali, medtem ko 
so slednji po njih vihteli pendreke. Bunili so se zoper 
nesmiselnost vietnamskega spopada in hinavsko dok- 
trino Bele hiše, ki je terjala življenja mladih ljudi. 

Šele pozneje je začelo ljudstvo otroke cvetja enačiti z 
vsesplošno hipijsko subkulturo in gibanjem, ki je zaje- 
malo mlajše rodove Američanov ter kmalu pljusknilo 
na staro celino. Svobodno ljubeči se so se zbirali na 
glasbenih festivalih, se skupinsko dajali dol v šotorih 
in spalkah, poslušali psihedelično glasbo in na žlico 
jedli mamile. Med opojnimi substancami je bila razen 


obveznega travnatega džointa priljubljena sintetična 
droga LSD in razni izvlečki kaktusov ter gobic. Po 
koncertih so se razlegali glasovi Beatlov ter britanskih 
zasedb The Who, Cream in Pink Floyd. Lasati Ame- 
ričani pa so poslušali Boba Dylana in Joan Baez, Jef- 
ferson Airplane, The Doors, Jimija Hendrixa, Janis Jo- 
plin, Fante s plaže in druge glasbene upornike. 


Z vtikanjem rožic v cevi pušk so sandalarji kajpak 
ogrožali državno varnost. Zato so jih o tem prijazno 
podučili čeladarji s podmazanimi pendreki. 


Izraz 'hipi' izvira iz besede 'hipster' ali 'hepcat', ki je v 
štiridesetih pomenila navdušence nad džezom in be- 
bopom. Zanje značilen je bil prevratniški življenjski 
slog in družbena nekonvencionalnost, kontrakultura, 
trendovstvo, strupen sarkazem, določena oblačilna 
koda in raba pogovornega slenga. Vzdevek so si med 
drugim prislužili prav bitniški pristaši pisunjenja Ja- 
cka Kerouaca, ki so poselili boemske četrti Green- 
wich Village v New Yorku ter Haight-Ashbury v San 
Franciscu. Bili so 'hip', torej frajerski, nenavadni, sku- 
lirani. Poslušali so rock in folk glasbo, živeli v komu- 
nah, furali kamasutro ter prislovično eksperimentirali 
s širjenjem zavesti. 

Prelomno je bilo 'poletje ljubezni' leta 1967, ko so 
čupavci iz Liverpoola izdali legendarni album Sgt. 
Pepper's Lonely Hearts Club Band. Dolgolasci od 
vsepovsod pa so tedaj s cvetjem v laseh množično ro- 
mali v Sveti Frančišek, mesto svobodne ljubezni, ka- 
kor prepeva Scott MeKenzie v sloviti popevki. Vrhu- 
nec hipijevske revolucije se je zgodil na legendarnem 
tridnevnem festivalu Woodstock leta 1969, po tistem 
pa so 'otroci cvetja! začeli postopoma veneti. Če te 
daje nostalgija za časi cvetličnikov, si oglej film Psych- 
Out iz leta 1968. Ali, še bolje, glasbeno dramo Hair iz 
leta 1979, ki so jo posneli po broadwayskem muziklu 
s konca šestdesetih. 

Za ona dobra stara vremena 


o sem se leta 1985 pri zlatožličnem 
K: srečal z ZX spectrumom, sem 

se na vrat na nos vrgel v nov, poprej 
dobesedno neobstoječ svet. Na računalništ- 
vo je dosihmal spomnila kvečjemu digitalna 
ura ali kalkulatorček, ki si ga dobil v italijan- 
skem pralnem prašku. Spectrum pa je bil 
mašina, stari! Lahko si ga programiral. Sli- 
kice je kazal ter elektronično sviral. In, jas- 
no, lahko si na njem igral igrice. Pa sem jih, 
religiozno, vdano in kataloško, kakor hitro 
sem si z vztrajnim teženjem in lastnoročnim 
delom pridobil tako želeni kos črne radirkas- 
te plastike, s tovornjakom prešvercan iz 
Nemčije. (Furmani so zaradi ploščatosti raje 
tihotapili spektrume kot komodorje.) 
Drugi so zbirali albume Beatlov in Zeppeli- 
nov, Zlatno serijo in titule iz Sveta knjige, 
znamke in značke. Jaz sem zbiral igre. Igral 
sem vse, od A do Ž, od arkad do simulacij le- 
tenja, od pustolovščin do strip pokrov, od ve- 
solja do podmorja, od prve do tretje osebe in 
izometrije vmes. Mamin kasetnik je kmalu 
začel klecati pod njihovim bremenom in mo- 
rali so mi kupiti lastnega, sicer se po hiši ne bi 
nikdar več razlegale melodije Miša Kovača. 
(Saj ne, da bi imel kaj proti.) Špile smo si v 
presnemavali zlasti v obliki zbirk na 45-, 60- 
ali 90-minutnih kasetah, med katerimi so bile 
statusni simbol kromdioksidne. Kompilacije 
so izvirale od neznanokod, bržda od prijatelje- 
vega prijatelja, ki je imel zadosti pod palcem, 
da je naročal iz oglasov ali obiskoval belo 
prestolnico, Ljubljano, kjer so jih skrekane 
tržili na bolšjaku. Brigalo me je. Igral sem in 
igral, česar pa nisem igral, sem o tem prebral 
v tedanji računalniški bibliji, reviji Moj mikro. 
Prvi Mikro sem kupil ravno nekje sredi leta 
1985, ko me je razsvetlila mavrica. Še nekaj 
mesecev prej sem po trafikah jagal predvsem 
stripe, zlasti Alana Forda in Velikog Bleka. 
Sploh nisem vedel, da je začel Mikro izhajati 
komaj kako leto prej, junija 1984, tedaj še 
pod okriljem Dela, Teleksa in Radia Študent, 
kjer so kasneje po radijskih valovih dejansko 
oddajali 'igrce' za spectruma. (Posnel si jih in 
naložil. Delovalo je!) Sem pa vedel, da je to ti- 
sto pravo, ker so bili notri gusarski oglasi in 
na zadnjih straneh opisi špilov. Prečital sem 
sicer vse, a najraje in najprvo opise. Pisali so 
jih ljudje od Vardara pa do Triglava, se pravi 
iz vse Jugoslavije, kajti Moj mikro je izhajal 
tako v slovenščini kot v srbohrvaščini. Kako- 
pak sem se redno hudoval nad čudnimi oce- 
nami naslovov, ki sem jih poznal, in se sčaso- 
ma pridušal, da znam to narediti bolje kot ne- 
ki Črt Jakhel, Željko Krstič in Bojan Hrnjica. Iz 
šolskega zvezka sem iztrgal list papirja, nanj z 
nalivnikom napisal resnično beden opis neke 
avtomatne predelave za ZX in ga optimistično 
poslal na uredništvo. Nadejal se nisem niče- 
sar, toda orenk popravljeno, a še zmerom re- 
snično bedno besedilo je ugledalo luč dneva 
poleti 1987. Po bizarnem naključju (kozmos: 
"ALI RES?!") je bil prav ta špil omenjen na 
naslovnici, s katere se je za nameček bohoti- 
la slika mojega naslednjega in najljubšega 
računalnika, amige 500. Pravzaprav ne vem 
natanko, kdaj sem jo za hudo masten kup 
nemških mark kupil v konsignaciji. Vem pa, 


da je bila s 16-bitno grafiko in zvokom ter 
večopravilnim operacijskim sistemom glede 
na spektruma dobesedno kvantni skok. 
Čemu se spominjam teh davno minulih ča- 
sov? Zato, ker sem se po toliko letih vrnil va- 
nje. Po predpremiernem ogledu dokumentar- 
ca Tehnika ljudstvu, v katerem povem nekaj 
stavkov o spectrumovi igralski situaciji (glej 
intervju v tem Jokerju), sem si na odru Kina 
Šiška drgnil ramena s facami, ki so kreirale 
moj tedanji obstoj. Ob meni so stali Jonas Ž., 
ki je tedaj s še nekom fural Satansoft, zaslu- 
žen za mnoge kompilacije iger, ob katerih 
smo pripadniki mladeži laže prenašali socrea- 
lizem rudarske vukojebine ... Žiga Turk in 
Matevž Kmet, avtorja prve slovenske avantu- 
re Kontrabant, ki sem jo sicer zaradi čudaških 
ugank kmalu nehal igrati, a pionirji so pionirji 
in jim gre izkazati čast ... Ciril Kraševec, sku- 
paj s Turkom prvi urednik Mojega mikra, kjer 
sem se najprej kalil kot pisec ... izvrstni kan- 
tavtor Jani Kovačič, ki je spectrumovo cvilje- 
nje uporabil na eni svojih plošč in mi je nepo- 
pravljivo oblikoval glasbeni okus ... Primož 
Jakopin, ki je naredil urejevalnik besedila 
Ines, v katerem sem spisal marsikaj, in pod- 
obni kalibri. 

To so ljudje, ki so pripravili teren za lep del 
moje življenjske poti. Kar nekoliko nadreali- 
stično je bilo stati tam v soju žarometov, po- 
slušati aplavz publike in se imeti za enega 
vidnejših članov slovenske mavrične bratov- 
ščine. Ni šlo za pahljanje ega, češ, kako sem 
kul in glej me, mami!, temveč za golo za- 
čudenje nad tem, kam te življenje pripelje. In, 
seveda, v kakšni meri je na vse nas vplivala 
mala črna šatuljica iz Velike Britanije. Naj je 
šlo za bad boye, glasbenike, inženirje, pro- 
gramerje, radijce ali geekovske igralce. Hva- 
la, sir Sinclair s kompanjoni. Socialistična 
kloaka vam maha. Zaradi vas je postala dru- 
gačna. 


Sneti 


s Mia pi 4 sub) sti, 


Danes lahko opise, naj bodo tekstovni, gla- 
sovni ali v obliki videa, na spletu objavi 
praktično vsakdo. Slaba plat tega je manko 
uredniške kontrole, zato je smeti obilo. Moj 
mikro je uporabljal nasprotni, stari sistem. 

vleče vzporednice med klasičnim in e-športom ter opaža, da se 
navkljub mnogim pomislekom nič kaj sramežljivo zbližujeta. 


ed tedni sem zrl v novico o prestopu bratov 
ragič iz Phoenixa v Miami. Bolj kot dejstvo, 
m preostanek NBA sezone očitno navi- 
za Heat, me je zbodlo to, da sem imel v 
ednjem zavihku brskalnika odprto štorijo 
o ponesrečenem prestopu korejskega igralca League 
of Legends Chaeja 'Piglet' Gwang-jina. Fante je lan- 
skega oktobra iz ekipe SK Telekom, kjer je osvojil 
svetovno prvenstvo, odšel čez največjo lužo v ame- 
riški Team Curse, danes Team Liguid. Veljal je za 
enega najboljših igralcev na svoji poziciji 'AD carry- 
ja', kajti v LoLu ima namreč vsak igralec svojo vlogo, 
podobno kot pri pravih moštvenih športih. Toda v 
ZDA gre Chaeju tako slabo, da so ga sredi februarja 
začasno umaknili iz prve postave moštva Liguid. 
Podobnost obeh novic je bila presenetljiva. Če ne bi 
bil vedel, da je League of Legends računalniški špil, bi 
si mislil, da gre za običajen športni članek, v kateri je 
mnogo več kot o sami igri pisalo o mendžmentu in 
vklapljanju tekmovalcev v okolje. To ni brez pomena 
v času, ko si e-šport krčevito prizadeva dokazati, da 
se ga splača postaviti ob bok klasičnemu. 


Pigletov primer je odraz slabe organizacije v Teamu 
Liguid, ki je po vsem sodeč zmotno menilo, da bo Ko- 
rejčevo mojstrovanje igre samo zase zadosti, da bo na 
bojišču napravil štalo. Zanemarili pa so vse ostale de- 
javnike, najprej to, da slabo govori angleško. V igrah 
vrste MOBA je komunikacija med soigralci ključna. 
Četudi Chae ni edini poševnookec v trenutni grupi, si 
težav s tolmačenjem v spopadih, kjer odločajo dese- 
tinke sekund, res ne moreš privoščiti. Za povrh je 
imel v Koreji zelo blizu prostora za trening družino, v 


Ameriko pa je odšel čisto sam. Še enkrat več se je 
pokazalo, da je važno vse osebje ekipe, ne zgolj posa- 
mezen igralec. 

Priznana moštva niso več le skupki tekmovalcev in 
menedžerja, ki jih pošilja na dogodke. Postala so or- 
ganizacije, ki morajo pokriti vse raznolike plasti pro- 
fesionalnega tekmovalnega udejstvovanja. To pome- 
ni psihično in telesno pripravo, oglaševanje, javno 
podobo, celo štanc plišastih igračk zvezdnikov. In se- 
veda neskončno buljenje v posnetke spopadov, na 
katerih se ekipa iz tujih in lastnih napak uči popravlja- 
nja pristopov ter novih taktik. Če hočeš na vrh, s slab- 


šo organizacijo ne gre več, saj te skrbno utečeni stro- 
ji konkurentov povozijo. S tem dobijo golide novcev, 
s katerimi še bolje naoljijo zobnike. 

Denarci, ki se tod obračajo, se bližajo vsotam, ki že 
spominjajo na posle v priznanih športnih panogah. 
Kitajcem, ki hočejo v League of Legends pridobiti 
boljše korejske igralce, se najbolj trga. Lani naj bi za 
Leeja 'Fakerja' Sang-hyeoka SK Telekomu ponudili 
300.000 dolarjev odkupne cene in še sedemsto tiso- 
čakov njemu v dveh letih. Skratka, pogodbo v višini 
skoraj milijona ameriških dolarjev. Faker ali njegov 
menedžer posla na koncu nista sprejela. 

Pretočni videoservisi, kot je Twiteh, so močno vplivali na tekmovalno igranje. Ne le, da sleherniku omogočajo 
spremljanje turnirjev. Profesionalcem nudijo kanal za prihodke, saj se je moč naročati na plačane prenose. 


Lani sta največja dogodka pripravila najprej Valve za Doto 2 in nato Riot za League of Legends. Pri prvem so 
raztalali kar za okoli enajst milijonov dolarjev nagrad, drugi pa je bil na stadionu s 40.000 gledalci. 

Noe k KIMI 


Kjer je denar, je gniloba in kajpak ima tudi digitalno 
športanje umazano plat. To je v preteklih mesecih naj- 
bolj izkusila skupnost Counter-Strika: Global Offensi- 
ve, ki jo je pretresla vrsta škandalov. Najprej je Valve 
lansko jesen benal tri vidnejše tekmovalce svetovnega 
formata, ki jih je zasačil pri goljufanju. Kar vzbuja po- 
sebno skrb, je prefinjenost hacka za pomoč pri merje- 
nju (aimbota), ki so ga uporabljali. Križca ni pritisnil 
direktno na tarčo, marveč je igralcu zgolj malo poma- 
gal. Toda v primeru profesionalca lahko te malenkosti 
pomenijo razliko med zmago in porazom, predvsem 
pa je pomagalnik težko odkriti in je v operacijskem sis- 
temu zelo potuhnjen. Valve mu je na sled prišel šele 
ob pomoči organizacije E-Sports Entertainment Asso- 
ciation, ki je znana po lastnem zmogljivem zaznavalni- 
ku hackov. Ko je njene rešitve vdelal v svoj 'Valve An- 
ti-Cheat', so iz omare nenadoma začeli padati oko- 
stnjaki igralcem, pri katerih stara inačica anti-cheata 
ni piskala. Kot bi spremljal kolobocije z dopinško kon- 
trolo pri kolesarjih, kjer nove tehnologije pokažejo na 
grešnike, za katere se je poprej menilo, da so 'čisti'. 


april 2015 


Bež popa 


ga 


Lanski Dreamhack Winter, največji LAN-party na svetu, je potekal ravno za Valvovim udrihanjem z bani. Ven- 


Global Offensive, najmodernejša inačica zimzelenega Counter-Strika, je pravzaprav edina prvoosebna stre- 
ljanka, ki lahko po popularnosti od daleč konkurira igram MOBA. Nemara zaradi moštvenega načina igranja. 


Januarja je udarila še resnejša novica. Vrhunski sever- 
noameriški klan iBUYPOWER so ujeli pri namernem iz- 
gubljanju bojev - zaradi stav, seveda. Na boje v CSu je 
moč v ZDA staviti, tako legalno kot ilegalno. Na ta način 
so menedžerji iz enega samega dokazanega nastavljanja 
poraza pobrali nekaj čez deset tisoč dolarjev dobička. 
Dotični dvoboj med iBUYPOWER in mnogo slabšimi tek- 
meci NetcodeGuides se je sicer mnogim zdel sumljiv že 
spočetka. Toda zločeste nakane so dokazali šele, ko je 
zaščebetala bivša punca enega od zlikovcev. Nauk: če se 
greš kriminalca, drži babo stran. 

Valve je obema klanoma in še nekaj z njima povezanim 
ljudem po preiskavi prepovedal sodelovanje v vseh do- 
godkih, povezanih z njihovimi igrami. Celokupno so ob- 
glavili tri izmed najboljših severnoameriških ekip, kar je 
za tamkajšnjo sceno resen udarec. Ob tem so Ventili ka- 
kršnokoli stavljenje samih igralcev na tekmovalne do- 
godke označili za nemoralno. 


OO ANO 


Iz ZDA prihaja še ena e-športna zanimivost, saj smo lani 
uzrli prvo štipendiranje zavoljo tekmovalnega igranja. 
Tam poteka univerzitetni turnir Collegiate Star League z 
več kot sto sodelujočimi šolami, ki se udarjajo v LoLu, 
Doti 2 in Starcraftu 2. Univerza Roberta Morrisa v Chica- 
gu je članom svojega moštva kot prva podelila štipendijo 
v višini 19.000 dolarjev letno. Brez dvoma gre za trik za 
večjo prepoznavnost ustanove, saj je ime med manjšimi 
in manj uglednimi in si mora izmišljati prefinjene oglaše- 
valske trike za pridobivanje študentov, ki nato plačujejo 
oderuške šolnine. A denar je denar in nekaj deset mladih 
si bo vsaj del stroškov pokrilo s tem, da deli pentakille. 
Ideja že ima posnemovalce, saj je nekaj podobnega za 
letos naznanila univerza v kentuckyjskem Pikevillu. 


marelj 2015 


Našteto je podobno napredovanju profesionalnih 
športnikov: sprva skozi šolska tekmovanja, nato 
profesionalna! A konje je treba umiriti. Na Robertu 
Morrisu ne podpirajo LoLa zato, ker jih zanima 
uspeh e-športa ali bi hoteli vanj vlagati, marveč 
zato, ker so na ta način podpisali več pogodb. Ka- 
ko daleč se to lahko v resnici razvije, v tem trenut- 
ku ni jasno. Kljub bliskavicam in tisočim gledalcev 
na največjih dogodkih se profesionalno igranje na 
Zahodu še ne koplje v novcih, saj konkreten do- 
biček ustvarjajo le tvrdke za špili. Večina zunanjih 
firm, ki ureja lige, komentarje in spletne prenose, 
pa posluje kvečjemu s pozitivno ničlo. Masivnega 
investiranja podjetij, ki niso povezana z igrami ali 
ustreznimi tehnologijami, tu še ne vidiš. Največji 
korejski sponzorji so Samsung in podobni, ne 
Hyundai Motor Group. 


— 

Za to je deloma kriva gospodarska kriza, ki je močno 
zaorala skozi pro igranje in je glavni razlog, da v Po- 
daplju nimamo več bučnejših turnirjev. Sponzorski 
denar se je umaknil in številni veliki turnirji so zamrli. 
Veliki World Cyber Games, v katerega je bila Sloveni- 
ja večkrat vključena, je predlani dokončno zaprl vra- 
ta. Drugi, na primer Electronic Sports World Cup, 
životarijo. Toda iz pepela se je rodila prenovljena, bolj 
strnjena e-športna scena, ki je vstala na ramenih 
spletnih prenosov in novodobnih igričarskih tvrdk. Ti- 
stih, ki so pogruntale, da morajo svoje večigralske 
naslove same aktivno podpirati. Valve Doto 2 in 
Counter-Strike, Riot League of Legends, Blizzard 
Starcraft 2 in Hearthstone, Hi-Rez Smite ... Če izvza- 
memo Južno Korejo, ki ostaja razred zase, so drugod 
največje dogodke organizirali prav studiji. Kar je na- 
vsezadnje logično. 


Urši 


Opisane vse očitnejše podobnosti med fizično in digi- 
talno tekmovalno dejavnostjo so vzradostile tiste, ki si 
prizadevajo za preboj profesionalnega igranja v glavni 
tok in želijo dokazati, da je e-šport enakovreden osta- 
lim športnim oblikam. A vprašati se gre, koliko in za- 
kaj stremeti po tem. Tu ne gre za brezpomembne di- 
skusije, kako fizično naporno je igranje s tristo kliki 
na minuto, marveč za podobo, s katero se želi e-šport 
predstavljati svetu. 

Ko je lani šef ameriške televizijske hiše ESPN John 
Skipper navrgel, da "e-šport ni šport, marveč tekmo- 
vanje kakor šah", je nastala žolčna debata, če je to 
sploh važno. Na eni strani so tisti, ki pravijo, da je e- 
šport dejavnost nove dobe, ki klasične televizije ne 
potrebuje več in mu spletni prenosi zadoščajo, zato 
lahko ustvari lastno nišo in se ne ozira na staromod- 
neže. Na drugi strani pa tisti, ki opozarjajo, da želi ve- 
liko oglaševalcev doseči ljudi, ki ostajajo na prazgo- 
dovinski televiziji. In da torej ne bo Forda na panojih 
za igralci Starcrafta, dokler ne bo prenosov na ESPNI 
in prireditev na štadionih za nogomet in bejzbol. Mož- 
je v Riotu, Valvu in drugod ta hip še ne vedo čisto, v 
kateri tabor hočejo. Na vprašanja, ali se jim zdijo nji- 
hove igre kakorkoli 'športne', bolj kot ne nerodno ki- 
majo, da bi privabili več pozornosti. Nekdanji Blizzar- 
dovec Rob Pardo je denimo celo navrgel, da bi moral 
biti Starcraft olimpijski šport. Jasno, da bo to rekel, 
kakšno presenečenje. 

V zadnjih letih smo bili torej priča koreniti transforma- 
ciji in preporodu profesionalnega igranja, ki je vstopi- 
lo v novo dobo s Twitchem in množicanjem za nagra- 
de. Sedaj je na razpotju, ali se tepsti za status prave- 
ga športa ali pa nemara ubrati povsem svojo pot. 


h ; i | 
Decembra je pornografski strani YouPorn vendarle uspelo najti moštvo, ki je sprejelo njihovo sponzorstvo. 

drugi polovici devetdesetih je igranje prav- 

ljičnih vlog padlo v temni vek. Ultime so se šle 

čudno pot, Moč magije je jenjala in SSI je zaprl 

duri. Luč je prinesla šele nova kanadska ekipa 
BioWare, ki je žanr vrnila na pota stare slave z Bal- 
dur's Gatom, enim najbolj legendarnih naslovov vseh 
časov. Ne le, da je šlo za nepozabno globoko in širo- 
ko odpravo brez ene zamere, na Baldurjevem pogonu 
Infinity je vzniknilo še pol ducata dogodivščin. Ker so 
preporodu sledili mnogi drugi razvijalci, smo bili lju- 
bitelji razvoja lika, dobrih kvestov in privlačnih pove- 
sti za lep čas preskrbljeni. Kako vrhunski so bili ti iz- 
delki pred petnajstimi leti, priča uspešnost ponovlje- 
nih izdaj. Njihova vsebinska in igralna kakovost je nič 
manj kot brezčasna, k čemur seveda pripomore po- 
časneje starajoča se ploskovna grafika. 
Obstaja dober razlog, zakaj smo tako navdušeno 
sprejeli nadgrajene različice obeh Baldurjev in Ice- 
winda: pustolovščine te sorte pogrešamo. Zvrst že ta- 
ko ne obiluje in večina izstopajočih predstavnikov j 
drugačne narave. Dobrih izometričnic z druščino je 
precej manj. Na pamet pridejo Dragon Age, Draken- 
sang in Divinity, kar v najboljšem primeru pomeni 
eno na dve leti, pa še pri teh nostalgiki vihajo nos. Ni 
čudno, da je firma Obsidian, ki jo sestavljajo veterani 
panoge iz Black Isla, BioWara in Troike, na Kickstar- 
terju fehtani milijon nabrala v enem samem dnevu. 
Sestradanim množicam so namreč ponudili duhov- 
nega naslednika infinityjevskih iger. 

Prva slika: čvekanje. To Stebri večnosti so. Bral boš veliko, kar, priznam, na velikem zaslonu od blizu ob 
polnoči ni najbolj blagodejno. Ampak čtivo je iskrivo in dialogi niso dekoracija, marveč igralni pripomoček. 


Baldur's Dale: Torment? 


Naj gre za krogce pod liki, zemljevid, pogovorno ok- 
no ali premikanje in bojevanje, Pillars of Eternity je 
dejansko tak, kot bi bil izdelan s proslavljenim orod- 
jem. Še znameniti "You must gather your party befo- 


preden se banda zbere na kup. Seveda je platforma 
sodobna, konkretno Unity, vendar je kamera statična 
in občutek docela 2D. Kar je pohvalno, saj sukanje 


Ko zapojejo pesti, se zakotali 100-stranska kocka. Ta pove, kako uspešni so udarci, 
ki segajo od mimosunkov do kritikalcev. Zato je izid kot v D8Djevskih špilih včasih 
nepredvidljiv. Enkrat ti banda neprijateljev pobije vse, drugič jo premegaš brez izgub. 


Rad imam frpjke, ki imajo sinjino in zelenje ter varen pristan. Eternity ima v svoji raznoli- 
kosti vsega po malem: prestolnico, vasi, grobnice, planjave in področja nalik Gori pogube. 


pogleda ne bi nič doprineslo. Avtorji sami priznavajo 
zgledovanje po legendah, taistih, na katerih so svoj- 
čas delali. Zaradi nepremočrtnosti, odprtosti in kla- 
sične pravljičnosti je igra resnična vzporednica Bal- 
durjevih vrat, dasi po določenih vsebinskih elementih 
vleče tudi na Planescape: Torment. Recimo po tem, 
da se osrednja tema bavi z metafizičnim svetom in da 
je zelo veliko pogovarjanja oziroma branja. 

Neučakano vprašanje je, ali je špil ne le navidez, 
marveč celokupno na ravni vzornikov. Odgovor je 
pritrdilen. Dobili smo prvorazredno visoko frpjko z 
dobro izvedenimi komponentami. Šestčlansko druš- 
čino sestavljamo sproti, življenjski pridružbeniki pa 
imajo lastne štorije in kveste ter nenehno komentira- 
jo in čebljajo. Dežela je prostrana in po mili volji lah- 
ko rijemo po podzemnih blodnjakih, raziskujemo 
gozdne skrivnosti, prisluhnemo težavam vaščanov ali 
se cele dneve potikamo po mestnih četrtih ter sode- 
lujemo v gospodarskih spletkah. Naloge niso gene- 
rične in pri domala vseh so možni različni izidi ali vsaj 
variacije. Nemalo ovir lahko premostimo skozi dialo- 
ge z rabo različnih atributov. Pripoved ima literarno 
vrednost. In nenazadnje, računska mehanika za ust- 
rojem likov in bojevanjem je neverjetno kompleksna. 


DaADjev mrzli bratranec 


Stvaritelji so zavoljo nažicanih končnih štirih milijo- 
nov 'projekt Eternity' razširili čez spočetka zastavlje- 
ne gabarite. (temeljili so nov univerzum z lastnimi 
zakoni in zamotan računski sestav, saj bodo franšizo 
peljali naprej tako v digitalni kot namizni obliki. Spoz- 
navanje s pravilnikom terja kar nekaj časa in privaja- 
nja, kajti postavk, plasti in vplivov je izredno veliko. 
Ko svojega avatarja gradiš iz šestih ras, enajstih pok- 
licev, petih veščin in čuda dodatnih sposobnosti, se 
zakompliciranosti niti ne zavedaš. A kmalu spoznaš, 
da imajo vsa bitja štiri različne obrambne atribute, re- 
cimo moralno moč in reflekse, škod pa je kar osem 
tipov, od tolkaške do zmrzali. Temu sledi vrsta pri- 
krojevalcev in začasnih stanj, za piko na i pa sta vi- 
talni spremenljivki dve: vzdržljivost in zdravje. Ko 
zmanjka prve, junacelj pade po tleh, nakar ga sovra- 
gi nemoteno nabrcajo v gonade. 

Tablice in formule so edinstvene ter vrsta izrazov je 
frišnih. Mentalno stanje poleg drugih alinej označuje 
odločnost (resolve), med osnovne spretnosti sodita 
atletika in mehanika, na spisku služb najdemo ci- 
pherja in chanterja. Odklon od uveljavljenih smernic 
so takisto izkušnje, ki jih tovariši pridobivajo samo za 
opravljene naloge in odkrivanje lokacij, po bitkah pa 
ne. Avtorji pravijo, da so s tem izničili tlako, a marsi- 
kateri igralec zna zavoljo tega zabavljati. Kljub sa- 
mosvojosti pa je pristop po izčrpnosti in kupu podob- 


nih detajlov sličen DEDju. V borbi in ob nekaterih do- 
godkih se meče kocka ... mane ni, marveč si coprni- 
ki med počivanjem zapomnijo izreke ... uroki so ena- 
ko nenavadni in terjajo privajanje ... mršavi sovražni 
vešč ti zna s podpasnimi triki ohromiti kompanijo ... 
izročilo, zgodovina in geografija so razdelani in men- 
da so v pripravi knjige. Tudi dežela Dyrwood, ki je del 
sveta Eora, spominja na tolkienski Sword Coast - 
morje je na zahodu in tam bivajo škratje, vilini in veli- 
ko človeške politike. 


Šepetalec dušam 


Osrednji lik ni navadnež, marveč poseduje posebne 
moči, o katerih pa ne ve ničesar. Je watcher, prijatelj 
z dušami, a mora bistvo svojega daru oziroma pre- 
kletstva šele spoznati. Nekdo ali nekaj burka nesnov- 
no ravan, trga duše od teles, rojeva votle otroke in 
dela druge neizrekljive poskuse. V tej neumrljivi 
esenci vsakega bitja se namreč skriva velik energijski 
potencial. Pripoved ni enostavna in razločna ter sprva 
ne pritegne. Toda ko ujameš rdečo nit in se naravnaš 
na 'bralni' modus, se vtis hitro popravi. Je pa res, da 
to ni špil za tiste, ki jih srbijo prsti in preskočijo že 
dvovrstične pogovore. Dnevnik je sicer kakovosten, 
saj jedrnato beleži dogajanja, dela povzetke kvestov 
in za nameček hrani nebroj podatkov o svetu. A za- 
nemarjanje občasno res velike količine povedanega 
je skrajno nesmiselno. 

Pogovarjanje je tipično 'infinityjevsko': skozenj more- 
mo ob ustreznih skilzih ustrahovati, lagati ali pameto- 
vati. Često imamo na razpolago čustvene, agresivne 
ali spletkarske odzive, kar gradi značaj in vpliva na 
odnos s kameradi ter ugled celotne druščine. Od tega 
je nato odvisen prenekateri dogodek in odnos okoli- 
čanov. Svoj vpliv na svet imajo dejanja, najbolj nalo- 
ge. Skyrima po količini ne doseže, ampak kvestov je 
obilica, pri čemer klasičnih deratizacij in kurirčkovih 
torbic domala ni. Postanemo detektiv, vernik, ljubi- 
mec, hazarder, arbiter, ašašin ... 

Tekom razvoja primera se lahko obrnemo proti delo- 
dajalcu, pobijemo vse vpletene ali jih naznanimo ob- 
lastem. Sprteže moremo še bolj nahujskati ali jih po- 
miriti. Štorija se veji, izbirati je moč med stranmi in 
dejanja imajo posledice, nekatera celo vplivajo na za- 
ključne detajle. Res pa je, da v marjanske globine to 
ne gre. Ni denimo velikih frakcij, katerim bi se po 
vzoru Gothicov zapisali in s tem dobili lastno pot. 
Prav tako ni množice cehov, ki bi nas snubili in imeli 
za nas cel spisek zadolžitev. 


Na nož po starošolsko 


Čeprav je veliko druženja z ljudmi, postopanja po 
krčmah in drugega mestnega početja, ni vse premost- 
ljivo z jezičnimi spretnostmi ali s tiholazenjem mimo 
stražarjev. Ravno tako s karizmo ne prideš daleč v 
divjini in zapuščenih grobnicah. Tedaj se izkažejo 
buzdovani, dvoročni meči, loki in ubojiti izreki. Bor ni 
nalik zadnjemu Divinityju, ki je šel v potezno smer 
M86M-Herojev, marveč čisto baldurjevski. Vsak lik 
napada z lastnim tempom, ki mu ga določajo statisti- 
ke, predvsem oklep. Omejitev za uporabo opreme 
načeloma ni, toda duhoven bo z vojnim kladivom 
usekal enkrat na tri sekunde, medtem pa ga bo so- 
vražni lopov z bodalom petkrat prepikal. 

Igra je nastala s pomočjo 77.000 podpornikov, ki so vnaprej nakazali novce. Avtorji so se večjim donatorjem za- 
hvalili tako, da so njihova sporočila uvrstili na epitafe-po/grobnicah in po njih poimenovali rumeno označene NPCje. 

Oprema je v osnovi precej splošna, vendar jo je mogoče z zelmli? Ktistali in drobom eksotičnih ere 
živali uročiti. Pomujanje z nadgrajevanjem opreme je praktično obvezno. To pomeni takole čtivo. 


Zmaji so! In te seveda, kot gre pričakovati od tako velikih beštij, ugonobijo v nekaj potezah. Sem 
res radoveden, kako ga lahko premagaš samo z enim likom, na kar namiguje eden od ačivmentov. 
s bra Tei REJE ROSE 


GAME PAUSED 


Junaki lahko menjajo komplete orožij, izrabljajo veš- 
čine, priklicujejo, lučajo področne čarovnije ... Veliko 
je prijemov, ki posredno pripomorejo k zmagi, reci- 
mo chanterjevo recitiranje izrekov, ki bodrijo celoten 
vod, napoji za višanje sposobnosti in malusne magi- 
je, ki nasprotnike upočasnjujejo, razgalijo ali drugače 
omejijo. Fint in for je čuda, vendar obvladanje ni diab- 
lovsko enostavno oziroma enoznačno, saj je nedvo- 
umnosti tipa fireball v glavo in lightning bolt pod pete 
malo. To me na nekaj spomni. Aja, točno, na DSD:). 
Poglobitev v opise spellov in abilityjev je obvezna, tu- 
di zato, ker za razliko od ostalih iger ta svet ne pozna 
zdravilnih čarovnij in napitkov. HPje povrne samo 
počivanje. Hard core! 

Za največje zanesenjake je vdelana celo težavnostna 
stopnja z enim shranjevalnim mestom, ki se ob umrt- 
ju pri priči pobriše. A ponižno menim, da dotični trdo- 
jedrni modus pričujoči mehaniki ne paše, kajti boje- 
vanje je preveč kaotično, da bi lahko imel vse pod 
nadzorom. Šest stričkov in tetk plus živalski poma- 
gači rangerjev in nebroj sovražnikov so često zaplete- 
ni v slabo razločen grozd mlatenja eden po drugem. 
Akcijo je resda moč pavzirati, a taktična simfonija to 
ni. Zaradi slabšega pregleda pomotoma skuriš lastne 
ljudi, možički se radi zagozdijo v ožine, kot so vrata, 
fajterji se spotikajo ob wizarde in kakšen zaluta po 
svoje. Skript oziroma prilagoditev vedenja v smislu 
'brani šibkega', 'navali na maga' ali 'pajke streljaj od 
daleč' na žalost ni. 

Prijetna podoba obiluje z lepo naravo, ancientimi spomeniki, bogatimi notranjostmi in romansko ter gotsko 
arhitekturo v velemestu.. Scenarij ni temnosrednjeveški, marveč že renesančen. Celo arkebuze se najdejo. 

Par sestavin je napram Skyrimu poenostavljenih: prebivalci nimajo lastnih življenj, ekomonija je preprosta, saj 
vsak trgovec prodaja in odkupuje vse, ne moremo žepariti ... A nič ne de. Eternity je za baldurjevca obvezen! 

Kdor ne čita, naj ne igra 


Pillars of Eternity ponujajo mnogo več, kot bo večina 
igralcev užila. Ne cikam zgolj na besedilo, ki ga je za 
enega Martina, in na številne vzporedne poti, skrivnos- 
ti ter odstopanja v zaključku, marveč na celoten sis- 
tem. Ta je večji od igre same, saj so snovalci z njim 
tlakovali prihodnost. Pravi "igralci vlog' so nad koc- 
kanjem navdušeni in uspešnost je zato zajamčena. 
Kak element je sam sebi namen, na primer nekam 

Šef Obsidiana je Feargus Urguhart, ki je nekoč načeloval Black Islu. Od tam je še par sodelavcev. 
Tisti, ki so nekoč naredili Icewind Dale, so brždarodgovorni za 15-kletni labirint The Endless Paths. h 

nesmiselno posedovanje oziroma obnavljanje trdnja- 
ve in pošiljanje brezdelnih sodelavcev na lastne po- 
hode. A to vzamem kot eksperiment, ki trdnemu jed- 
ru ne škodi. Tudi drugačno nabiranje izkustvenih pik 
in odsotnost zdravljenja, kar v nekem drugem svetu 
sploh ne bi delovalo, tu funkcionira in se lepo vklaplja 
v pravilnik. Dobro sprejetje Eternityja je popotnica za 
napovedane podobne naslove. 

Da je igra zelo dobra, ni dvoma. Vendar si je ne upam 
postaviti na sam vršac zvrsti. Nekaj neotipljivega ne 
potegne docela oziroma ji jemlje tistih par odstotnih 
točk. Morda je to narava zgodbe, mogoče slabši za- 
četni vtis in nekam nedodelan iztek, lahko da pretira- 
no podoben občutek odličnicam iz prejšnjega tisoč- 
letja. Kopija, čeprav vrhunska, ne more dobiti enake 
ocene kot original. Ni igralnega presežka, ki bi ga v 
tem času pričakoval. Želel bi si kakšne možganske 
puzle in več malih skrivnosti, kakršne pomnim iz Ulti- 
me VII. A pod črto je najbolj važno, da igralnost štima. 
Brezhibnost ji kazi le ena napaka: predolgi nalagalni 
časi. Ne samo med področji, po deset sekund traja 
celo, da stopiš v enosobno hišo. In nato ponovno, da 
izstopiš. Ali se vzpneš v nadstropje. To zavdaja razis- 
kovanju in jezi med opravljanjem mestnih kvestov, ki 
te verižno šibajo od Poncija v kleti ene hiše do Pilata 
na podstrehi druge. Ob boku Skyrimu in Risenu, ki ob 
zahtevnejši grafiki brezšivno prehajata brez loadanja, 
je to res nezaslišano. 

Pohvalna pa je vdelava lahkotnega načina. To ne iz- 
niči pomena boja, saj družba ni nesmrtna, zmajčki te 
še vedno zelo na hitrico skurijo in brez ubadanja z op- 
remo ter magijo ne gre. Vseeno je prebijanje mimo 
volkov, prikazni in trolov mnogo lažje. Nekdo, ki ima 
manj tovrstne potrpežljivosti, bo lahko bolj užival v 
nevidni plati igre: v dogajanju, napletanju in odpleta- 
nju pripovednega klobčiča, usmerjanju zgodbe, res- 
nično dobrih kvestih, slogovno bogatem besednjaku 
ter številnih podrobnostih. Pri tem bo imel še vedno 
čisto spodoben bojevalni izziv in odkrivanju Dyrwoo- 
da bo dal najmanj štirideset ur življenja. Priporočam! 
A le onemu, ki mara za besede, stavke in odstavke. 
Ti so duša Stebrov. Kakor so nesrečniki, ki jim je bila 
duša odtujena, le prazne lupine, tako naredi preska- 
kovanje dialogov tole izkušnjo votlo. 


Šestero junakov (in lev ter volk) čez hosto hiti, 
jih goni, se k zmaju (po zaklade) mudi. 


kakovostna, domala brezhibna iz- 

vedba dobri kvesti poudarek na 
osebnosti easy mode  nalagalni časi veliko 
teksta bo šlo pri večini vnemar Obsidian 

Giti 


o Zaradi dveh stopenj pospeševanja časa ob normalno razgledanem županstvu G 
ne mine prav dosti ur, da se tvoje Notranje Gorice spremenijo v takle New York. 


Pregledovalna orodja so dokaj spodobna. Zadostuje klik, da si z barvami in grafi 


- w 
ex. - Takele krožne ceste, okrog katerih nastanejo prijetne soseske, so del standarne- 
ga paketa. Ce ti kaj ne sede, pa skočiš v Steamov Workshop ali zakurblaš editor. 
pa o MA A si 


ogledaš pokritost s policisti in gasilci, izobrazbeno strukturo ter vrednost zemljišč. 


e le, da sodobnih simulacij gradnje mesta ni 
prav dosti. Na njihovem formalnem voditelju, 
SimCityjem, leži mastna senca zajeba. Maxisove 
sanje o kupu manjših, globalno povezanih me- 
tropol z enotnim spletnim tržiščem so pred dvema letoma 
resno trčile ob čeri nedelujočih lastnosti, hroščev in plju- 
vanja uporabnikov. Mnogi med slednjimi so hudi tradicio- 
nalisti in si ne želijo originalnosti, temveč bi najraje pona- 
vljali stare vzorce. Drugače rečeno, ne bi imeli več ma- 
njših parcel, naj bodo te okrašene s še toliko zanimivimi 
elementi, temveč eno samo ogromno. Finska grupa Co- 
lossal Order jim s Cities: Skylines (ki nima zveze s slabši- 
ma francoskima Cities: XL in XXL) nekoliko oportunistič- 
no nudi točno to. Ne prav zahtevno in globoko, a prijetno, 
vzdušno in široko mestogradnjo, ob kateri ure letijo kot 
ob bentenju čez nesposobnega župana v lokalni krčmi. 


Tipično tehtanje elementov 


Spočetka se ti nemara malo povesi nos, ko vidiš, da vrst 
okolice in različnih kart ni prav dosti. A treba se je le ma- 
lo sprehoditi po osrednjem meniju, da ugledaš enega 
glavnih argumentov v prid Skylines - podporo svoji vse- 
bini in tisti, ki so jo ustvarili drugi. Lotiš se lahko podrob- 
nega urejanja tal in predelave oziroma izdelave lastnih 
cest, zgradb in sličnega. Se ti zdi naftna elektrarna grda, 
ker nima rožnatih nalepkic? Te moti preveč pentljasto 
klikni na Steamov Workshop in si dolpotegni kako od že 
več kot deset tisočih kreacij skupnosti, med katerimi so 
določene naprodaj celo za denar. Med modi so tudi take 
zadeve, kot so težji način, samodejno shranjevanje po- 
ložaja, napreden buldožer, ki samodejno ruši zapuščene 
stavbe, in menjavanje dneva ter noči. Ja, slednje privze- 
to manjka in moderska rešitev ni enako dobra kot tista v 
novem SimCityju. A kleč je v tem, da se lahko avtorji 
glede marsičesa zanesejo na ustvarjalne odjemalce. Pro- 
daja je že presegla pol milijona, tako da jih ne manjka. 
Zagretost ne preseneča, kajti Skylines je prav en cukr- 
ček. Četudi nisi še nikdar povohal nobene tovrstne igre in 
čeprav je treba po učne ure na ustrezni wiki, je vse skupaj 
jako intuitivno. Dol vržeš par cest in ob njih se samodejno 
pojavijo prostori za gradnjo. Ko conam določiš namemb- 
nost, torej stanovanjsko, komercialno in industrijsko, 
začno avtomatično nastajati ustrezne stavbe. Le-te je nuj- 
no oskrbeti s štromom in vodo iz reke ali vodnega stolpa. 
To v Skylines pomeni izgradnjo električnega in vodovod- 
nega omrežja, kar je v SimCityju manjkalo. Več ljudi kot 
imaš, več davkov pobereš in več težav nastaja. 

Treba je pobirati smeti in odvajati drek, paziti, da hiše ni- 
so preblizu onesnaženim tlom, graditi pokopališča, pos- 
tavljati policijske in gasilske postaje, razporejati šole ter s 
parki in igrišči za košarko dvigovati vrednost zemljišč in 
telesno kondicijo raje. Takisto je dobro postaviti avtobu- 
sno postajo in zarisati linije, pa razpresti običajno ter pod- 
zemno železnico, da razbremeniš promet na običajnih ce- 
stah, ki jih nadgradiš z enim klikom. Dokaj podrobno je 
moč nastavljati davke za posamezna področja in udeja- 
njati odloke, na primer nekadilsko mesto, zmanjšane da- 
jatve za določeno vrsto con in podobno. Industriji pa z za- 
risovanjem posebnih območij zabičaš krovno funkcijo, na 
primer kmetijsko, rudarsko in črpalno. 

Dragocena modra kapljica 


S tem, ko mesto raste, dosegaš mejnike in odklepaš 
nove stavbe, zlasti prestižne, kot sta štadion in vesolj- 
sko dvigalo. Z njimi dviguješ srečo gmajne in lepšaš vi- 
dez metropole, ki je privzeto zelo lep. Stavbe se s prete- 
kom časa in izboljševanjem okolice samodejno nadgra- 
jujejo, tako da hiše nadomestijo bloki, bloke stolpnice 
in slednje stekleni kolosi s stanovanji in uradi. Pogled 
lahko s koleščkom hipoma oddaljiš v orbito ali se spus- 
tiš na nivo ulice, kjer naokoli gomazijo Simčki, ee, člo- 
večki ter se odvija promet. Ko avtomatično slediš 
rešilcu ali gasilnemu avtu na intervenciji, rečeš, no, to 
je pravi SimCity! 

Tudi zato, ker v finski igri nisi omejen na majhna po- 
dročja. Ta so v SCju najbolj razhudila odjemalce, ki ni- 
so imeli posluha za to, da so morali čez čas dodobra 
mikroupravljati. V Skylines si dano območje redno širiš 
s poceni nakupi širnih sosednjih kvadrantov. Vsako ima 
naravne vire, denimo nafto, rudo, gozdove in vodo, ki 
jih je pametno izkoristiti. Pomembno je, v katero smer 
reke tečejo, saj morajo biti vodne črpalke nameščene 
nad cevmi, iz katerih mezijo fekalije, drugače ti pocrka 
pol mesta. Hidroelektrarna pa ti z jezom ukine skoraj 
ves tok, zaradi česar je črpanje mnogo manj efektivno. 


Povrhnjiška nahajališča 


Velik adut Skylines je, da mesto lepo ter konstantno 
napreduje. Če nisi v fundamentu zabluzil oziroma ga 
vmes ne polomiš s traparijami v slogu scalnice v pitni 
vodi, ne bi smelo biti večjih težav. Vsakih nekaj tisoč 
ljudi prispeva kaj luštnega. Ko sem vse natanko uredil, 
sem lahko igro celo pustil teči v oknu, da mi je zaloga 
denarja in ljudi stalno rasla, kakor smo včasih počeli v 
SimCityju 2000. Zadovoljstvo, ko sem se čez par ur 
vrnil v špil in videl, kako je središče zraslo in kaj se je 
odklenilo, je bilo veliko. Na hujše hrošče nisem naletel 
in ponekod kritizirani promet se je odvijal normalno. 
Vendar to, da se Skylines pretežno obnašajo kot ena- 
indvajset let stari SC2000, s stališča naprednosti in ori- 
ginalnosti ni ravno pohvala. Na oltarju vobče prijetno- 
sti in privlačnosti za vsakogar namreč žrtvujejo opazen 
del globine. To je vidno na številnih področjih, že pri 
ukvarjanju z osnovnimi conami. Industrijskih speciali- 
zacij je le prgišče in nimajo kakega širšega vpliva, da 
bi na primer kmetijska porabljala bistveno več vode, 
kar bi privedlo do težav za oskrbo, in rudarska poleg 
onesnaženja povzročala določene bolezni in poškodbe. 
Ne le, da je globalni trg komajda obstoječ, močno 
umeten je, saj je špil striktno enoigralski. Vpliv davkov 
na priseljevanje in veselje ljudi je nepričakovano maj- 
hen, kriminal je čisto enostavno držati pod nadzorom 
(tako ali tako recimo ni kockarskih specializacij), iz- 
obrazba pa je dokaj ohlapno povezana z vrsto industri- 
je, ki deluje v mestu. Imaš podzemno železnico, vendar 
je njena izdelava najbolj kmečka možna - potegneš ce- 
vi in to je to. Geologi naj si službo iščejo drugje. Na- 
sploh mi je redkokdaj primanjkovalo denarja in banč- 
na posojila so ostala neizkoriščena. 

Poleg tega v Cities: Skylines ni nadgrajevanja stavb na 
lastno pest, kar gre vkup s filozofijo 'saj je dovolj pro- 
stora, da naredimo novo' in 'itak podrtja stare ne bo 
nihče opazil'. To slednje je čisto res, kajti Simčke v 
SimCityju pri večjih spremembah okolice udari kap, 
tukaj pa so precej ravnodušni. Nadalje ni dežja, dan in 
noč se ciklata samo z modom, ni katastrofalnih dogod- 
kov ... Ja, je kar dosti lukenj. Zapolnitev nekaterih 
ustvarjalci napovedujejo za zaplate in dodatke, vendar 
pristop 'igra kot servis' in zanašanje na skupnost v tem 
primeru ni najboljša odločitev. 


Izredno lepo je v približanem pogledu opazovati promet in pešce. Gasilni 
avti pridrvijo k požarom, v parkih ljudje sprehajajo pse in se družijo ... Fino. 

Ker je prostora, kolikor hočeš, se lahko afnaš z brutalnimi vpadnicami in brez 
ovir gradiš letališča. Težave in pohvale pa sporoča modri twitterski ptiček zgoraj. 8 


Bodrilni horizont 


Ko sem Skylines vložil nekoliko več igranja, 
sem bil razdvojen. Spočetka sem se imel hu- 
do fino in krasno je bilo ob umirjeni glasbi 
opazovati rast mesta, ki je dejansko obrato- 
valo na dolgi rok, ne da bi mi ga vsakih deset 
minut nekaj speštalo. Po drugi strani pa je bi- 
lo finsko županstvo kar preveč umirjeno in 
čez čas brez ključnih novosti, na primer veli- 
kanskih zgradb, ki bi bila mesta v malem. To- 
da vseeno je bil končni občutek pozitiven. Na- 
vsezadnje žanr igramo predvsem zato, da me- 
sto raste, ne da gre v njem stalno nekaj po 
zlu. Cena pa pri 28 evrih ni visoka, čeprav 
spet najedajo z dokupljivo vsebino, kot so ra- 
zne znamenitosti v slogu Kipa svobode in 
Brandenburških vrat. A tu je pa igra lahko 
sodobna, bentiš?! 


Sneti se je imel na počitnicah v svojem no- 
vem mestu fino. Je pa vseeno malo zaležan 
in spahuje se mu po lokalnem cukru. 


čisto v redu tradicionalen iz- 
delek svoje baže v odprtost za 
urejanje in mode v dokaj plit- 


ka, površna in nečastihlepna x 


Colossal Order / Paradox Interactive 


SKYLINES PROTI SIMGITYJU 


SimCity so predlani splovili v nedokončanem sta- 
nju in terjali nenehno povezanost v internet. Zato je 
igra pri številnih obveljala za kos dreka. Toda čez 
čas so Maxis dosti reči porihtali in marsikaj dopri- 
nesli z dodatkom, kakor sem opozoril v obnovitve- 
nem članku Zaflikano županstvo v Jokerju 247. 
Dobro, če imaš rad širne parcele, z novim SimCity- 
jem res nimaš česa početi, ker so le-te precej majh- 
ne. A kleč je v tem, da te omejenost s prostorom 
potisne v ukvarjanje z drobnimi vidiki mesta. Ena 
sama zgradba, ki pride ali gre, ima lahko krepek 
vpliv, da ne omenjam davkov, izobrazbene struktu- 
re ali prometa. Vse to Skylines jemlje bistveno bolj 
na izi. Nič ne rečem, morda ti lahkotnost paše in s 
tem ni nič narobe. Toda ne sposobi se udrihati po 
SimCityju, ki našteto in še marsikaj drugega obrav- 
nava resneje. Zlasti če namestiš futuristično razširi- 
tev Cities of Tomorrow, ki omogoči postavljanje ve- 
likanskih nebotičnikov, ki so mesta v malem. 

Zato se ne daj vnaprej indoktrinirati negativnemu 
javnemu mnenju. SimCity je po zaplatah veliko bolj 
kompleten in normalen, s strežniškimi povezavami 
je neprimerno manj kapric in lahko igraš nepovezan 
z internetom. Ko ugotoviš, kako delujeta globalni 
trg in povezovanje specializiranih manjših mest, se 
ti bo igra nemara priljubila bolj kot hvaljeni, toda 
plitkejši Skylines. Cena ni dejavnik, kajti Skylines na 
Steamu stanejo 28 evrov, SimCity pa na Originu z 
dodatkom vred prav tako ugodnih 30. 


IGROVJE 


poznih devetdesetih letih je bil priljubljen 
šport mnogih ta, da so si v najljubši real- 
nočasovni strategiji zgradili utrjeno vojaško 
bazo, namnožili armado tankcev in jo z njo 
mahnili čez polje demolirat sovražno postojanko. 
RTSji so tedaj prevladovali in potisnili druge žanre, na 
primer avanture in simulacije, na rob izumrtja. A uso- 
da se je obrnila in danes so realnočasovke tiste, ki jih 
lahko letno preštejemo na ... en prst. Njihov krvnik so 
igre MOBA in vsi klikajo po herojih namesto tankcih. 
Ali pač? Grey Goo je narejen ravno v slogu Command 
6 Conguerjev, Dark Reigna, KKNDja in sličnih spomi- 
nov. Logično, da se je privalil iz hiše Petroglyph, ki se 
je spomnimo po Universe at War. Izvrgla ga je na hitro 
po tem, ko je propadla njena moba, Rise of Immor- 
tals. A temu navzlic ne gre za polovičarski špil, mar- 
več za prav simpatičen poklon legendam. 


Sive spužve 

Ko se iz ptičje perpektive znajdeš nad bojiščem, se 
vklopi speči mišični spomin. Goo do črke upošteva 
RTSjevski testament: v bazi z rafinerijami in rudniki 
pridobivaš surovine, ki jih pretapljaš v nove stavbe in 
vojaštvo. Soldatesko sestavlja zbirka raznolikih enot, 
kot so tanki, ki se s sovražnikom streljajo iz cevi v ce- 
vi, težko topništvo, ki je sramežljivo in se drži zadaj, 
bombniki, izvidniki in še kaj. Imovino zaščitiš z vrsto 
obrambnih stolpičev in zidov. In da naposled predreš 
nasprotnikovo utrjeno linijo, sestaviš še silno epsko 
enoto, ki gromko zaorje prek bojišča. 

To je vsaj okvir, kajti tri frakcije v Grey Gooju so si 
navdušujoče različne. Še najbolj klasični so čokati 
alienski humanoidi Bete, ki topotajo s težkimi roboti 
in onesnažujejo okolje. Nekatere njihove enote lahko 


ve 


poskačejo na zidove in igrajo vlogo obramb- 
nih stolpov. Druga stran je kao človeška, a 
kaj malo spomni na ljudi, saj večino enot 
predstavljajo modno zaobljeni roboti. Živ 
poveljnik stopi na bojišče le takrat, ko 
obleče epski hodeči bojni konstrukt Alpho. 
Tudi ljudje gradijo dolge mreže stolpičev, ki 
morajo biti med seboj povezani z občutlji- 
vimi vodi za elektriko. 

Povsem samosvoji so pak Gooji, brezoblič- 
ne zaplate nanobotov, ki so igri dale ime. 
Nimajo zrakoplovov in ne gradijo baze. Os- 
novni objekt je 'mama goo', ki se zaredi na 
nahajališču rude. Tam zraste in izvrže ma- 
njše zametke, iz katerih nastajajo hodeča 
čuda, ki streljajo kvantno goščo. Znajo se 
sami zdraviti, žreti hiše in so netolerantni do 
gejev, budistov ter živih bitij nasploh. 


Taki grozdi obrambnih stolpičev so obvezni za odbijanje valov sovražnega j 
kanonfutra. Dobro se odrežejo, dokler ne začno iz megle vojne leteti granate. 


b-- m - - ! BE reži prva z ga t 
vu Gooji so s svojo dinamično, samosvojo igro primernejši za bolj izkušene igralce. 


Stavbe v bazi je treba kar izdatno zasipati s eksplozivom, preden se zrušijo. 

Grey Goo 


Izlet v preteklost 


Ko se začno reke oklepnikov valiti na drugi konec karte in 
ozemlje zacveti v eksplozijah, se spomniš prizorov iz CSCjev. 
Grey Goo je spoj stare zasnove in moderne podobe ter vmesni- 
ka, kjer je vse na dosegu hitrih tipkovnih bližnjic. Blizu je Supre- 
me Commanderju, kjer si štancal tanke kot utrgan, in manj 
Starcraftoma, kjer je pomembno poplesovanje z enotami (mi- 
cromanagement). V Gooju je najvažneje, da tovarne nenehno 
bruhajo jeklo, sicer te sovrag preplavi. Seveda moraš enote pra- 
vilno skombinirati, da sredi polja ne ostaneš brez protizračne 
obrambe. Ali brez izvidnika, nakar te nasprotna havbica iz dalja- 
ve spremeni v golaž. Klikanja je precej, umetna pamet pa je 
agresivna in hitro kaznuje zamudnike! Zvito izrablja vse igralne 
mehanike in je luštna priprava na boje na liniji. 

Vseeno so se v kampanji s petnajstimi misijami avtorji zgledo- 
vali po Blizzardu. Dogajanje so vezali na pripoved, ozaljšano z 
odličnimi animacijami. Napadalne in obrambne podvige začini 
možica kapric, kot so potresi, ki terjajo hipne prilagoditve. 
Dolgčas ti ni nikdar, saj računalnik nenehno pritiska. Je pa 
Starcraft 2 po domišljenosti nalog še vedno razred više. Razen 
kampanje sta na voljo še skirmish in večigralstvo, ki pozna tako 
brskanje po strežnikih kot hitro igro z iskalnikom. Žal je kart le 


Epskega premalo 


Tu se vidi, da Petroglyph za igro morda niso imeli toliko sred- 
stev, kot bi si želeli. Gre za zloščen naslov, ki pa mu manjka po- 
guma in vsebine. Ravno, ko se spopadi prav razvijejo, je tehno- 
loškega drevesa z enim samim epskim bojnim kolosom konec. 
V slogu starih strategij, ki jih oponaša, bi močno sedla jedrska 
bombica ali velikanski top, pa ju ni. Napadi se preveč zanašajo 
na velikost sil in premalo na njihovo sestavo. Vojaki ne nabirajo 
izkušenj, ki bi popestrile dogajanje, in nasploh gre za špil, ki bolj 
igra na karto nostalgije kot inovativnosti. To zmoti, ker ga pro- 
dajajo za polno ceno, kar je kanček preveč. Primernejših bi bilo 
30 evrov. A še vedno je celokupno pozitivno presenečenje in 
najboljši klasični RTS zadnjih let, ki ni Starcraft 2. 


po daljšem času spet poveljuje in zaseda, pa 
čeprav z nekimi sivimi vesoljskimi spužvami. 


troje raznolikih frakcij 

met v napeta zgodba 

kratko tehnološko drevo 
soka cena glede na vsebnost 


solidna umetna pa- 
misije v kampanji 

malo prizorišč x vi- 
Petroglyph / Grey Box 


Ori and the Blind Forest 


rva prikolica za tole čudovito ploščadno igro je ustvarila 

velika pričakovanja: Risankasta podoba je bila fantastič- 

na in hudo nas je zanimalo, kam se bo odpravilo mačkas- 

to bitjece ter kdo je njegov gorostasni prijatelj. Zlasti, ker 
so razvijalci Moon Studios kot navdih omenjali novega Raymana, 
Metroid in Levjega kralja. To pomeni od strani gledano skakanje 
s čuda sposobnostmi, odprt svet in zgodbo, ki ožema srce. Sre- 
čoma visokoleteče obljube niso bile prazne. 


"a 


K, Na, 


Press (4) to absorb the light! 

Sirota in pragozd 


V uvodnih desetih minutah te Ori prevzame kot malokatera igra. 
Medvedasto bitje osamljeno poseda na vetrovni pečini, ko mimo 
nje prijadra svetleč listič. Nevihta ga je utrgala z drevesa v osrčju 
gozda'in ko se dotakne tal, se spremeni v belega mucka. Nežni 
velikan ga odnese domov in ga vzgoji kot lastnega sina. A gozd 
počasi veni in se ovije v temo, življenje pa izginja. Malček Ori 
ostane sam in naposled omaga. Tedaj skozi mrak posije žarek 
upanja in junak se znajde na pragu pustolovščine, na kateri bo 


o pila 
Ganljivi uvod napol gledaš in napol igraš. Vzpostavi čarobno vzdušje in igro 


Po Ja luč deželi. 


pokaže v najlepši luči. Škoda je, da v nadaljevanju fabula malce razvodeni. 


Ori raziskuje čudovit odprt svet, se pretepa in preizkuša v skakalnih izzivih. 
Takšna drevesa ga obdarujejo z novimi močmi, kar mu omogoči napredovanje. 


Na prvi pogled štorija deluje zlajnano. Vendar 
je zavoljo načina podajanja in pravljične iz- 
vedbe ena najbolj ganljivih in očarljivih zadnje 
čase. Teme odraščanja, izgube ter boja svetlo- 
be in teme so brezčasne, njihova prepričljivost 
pa odvisna od paketa, v katerem so dostavlje- 
ne. In kakšen paket je Ori! Zdaj pisan, zdaj te- 
mačen, vedno fantastično animiran. Še stop- 
ničko više od Raymana, s travo, ki plapola v 
vetru in se upogiba, ko tečeš čeznjo, ter z raz- 
nolikostjo ozadij, kakršne ne vidiš pogosto, če 
sploh. Eno drevo ni enako drugemu, tematsko 
raznovrstna območja se brezšivno stekajo drug 
v drugega, odlična orkestralna muzika pa iz- 
datno pridoda k čustveno nabitemu vzdušju. 

Oriju pot prekriža kup hudobnežev, kot so so- 
ve, pajki, sluzasti špičevci in oklepljeni noso- 
rogi. Večine se odkriža s ponorelim udriha- 
njem, zna pa biti bojevanje mestoma nepre- 
gledno. Zlohotneži znajo pljuniti več izstrelkov 
hkrati, nakar se svetlobni učinki zdruznejo v 
zmazek svetlobe, iz katerega stežka razločiš, 
kje se konča Ori in začne njegov žarkast bič. 
Pa tudi, kateri izbljuvki so nevarni in kateri 
zdravilski ali energijski. Dostikrat nisi sam 
kriv, da jih fašeš. Je pa res, da bojevanje tako 
ali tako ni blazno napredno in je položaj moč 
shraniti domala kj erkol. 

Dežurni zlikovec je uharica, ki sovraži luč. Sčasoma se izkaže, da ni zlobna kar tako. 
Z njo se nikdar ne spopadeš neposredno, saj ni običajnih šefovskih obračunov. k 


Mačji akrobat 


Bojni del opazno zaostaja za raziskovanjem in skakanjem. 
Slednje blesti zaradi izpiljenega nadzora, ki spomni na 
odličnega Super Meat Boya. Občutek je vedno dober, naj bo 
med zbiranjem raztresenih delcev ključa, ki odprejo duri, ali 
pri odseku, kjer Ori poprime za artefakt, s katerim lahko ho- 
di po stropu. Pa tedaj, ko mora počasen izstrelek z dna soba- 
ne preusmerjati do vrat na vrhu, kar vključuje hitrostno 
vlečenje blokov in natančno poskakovanje. Trnja, strupene 
vode, žarkov in ostalih nevarnosti je mnogo in na srečo 
živalca sproti dobiva nove sposobnosti. Dvojni in trojni skok, 
jadralno pero, odbijanje od zidov in plezanje odprejo pot na- 
prej in razgibajo igranje. Ena osrednjih zmožnosti je odbija- 
nje od izstrelkov in sovragov. Ori jih zna ujeti v zraku in za 
trenutek upočasniti čas, nakar določi smer, kamor naj sam 
odleti, izbljuvek ali capina pa odnese v nasprotno smer. Ta- 
ko se s pomočjo ptičevcev giblje po zraku in se prebija skozi 
predele, kjer dolgo ne stopi na špičasta tla. 

Prstne sposobnosti so najbolj na preizkusu v posebnih 
ploščadnih sekvencah, ki nadomestijo boje s šefi. Tedaj Ori 
beži pred rastočo vodo, lavo ali ogromno sovo. Med njimi ne 
more shranjevati položaja, tako da si mora zapomniti pot in 
vzorce ter jih ponavljati, dokler se ne prebije skozi. Kljub 
občasni nepreglednosti in crkovanju so v užitek. Le paziti 
mora, da sproti pobere, kar je za pobrati, saj se vanje ne bo 
smel vrniti. To je nenavadno, še bolj čudaško pa je, da se 
shranjen položaj po koncu (do tja je kakih osem ur) zaklene. 


e 

Zaradi tega ne moreš raziskati skritih kotičkov in na- 
brati sfer, ki zvišajo življenjsko in energijsko črto ter ti 
dajo izkušenjske točke. Zlasti mi je žal za slednje, saj 
omogočijo nadgrajevanje tepežkarskih, skakalniških 
in ostalih sposobnosti. 


Odpustek 


Škoda, saj sem se kljub nekaj napakam, manku kon- 
kretnih novosti in odsotnosti večigralstva želel vrniti. 
Ori je namreč zabavna, četudi trdojedrno težka zmes 
raziskovanja, skakanja in tepeža, ki pri 20 evrih ni 
draga in se pohvali z zares prelestno predstavitvijo. 
Videz, glasba in zgodba tvorijo noro pravljično 
vzdušje, ki te posrka in ne izpusti ter z malo besedami 
pove veliko. In, kar je najpomembneje: po igranju še 
dolgo ostane s teboj. 


Kavhoje vzljubi osirotelega mucka, čeprav ga 
živalica rada ugrizne v prst. 
čudovita predstavitev ... v... ki pa 


81 botruje nepreglednosti x nekaj nad- 


ležnih delov < ni zbiranja po končanju x 


pravljičnost v ploščadarski izzivi v 


Moon Studios / Microsoft 

IGROVJE 


Battlefield Hardline 


oncem osemdesetih po televiziji še niso vrteli sofisticiranih kriminal- 
nih nanizank z večplastnimi liki, kakršne so dandanašnje Breaking 
Bad, Sopranovi in podobne. Takrat je bil svet preprostejši. Raja je tri- 
pala na Dona Johnsona, ki je v niziki Miami Vice igral 'Sonnyja' 
Crocketta, ki je vklepal malopridneže. Fantje smo hoteli tudi sami mahati s 
pištolo kot on, ženske pa so si želele, da bi namesto zlikovcev vklepal njih, 
čeveškajmislim. Poleg smo vzdihovali nad floridskimi plažami in si želeli, da 
bi plapolajočih srajc s čolni dirkali med aligatorji. Nekaj let mlajši imajo že 
drugačno sliko Miamija - tistega, po katerem se sprehajata mišičasta Will 
Smith in Martin Lawrence v Bad Boys in raje kot pendreke vihtita bazuke. 
No, prvoosebna streljanka Battlefield Hardline se prične kot Miami Vice in 
nato preide v Bad Boyse. Žal pa v nobeni podobi ni kaj prida prepričljiva. 


Sirene v daljavi 


Hardlinova tematika je torej policijska, četudi je špil član Battlefieldove seri- 
je, ki šteje okrog ducat striktno militarističnih naslovov. Vsekakor si te na vse 
Najnovejši Battlefield se iz vojaških preobleče v detektivske uniforme in se iz kriplje prizadeva prepričati, da nisi več v vlogi kanonfutrskega soldata, tem- 
nebrzdane akcijade preobrazi v kriminalno nanizanko z govorancami. A slejko- li več kapsa. Značka na prsih? Kljukica. Dirjanje po miamijskih sončnih ulicah 
prej čreva padejo na plot in se znajdeš v drvečem avtomobilu pod točo svinca. ' Mi tja če se oje o) le ENIM sre Mes on ei a 
5 Sai a 2 : opasano pištolo, zakajeno pisarno in pokroviteljskimi govori? Še ena kljuki- 
sd | ps m | ca. Na vrhu Electronic Artsa je pač nekdo dobil idejo, da je edini način, ka- 
PSE ko pripeljati v Bojišča svežino, menjava tematike. 

Pripoved samotarske kampanje se v slogu filma Training Day prične s prvim 
delovnim dnevom detektiva Nicka Mendoze. Ker Florida štrli iz južne obale 
Združenih držav, je blazno privlačna pot za droge iz Južne Amerike, zato se 
novinec brž znajde do kolen v belem prahu. En, dva, tri se zaplete v nevarno 
igro tihotapcev in pokvarjenih policajev. Sledijo preganjanja po močvirjih, 


VZPON MILITARIZIRANE POLIGIJE 


Do zob oboroženi policisti niso novost, saj so prvo specialno enoto 
SWAT, kar je kratica za Special Weapons And Tactics, ustanovili že le- 
ta 1964 v Philadelphiji. Policija je s tem odredom izdatno oboroženih 
in izurjenih mož odgovorila na vse bolj nasilne in organizirane roparje 
ter množične proteste, za katere štrumfi s pendrekom in pištolo niso 
bili več dovolj. To kriminalcem ni odvzelo poguma in na vsak nov avto- 
mat na črnem trgu so morali 'modri' odgovoriti z nadaljnjim obo- 
roževanjem mož postave. Zares je v Združenih državah ta dinamika po- 
bezljala s koncem iraške vojne pred nekaj leti. Takrat je namreč prišlo 
do nenadne ponudbe odslužene vojaške opreme, ki si jo je ameriška 
vojska na vso moč prizadevala odprodati. V policijske vrste je tako do- 
spelo ogromno avtomatskega orožja in oklepnih vozil, s katerimi so se 
pričele opremljati celo običajne podeželske policijske postaje, ne le 
swatovci. Med Američani, ki so hudo alergični, če jim kaj ogroža svo- 
bodo, je ob pogledu na v oklepe oblečene patrulje seveda završalo. 
Dandanes je čez Lužo zaradi tega zelo nemirno, najbolj med rasnimi 


|: 


manjšinami. Zadnji večji incident smo videli lanskega avgusta v Fergu- 
sonu v Missouriju. Pravzaprav je nenavadno, da Hardline ni sprožil 
protestov, češ, da malikuje oboroženo, nasilno policijo! Mogoče zato, 
ker je tako neprepričljiv, da ga nihče ne jemlje resno .... 

nebotičnikih, pristaniščih in zasvinjanih ameriških pred- 
mestjih. Ne izostane noben floridski stereotip, niti boj z or- 
kanskim vetrom! Nicku ne preostane drugega, kot da si po- 
liže lase kot Sonny, nadene sončna očala in namesto pištole 
poprime za kaj konkretnejšega. Recimo mitraljez. 

Veterana franšize bo presenetila količina zgodbenih vložkov. 
Čebljanja ob pohajkovanju po bogato napravljeni okolici je 
ogromno. Prav tu se kampanja najbolj odlikuje, saj je 
vzdušje zaradi pristnega pridiha Ju-es-of-ej zelo dobro, liki 
pa odlično govorjeni. Brezdomci, ki te žicajo za cvenk, trai- 
ler trash nižji sloj, ki se prička za vsako figo, in oglasi za hi- 
poteko na radiu ... Hudo. Skoraj ob boku GTAja. A vendarle 
se Hardline od slednjega razlikuje, saj je premočrtna in ne 
svobodnjaška igra. Zgodba se odvija po epizodah in pri stu- 
diu Visceral so skušali ustvariti pridih policijskih nanizank. 


OTRPNI! 


A še bolj presune, da je špil tudi igralno vsaj kanček 'policij- 
ski'. Že res, da lahko slabe fante ustreliš v obraz, pa ti ne bo 
nihče težil zaradi rabe čezmerne sile. Toda slehernega na- 
sprotnika je moč onesposobiti ali aretirati tako, da mu pred 
nosom pomahaš z značko, nakar se podela v hlače in ga po- 
dreš na tla. Hardline te za take nesmrtonosne prijeme nagra- 
di s točkami, s katerimi odklepaš opremo. Zato ti je v intere- 
su, da vsak prizor vsaj skušaš rešiti na miren način. Stopnje 
so posledično kanček bolj razgibane kot v predhodnikih in ti 
ponujajo več smeri pristopa. Lahko recimo čelno vdreš sko- 
zi sprednja vrata ali se zavihtiš na streho. 

To hkrati pomeni, da je v igri dosti tiholazenja. Ko brzostrel- 
ke zarezgečejo, je malokomu do pogajanj, zato je treba po- 
skrbeti, da čimdlje ostaneš neopažen. Takisto moraš posa- 
meznike ločiti od njihovih kompanjonov, kajti nepridipravi 
so v družbi pogumnejši in jih je teže ročno obvladati. Tako 
se jim mnogokrat plaziš za hrbet, jih z meti praznih tulcev 
zamotiš in odvedeš na samo, kjer rečeš "HOP CEFIZELJ, 
ZDAJ TE PA IMAM!" Ali enostavno uporabiš električni taser, 
ki je presneto zabavna igračka. Špil te k aretacijam dodatno 
spodbuja s tiralicami na glave kriminalcev, za katere dobiš 
dodatne pike, če jih žive privedeš pred roko pravice. 

Koga in kje začopatiti, ti pove pametni telefon, ki je hkrati to- 
plotni skener s pogledom skozi stene, Enciklopedija Britan- 
nica, mesar in veleposestnik, vse v eni osebi. Po domače - 
ima vlogo daljnogleda iz Crysisa in prejšnjih Battlefieldov, s 
katerim v sceni označiš sovražnike in namečkoma še alar- 
me, eksplozivna telesa ter dokaze. Ja, dokaze. Saj si vendar 
detektiv, aneda? Zbiranje bremenilnih zadevščin, kot so do- 
kumenti in tihotapska roba, je pomembna postranskost. Vsaj 
če želiš odkleniti celoten komplet opreme in osvetliti ozadje. 
Našteto poskrbi za to, da je tempo v Hardlinu počasnejši in 
bolj premišljen kot poprej, s tem pa vsekakor bolj svež. 


Sale o policajih 

Načeloma tak spremenjen pristop deluje - do takrat, ko ne 
več, kar se zgodi po nekaj epizodah. Samotarsko kampanjo 
skupaj s prologom tvori enajst delov, ki trajajo nekako za en 
in pol Call of Dutyja, s čimer označujemo kvoto šestih ur. 
Količinsko gledano pripomb nimam, saj štorija poskrbi za 
kopico preobratov, sprememb okolja in moralizirajočih dia- 
logov. Ej, to je za pet Bad Boysov streljanja, šunjanja in 
mačističnih policijskih dovtipov! Na papirju ni slabo. A prob- 
lem je v kvaliteti in pestrosti te vsebine. 

Ko se otreseš presenečenja nad kvaliteto govora ter količino 
dialogov, se zaveš, da je scenarij prežvečen in poln neposre- 
čenih šal. Visceral ima zvrhano mero dobrih oblikovalcev, 
ne pa piscev, ki bi iz Hardlina znali napraviti napeto policij- 
sko pripoved. Predvidljivi klišeji ter stereotipi se grmadijo iz 
minute v minuto in tam od polovice kampanje dalje bo stvar 
zanimiva le še tistemu, ki v življenju še ni gledal filma z ame- 
riškimi policisti. Skratka, nikomur. Dogajanje je takisto ne- 
prepričljivo, če imaš količkaj pojma o tem, kakšno je policij- 
sko delo v resnici. Mendoza s kolegi pospravi več ljudi kot 
mehiški mamilarski karteli v vsem letu! 

Kar se vozil tiče, daleč največ časa preživiš v avtekih — bodisi kot dirkač, bodisi BEE?" 
kot sovoznik, ki maha z orožjem, saj je preprostih vozil na kartah največ. Le pri 
helikopterjih res dobiš tisti stari pridih absurdnih zračnih akrobacij iz Bojišč. 


Ampak za igro je bolj kvarno dejstvo, da se Hard- 
line tudi igralno ne razvije dovolj. Večino novitet, 
kot so aretacije, preizkusiš v prvi uri. Kasneje se 
polastiš denimo še kavlja z vrvjo, s katerim plezaš 
na strehe stavb, in min z laserskim prožilcem, s 
katerimi postavljaš pasti. Na spisku orožij je dosti 
brzostrelk, pištol in pušk. A ker sledijo realnim iz- 
vedenkam, vsa delujejo na bolj ali manj enak na- 
čin. Zato se pristop skozi igro ne spremeni. Malo- 
pridneže polagaš na venomer enak način, saj vsi 
od kraja nate reagirajo identično! Kje so zakrknje- 
ni kriminalci, ki bi se jim ob kriku "POLICIJA!" 
dodatno strgalo? Kje so z drogami nafilani oboro- 
ženci, ki ne trznejo ob zadetkih taserjev? Nemara 
naprednejši boj z rokami? Namečkoma so sovra- 
gi odzivni toliko kot speči aligatorji, saj te opazijo 
v snopu recimo dolžine pet centimetrov pred no- 
som. Zaradi tega je skrivanje neprepričljivo. In ko 
falota ukleneš, na tleh 'zaspi', namesto da bi se 
drl kot jesihar in opozoril soborce. Kristus. 


Veri bed bojs 


"Mene zanima linija, kaj mi utrujaš s kampanjo??" 
Zato, ker nisem prepričan, da je multiplayer kaj 
boljši. V nasprotju z Mendozovimi dogodivščinami 
te namreč Hardlinovi množični nalinijski boji v 
prvi sekundi spomnijo na Battlefielda 3 in 4. Poz- 
dravijo te zelo domači zvoki ratatanja avtomatov 
in zamolklega bobnenja eksplozij iz daljave, ki ti 
jih v uho ostro buta odličen igrin zvok. Pa dim 
strmoglavljenih helikopterjev in zrušene stavbe. 
Saj sem tu ravbar ali žandar - zakaj imam torej 
občutek, da sem padel v katero od sirskih mest? 
Zato, ker je Hardlinov multi preoblečena vojna iz 
Battlefielda 4, samo s pol manjšim spiskom orož- 


ja, ker policisti in kriminalci ne skačejo okoli s 
težko raketno artilerijo. To zvečine izpade točno 
tako klavrno in neposrečeno, kot se sliši. 

Kleč Battlefieldov je bil vselej širok arzenal, tudi 
vozil, kjer si našel tanke, jurišne helikopterje, rea- 
ktivce in topništvo. V Hardlinu sta višek zrakomlat 
s težko strojnico in silno oklepljen terenec z mini- 
gunom na strehi. Posledično bitke nimajo tistega 
udarnega vtisa od prej, kjer so ti protioklepne gra- 
nate letele mimo ušes in si visoko nad seboj opa- 
zoval smrtni ples letal ter helikopterjev. Ne pra- 
vim sicer, da boji niso več množični. Ker v kla- 
sičnih igralnih načinih strežniki še vedno preba- 
vljajo do 64 igralcev, znova naletiš na totalen 
kaos krogel iz vseh mogočih smeri. Toda v prime- 
ri s prejšnjimi Battlefieldi pogrešam monumental- 
nost. Po drugi plati je streljanje pretirano glede na 
to, kar bi pričakoval od trka swatovcev in mami- 
larskih tihotapcev. Oboji nosijo v rokah lučalnike 
granat. Ampak dobro, tega ne zamerim, ker je 
fajn moška fantazija. Bad Boys in to. 

Idealno bi bilo, če bi znal špil prikrajšanost na 
strani opreme nadomestiti s čim novim. Vendar 
tega ne stori zadostno. Najuspešnejša sveža igral- 
na modusa sta blood money in heist, ki se tičeta 
kraje cekinov. V prvem primeru obe strani nosita 
bankovce iz najdene pralnice denarja, v drugem 
pa skušajo nepridipravi izmakniti vsoto iz banke, 
kar jim hočejo agentje preprečiti. Heist zahteva 
dobro moštveno uigranost na strani cefizljev, 
dočim je odlika blood moneyja pestro, hitro spre- 
menljivo stanje na bojišču. V teh dveh modusih 
dobiš občutek, da bi Hardline lahko deloval kot 
ravbarsko-žandarski odvrtek Battlefielda, saj sta 
zabavna in imata pravšnjo mero bojiščne srborito- 
sti. Nakar trčiš na vse ostale neumnosti. 

V lisicah 


Preostali debitantski načini so zanič. Crosshair in rescue sta 
posebni žverci za dve ekipi s po petimi igralci. V obeh je 
treba reševati talce ali VIP-osebe in obema zavda dejstvo, 
da zanju avtorji niso ustvarili namenskih kart, marveč se 
odvijata na kosih ozemelj za druge načine, kar izpade po- 
vršno. Zato ju skorajda nihče ne igra. Še večja komedija je 
hotwire, v dobrem in slabem smislu. V dobrem prvo uro, 
kajti tu kriminalci kradejo avtomobile in z njimi bežijo, pri 
čemer prihaja do nenehnih naletov. In v slabem po tem, ker 
pogruntaš, da je špilanje brezciljno in neuravnoteženo, saj ti 
igra prehitro dodeljuje točke, če se zgolj v krogih preganjaš 
po karti gor in dol. Ja. Posledično vsi igrajo blood money in 
heist oziroma starejša conguest ter ekipni deathmatch. 
Tudi tu ne najdeš toliko igralcev, kot jih je bilo na štartu v 
trojki in štirici. Bodisi ljudi tematika ne privlači, bodisi jih 
odbija slaba uravnoteženost. Krepela kot doslej odklepaš z 
igranjem in so pospravljena v štiri poklice, ki so na moč 
podobni onim iz predhodnika. Operator je soldat in nosi ju- 
rišne puške; mechanic nalik inženircu vihti metalec granat; 
enforcer tovori šibrenice in balistični ščit; dočim ima pro- 
fessional vlogo snajperja. Toda v Hardlinu je izbor pihalni- 
kov omejen glede na posamezen poklic, ki ima na voljo le 
okrog deset izvedenk, trikrat manj kot v BF4. Predvsem pa 
najeda, da so začetna orožja podhranjena v primeri s tisti- 
mi, ki jih odkleneš. Taka šibkost na začetku v Battlefieldih 
ni ravno pravilo. 

Za konec moram pobentiti še nad Battlelogom - vmesni- 
kom, skozi katerega zaganjaš tako kampanjo kot iščeš igre 
na liniji. Z izborom strežnikov in filtrov za brskanje po njih ni 
težav, kajti nastavljaš lahko čuda stvari ali izbereš samodej- 
no iskanje. Med strežniki so kajpak namenski (dedicated). 
Težava je v naravi Battleloga, ki je tudi v svoji tretji inkar- 
naciji spletna stran. Namesto da bi se te stvari izvajale v igri 
ali nemara v Originovem vmesniku, se je treba ubadati z 
zunanjo spletno aplikacijo, ki je počasna in ji vsak mesec 
poteče veljavnost brskalnikovega vtičnika. Kdor je skon- 
struiral to reč, si zasluži taser v vamp. 


TO JE ROP! 


Edina reč, ki jo lahko Hardlinovemu multiplayerju štejem v 
dobro, je stabilen izid - precej stabilnejši kot štirkin. A to je 
klavrna tolažba ob dejstvu, da gre v celoti gledano za po- 
manjkljiv in neuravnotežen naslov, ki ga niso dovolj resno 
zastavili. Ima kup zanimivih idej, od pripovedništva in are- 
tacij v kampanji do zabavnih načinov blood Money ter heist 
na liniji. Vendar nobena ni v celoti realizirana. Zaradi vse- 
splošne površnosti se gradniki ne sestavijo v dobro igro, ki 
bi bila vredna polne cene, ki jo zanjo zahtevajo. 

Ker gre vendarle za Battlefield, v katerega EA vselej zmeče 
ogromno denarja, v Hardlinu nekaj igralne vsebine vseka- 
kor je. Z njim se da nekaj časa zabavati tako samotarsko 
kot v več. Toda ko ga postaviš ob bok konkurenci, najbolj 
njegovima bratoma trojki in štirici, izpade kot rop cekinov 
iz naših denarnic. Mar bi ga napravili kot dodatek za BF4 in 
imeli res hudo razširitev. Ali pa kot samostoječ policijski 
špil, namesto da so ga šli zavoljo molže imena tlačit med 
Battlefielde, kamor se slabo vklopi. Tako pa se v dajavi sli- 
šijo sirene, ko bad boysi prihajajo krast EAjev renome. 
Whatcha gonna do when they come for you, EA? 


Aggressor 

Battlefieldi so običajno močan fiks orožarske pornografije, ki pa je v Hardlinu 


% spričo omejene tematike ni tako občutiti. Vozila so 'dolgocajtna civilna', kot je 


tale helikopter. Vsaj med krepeli najdeš kup zlikovskih uličnih brzostrelkic. 


Ko nepridipravi takole dvignejo roke kvišku, se za trenutek celo počutiš kot palicaj. 
Moraš jih vkleniti ali imeti pod stalnim nadzorom, sicer spet potegnejo pištolo. 
Spodaj je telefon-poševnica-termalni daljnogled, s katerim označuješ sovražnike. 

edijska podoba floridskega mesta Miami je idilična. 
To je subtropski raj, kjer se na najboljši način mešata 
latinoameriška in belska kultura. Kjer bele plaže obli- 
va smaragdno morje in prši po perfektnih nogah 
mičnih deklin ter long dongih postavnih črnolascev. Kjer v zmesi 
koktejlov in drog ni nedostopen noben greh. Tam so še zločini vi- 
deti kul, kaj šele preiskovalci, kakršen je Horatio Caine iz CSl: 
Miami. No, v daljavo zreči Horacij je le potomec kultne TV-serije 
Miami Vice, ki je med 1984 in 1990 kazala preganjanje zločincev 
iz premožnih četrti. Detektiva v njej sta vozila ferrarija testarosso 
in dirkala z gliserji, kajti številne miamijske bogataše so pač lah- 
ko branili le premožni policisti! 
Vse to so kulise, ki skrivajo umazano resnico. Miami so v osem- 
desetih in prvi polovici devetdesetih let minulega stoletja prepla- 
vili narkotiki. Tedaj je milijonsko mesto postalo ustje za dostavo 
kokaina v Združene države, kamor so ga vozili iz Kolumbije, Peru- 
ja in Bolivije. S tem je prišel val kriminala. Naj je Will Smith malo 
kasneje še tako zavzeto lajnal "Bienvenido a Miami!", je neovrglji- 
vo dejstvo, da je količina umorov, posilstev in ropov v omenjeni 
dobi nesluteno porasla. 
V igrah si to mogel pred leti izkusiti v Grand Theft Autu: Vice City, 
ki se je odvijal leta 1986 in se naslanjal na filme s tematiko dro- 
geraškega nasilja v Miamiju, recimo na Brazgotinca. Predlani pa v 
neodvisnem, brzinsko arkadnem, od zgoraj gledanem 'simulator- 
ju umorov' Hotline Miamiju, ki je po razvpitosti in uspehu zdaj do- 
bil bojda edino nadaljevanje. Po besedah švedskega dvojca Denis 
Wedin - Jonatan Soderstrom, ki sta ves Dennaton Games, je to 
nepreklicno zadnji del. Škoda potemtakem, da ni boljši ... 


Idealna cesta iz rdečih opek 


Oba Hotline Miamija sta arkadi, ki se osredotočata na staromod- 
no esenco igranja - pravilno odzivanje v delcu sekunde. Pristop je 
enostaven. V pogledu od zgoraj nadzoruješ kriminalca, ki se gi- 
blje, mlati in strelja. Če golorok podre po tleh eno od barab, ki na- 
seljujejo na mnoge sobe in hodnike ločene nivoje, ji lahko vzame 
orožje. Del zaloge orožij tvorijo hladna - železna cev, kij za base- 
ball, nož in podobno -, ki se ne obrabljajo in so učinkovita od bli- 
zu, od daleč pa ne. Drugi del so strelna - pridušena pištola, šot- 
ganka, mitraljez, bruhalnik ognja in tako dalje. Ta so efektivna ta- 
ko od blizu kot daleč, a imajo dodobra omejeno zalogo streliva. 

To so praktično vsa orodja, da v pršcih šestnajstbitniško pikslaste 
krvi do zadnjega ugonobiš vse tolovaje na danem nivoju. Skozi 
poboje iščeš idealno pot, da bi stopnjo čimbolj učinkovito do- 
končal v čimkrajšem času. V zameno dobiš rezultat in črkovno 
oceno. Tako zasnovo podpira dejstvo, da so sovražniki ob vsaki 
oživitvi razpostavljeni enako. V prvo seveda ne gre in špila sta 
močno nagnjena k temu, da posamične nivoje odigraš znova z 
drugimi liki in maskami zanje, ki jim dajo drugačne sposobnosti. 


Napis na spodnjem delu slike boš videl ničkolikokrat, zato je nadvse blago blago- K 
geo, da je reštart instanten. Včasih dejansko umreš po večkrat na minuto. 


Zeleli so mi vzeti medvedka in mi polomiti kolena. Niso imeli šans. Samo tega 


m, kdo j je ta Car, h komur moram. Bržda nekdo, ki ga še nisem ubil .. 


V vsakem primeru boš crknil ducatkrat, ne, 
stokrat, ne, tisočkrat, ne, več tisočkrat. Postavil 
si se za milimeter napačno - mrtev si. Pri mer- 
jenju v 360-stopinjskem krogu, pri čemer sta 
enako učinkoviti miška in desna gobica na joy- 
padu, si ciljal trohico preveč na eno stran sov- 
raga - mrtev si. Nisi pravočasno zamenjal 
orožja - mrtev si. A nič ne de, kajti smrt je 
vtkana v trzalno esenco igranja. Skozi umiranje 
spoznavaš okoliš in razporeditev sovragov ter 
načrtuješ zmikljivo idealno pot. Na srečo te v 
dvojki manj zafrkavajo hrošči in čudnosti, ki jih 
je v enki pred zaplatami kar mrgolelo, čeprav 
to ne pomeni, da je igra brez njih. 


Ne tako kot prej 


Hotline Miami 2 prinaša več novosti. Nivoji so 
zdaj bolj raznoliki. Ponekod študiraš patruljne 
poti, drugod delaš močno odprt masaker ali se 
osredotočaš na ždenje v skritih kotičkih, od ko- 
der napadaš, ko se kdo približa. Predvsem pa 
so večji. Medtem ko je bil prvenec niz intimnih 
obračunov v ozko odmerjenih gručah sob in 
hodnikov, dvojka prizorišča poveča do te mere, 
da jih razširjeno gibanje kamere ne pokrije. 
Prav tako so zdaj na sporedu zunanja območja. 


VEAM . 
KILLER ON YOUR NANDS. 


Sveže so nadalje džungelske vojaške stopnje, 
kjer si krepelo izbereš vnaprej. Ko ti zmanjka 
streliva, moraš najti zaboj z njim, ki pa orožje 
napolni le do neke mere. Poleg tega v džungli 
vihtiš neodvrgljiv nož. To pomeni, da nenehno 
kolebaš med streljanjem in zabadanjem, odvis- 
no od tega, kje si in kdo te ogroža. Spet drugod 
nadzoruješ dva ubijalca naenkrat, pri čemer 
eden strelja in drugi reže z motorko. Je malo 
nerodno, a vzdušno in masaker je še bolj epski. 
Določeni sovražniki so po novem občutljivi le 
na nekatera orožja. Morilci, ki jih lahko izbiraš, 
pa so samosvoji po veščinah. Eden zna delati 
prevale, drugi ne usmrčuje, temveč onesvešča, 
tretji razfukava z navadnimi udarci. 


Sneti 


Takihle stripovskih vmesnih sekvenc je kar dosti. Ker se ne vklapljajo do- 
bro v siceršnji podivjani tempo, je v redu, da jih lahko sceloma preskočiš. 


J mmm - 


LOOKS LIKE VOU'VE GOT A SERIA. 


PARDO . 


Ka 


Dosti nivojev je polnih oborožencev, ki te pihnejo, kakor hitro te začu- 
tijo. Zato jim narediš "Biblbibi!" in šibneš za vogal, nakar jih okrog ušes. 


NA ŽIVLJENJE IN 
SMRT 


Tipična bojna situacija v Hotline Miamiju 2 
je takale. Sem na hodniku in vidim, da se 
po treh bližnjih sobah sprehajajo obo- 
roženi in neoboroženi težaki. Furijasto ule- 
tim v prvi prostor, in sicer tako, da vrata 
na poti noter lopnejo po glavi tipčka, ki 
blodi naokoli. Model omamljen pade po 
tleh, jaz pa stečem do njegovega kolega in 
ga s pestjo ruknem na gobec. Vzamem 
mu palico in z njo do smrti potolčem oba 
nesrečneža. Okej, čas za naslednjo sobo. 
V njej so trije suroveži, od tega dva nosita 
strelno orožje. Grem do vrat, loputnem 
enega od njih, se za trenutek pokažem 
med vrati, da me ostala dva zagledata, in 
se umaknem za zid. Ko priletita na hodnik, 
vsakemu podelim en dobro merjen, smr- 
tonosen udarec s palico. Pok, pok. Tedaj 
palico zamenjam za puško in ustrelim v 
fris malopridneža, ki se je zbudil iz neza- 
vesti. Ampak zdaj imam problem, kajti šus 
sta slišala oboroženca v tretji sobi. Do- 
tična prišibata na plano. Enemu nafilam 
čreva s svincem z razdalje, toda ko se 
pred točo krogel iz mitraljeza umikam v 
sobo, spregledam, da je ena od sten ste- 
klena. Metki razbijejo šibe in me spreme- 
nijo v rdečo fresko na tleh. Črnina. Re- 
start. Zdaj bom bolje vedel, kako in kaj. 
Preostane le, da se gibljem po programu 
in da ne delam napak, kajti ob odsotnosti 
vsakršnega merilnika energije in moji 
krhkosti domala vsaka pomeni crkot. Tak 
je bil prvi Hotline in taka je dvojka, ki zelo 
očitno streže tistim, ki so zamojstrovali 
enico. Je še bolj zajebana in po koncu od- 
kleneš težki način, ki res ni za nikogar, ki 
ne preigra lkaruge z eno roko. 


Formalno gledano sprememb ni malo, a mnenja sem, 
da večina ni blagodejna. Povečanje nivojev močno 
oteži efektivno nizanje kombinacij za visok rezultat. Po- 
goste smrti zaradi razburjenih kanalj, ki te usmrtijo iz- 
ven vidnega polja ali kot furija priletijo nadte iz slepega 
kota, pa so izredno zoprne. Hotline 2 je definitivno zelo 
težek špil z eno samo zahtevnostjo, 'zajebano', name- 
njen predvsem mojstrom enice. 

Novosti se udarijo s filozofijo direktnega masakrator- 
skega pristopa in spremenijo poudarek. Zdaj so strelna 
orožja bistveno važnejša, s hladnimi pa se pretežno 
skrivaš za zidovi in kot v kaki šunjačini, kar HM2 ni, 
presenečaš tipčke, ki navalijo na tvojo zadnjo znano lo- 
kacijo. To je navzkriž s konceptom dajanja točk in oce- 
ne za kar najbolj neprekinjeno nizanje smrti. to daj ven, 
ker kasneje dejansko isto povem se enkra. In resda je 
pohvalno, da si po končanem špilu deležen (še) težjega 
modusa z manj občutljivimi sovražniki ter odstranjenim 
zaklepanjem tarč. Vendar tokrat ne dobiš čisto novega 
lika. Takisto ni poskrbljeno niti za osnovni sodelovalni 
multiplayer - ne na teh nivojih, ne drugod. Večigralstvo 
bi bilo poštena nadgradnja enice in bi bolj upravičilo 
ceno 15 evrov kot razširjena zgodba, stilistično odlična 
pikslasta grafika ter udarna sintetizatorska glasba, ki 
melodije in tempo krasno prilagaja akciji. 

Razočaran bo tudi, kdor je pričakoval bistvenejše pose- 
ge v enostavno igralno srž. Ne moreš denimo tiholaziti, 
trkati, da bi privlekel pozornost, laziti skozi razbita okna 
ali razstreljevati sten. Nobenih skrivnosti ni v okolici, 
skoraj ničesar si ni moč ogledati ali iz opcijskih zapisov 
tkati skrite pripovedi. Strel, mlat, skriv za oviro - to je to. 
Zaradi tega se začne nadaljevanje, ki je s sedmimi do 
devetimi urami daljše od prvenca, kmalu pretirano po- 
navljati. Simpl nadzor in smisel sta na dolgi rok cokla, 
saj se igranje ne razvije. Ravbarjev je le nekaj vrst, kot 
so strelec, udarjalec, debeluh in pesjan, šefov znova 
manjka in okolica postane nezanimiva. Ko čez več ur 
delaš skorajda isto, kot si na začetku, se ti kljub vsemu 
krvobrizgu zazdi, da mečeš čas proč. Primerjava s kako 
drugo strelsko arkado, na primer vesoljskimi šuterji, ni 
na mestu, saj je tam več raznolikosti in dlje živiš. 


Enak vtis polsmiselnosti dobiš ob zgodbi. V prvencu smo 
spremljali nekega neznanca, ki pobija zlasti pripadnike ru- 
ske mafije in polzi v goltanec norosti. Pri tem nikdar ni bilo 
jasno, kaj se v resnici dogaja, saj je igra uporabljala 'neza- 
nesljivega pripovedovalca' - takega, ki mu ne gre zaupati, 
ker je preveč subjektiven. Tudi zato je bila druga pot skozi 
igro z novim likom z zgodbenega stališča zanimiva, saj je 
predstavila nove zorne kote. 

Če si mislil, da je bila eničina pripoved nejasna, odbita in 
zblojena, čakaj, da izkusiš tole. Pripoved se odvija tako 
pred Hotline Miami 1 kot po njem, pri čemer spremljamo 
kar trinajst oseb, ki so tako ali drugače povezane s prota- 
gonistom(a) izvirnika. Ne le, da je teh zornih kotov preveč 
za vsakršno koherentnost, brez repa in glave so nametani 
po prostoru in času. V enem trenutku spremljamo prizade- 
teža, ki snema morilske filme in se mu zmeša, nato smo v 
džungli s soldati, potem na sodišču, policijski postaji, brlo- 
gu maskiranih morilcev ... Prav kokainsko zblojeno vse 
skupaj in nekaj zadovoljstva mi je prinesel le žalobni iztek, 
kjer sem doumel, da bi rada avtorja po zverinskem klanju 
vzbudila občutek žalosti. Zlasti nejevoljen pa sem, ker zara- 
di večjega poudarka na raztrančirani, polsmiselni štoriji ni 
več tako prostega izbiranja likov in opreme. Mislim, da za- 
menjava ni ugodna. 


Hotline Miami 2 je igra nasprotij. Je bliskovito hitra, trzalna 
in polna smrti, a hkrati do neke mere taktična in miselna. 
Je natančna, a hkrati ohlapna, saj se zaradi nekoliko dina- 
mične fizike dogajajo nepredvidljivosti. Je zahtevna, a 
hkrati lahka, če se napiflaš ustroj nivojev in si obdarjen z 
dobrimi refleksi. In ima kar precej novosti, ki se povečini 
slabo vklapljajo v igralno bistvo. Kakor pri mestu Miamiju 
so pod črto nekatere reči nadvse privlačne, še zlasti, če si 
nagnjen k risankastim masakrom oziroma se ti zdi, da bi 
morali Breivika razglasiti za narodnega heroja, tragedijo v 
Columbinu pa imaš za lep odsev ameriške obsedenosti z 
orožjem. A tisto, kar se skriva za fasado, je lahko precej ne- 
prijetno. Zato je nujno, da si avanturist in da se zavedaš, da 
sem potuješ na lastno odgovornost! 

Army Trilogy 


Trilogija še bolj kot prejšnja dela obiluje z absurdnim raztelešanjem. Ude je moč odstreliti, ne izostane pa niti Sniper 
Elitova rentgenska kamera, ki pri zadetkih pokuka pod kožo. Toda pri zombijih ne izpade tako brutalna kot običajno. 


meriške in sovjetske sile so nas obkolile, 
Herr Fiihrer," je v bunkerju globoko pod Ber- 
linom čemerno razlagal general Krebs, "in 
bodo predvidoma čez dva dni vdrle v pred- 
mestje Berlina." 
"Ni problema, Steinerjev protinapad jih bo ustavil," je 
odmahnil brkati diktator. "Steiner," se je obotavljal 
Krebs, "Steiner ..." 
"Steinerju ni uspelo zbrati dovolj sil za napad in ni 
krenil v ofenzivo," je dokončal general Jodl. 
Hitler je tresočih rok snel očala in izdavil: "Vsi razen 
Krebsa, Keitla, Jodla in Burgdorfa naj zapustijo sobo." 
Ko so se vrata naposled zaprla, je zarohnel: "TRISTO 
KOSMATIH RUSOV, ČE JIH NISTE VI SPOSOBNI 
ZAUSTAVITI, JIH BO PA PLAN Z!" 
"Oprostite, moj Fiihrer, toda Plan Z je nevar ..." Kro- 
gla skozi čelo je na hitro ustavila generala Krebsa pri 
ugovarjanju. Ostalim ni bilo do nadaljnjih komentar- 
jev. 
"Schnell, zaženite Plan Z!" 


Vsenaokrog mrtvaki 


"Moje ime je Karl Fairburne. Sem izkušen ostrostre- 
lec in agent ameriške tajne službe OSS. Aprila 1945 
so me poslali v Berlin, da bi pred njegovim padcem v 
sovjetske roke tamkajšnje nacistične znanstvenike 
zajel v imenu Američanov." Možakar prisluhne. "Sa- 
mo trenutek." Skozi vrata nenadoma vdre nagnusno 
nagnit nemški soldat, ki mu čeljust prav nečedno visi 
do pasu. Karlo mu s puško gladko odpihne čeber, da 
curki krvave brozge napravijo malo imitacijo Robo- 
vega vodnjaka. "A kakor vidite, nisem naletel na obi- 
čajne nasprotnike. Hitler je v obupu sprožil svoj okul- 
tni Program Z, ki je vse spremenil v hodeče mrtvece." 

Igralno naravo klanja označuje zbiranje pik, saj si v maniri shoot'em 
upov z zaporednimi zadetki in headshoti višaš točkovni faktor. 


"Povsod iz tal vstajajo gnusobe in se v trumah vlečejo 
proti meni. Večina jih je počasnih, toda žal imam zelo 
redko na voljo mitraljeze ali metalce granat. Niti 
običajne brzostrelke niso kaj prida učinkovite. Zato se 
jih moram zvečine odkrižati s snajperico, kar v gneči 
terja res vešče zadevanje v glave! Srečoma imam za 
pasom dosti eksploziva, od ročnih granat do ..." Nena- 
doma v sobi zadaj močno poči. "No, tole je bila bomba 
presenečenja, nastavljena na zadnja vrata," Karlo za- 
dovoljno pogleda kupček ožganega mesa. "Včasih mi 
zveri pustijo toliko predaha, da razpostavim pasti." 
"Toda zvečine gre za boj na nož, čisto drugače kot pro- 
ti človeškim sovražnikom! Zombiji naletavajo v tru- 
mah, še posebej tečni pa so elitni stvori. Oklepljeni, ti- 
sti, ki z dinamitom tečejo kot blisk in te hočejo vreči v 
zrak, ter hodeči okostnjaki. Nekateri znajo celo nagniti 
še vedno držati mitraljez v rokah! Tudi nemrtve snaj- 
perje z raketnimi nahrbtniki sem srečal." Iz daljave se 
zasliši predirljiv grgrajoč krik, kot bi prišel iz trikrat pre- 
rezanega grla. No, saj tudi je. "Jebenti, spet gre zares," 
se priduša Karl in repetira mavzerico. 


V tretje gre v glavo 


Zombie Army Trilogy gradi na prvih dveh Zombijskih 
armadah, ki sta izšli kot dodatka za tretjeosebni stre- 
ljanki Sniper Elite V2 in lll. Obe prejšnji armadi vsebu- 
je, kar pomeni dve kampanji polaganja zombijev širom 
Berlina in okolice. Trilogija doda tretjo, enako dolgo, in 
za nameček še hordni način, kjer se braniš pred vse 
večjimi navali beštij. Zraven spadajo štirje novi ženski 
liki, ki se pridružijo poznani moški četverici od prej. Ve- 
terani bodo pak veseli neštetih izboljšav, na primer 
močnejše brce, s katero je moč nemrtve na tleh obgla- 
viti. Takisto opaziš nekaj novih stvorov, kot so demoni. 


Slabost igre ostaja pomanjkljiva raznolikost, tako 
pri okolici kot zverjadi in tempu. Elitni mini- in ve- 
lešefi sicer akcijo pošteno razgibajo in špil ni lahek. 
Odurneži so neizprosni in sekvence ogromnokrat 
ponavljaš, pri čemer ti jo zagodejo občasno slabo 
postavljene shranjevalne točke. Toda dogajanje gre 
zvečine po enakem kopitu - položiš eno trumo in 
napade druga. Hitro vidiš vsa orožja, saj med njimi 
ni futurističnih kot v callofdutyjevskih zombijih, ta- 
kisto ne veščin kot v Killing Flooru. Pripoved ni 
omembe vredna. Špil v samotarstvu za silo rešuje 
srhljivo vzdušje z odličnim zvokom. A naslov je pre- 
težno namenjen igranju v četvero! 

Za dotok soigralcev poskrbi hitri iskalnik in solidna 
obljudenost na liniji. Tu suspenz sloni v glavnem na 
kritju hrbta, saj moštvenih naprednosti v slogu Left 
4 Deada ni. A je že to večinoma dovolj, ker je morje 
mesa res nepregledno, lokacije pa z več smermi 
vpadov dobro zastavljene za kameradarski boj. Kot 
gnili mesnatež žal ne moreš igrati. 

Špil na Steamu velja polno ceno in če si novinec, je 
v redu krvava zabava z dovolj vsebine. Če pa prejš- 
nje dele že imaš, zahakljaj znižanja, saj se samo za 
novosti ne splača plačevati na polno. 


krvoločno rešeta najbolj idealne 
nasprotnike vseh časov: naci zombije. 


srhljivost  nagravžnost  težav- 
nost dober moštveni duh  po- 
navljajoče se scene malo različ- 
nih sovražnikov, orožij, okolic  tečne shranje- 
valne točke Rebellion 


Karlo na sliki je eden od osmih likov, s katerimi je moč deratizirati 
- Nemčijo. Vendar nimajo igralnih samosvojosti in so kozmetika. 

Sid Meier's 


IGROVJE 


gre tja, kamor ni šel še nihče ... 


in ga zakoljejo pirati. 


nadgrajevanje ladij v pasja torpeda 
v redu za mimogrede v plitkost 
brez večigralstva x hroščatost 


hitro priučljiva 
neuravnoteženost 


gre z imenom Sida Meierja so običajno 
hvalospevi človekovi radovednosti, 
svobodi in iznajdljivosti. So ode težnji 
po pustolovščinah, denimo Pirates, in 
zavojevanju novih dežel, na primer Coloni- 


gledala ven, na en tujski planet. S strategi- 
jo Starships gre še dlje - proti neznanim 
osončjem z mnogimi tujskimi planeti. A 
kar se sliši kot mokre sanje civilizacijskih 
raziskovalcev, se izkaže za dokajšnje ra- 
zočaranje. Še preden se namreč igre lotim 
podrobneje, moram poudariti, da gre v os- 
novi za tablično reč za ipad. To je v PC-ver- 
ziji boleče opazno na premnogih koncih. 


bolj kot temina vesolja? 
S Civilization: Beyond Earth se je Meierjeva 
Civilizacija osvobodila spon Zemlje in po- 

Galaktični zemljevid tudi v največji, epski velikosti obsega le nekaj ducatov 
osončij. Igra je pač bolj namenjena nekajurnim, ne nekajdnevnim podvigom. 

Taktični spopadi so luštni in akcijska kamera ti eksplozivne zadetke približa v 
animacijah. Bi bilo pa v redu, če bi se bojišče osvobodilo dvodimenzionalnosti. 


Nedeljsko osvajanje 


Starships je potezna vesoljska strategija vrste 4X (eXplore, eXpand, eX- 
ploit, eXterminate). Pred teboj se razprostira karta z osončji, na katerih 
čepijo stebri imperijev. To so mesta in industrijski centri, ki bruhajo suro- 
vine - energijo, material, hrano ... Seveda jih lahko vsako potezo nadgra- 
diš, da izvržejo še več stvari, in postaviš kako čudo (wonder) z bonusom 
za vso galaksijo. V laboratorijih raziskuješ nove tehnologije za medzvezdne 
križarke, denimo močnejše torpede ali ščite. Vse skupaj je dokaj prepro- 
sto, brez razvejanih dreves in le s slabim ducatom različnih možnosti. 
Osončja si pripojiš tako, da na njih s svojo vojaško floto izpolnjuješ razno- 
razne kveste. Bodisi domorodcem tečnarijo pirati, bodisi so pirati sami. Ka- 
kršnakoli naloga je, špil takrat prestavi v drug igralni način, potezen tak- 
tični boj. Ta je zelo podoben seriji X-COM, saj svoje barkače po ploskem 
bojišču premikaš eno po eno proti nasprotniku, prožiš kanone in usmerjaš 
torpede, ki so ena lepih kapric v bitkah. Spopadanje je osredotočeno na 
kritje, saj je naokrog posejano dosti asteroidnih pasov in vsemirske nesna- 
ge, ki kvari laserske snope. Rušilci tako švignejo iz 'zaklona', malo postre- 
ljajo in se umaknejo nazaj. Posadke pri tem nabirajo izkušnje, namečkoma 
pa jih vsako posebej nadgrajuješ z motorji, senzorji in ostalim. 

Ko imaš pod sabo več kot polovico prebivalstva v galaksiji, je igre konec - 
vsaj ob privzetem zmagovalnem kriteriju. Razen tega je na voljo še nekaj 
vojaških in tehnoloških, a v bistvu vsi od tebe zahtevajo, da se raztepeš po 
čimvečjem področju. Do šest nasprotnikov kajpak tega ne gleda mirno, 
zato te s protestnimi notami pošiljajo v tri krasne. Pri enostavni diplomaci- 
ji bi izpostavil le eno zanimivo možnost - več računal se lahko nepovratno 
združi v eno veliko frakcijo, kar utegne pokvariti dan. 


Izgubljen v Crnini 

Slog Starships je pobran iz Beyond Eartha in glavni akterji so pravzaprav 
vodje od tam. Špil je z večjim strateškim bratom tudi tesneje povezan, saj 
lahko z BE odkleneš nekaj igralnih možnosti v Starships, med drugim za- 
četne afinitete. Te dodajo bonus ali dva, podobno kot izbira ene izmed os- 
mih frakcij. A bolj ko se v igro spuščaš, bolj vidiš, da je vse to brez pomena, 
saj je moč špil enostavno zmagati z osnovnimi prijemi. Starships je očitna 
žrtev poenostavljanja. Močno mu zavda, da upravljaš le z eno floto. V po- 
samezni potezi sicer lahko premeri precejšnje območje, toda igranje izgubi 
ogromno strateškega potenciala, ki ga prinaša kombiniranje flot. Po drugi 
plati v boju najeda neuravnoteženost orožij, na primer napadalnih ladjic, s 
katerimi lahko povsem preplaviš bojišče. Živi nasprotniki bi se znali na 
takšne napade prilagoditi, a kaj, ko večigralstva igra ne pozna v nobeni 
obliki. Niti vročega sedeža, torej izmenjavanja za eno tipkovnico! 

Sid Meier's Starships ni švoh, dokler ga imaš za tablični špil, saj je podob- 
no kompleksen kot tamkajšnji naslovi. Ni čisto zanič in ima več prebli- 
skov, kot je navdušujoča rast flote. Za bežno kratkočasenje ali začetnike v 
žanru je zato znosen. Pri tem na Steamu in ipadu stane 15 evrov, kar se ne 
sliši veliko. Toda če na tablici nima dosti konkurence, na PCju pogrne, ker 
je pomanjkljiv in slabo uravnotežen. Že po nekaj preigravanjih, to je nekaj 
urah, te prime, da bi ga postavil v kot. Zlasti, če si vajen količkaj bolj 
kompleksnih 4X-naslovov. Povrhu vsega se moraš otepati hroščev slabo 
izvedenega prenosa. To je po Beyond Earthu že drugo razočaranje z na- 
lepko Sida Meierja. Bo čas, da se možakar spravi v red. 


Največja odlika Starships je gotovo nadgrajevanje bar- 
kač, ki pred teboj iz malih korvet rastejo v bojne ladje. 

George R. R. Martin 


Velikani fantazijskega žan- 
ra toplo pozdravljajo nevo 
vzhajajočo zvezdo - Patricka 
Rothfussa! 


Preverite, kaj navdušuje 
mojstre, in se prepustite 
Imenu vetra, prvemu delu 
trilogije Kraljemorčeva 
kronika. Pa povejte vsem, 

da boste nekaj časa povsem 
zasedeni. Prigodam rdečelase- 
Se maga, ženskarja, ubijalca 
in junaka se je nemogoče 
upreti. 

ogosto ugotavljamo, kako redki so posnemo- 
valci Zelde oziroma njene izpopolnjene zmesi 
raziskovanja, pustolovljenja, boja in reševanja 
ugank. Neodvisniški Oceanhorn: Monster of 
Uncharted Seas se brezsramno zgleduje po dotičnem 
Nintendovem nizu. Najbliže mu je Phantom Hour- 
glass z DSa, s katerim si deli pogled od zgoraj ter ja- 
dranje po morju. Toda recept je preprost le na prvi 
pogled, saj Zelde pod kožo skrivajo nemalo kom- 
pleksnosti. Dvom je zato na mestu, zlasti ker gre za 
predelavo z jabolčnih naprav. 
Pustolovščina se začne na idiličnem otočku. Fantič 
ugotovi, da se je oče odpravil tepst povodnega moža 
iz naslova, in se napoti za njim. Vejo v roki zamenja 
za bridko sabljo in jadrnica ga ponese čez širni 
ocean. Takoj pade v oko lična pisanost pokrajine in 
vodovja, ki dobro prikriva mobilniške korenine špila. 
Novopečeni junak raziskuje tematsko različna otočja, 
za katera mu povejo prebivalci. Plaže, gozdovi, led, 
ogenj - vse tipske pokrajine so tu in stikanje po njih 
vleče. Žal je jadranje med njimi razvlečeno in poteka 
samodejno. Vmes s kanonom nažigaš po hobotni- 
cah, minah in sodih s priboljški. 


Na koncu tematskih ječ obračunaš s šefom, kjer ne 
zaleže goli knofodrk. Ledeni kralj te zna zamrzniti, 
a mu zavdaš s stikali, ki vklopijo gretje. 


Poleg zgovornih in podjetniških meščanov, ki mulcu 
za goldinarje prodajo robo ali ga pošiljajo po predme- 
te, pobič seveda naleti na nepridiprave vseh sort. Ti 
segajo od špičastih tentaklov, ptic, mašinerije in grdi- 
nov do bljuvajočih podzemnežev. Klofanje je akcijsko 
in vsebuje jemanje tarč na muho ter kroženje okoli 
njih, blokiranje in odbijanje udarcev s ščitom. Čista 
Zelda. Po njeni tradiciji so običajni capini bolj kot ne 
kanonfutr, zato najbolj dogaja par šefov. Denimo 
gnusoba, ki ji moraš najprej posekati lovke in jo nato 
nahraniti z bombami. Te v slogu Linkove zapuščine 
omogočajo razstreljevanje zidov, medtem ko poba z 


Pomorski Kavbojc obstane v hrez- 
| () resen vetrju. Kje je čarobna taktirka? 


FDG Entertainment 


Pisanost najbolj pride do izraza na površju. Ni pa 
vse turizem, saj tudi tam postopajo zlobci. Tale 
kostko bo po premaganju odvrgel ključ. 


ognjem topi led in sproža puščice v oddaljena stikala. 
Tudi uganke so torej docela zeldaste in so na- 
meščene po temnicah. Žal pa je dizajn miselnih ore- 
hov večinoma nenavdihnjen, saj poba nenehno in ne- 
kolikanj rutinsko potiska bloke na stikala in špice ter 
išče skrinje s ključi. 

Glavna pot skozi ducaturno avanturo je premočrtna, 
a dostikrat odtavaš in se bolje opremljen vračaš po 
pozabljene rdeče kristale ter koščke srca, ki zvišajo 
življenje. Junaku tudi avtomatsko rastejo nivoji, s 
čimer dobi večji tulec in malho za bombe ter urnejši 
čolnič. Svetla plat je tudi dopadljiva muzika, h kateri 
sta prispevala legendarni Nobuo Uematsu (Final 
Fantasy) in Kenji Ito, nenavadno veliki imeni za ga- 
ražen izdelek. Oceanhorn tako ni le prijeten na po- 
gled, temveč je tudi milozvočen. 

Vidi se, da precej garažni avtorji nimajo toliko iz- 
kušenj in žmohta kot Nintendo s svojimi neverjetnimi 
oblikovalci. Boj, uganke, svet, dizajn sovražnikov, 
tempo - vse to zaostaja za tapravimi Zeldami. Po 
drugi strani pa so slednje prikovane na Nintendove 
sisteme, ki v Sloveniji niso zares priljubljeni, in izven 
njih klone ugledamo le poredko. Če bi rad torej na 
računalniku ali napravi, ki poganja iOS, začutil, zakaj 
je ta serija tako proslavljena in čarobna, Oceanhorn 
ni tako slab približek. 


V temnicah te pričakajo lahkotni miselni orehi. Tu- 
le moraš izstreliti puščico skozi ogenj, s čimer 
prižgeš ugasnjeno baklo in odpreš duri. 

WHITE NIGHT 


ela noč sodi med pustolovščine in preživetvene 
E: grozljivke. Si brezimen junak, ki se leta 1938 po 

prometni nesreči zateče po pomoč v dvorec, 
kjer naleti na čudnosti. Na tebi je, da raziščeš prete- 
klost po vsem sodeč uklete stavbe. Osamljen iz tretje 
osebe kolovratiš po zatemnjenem dvorcu, kjer v črno- 
beli podobi rešuješ uganke, slediš zgodbi in bežiš 
pred duhovi. Ter iščeš šibice, ki so eden ključnih ele- 
mentov, saj z njimi razsvetljuješ prostore. Če odšte- 
jemo manko boja, igra precej spomni na prvi Resi- 
dent Evil in zgodnje Alone in the Darke. 


Ko si ugledal vodnjak, si zagotovo pomislil na kake 
bolj napredne uganke v stilu starega Residenta. Nak, 
žal so take francoskim razvijalcem Osome tuje. 


Pustolovska plat je na žalost revna. Nekaj je pretika- 
nja stikal in iskanja predmetov, večinoma pa prižigaš 
ter preusmerjaš svetlobne vire, torej lestence in kami- 
ne. S tem dobiš kakšno reč ali prostor očistiš duhov. 
Slednji so edini sovražniki, a ker ni orožij, hodniki pa 
so ozki, predstavljajo veliko nevarnost. Največkrat je 
pred njimi treba bežati. S stališča vzdušja je to v redu, 
saj te prežema bojazen. Toda špil je oblikovan preveč 
zoprno, da bi bil človek nad tem navdušen. Strahci te 
ugonobijo ob prvem dotiku in mnogokrat na cenen 
način. Nato romaš nazaj k nadzorni točki in si zlahka 
ob četrt ure napredka. Iztek igre je boljši, vendar do 
tja pošteno trpiš. 

Dobra plat Bele noči je pripoved. Začne se nekam ne- 
jasno, a v drugi polovici štiriurne igre pospeši in ti s 
prispodobami da misliti. Zaključek je sicer predvid- 
ljiv, toda naokoli je mnogo dodatnih pojasnil v obliki 
skritih dnevnikov. Ti so napisani in poslikani izvrstno 
ter zanje se splača potruditi. Žal pa je slabosti pod 
črto več kot plusov in avtorji zapravili potencial. 15 
evrov na Steamu ali v spletni trgovini playstationa 4 
je za White Night zato pretirana cena. Besko 
Activision e 15 EUR 


Pri videzu so se razvijalci potrudili. Bela in črna bar- 
va se fino prelivata, hkrati pa je vse razločno in pre- 
gledno. Mar bi bili tako zavzeti tudi pri preostanku. 

BELLADONNA 


ved Niklas Hallin je v svojo pustolovščino, ki go- 
S vori o posmrtnih ostankih in nesrečni ljubezni, 

zamešal še nekaj Frankenštajna in Edgarja Ala- 
na Poa. Glavni lik, ki se prebudi v dvorcu doktorja 
Trauerschlossa, je namreč nekašen zombi ironičnih 
misli in kratkega krila. V glavi ji tiči ključ za navijanje 
in rada nadeva imena predmetom okoli sebe. Morda 
zato, ker svojega ne ve, in se sprašuje, kdo oziroma 
kaj je. Pri tem je govorka, ki ji je posodila glas, iz- 
vrstno zadela neprizadet ton samoizpraševanja. 


Nadzor pozna le en miškin gumb. Deluje, a je pristop 
osiromašen. Toda Belladonna gradi na drugih prvi- 
nah, predvsem na odlično tempirani pripovedi. 


Ročno izrisana prizorišča odlično ubirajo tanko mejo 
med srhljivostjo in pravljičnostjo, pri čemer pomaga 
občasen brizg črnega humorja. Mejne znanosti, po- 
skusi z elektriko, zobniki in okolica laboratorija ozrač- 
je polnijo s steampunkovsko aromo. Vseokoli so raz- 
metani listi dnevnika, ki odstirajo dogajanje pred pre- 
porodom. Ta nesrečni dnevnik je edini očitek, ki ga je 
moč vreči v brk tej simpatični igri, saj sta v sleherni 
sobi vsaj dve strani branja v slabo izbranem fontu. S 
tem, da zgodba prihaja le iz tega vira, saj ne srečamo 
enega samega človeka. Vendarle po mlačnem začet- 
ku zgodba pritegne. Razkrivamo ljubezenski trikotnik 
doktorja , njegove žene in hišne pomočnice. 

Uganke so lahke in pustolovec se bo skoznje spreho- 
dil v par uricah, pri čemer utegne mestoma bentiti čez 
namige, ki brez potrebe lajšajo že tako trivialne zago- 
netke. Če ima zadeva zarjavele vijake, ki jih ni mo- 
goče odviti, v isti sobi pa je steklenička olja - je res 
treba, da podmazanje omenijo še v monologu? Ob- 
enem je vse skupaj docela premočrtno, zato Bella- 
donno najbolje povzame beseda 'elementarnost'. 
Vseeno jo znajo zaradi zgodbe čislati tudi izkušenci. 
Kot večerni interaktivni film. Darguis De Sade 
Niklas Hallin e 7 EUR 


nic. Kljub temu pa so kombinacije in rešitve zadosti 
domiselne, da dobri avanturisti niso ob ves užitek. 


Pri ugankah si večinoma ne boš do krvi pogrizel ust- 

ekje tam daleč, znotraj enega od večdimen- 

zionalnih sistemov, kupljenih iz druge roke, 

na astralni ravnini, ki ji po pravici povedano 
nikoli ni bilo usojeno seči med zvezde, vijugave ga- 
laktične meglice zadrhtijo, se razgrnejo ... In glej ... 
Veliki A'Tuin, želvak, se bliža. 
To so znamenite otvoritvene besede prvega romana o 
Plošči (Discworldu) - svetu, ki počiva na hrbtih štirih 
velikanskih slonov, ti pa stojijo na želvi, ki pluje skozi 
vesolje. Tamkajšnje kronike popisuje nič manj kot 
štirideset romanov, za katere je sir Terence David 
John Pratchett prejel nešteto nagrad in viteški naziv. 
Po njem so poimenovali asteroid, vrsto želve in števil- 
ne britanske ulice. A nikdar ni bil tako slaven kot de- 
nimo Rowlingova. Njegova dela so namreč manj do- 
stopna. Da bi jih zares poštekal in ujel vse reference 
ter medbesedilnost, moraš biti načitan in razgledan. 


PRAVLJICE ZA ODRASLE 


Ne, to ni literatura za mladež. Pratchett ni bralca nik- 
dar podcenjeval, dočim je njegova lahkotnost navi- 
dezna. Takole je hudomušno komentiral stripe, prire- 
jene iz njegovih del: "Menim, da so stripi slepa ulica. 
Rad pišem za ljudi, ki znajo brati, ne da bi zraven pre- 
mikali ustnice." ln pisal je rad, kar je razvidno iz gro- 
mozanske zapuščine. Nikdar ga ni gnal finančni us- 
peh, ki je bil zanj le posledica ljubezni do pisanja. Iz- 
dal pa je tudi po dve knjigi na leto. Slišiš, Martin? 

M TERRY 

Ni skrival navdušenja nad fantazijskimi in znanstveno- 
fantastičnimi deli, iz katerih je rad črpal. Tudi krimi- 
nalke so mu bile pri srcu - od tod navdih za zgodbe o 
stražarjih najslavnejšega mesta na Plošči, Ankh-Mor- 
porka. Pogosto je potarnal, kako trnova je bila pot, saj 
zgodbic s škrati in čarovniki dolgo nihče ni jemal re- 
sno. A le tu je imel dovolj svobode, da je okolje prila- 
gajal odbiti pripovedi. Vseeno se je inspiracija začela v 
resničnem svetu. V enem najzgodnejših spominov ga 
je mati iz rodne vasice Beaconsfield peljala v London, 
kjer se je kot pobič izgubil v nakupovalnem središču. 
Mnogo kasneje je iz izkušnje zrasel rokopis, ki je leta 
1971 izšel kot Terryjeva prva bukvica, The Carpet 
People. Brez kanca sreče takrat ne bi šlo, saj je kot 
novinar intervjujal založnika in pri tem omenil, da rad 
vihti pero. Iz ideje o drobnih človečkih je nastala trilo- 
gija simpatičnih otroških knjižic, ki jih v slovenščini 
najdeš pod nazivi Kamionarji, Kopači in Krila. 


MOJSTROV SVET 


Zatem se je preizkusil v znanstveni fantastiki, a pravi 
preboj je prišel s prvo bukvo o Plošči, Barva magije 
(The Colour of Magic). Če se sprašuješ, kje pričeti, z 
njo ne boš zgrešil. Čeprav je v njej manj satire, ki se v 
kasnejših delih mojstrsko meša s parodijo, je odličen 
uvod v svet, ob katerem se boš gotovo narežal. Polna 
je zabavljanja čez žanrske klišeje, medtem ko je glav- 
ni lik, zabluzeni coprnik Rincewind, za številne sopo- 

menka za Discworld. Zgodnje bukve niso preveč na- 
daljevankaste, tako da lahko vzameš v roke kateroko- 
li. V slovenščini ali angleščini, kjer so še bolj iskrive. 
Plošča je pisan svet s številnimi povestmi, od mestne 
straže do nesposobnih čarovnikov. Skoraj v vsaki knji- 
gi se pojavi Smrtež, ki prebivalce spravlja v zagroblje 
in pri tem ne mara za narekovaje ter male črke. Dosti 
likov je osnovanih na popkulturi ter zgodovinskih in li- 
terarnih osebah. Taka sta konanovski barbar Hrun in 
Leonard of Guirm, Da Vinci s Plošče. Tudi zapleti so 
pogosto povezani z modernimi pogruntavščinami, ki 
naredijo štalo v fantazijskem Discworldu. Moving Pic- 
tures se tako ubada s filmi, Making Money z bančništ- 
vom, v Men at Arms pa se pojavi pištola. Neverjetno 
je, kako večplastno je naš svet zrcaljen v Pratchetto- 
vem, in ob vsakem vnovičnem branju odkriješ vrsto 
spregledanosti. V Soul Music je na primer kup referenc 
na Metallico, ki jih bo neznalec čisto zgrešil! 


POSLEDNJI SPREHOD 


Ni pa bil Terry le pisec, marveč zvezdoslovec, gojilec 
mesojedih rož, pivoljub, navdušenec nad računalništ- 
vom in gamer. Čislal je Half-Life 2 in prvega Tomb 
Raiderja ter pravil, da ima rad globoke, inteligentne 
špile. Zato je z veseljem sodeloval pri avanturah, na- 
pravljenih po njegovih delih. Najbrž je zato njegova 
hči Rhianna pisateljica v industriji iger, zaslužna za 
mnoge štorije, od Heavenly Sword do prihajajočega 
Tomb Raiderja. Zdaj je v njenih rokah ves Discworld. 
Menim, da je le vprašanje časa, kdaj se bo lotila novih 
prigod Rincewinda, Vinesa ter druščine. 

Ob Pratchettovi čudoviti zapuščini je nesmiselno raz- 
predati o nepravičnosti bolezni, ki ga je prizadela pred 
osmimi leti in mu pri šestinšestdesetih prerano na 
prag poslala Smrteža. Nedolgo tega ga je ljubitelj 
vprašal, če se boji umreti. Bržda zato, ker je Terry 
zadnja leta dostikrat govoril o zahrbtni zgodnji obliki 
alzheimerja, za katerim je trpel, in ker je vmes posnel 
dokumentarec o evtanaziji. Odvrnil je, da mu kosec 
itak dolguje, ker ga je napravil tako popularnega. 
SPLOH NE BO BOLELO, je obljubil Smrtež, ko je prišel 
po novo dušo. Prepričan sem, da je bil do gospoda 
Pratchetta še posebno nežen. 

when they stop. makingthes 
Arentyou justgonnamissi 


Narisana 2D-ozadja so še danes videti super. Ker je zvrst 
pustolovska, po njih z miško pobiraš predmete in čvekaš. 


ova. 4 


Ob odhodu Terryja Pratchetta pomisel na njegove igre pri- 
de sama od sebe. A ni treba kopati po rumpikam- 
ri, niti razpihovati prahu, kajti v avanturi Diseworld se redno 
vrača. Ti odličnici starih dni sta se komaj kaj postarali. 


devetdesetih je bila pustolovščina 
kraljevska zvrst, ugledni pisci pa z 
velikimi črkami oglaševani na škat- 
lah. Ker so v ospredju zgodba in dia- 
logi, to ni nič čudnega. In bogat Prat- 
chettov svet je kot nalašč za take baže igro. 
Prva je bila tekstovna avantura The Colour of 
Magic na spectrumu in C64. Nakar je leta 
1996 oziroma 97' danes pokojni Psygnosis iz- 
dal odlična Discworld in Discworld 2: Missing 
Presumed...?, ki z odbitim humorjem, odlično 
izvedbo in dobro igralnostjo sodita v vrh žanra. 


Lekcija iz potrpežljivosti 
V prvem delu je najstarejše mesto Ankh-Mor- 
pork teroriziral zmaj. S tegobo so se morali spo- 
pasti coprniki, da raja ne bi mislila, da se le pra- 
skajo po bradah. Tako se največji nesposobnež 
med njimi, suhljati revež Rincewind, odpravi kri- 
latežu naproti. Obenem se trudi razkrinkati kult 
in postati heroj. Seveda ob njem kot kuža caplja 
čarobna hodeča skrinja, Kufer, ki služi kot do- 
miseln inventar. 

To ne bi bila avantura, če v njej ne bi z miško 
vodil čarodeja po 2D-ozadjih, ogromno čvekal 
ter pobiral, kombiniral in uporabljal predmetov. 
Za razliko od večine tistikratnih sorodnic ni te- 
ženja z morjem ikonic in menijev. Vmesnik je si- 
la preprost in učinkovit, kar še dandanes žal ni 
pravilo. Pogrešati znaš le jasno označene vroče 
točke, brez katerih se pogosto greš lov na pik- 
sle, to pa zna presedati. Zlasti ob nekaterih res 
nelogičnih zagonetkah, kjer je bolj na preizkusu 
potrpljenje kot pamet. Kdo bi denimo sklepal, 
da mora spustiti metulja na luč, da bo tam pri- 
hodnji dan deževalo? Vsled dotičnih Discworld 
slovi kot ena težjih predstavnic žanra, zlasti ker 
je bilo v tistih cajtih težko najti pomagalnik. 
Mrgoli likov iz bukev, značilnemu pratchettov- 
skemu zabavljanju čez fantazijske klišeje pa se 
pridružita parodiranje iger in pogosto prebijanje 
četrtega zidu, ko se denimo Rincewind obrne 
proti igralcu in potarna, kako ga spet pošiljajo 
po nesmiseln kup predmetov. Krohot je tako 
redno na sporedu. Je pa res, da je obvezno do- 
bro poznavanje angleškega jezika, sicer se ob 
britanski besedni gimnastiki le praskaš po glavi. 

Izostreno, nadgrajeno 


Kjer je bil prvi Discworld bolj raztresen, je dvojka kon- 
kretneje črpala iz dveh bukel, The Reaper Man in Mo- 
ving Pictures. Smrtež je naveličano obesil službo na 
klin, tako da se je po deželi naenkrat pričel sprehajati 
kup nemrtvih. Tudi tokrat je naloga padla na rahi- 
tična pleča Rincewinda, ki je moral pogruntati, na ka- 
teri plaži koktejlčka kosec, ter ga prepričati, da nje- 
gov poklic ne smrdi. Kako? Iz njega je moral napravi- 
ti zvezdnika nove oblike zabave: gibljivih slik. 
Missing Presumed...? se je igral domala enako kot 
predhodnik, le da je bil popiljen, ločljivost je bila višja 
in grafika bolj risankasta ter stilizirana. Namigi so bili 
jasnejši, uganke bolj smiselne in kvaliteta posnetkov 
govora ni več nihala. Še dobro, saj je bilo gobcanja 
ogromno. To je bil dobesedno šov montypythonovca 
Erica Idla, ki je Rincewindu posodil glas. Pratchett je 
rekel, da so si z njim na krovu dovolili marsikaj, zato 
v igri najdeš kup poklonov proslavljeni britanski sku- 
pinici. To je očitno že v uvodni sekvenci, kjer Eric ob 
carski animaciji odpoje enega najboljših komadov, 
kar smo jih slišali v igrah, That's Death. 

Pisankama je sledil še temačnejši tretji del, Diseworld 
Noir. Zanj so si izmislili nov glavni lik, ki je bil poli- 
gonski. Tudi grafični slog je bil drugačen in danes de- 
luje neposrečeno. Škoda, da so se poslovila brezčas- 
na ročno narisana ozadja. Špil je bil skoraj bolj Casa- 
blanca kot Discworld, saj se štorija ni navezovala na 
knjige. Zato ne paše ob bok starejšima bratoma. 


Lepši časi 

Prav neverjetno je, kako brezčasne so stare avanture. 
Ob igranju Discworlda 2 sploh nimaš retroobčutka, 
saj bi jo zlahka postavil ob bok frišnostim. Ni tako 
razkošno animiran in razločljivost je nižja. A po drugi 
strani moderne pustolovščine prepogosto kiksnejo 
čisto osnovne stvari, pri čemer sploh ne napredujejo. 
Le redkokatera je vsebinsko tako bogata kot dogo- 
divščine s Plošče. 

Zato je toliko bolj čudno, da niti ene igre ni na GoGu 
in pri sličnih razpečevalcih starinske robe. To se zna 
sicer spremeniti, saj je povpraševanje veliko. Dotlej 
pa se boš moral znajti hudourniško. Na novem raču- 
nalu ali pametni napravi bo šlo brez težav, saj obe 
poženeš z brezplačnim programčkom ScummVM, ki 
ga cukneš z istoimenske strani. 

Kufer caplja za Rincewindom in rabi kot inventar. 
V drugem delu gre vanj skoraj cel živalski vrt. 


TRISTO KOSMATIH ŠKRATINJ, NE MOREM SE ODLOČITI. 
KAJ PRAVIŠ, BREAKWIND? NA GOBICO ALI BUNDESLIGO? 

Možnosti v dialogih predstavljajo ikone. Ce klikneš na 
oblaček, se coprnik obrne proti tebi in poduhoviči. 


Nvidia svojo aktualno družino grafičnihikartic" 


% 


jeforce 900 izpolnjuje na obeh 


koncih. Na spodnjem z ljudsko GTX' 960, ttezorje najpremožnejših pa bo iz- 
praznil titan X. Aggre£so" poganja hude ide idricevna vso moč. 


ansko jesen je kalifornijski grafični gi- 

gant Nvidia geforce serije 900 splovil s 

paradnim konjem, kartico GTX 980. Ob 

novembrskem testu sem jo označil kot 

izbiro za petičneže, ki lahko edini upra- 
vičijo šeststoevrski strošek. Za tiste, ki 'Battlefield 
večkrat poženejo zaradi merjenja hardverske moči 
kot igranja," medtem ko lahko navadna raja mirno 
skomigne z rameni in gre nazaj igrat Doto na čem 
šibkejšem. Toda kaj natanko naj kupi dotična 'ra- 
ja', torej navdušeni igralci, ki nimajo mame s sanj- 
skimi honorarnimi projekti na univerzi? Zanje ima 
Nvidia tradicionalno izvedenke geforcev s šestica- 
mi v imenu - tak je novoprišli GTX 960. Da pa bo 
članek kljub temu prestižno obarvan, je poskrbelo 
lansiranje novega člana monstrumskega niza tita- 
nov, s katerimi gre zelena firma z glavo skozi zid. 
A malce presenetljivo gre pri GTX titanu X za dru- 
gačnega gorostasa od predhodnikov. 


Pot v X 


Titani so ime dobili po superračunaniku v ameriš- 
kem Oak Ridgu, v katerem švica več kot osemnajst 
tisoč Nvidijinih čipov. Njegova velikost odraža tako 
hitrostni luksuz, ki ga kartični titani prinašajo, kot 
njihovo cenovno postavko. Običajno se začno pri 
nalepki tisoč evrov, dočim dvoprocesorski model Z 
košta celo 2500 apoenov. Vanje skušajo inženirji 
ponavadi zbasati vse mogoče funkcije. Poleg hitre- 
ga poganjanja iger premorejo zajetno vezje za raču- 
nanje z dvojno natančnostjo s plavajočo vejico 
(FP64), važno v znanosti in tehnologiji. 

A najnovejši titan X je druge sorte, saj so se z njim 
ravno tej sposobnosti odrekli. Njegovo preračuna- 
vanje dvojne natančnosti znaša le dvaintridesetino 
tistega z enojno, medtem ko je vrednost pri prejšnjih 
titanih tretjinska, pri radeonih pa celo polovična. 
1/32 je toliko, kot znajo vsi ostali geforci. Za- 

kaj točno so to storili, ni 


jasno. 

Danes so monitorji 1440p in tisti ultrawide, kakršen je ukrivljeni LG, še butični, a počasi se bliža nov 
korak v razločljivostih. Za karkoli več od 1920 x 1080 je potrebnega vsaj 3 giga videopomnilnika. 


Glavni krivec je bržda zopet tajvanski TSMC, 
ki še ni izpopolnil proizvodnih procesov na- 
slednje generacije. Zato po debelih treh letih 
še vedno dobivamo GPUje z 28 nanometrov 
velikimi tranzistorji. Snovalci čipa ne morejo 
večati v nedogled, ne da bi se to odrazilo v 
preveliki porabi. Zato so pač tisti del vezja za 
računanje s FP64 žrtvovali. Titan X s tem po- 
begne iz objema predhodnikov, ki so 'kartice 
za vse', in postane geforce za igre. 

No, čisto običajen vendarle ni. Pač zato, ker je 
daleč najmočnejši predstavnik trenutne arhi- 
tekture maxwell, ki je osnova serije GTX 900. 
3072 jeder CUDA ima, s čimer Nvidia označu- 
je splošne senčilne enote. To je za polovico 
več kot pri GTX 980. Podobno je z vsemi drugi 
gradniki čipa, vključno s 384-bit- 

nim vodilom 

a MA Titan X je prva enoprocesorska kartica, ki lahko 
žene najzahtevnejše igre v 4K. Spoznaš jo le po 
črnem ohišju, saj nima napisanega iksa. 

do pomnilnika. Lahko bi torej rekli, da je titan X v gro- 
bem kar poldrugi GTX 980. Edino odstopanje zasledimo 
pri količini pomnilnika, ki ga je kar 12 gigabajtov! Prvi 
model jih je nosil šest, dočim ima 980tka štiri. Ker se ko- 
ličina rama najbolj pozna pri ločljivosti iger, je jasno, da 
je tale pošast v glavnem mišljena za povezavo s 4K-za- 
sloni. Pri zunanjosti je iksasti član podoben ostalim najhi- 
trejšim izvedenkam zelenih kartic, saj ima do pike enak 
hladilnik in 250 vatov porabe, ki jih odlično skriva. 
V špilih milo rečeno ruši vse pred seboj in poganja zahte- 
vne naslove v 4K. Brez dvoma gre za najhitrejšo enopro- 
cesorsko grafično kartico. Ni sicer najhitrejša rešitev 
sploh, saj jo ponekod pustita zadaj dvoprocesorski ra- 
deon R9 295X2 in gotovo titan black, pa seveda naveze 
več kartic. A vse te naštete veččipovne možnosti porabi- 
jo občutno več elektrike in so manj elegantne za rabo. 
Najresnejše uporabnike mora bolj zanimati dejstvo, da je 
šlo računanje z dvojno natančnostjo res skozi okno in no- 
vega titana v te namene ne morejo izkoristiti. Če 
hočejo univerzalno kartico za manj denarja in torej 
ne marajo za prejšnje titane, so radeoni boljša izbira. 


Metro: Last Light 


radeon R9 295X2 

PLAVAJ, VEJICA 


Naprednejše preračunavanje se 
v računalniku izvaja v številskem 
formatu s plavajočo vejico, s či- 
mer označujemo zapis v deci- 
malni obliki. Poznamo dve po- 
glavitni obliki — tako z hrambo 
števila v 32 bitih (FP-32) in tako 
v 64 (FP64). Slednji je zaradi 
večje količine bitov seveda na- 
tančnejši, saj lahko predstavi več 


vrednosti. Zato ga označujemo 
kot zapis dvojne natančnosti, 
medtem ko 32-bitnemu pravimo 
zapis enojne natančnosti. FP64 
je pomemben predvsem za inže- 
nirje, saj je presneto fajn, če se 
jez ne zruši, ker je ob načrtova- 
nju v fizikalnih simulacijah prišlo 
do napak pri pretvarjanju števil. 
Ravno ponazarjanja fizikalnih, 
kemijskih in bioloških procesov 
so najobičajnejša naloga računa- 


Ljudski džifors 


Če je titan X povečan GTX 980, je GTX 960 ravno 
nasprotno: prepolovljeni 980. Izdelek so zasnovali 
tako, da so čip iz 980tke dodobra oklestili. Vsebuje 
1024 procesorjev CUDA napram 2048 v polni ver- 
ziji in le dva gigabajta pomnilnika na 128-bitnem 
vodilu. Posebej slednje je na papirju sumljivo malo, 
saj ima vsaka zgledna kartica širšo cesto. A kot 
sem razložil v novembrskem testu, je ena glavnih 
odlik prenovljene arhitekture maxwell 2 v napred- 
nem stiskanju barv oziroma tekstur, s čimer bist- 
veno zmanjšajo potrebni promet skozi pomnilnik. 
Ob uporabi najhitrejših ramnikov GDDR5 so inže- 
nirji mnenja, da se ozka pipica sploh ne bo poznala. 


Ker 960tka nima referenčne inačice, na policah trgovin najdeš kopico okrancljanih izvedenk, kot je ta- 


seine 


nja v dvojni natančnosti. Izriso- 
vanje grafike je po drugi plati 
bolj pisano na kožo enojni, zato 
FP64 v navadnih grafičnih karti- 
cah ne vidiš, marveč zgolj v na- 
menskih. V zadnjem času se je 
izkazalo tudi, da nevronskim mre- 
žam zadostuje FP32. Prav zato 
se Nvidia nadeja, da bi lahko tita- 
na X uporabljali v te namene, 
čeprav so mu vezje za FP64 sko- 
raj v celoti odrezali. 


Metro: Last Light 


le MSljeva, ki smo jo testirali mi. Na zadnji strani so trije izhodi displayport, en HDMI in en DVI. 


V praksi je to ... skoraj čisto res. Geforce GTX 960 
je v vseh igrah vidno hitrejši od predhodnika GTX 
760 in stopi ob bok AMDjevemu neposrednemu 
tekmecu, radeonu R9 280, ponekod pa celo diha za 
ovratnik njegovemu močnejšemu bratu R9 285. 
Večino najsodobnejših naslovov je zmožen poga- 
okoli petdesetimi sličicami na sekundo. To pomeni, 
da je kot nalašč za opisano večino tistih, ki se ozna- 
čujejo za gamerje, vendar ne hodijo naokoli z alien- 
wari. Nalepka 250 evrov je za take privržence kar 
pravšnja in konkurenčna AMDjevim. 

Jeziček na tehtnici v Nvidijino smer je znova poraba 
elektrike, saj je s 120 vati 960tka med najvarčnejši- 
mi opcijami v tem segmentu. To ne pomeni zgolj 
težko otipljivega nižjega računa za elektriko, mar- 
več tišino, manj kolobocij pri uporabi (dovolj je en 
šestpinski električni priključek) in navijalski poten- 
cial. Dejansko novi geforce ne obstaja v referenčni 
inačici, marveč svoje izdajajo podjetja, ki kartico 
obvezno navijejo. Prištej PhysX in vgrajeno prog- 

ramje za streamanje ShadowPlay, ki je še vedno 
zmogljivejše ter manj hroščato od AMDjevega tek- 
meca v paketu Gaming Evolved, pa je GTX 960 na 
videz zelo prepričljiv izdelek v primeri z radeoni. 

A takšno kartico si varčnejši kupci običajno omisli- 
jo za dlje časa - vsaj tri ali štiri leta. Tu pa se skriva 
težava, ki izvira iz majhnega in zategnjenega pom- 
nilnika nove kartice. Z dvema gigabajtoma bo po- 
kleknila, če boš igre hotel poganjati na višji ločlji- 
vosti, denimo 1440p. Tam potrebuješ več in hitrejši 
ram. Zato je geforce GTX 960 sicer dobra izbira za 
danes, ne pa tudi jutri. Škoda, z denimo 192-bitno 
cesto in 3 GB bi imeli nor izdelek. 


Odločitve, odločitve 


Ker smo po vsem sodeč ravno pred razmahom mo- 
nitorjev z mrežami nad 1080p, GTX 960 ni instantni 
nakup kot nekatere pretekle Nvidijine ljudske karti- 
ce, na primer GTX 560 ti ali pradavni 8600 GT. Če 
gledaš v prihodnost, enostavno ni dovolj zanesljiva 
izbira. Bolje je vzeti aktualnega radeona ali počakati 
do poletja, saj AMD za junij napoveduje nove mo- 
dele. Če si pripravljen plačati več, pa je daleč naj- 
boljša opcija močnejši geforce GTX 970. Gre za 
rahlo okleščeno inačico 980tke, ki je za okrog pet- 
najst odstotkov počasnejša, a pri 400 evrih kar za 
tretjino cenejša! V zadnjih mesecih je sicer dobila 
precej negativne publicitete, saj se je izkazalo, da 
ne more enako hitro izkoristiti nalotanih štirih giga- 
bajtov pomnilnika, marveč zgolj okoli tri in pol. A to 
pride do izraza šele pri igranju na 4K-zaslonu. Če je 
tvoja izbira 1440p, je GTX 970 ta hip izdelek z naj- 
boljšem razmerjem med močjo in ceno. 

Ko greš po lestvici navzgor, sledi GTX980 za najbolj 
predane igralce in nato butični titan X za preserator- 
je, saj bodo spet pljunili polnega tisočaka. Z njim 
ponovno kupiš prestiž, kajti če bi bil cenjen korekt- 
no, zgolj po učinku, bi bila postavka okoli osmih 
stotakov. To ni brez pomena, kajti dvoprocesorski 
radeon R9 295X2 je cenejši od titana X in ponekod 
vidno hitrejši. Tu moraš za dokončno odločitev 
upoštevati številne muhe zelenega in rdečega tabo- 
ra. Prvi ima PhysX, Cudo in G-Sync, drugi Free- 
Sync, pa bolje prebavlja Open CL in slično. V vsa- 
kem primeru so nasrkali inženirji, ki bodo morali še 
čakati, preden bo Nvidia na arhitekturi maxwell iz- 
dala kartico zanje. Razen če se v glavnem ukvarjajo 
z nevronskimi mrežami, a to že presega meje testa. 


Malo je že moč začutiti vpliv aktualnih konzol — najbolj večje količine rama, s katerim razpolaga njihov 
GPU. Večsistemski naslovi, kot je The Divison, bodo zato zahtevnejši tudi do rama na PC-karticah. 


SAMSUNGOV 
GALAKTIK 15 


Je revolucija galaksije 
le astronomska ali tudi 
tehnološka? S6 je naj- 
bolj privlačen androidni 
fon, toda mar bo bolj 
uspešen od predhodni- 
ka? To je vprašanje za 
milijardo dolarjev, na 
katerega LordFebo ne 
pozna odgovora. 


sako leto napišem, kako fin je novi S. A to- 

kratni premik je večji. Samsung je naposled 

uslišal krik javnosti in se odpovedal ceneni 

plastiki v prid steklu ter kovini. Zato ima v 

roke vzeti aparat kljub slični silhueti svež, 
bolj premijski občutek. Nekaj tega gre tudi na rovaš 
milimetrskega stanjšanja in ploščatosti. Ni pa forma 
nikakršen presežek, kajti na otip spominja na xperio 
Z3, po nekaj detajlih pa na Applovo šestico. Toda če 
je okoli tega, kateri od prvakov je mičnejši, debata 
neodločena, bodo celo appostoli priznali hotnost 
podverzije S6 edge. Ta 150 evrov dražji model pose- 
duje zadnji krik tehnike, čez robova zapognjen za- 
slon. Zavihanost je manjša kot pri eksperimental- 
nem notu 4 edge in kljub nekaterim 'robnim' funkci- 
jam resnične uporabnosti nima. A vseeno je dotični 
mobilnik po mojem ta hip najbolj všečna, dasi precej 
spolzljiva žepna naprava. Zlasti v nestandardni barvi, 
kot sta zlata in zelena. 


TRBI BEL 


Velik plus trdine oziroma dizajna je večje domače pri- 
tiskalo, ki ga Samsung kot edini pohvalno ohranja. 
Ker se v njem skriva oko, ki bere prstni vzorec, večja 
površina pomeni, da po novem za aktivacijo le pritis- 
neš. Prej je bilo treba prst na okoren način dvoročno 
povleči po čitalniku, zdaj pa je poteza nalik iphonu 
elegantna in odlično nadomesti odklepanje z geslom 
ali kraco. Na žalost odtis nima širše koristi, saj zanj 
mara edinole še Samsungov brskalnik. To se bo sča- 
soma spremenilo, če ne prej, na jesen, ko v ZDA štar- 
ta Korejčev plačilni servis. A na teh koncih se bomo 
do biometričnega plačevanja še načakali. 

Bolj kot (ne)korist bralnika parkeljnih minucij izsto- 
pata neljubi hardverski odsotnosti. Odšli sta razširit- 
vena pomnilniška kartica, zavoljo katere so bili sam- 
sungi vselej čislani, in vodoodpornost. Kupec je torej 
omejen na interno shrambo, ki se zdaj prične pri 32 
gigabajtih, in mora zato plačati več. Vstopni S6 stane 
780 evrov in z njim ne le, da ne boš fotkal pod vodno 
gladino, kot to zmore xperia, marveč moraš biti mno- 
go bolj pazljiv pri slikanju ribnikov ter rokovanju med 
scanjem. Takisto S6 ostaja brez stereoozvočenja in 
FM-radia. 


YOU jast had your iongest period ot activ 

Novinec je s 142 milimetri za noht višji od S5 in za dva milimetra ožji. Kljub žlahtnejšemu materialu pa je lažji: 138 
oziroma 132 gramov za model edge. Slednji omogoča na robu notifikacije, nočno uro in barvne označbe kontaktov. 
Vse našteto je brezveze, saj od strani vidiš manj kot dva milimetra zaslona. Zapognjen displej je le všečen 'gimmick'. 


Da je narejen v nanotehnologiji, pravi reklama. V 14- 
kratni, sicer, ampak tudi to je v redu. Srce je namreč 
Samsungova osemsredična rešitev exynos octa 7420. 
Čeprav je čip sintentično in praktično mnogo hitrejši 
od snapdragona iz prejšnje generacije, osmica kliče 
po razlagi. Aplikacija ne uporablja sočasno vseh raz- 
botnejši četvorček s taktom 1,5 GHz. Slednji terja pol 
manj elektronov, zato dobimo odzivnejšo večopravil- 
nost ob nižji porabi. Procesor je v najnovejši arhitek- 
turi ARM osme revizije, katere največji doprinos je 
64-bitnost. To Samsung prvič poudarja, čeprav ima 
sličnega note 4. Več bitov pomeni hitrejše izvajanje 
zahtevnih računskih operacij, toda softver mora to 
podpirati. Android 5 je tak, dočim nucnikov ne mrgo- 
li. Več k odzivnosti zaenkrat doprinesejo trije gigabaj- 
ti dvokanalnega pomnilnika DDR4. 

Katera komponenta točno je odgovorna, ne vem, to- 
da v praktičnem testu zaporednega odpiranja aplika- 
cij je S6 nemarno hitrejši od S5. Za malenkost prešiša 
tudi iphone 6, a ta ima štirikrat manj sredic in giga- 
herc ter dva gigabajta manj, kar nekaj pove o kako- 
vosti androidnega področja. Kljub temu je S6 v da- 
nem trenutku najurnejši žepni onegaj. 


ZAJEM IN PRIKAZ 


Galaksija tokrat sveti s 1440 x 2560 zvezdicami, teh- 
nologija 5, 1-palčnega zaslona pa je seveda AMOLED. 
To pomeni že mnogokrat izpričano barvno nadkako- 
vost. Razločljivost je seveda nesmiselno visoka, am- 
pak Korejci izdelujejo ekrane in si to lahko privoščijo. 
USB 3 so odvrgli, tako da je priključek navaden mic- 
ro, pri čemer so polnjenje vseeno pohitrili. Deset mi- 
nut na kablu omogoči par ur rabe. Še dobro, kajti S6 
je vse prej kot kamela. Kljub načeloma štedljivemu 
srčku količina pikslov naredi svoje, zato porabi elekt- 
riko prej kot predhodnik. Ultravarčevalni modus pride 
zelo prav in fon privzeto podpira brezvrično napajanje 
prek obeh pricipov, Gi in PMA. Ob letu osorej bodo 
taki polnilni dotikači najbrž bolj razširjeni. 

Fina malenkost je, da dvojni klik na gumb kadarkoli v 
manj kot sekundi sproži kamero. V snemalnem pro- 
gramu večjega premika sicer ni, tudi megapičičnost 

ostaja pri cifri 16. Toda posnetki, stoječi ali v gibanju, 
so boljši. K temu pripomorejo prepustnejša zaslonka 
((/1,9), tipalo za izravnavo beline in blažilno vpeta op- 
tika, ki mehansko lajša tresavico. Stabilizacija se iz- 
kaže zlasti pri zajemanju videa. Tu je poleg postavke 
4K od posebnosti na voljo še počasno filmanje, 720 / 
120 fps. Kajpakda je mogoče vso vsebino neposredno 
iz fona predvajati na televizorju, česar iphoni ne omo- 
gočajo, vendar je ta postopek kljub standardu redko- 
kdaj zanesljiv. Nekaj pozornosti onegaj polaga na seb- 
kanje: na voljo je škljoc z dotikom utripomera na zad- 
nji plati ali z glasom. A glede na samofotografski trend 
sem pričakoval manjše kroglično popačenje, ne da 
imam na selfijih kumaro dvakrat večjo. 


Zaradi kržljave optike globinska neostrina, torej 
znatna nerazločnost podlage napram objektu v pr- 
vem planu ni mogoča. Telefoni to simulirajo z več- 
kratnim zajemom in naknadnim meglenjem zadnje 
ali sprednje ravni. Občasno pripravno. 


MEHKA SREBICA 


Videz okolja, ki gre takenako na rovaš Lollipopa, je 
prijetno ravninski, a iOSa vseeno ne doseže. Razlog je 
tudi v tem, da je programje z vseh vetrov in da je bila 
obljubljena čistka nepotrebne navlake polovična. Ok- 
lestili so lastne aplikacije do te mere, da svež telefon 
ne zna prebrati niti OR-kode, niti ne vsebuje odlične- 
ga modusa za otroke. Po oboje moraš v slabo Sam- 
sungovo štacuno. Po drugi plati pa sta prednaložena 

dva pregledovalnika slik, dva sviralnika muzike, dva 
brskalnika ter za dobro mero še OneNote in Instagram. 
Običajnemu uporabniku ni nič jasno, ko mobilnik že 
ob prvem prižigu ponuja na izbiro, s čim naj odpre do- 
ločene vsebine. Nekaj je Googlovega, nekaj Samsun- 
govega in po novem še Microsoftovega, saj so Korejci 
dali na čevelj Dropbox in šli v španovijo z Redmon- 
dom. S fonom zategadelj dobiš Skype in dobrih sto gi- 
ga shrambe v Onedrivu za dve leti. 

Nekateri hišni programi so rahlo osveženi, recimo Gale- 
rija in S Health. Dobrodošla drobnarija je recimo bližnji- 
ca do svetilke v roletnem meniju. Od poznanih reči os- 
tajajo 'poslovni' varovalnik Knox in zasebni način, ka- 
mor skrivaš fotografije ljubice. Toda pričakoval sem 
več izboljšav. Družabna omrežja še vedno niso brezšiv- 
no vpeta v adresar, kot imajo to urejena Okna ... kljub 
različnim kožicam ne moreš prilagoditi videza posa- 
mičnih sporočilnih pogovorov ... S6 je eden redkih, ki 
ne šmirgla dvojnega potrka po steklu ... 

Noben aparat ni popoln. Male in velike neumnosti, čez 
katere redno zabavljam, imata tudi druga dva sistema. 
A tukaj ne le, da ni določenih premikov naprej, tudi v 
softveru so jih storili par nazaj. Galerija je na primer na 
S4 nanizala albume s Facebooka in Dropboxa, danes 
le še s Picase ... portret klicanega je po novem samo 
mali krogec ... in nezaslišano so ukinili koristen prikaz 
zadnjih komunikacij s številko, ki te kliče. Tako kot pri 
S5, ko je pri neki nadgradnji kratkomalo izginila bliž- 
njica do popolnega utišanja. Ne štekam. Take malen- 
kosti često pomenijo več od prenovljenega, dasi komaj 
kaj bolj intuitivnega rekreacijskega programčka. 

Opazno izboljšanih programskih alinej je malo. Po- 
pravili so adresar in predelali S Health, ki meri pum- 
po, beleži tekaško traso in teži ob lenobi. So pa ne- 
kakšna novost popolne grafične preobleke, vključno 
z ikonami. Zaenkrat so na voljo le otročje. 


BREZ PAMETOVANJA 


Za na to mesto sem že spisal poldrugi odstavek na ra- 
čun posiljevanja s prekratkimi izdelovalnimi cikli, očit- 
nega, a neizkoriščenega potenciala za napredek in ne- 
zahtevnosti uporabnikov. Saj veste, tistih, ki snemajo v 
pokončnem načinu, kar je res trapasto. A nato sem te 
velikokrat povedane in ponavljajoče se misli pobrisal. 
Industrija pač živi od navadnežev, ki jim je pomembno, 
da deluje Facebook, in ne bodo niti v sto letih opazili 
vseh dlakocepskih detajlov, ki sem jih naštel. Če človek 
s 25 evri kredita na mesec pridobi dve leti sreče, kdo 
sem jazst, da bom o tem sodil. In z galaxyjem S6, z rob- 
no verzijo še toliko bolj, veselje zagotovo bo. A ravno 
spričo oblikovne in čutne dodelanosti zahtevnejšega 
koristnika toliko bolj motijo nesmiselne pomanjkljivosti. 
Zvišanje cene in ukinitev razširitve ter vodotesnosti so 
rezultat pogoltnosti, kar ne bi smelo ostati nekaznovano. 

ELEKTRIČNA KOLESA, KI SO 
ENOSTAVNO "COOL" 


HITROST S POMOČJO ELEKTRO- 
MOTORJA po 45 KM/U 


OkviR iz ALUMINIJA 
—— N 


ENKRATNA KOMBINACIJA ELEGANCE IN STILA, ROBUSTNIH A 
ZMOBLJENIH LINIJ, MODERNIH BARV, Z MOČNIM IN VZDRŽLJIVIM 
JEDROM. POTOVANJE SKOZI VSAKODNEVNO GNEČO. PRI STILU 
ŽIVLJENJA, KI NE OMOGOČA NITI NAJMANJSIH ODSTOPANJ OD 


VSAKODNEVNI OBVEZNOSTI, S KAR 45 KM/M ix papiJen po 


175 KM. ZASNOVA. Z BATERIJO SKRITO V OHIŠJU ZA PONOSNO 
DRŽO VSAKEGA UPORABNIKA. PRESENETLJIVO LAHKOTNA IN 
PRIJETNA VOŽNJA. KONTROLNA ENOTA HMI - HUMAN MACIJINE 
INTERFACE ZA PRIKAZ STANJA BATERIJE, INFORMACIJ O POGONU, 
LITROSTI IN PREVOŽENI RAZDALJI. " 


"SPECIFIKACIJE KOLES SE RAZLIKUJEJO GLEDE NA IZBRAN MODEL. DISTRIBUCIJA AVTERA D.O.O. WWW.AVTERA.SI. 

Panacajev čmrlj 


«Štajerska je vsa zel 
v soncu: sveti se Primotji 
se Župan 


lovek se žal ne zna dvigniti v višave, ja- 
drati med drevesi in delati kozolcev v zra- 
ku. Kar leti, nam je zato že privzeto 
poželjivo. Ni čudno, da so drončki, ki jih 
je omogočila miniaturizacija raznih teh- 
nologij, postali tako priljubljene igračke. 
A često so kratkoživi, saj številni poceni kvadri- 
kopterji obstoj sklenejo ob prvem stiku s stropom 
ali steno. Če se le da, zaradi neučakanosti takoj po 
nakupu. Nadzor je namreč mizeren, nekaj na rovaš 
slabe ravnotežnosti same naprave, nekaj zavoljo 
bednega krmiljenja z mobilnikom. Toda letečneži 
se razvijajo in postajajo pametnejši. Kmalu bodo 
docela samostojne sledeče kamere s perutmi. 
Čmrlj na testu ni čisto tak, leti pa v pravo smer. 


Stabilno 90 arahu 


Na slovenskih policah ni veliko novodobnih, povez- 
ljivih igračk. Ampak tiste od francoske tvrdke Par- 
rot so dobro zastopane. Ta nekdanji izdelovalec 
GPS-onegajev se nam je pred leti predstavil z dro- 
nom AR, ki je bil eden prvih tablično krmiljenih zra- 


ža ja Špustiš me e malo više, videl bi 
ičevemu Otonu zahvali za te preroške DE ede. 


komlatov. Naknadno smo testirali še kolesasto sko- 
kico jumping sumo in gospodinjskega minidrončka 
flying spider. Skupni imenovalec vseh teh hecev je 
v njihovem kratkem roku trajanja. Aktualni bebop 
pa prinaša konkretno tehnološko in izkustveno nad- 
gradnjo ter celo uporabnost, ki seže dlje od enote- 
denske zabave. Toda za visoko ceno, saj v osnovni 
verziji stane 500 evrov. 

Cenovno postavko vsaj deloma upraviči zaneslji- 
vost. Ko pritisneš tipko za vzlet, se zadevica usidra 
na metru višine. V navezi s kakovostnimi motorji za 
mirnost skrbijo trije vsesmerni žiroskopi, kompasi 
in pospeškometri, ultrazvočni oddajnik za merjenje 
razdalje do tal in minikamera, ki šestnajstkrat na 
sekundo preverja točke na tleh. Obrati, stranski 
premiki, večdesetmetrski vzpon, hitri preleti in celo 
prevali, letalce se hipno odzove na vsak ukaz. Pre- 
senečen sem bil, kako zadovoljivo je upravljanje s 
tablico. In ko nazaslonske gobice spustiš, se dron 
spet umiri, naj bo nad tlemi pol metra ali maksimal- 
nih sto petdeset. Vsebuje namreč barometer, ki 
odčitava absolutno višino. Če se pretrga povezava, 
ki nese tja do 250 metrov, ko oziroma ukažeš vrni- 

tev domov, se na zdravi višini v ravni liniji vrne na 
približen kraj štarta, kar omogoča povezava z GPS- 
sateliti. Tudi izpraznitev baterij ne bo botrovala 
strmoglavljenju, marveč se bo letalnik pravi čas 
mehko spustil. Elektrike je drugače za slabih deset 
minut, s tem, da sta v kompletu dve bateriji. 
Stabilnost, ki ji ne zavdajo niti sapice, je tolikšna, da 
lahko z bebopom letaš prek terena z mnogo ovira- 
mi. K temu pripomore več nadzornih shem in ome- 
jevanje hitrosti ter vzpona. A kljub temu, da ga bo 
na travniku zanesljivo, dasi nezvezno vodil že otrok, 
to ni darilo za desetletnika. Vselej je treba imeti v 
glavi, da 400 letečih gramov s hitrostjo nad 40 kilo- 
metrov na uro pomeni bolečo gibalno količino, če 
komu prileti v glavo. Dodatna nevarnost so veliki 
propelerji, ki kljub plastičnosti trgajo drob, režejo 
ude in iztikajo očesa. Stran od ljudi potemtakem, 
takisto od dreves in zidov. Resda je struktura dovolj 
trdna, v škatli pa dobiš opcijske striroporaste ščitni- 
ke za uporabo v notranjosti in rezervne propelerje. 
Toda čeprav bebop preživi prve padce, bo slejko- 
prej počil ali celo razpadel. Poleg tega je kamerina 
optika izbočena in povsem nezaščitena. 

Poclec nac strehami 


Oko je pravzaprav temeljni sestavni del, kajti brez 
njega je bebop le zelo drag daljinčni gizmo s kratko- 
ročno zabavnostjo. Kamera mu odločno dvigne 
vrednost in ga naredi celo potencialno koristnega. 
Že res, da ni prvi frčokopter z njo, saj imajo kukala 
številni drončki. Toda nizkorazločljivi posnetki od 
tapoceni modelčkov so brezvezni. Parrot je to plat 
dobro zastavil. Čez kar 14-megatočkovno tipalo so 
poveznili ribjeočesno lečo, pri čemer velika zaloga 
pikslov in izredna širokokotnost delujeta kot stabili- 
zator slike. Sistem zajema precej večji in kvadratni 
kader, nakar ga ne zgolj lepo umirja in po robovih 
obrezuje, marveč tudi 'vodoravnizira' in lajša kro- 
gelno popačenost. Čeprav ni nikakršnega mehaniz- 
ma, je pogled zaradi širokega kota za nameček 
možno dodatno premikati, recimo ga poravnati z 
obzorjem ali usmeriti bolj k tlom. 

Sicer 4000-pičične fotke in 1080p-video niso na 
piksel jasni, uravnavanje beline včasih klecne in vi- 
deoposnetki želijo odvrniti pozornost od slabih de- 
tajlov z nekam nenaravno živahnostjo barv. Toda za 
nepikolovsko ogledovanje na tablici ali teveju so 
filmčki in slike docela primerni. Zlasti zato, ker so 
ujeti iz povsem novega zornega kota. Nikdar doslej 
ni bilo variante tako kakovostno in tako poceni fil- 
mati iz zraka. Z bebopom se lahko zaokroženo pos- 
nameš na vrhu hriba. Moreš ga dvigniti nesluteno 
visoko in drugače pogledati na naselje ali vas. Lah- 
ko na doslej nedosegljiv način arhiviraš športno 
tekmo. Ali pa z njim nad glavami slediš otrokom 
med igro. To je tisto, kar bo te čudeže tehnike pri- 
ljubilo in razmnožilo, ne samo pilotiranje. 


Kmalu oneča 


Bebop je lastovka kakovostnega nižecenovnega 
področja, saj prinaša lastnosti in funkcije, ki jih 
imajo droni za tisoč in več evrov, na primer kitajski 
DJI phantom 2. Toda vseeno ostaja igrača s sne- 
malnikom za domačinsko rabo, s katero ni moč slu- 
žiti. Tisti bolj profesionalni so razširljivi z dodatnimi 
moduli in sprejmejo mnogo boljšo kamero gopro. 
Pol kiloevra za špilavski onegaj, ki bo kljub vsem 
tehnologijam zaradi človeške napake gotovo redno 
padal, treskal in se zapletal v drevesa, pa je konkre- 
ten znesek. 


Pred desetimi leti si za tak posnetek nucal žerjav ali helikoptereKakovostani britvično ostra, vendar to za- 
senči navdušenje nad novo perspektivo. Bi si pa želel, da bitse privfilmanju ročno določalo stabilizacijo 
slike. Dejansko je pretirana, kakor se to sliši neverjetno. Ko gledaš, video,,imaš občutek, da je bila kame- 
rana togi štangi, ki se zvezno premika in obrača. Malce več nagibanja oziroma 'dihanja' bi moralo biti. 


Kmalu bodo prileteli cenejši in zmogljivejši modeli, 
tudi taki, ki bodo bolj samostojni in bodo celo sami 
od sebe sledili uporabniku. Parrot je resda obljubljal 
začrtanje poti po zemljevidu, a ta možnost dospe v 
aplikacijo šele v prihodnosti in za dodatno plačilo. 
Po napovedih sodeč bo polovično uporabna, saj ne 
bo mogoče nastaviti, kam je izdelek obrnjen s ka- 
mero. Kvadrikopterček bi moral znati denimo v ra- 
diju desetih metrov zaokrožiti okoli mene in me ves 
čas gledati. Ko sem na vrhu Triglava, hočem ven- 
darle posnetek, na katerem brezskrbno maham, ne 
takega, ki me kaže, kako se mučim s finomehanič- 
nim usmerjanjem. 

Parrotov dron ali ne, kdor mara za ujemanje spomi- 
nov, bo slejkoprej posegel po čem takem. Revoluci- 
jo so naredile akcijske kamere, zdaj jo bodo še le- 
teče in ni dvakrat za reči, da GoPro ne pripravlja 
česa podobnega. Toda obenem mi je bebop v prak- 
si potrdil tisto, o čemer smo pisali v dronskem ve- 
dežu. Te letalne pripravice predstavljajo nov izziv za 
družbo. Dokler je to igrača za na travnike, ni proble- 
ma, toda veljava se preveša v smer kamere, ne 
igranja kot takega. Ljudje ne bodo snemali gozdov, 
marveč bodo frčeče mesorezne zajemalke prizorov, 
katerih cena bo kmalu padla na stotaka ali dva, 
vsepovsod. V urbanih predelih, na otroških igriščih, 
ob turističnih znamenitostih, na prireditvah ... To bo 
grdo, glasno, v zasebnost posegajoče in nevarno. 


Fotografije so ribjeočesne, video pa ne, saj vzartie manjši del kadra in ga poravna. Če je dron nastavljen 
na videomodus, začne filmati samodejno ob vzletu.Wmes je mogoče tudi fotografirati, a je razločljivost 
nižja. Posnetke hrani v 8-gigabajtni shrambi inyjih je trebasnaknadno potegniti v PC oziroma tablico. 

SH?CONTROLLER 


Poleg osnovnega bebopa obstaja tudi razširjen 
komplet z etiketo 800 evrov. Dodatek je tako 
imenovani skycontroller, dobro kilo težak nasta- 
vek za androidne tablice, ki prinaša nekaj pred- 
nosti. Na prvem mestu sta mehanski ročici, ki 
kajpakda delujeta bolje od božanja ekrana. Prav- 
zaprav so fizične vse komande, s fotosprožilcem 
vred, zato tablični zaslon rabi le pogledu skozi 
čmrljeve oči. Za boljši, od sonca in okolice kar 
se da nemoteč občutek je v škatli senčnik oziro- 
ma nekakšne plašnice. A če si največji presera- 
tor, potem si moreš kupiti enega od združljivih 
"osebnih gledalnikov' (naočnikov z displeji), ka- 
kršen je Sonyjev HMZ, in ga prek HDMlja priklo- 
piti na skycontroller. Vodenje z nagibanjem gla- 
ve sicer ni mogoče, vendar je prvoosebno piloti- 
ranje zanimivo, dasi zahtevno. Da je to sploh 
mogoče, poskrbi zadnji, a nikakor ne najmanj 
pomemben fičr. To je močnejša antena, ki par- 
stometrski doseg podaljša na navedena dva ki- 
lometra in obenem nudi hitrejši prenos slike. 
Vse to nadgradi doživetje, vendar skupaj vzeto 
po mojem ni vredno toliko. Sam bom počakal. 

Mortal Kombat sicer ne praznuje jubileja, je pa trenutno aktualna njegova 
inačica z oznako X. Ta znova dostavlja digitaliziran razčefuk epskih propor- 
cev, kjer kri gejzirsko šprica, v rentgenskem pogledu se lomijo kosti in 
hrbtenice izmučena telesa zapuščajo z lobanjami vred. Sneti vpogleda pre- 
teklost franšize, ki je že spočetka ciljala na vsakdanje igralce, v glavni tok je 


prodrla s krvavostjo in botrovala uvedbi starostnih oznak na igrah. 


ortal Kombat je najbolj pri- 

ljubljena pretepaška igra v 

Sloveniji. Pri Jokerju sicer 

nismo nikdar skrivali veli- 

ke naklonjenosti do njene- 
ga večHega Konkurenta, serije Street Fighter. 
Ta je bila zaslužna za prodor zvrsti na svetov- 
ni oder, utemeljila je kombinacijo (niz udar- 
cev, ki ga po prvem dotiku nasprotnik ne mo- 
re več prekiniti) in dala kultne like, kot je Ryu. 
A živelj pod Alpami ni nikdar množično maral 
zanj in njegovo risankasto nedolžno japonsko 
žlahto. Kot potomci klenih kmetov smo pot- 
rebovali nekaj bolj vizualno realističnega, 
krvoločnega, surovega in brezkompromisne- 
ga. Nekaj, kar je povrhu moč učinkovito igra- 
ti brez dolgega učenja. Vse to smo našli v 
Mortal Kombatih. 


DIGIFRISI 


Prvi Mortal Kombat je založnik Midway udeja- 
njil oktobra leta 1992, ampak ne za dom, tem- 
več za avtomat, kot je bil v tistih časih običaj. 
Avtomati so bili tedi namreč močnejši od kon- 
zol in računalnikov. Na projektu so sprva dela- 


li štirje avtorji - Ed Boon, John Tobias, Dan 
Forden in John Vogel -, ki naj bi naredili špil 
po filmu Universal Soldier z Van Dammom v 
glavni vlogi. Midway je namreč hotel izkoristiti 
razmah borilnih hollywoodskih filmov z Willi- 
som, Norrisom, Lundgrenom in podobnimi fo- 
tri. Ko je šel po zlu ta načrt in še rezervni, po 
katerem naj bi Van Damma uporabili v špilu 
Bloodsport, so zamisli, izkušnje in opravljeno 
delo prelili v izvirno pretepačino, ki je za na- 
meček kasirala na rovaš buma Street Fighter- 
ja. Glede imena so dolgo kolebali in pristali pri 
Mortal Combatu, nakar je nekdo za hec spre- 
menil C v K, ker zakaj pa ne. In se je prijelo. 

Takoj po izidu je igra privlekla pozornost iz več 
razlogov. Eden je bil ta, da je šlo za redko 
ameriško borilno igro na področju, ki so ga 
obvladovali Japonci. Drugi, bolj ključni se je 
tikal edinstvenega videza. Kombat je bil prva 
pretepačina eden na enega z digitaliziranimi 
gibljivimi sličicami. Ustvarjalci so borce pos- 
neli s kamero in jih vsadili na ozadja, nastala z 
risarskim prilagajanjem fotografij. Oboje sku- 
paj je dalo čisto drugačen videz od tokijske 
animejske konkurence. S tem se je MK prise- 
sal naravnost na duha časa, ko je bil grafični 

Prvi Mortal Kombat v svoji digitalizirani gloriji. Zaradi strojnih 
omejitev so uporabili več enakih, le drugače obarvanih nindž. 
Igralce pa so zajeli s kamero in jih sceloma prenesli v računalnik. 

51-letni Ed Boon je bil programer Mortal Kombata 1, ki 
ga je oblikoval kolega John Tobias (ta danes dela v stri- 
povski industriji). Njegov je glas Scorpiona. Zdaj je Edo 
kreativni direktor v studiu NetherRealm. 


realizem zadnji krik mode in sopomenka za odlič- 
nost. Če je bilo realistično, je bilo zakon, in zdelo se 
je, da bolj resničnega od Mortal Kombata ni. To je 
bil kakopak le vtis, kajti v resnici je šlo za enako za- 
pretiravan in fantazijski špil, kot je bil Street Fighter. 
Toda percepcija je realnost in digitalizirani nindža je 
nepopisno bolj kul od narisanega. 

Ko so Kombat splovili še na konzolah in računalni- 
kih, je v nekaj letih presegel prihodek v višini mili- 
jarde dolarjev. Ne pozabimo, da ne govorimo o da- 
našnjiku, ko so igre zažrte v vse pore popkulture, 
marveč o letih, ko je bil gaming še do obisti geekast 
in še ni prispel Sonyjev playstation, ki je videoigre 
bistveno približal množicam. Kombatov uspeh je 
zato še tolikanj bolj impresiven. 


FLAJŠTRI DA REBRIH 
IN ŠKATLICAH 


Z roko v roki z namišljenim realizmom je šla krva- 
vost, ki je bistveno pripomogla k temu, da so v MK- 
avtomate novčiči leteli po tekočem traku in so se 
domače inačice izvrstno prodajale. (Znana je razli- 
ka med inačicama za Segin mega drive, ki je ohra- 
nila črevca, in Nintendov SNES, ki jih je cenzurirala. 
Prva je šla bolje v promet.) Ko sta se tepežkarja 
garbala, so naokoli masovno frčali škrlatni šprici in 
crvene packe. Čeprav so avtorji v ta namen posneli 
zgolj kečap v različnih agregatnih stanjih, je curlja- 
nje med igranjem delovalo poniglavo in neugnano, 
kar pomeni privlačno. Zaradi rdečine je Mortal 
Kombat postal nekakšen Sex Pistols in James Dean 
igralske scene v enem. 

A pravi žmoht se je razkril, ko je eden od borcev iz- 
gubil vso energijo. Tedaj ga je lahko nasprotnik z 
vnosom skrivne kombinacije gumbov, glej in se 
čudi, usmrtil! Tej domislici se je reklo fatality in ig- 
ralci niso mogli verjeti, kaj vse se je na ekranu zgo- 
dilo. Vojakinja Sonya je nasprotnika skurila z ognje- 
nim poljubom, da je ostal zgolj sajast skelet ... 

LEGENDARNO LIKOVJE 


f Kot največja dobričina v Komba- 

wi tovem univerzumu je ta šaolin- 

ski borec, ki z mačkastimi vzkliki 

> in sunkovitimi udarci spomni na 

p Brucea Leeja, bistvena grožnja 

ee pokvarjenemu Shao Kahnu in 

podrepnikom. Zna lučati ognje- 

ne krogle in leteti po zraku, kljub srčni dobroti, ki je 

najbolj očitna v prvem filmu MK, pa se ne obotavlja, 
ko je treba koga usmrtiti. 


Raiden je štromarsko božanst- 
vo, ki ščiti Zemljo pred demon- 
skimi hordami Outworlda. Nje- 
gov zaščitni znak je premočrtno 
letenje po luftu z rokami naprej, 
ki ga spremlja neartikuliran krik, 
kot da je pojedel preveč riža in je 
zdaj zaprt. V filmu ga je ravno prav zajedljivo upodo- 
bil 'highlander' Christopher Lambert, v zgodnjih 
konzolnih inačicah pa mu je bilo ime Rayden. 


Stereotipni, vase zagledani in 
arogantni hollywoodski borec, ki 
pa zna dodobra udariti, če je tre- 
ba. Za trademark ima nadevanje 
sončnih očal in špago, pri kateri 
sovražniku stre moda. Seveda je 
Johnny tako kul, da s tem vpliva 
tudi na ženske like. Kletka je dejansko parodija na 
Van Damma, s katerim si deli začetnici imena, oziro- 
ma na njegov lik v filmu Bloodsport. 

Najboljši lik v enici, katere gra- 
bljenje z nogami je sčasoma ob- 
veljalo za nepošteno ('broken') 
potezo. In najbolj prepoznavni 
ženski lik, saj si tistih nagravžnih 
nindž in zlodjevskih nakaz iz 
s Outworlda res ne gre lepiti na 
zid. Cedna, močna vojakinja z mehko sržjo in seski 
se sčasoma kakopak speča z Johnnyjem, rezultat 
česar je hči Cassie, ki nastopa v Mortal Kombatu X. 


Sta dva brata. Starejši po smrti, 
ki mu jo prizadeja stari sovražnik 


Scorpion, postane maščevalski Ce; NA 
nindža Noob Saibot (preberi na- ' Y 

zaj!), mlajši pa po dvojki obvelja K 

za Sub-Zera. Pozneje dobi še (A 


V 


klasično in kibernetsko inačico, 

ki izpušča e-zvoke. Nasprotnike zamrzuje, s čimer 
jih lepo pripravi na izvedbo dolgih kombinacij, pri 
usmrtitvah pa jih obglavlja in drobi na kosce. 


4 
Poleg Sub-Zera in Raidna je gi, 
Scorpy edini lik, ki se je v igralni /- (2B? 
obliki pojavil v vseh MKjih. Je a 
antijunak, ki se vrne iz posmrija, 4 4 
da bi se maščeval za uničenje od 
svojega nindža klana in smrt " /7 NZ 
družine. Zato pod masko najdeš — 
lobanjo s peklenskim ognjem. Srd usmerja pred- 
vsem v Sub-Zera, nasprotnike pa rad vleče k sebi s 
kopjem in jih na kraju skuri. "GET OVER HERE!" 
službuje pri Shao Kahnu. Mla- 


dost si ohranja s tem, da vsrkava s, - 
duše poraženih bojevnikov, nje- z, 


gova najmočnejša sposobnost dt , " 
pa je spreminjanje oblike. V sta- "4 NE taj 
rih časih se je zmogel pretvoriti v a— 
katerikoli igralni lik, zdaj pa le v nasprotnikovega. 
Boon in Tobias sta ga utemeljila na čarodeju Lo Pa- 
nu iz filma Big Trouble in Little China. 


Je mogočen in zloben coprnik, ki 


Znameniti četveroroki šef iz pr- 
vega Mortal Kombata je bil ne- 
premagan petsto let, dokler ni 
prišel mimo Liu Kang in ga zbr- 
cal kot kanto. (Po triinpetdesetih 
poskusih.) Goro pripada staro- 
davnim Shokancem, ki so dali 
tudi tigrskega Kintara in ono grdobo Sheevo, koju 
ne bi nikad ševio. Za Gorov snemalni model ni rabil 
kak igralec s protetiko, temveč plastelinast kipec. 

Mortal Kombat X je najnovejši del serije, ki je na police za PC, PS4 in xbox one prispel dan pred izidom Jokerja. 
Osrednje lastnosti špila so interakcija z ozadji, več borilnih slogov za posamične like in res nagravžne usmrtitve. 


se 


mačistični Kano mu je iz prsi iztrgal še utripajoče 
srce, iz katerega je v presledkih mezela topla kri ... 
Johnny Cage mu je z aperkatom odbil betico ... naj- 
hujši in najbolj razvpit pa je bil fatality mrzlega 
nindže Sub-Zera, ki je kanalji odtrgal glavo s hrbe- 
nico vred ter predatorski pokal zmagoslavno dvignil 
v zrak. Naprej, dol, naprej, high punch z nad nasil- 
no igrico pretresena mama. 

Prav tako se je dalo na stopnji nad prepadom sovra- 
ga poslati v globino, kjer se je med babjim jadiko- 
vanjem nasadil na jeklene osti. K pokončanju je 
zmagovalce venomer spodbujal glas voditelja boril- 
nega turnirja, overlorda Shao Kahna, ki je bobneče 
terjal "FINISH HIM!" Res pa je, da vsled manka in- 
terneta spočetka sploh nismo vedeli, da so v igri 
usmrtitve. V moji družbi je prvo našel moj precej 
šeprtljavi prijatelj in vsi smo obsedeli spuščenih 
čeljusti, ko je Raiden pretepenemu razčefukal beti- 
co. Flawless victory! 

Nebrzdano nasilje je zvečine mlade odjemalce nav- 
dušilo, toda Kombat je ravno s tem privlekel pozor- 
nost ameriških senatorjev. Ti so zagrozili, da bodo 
zaradi MKja in njemu sličnih naslovov igre začeli 
cenzurirati, če industrija ne bo posredovala sama. V 
odziv so čezlužni založniki ustanovili združenje 
ESRB (Entertainment Software Rating Board), ki je 
začelo na igre lepiti starostne oznake. V Evropi smo 
čez čas dobili organizacijo PEGI (Pan European Ga- 
me Information) s slično funkcijo. Za tiste številke 
na današnjih škatlicah, kot so 34, 12 in 184, je to- 
rej v marsičem odgovoren prav Mortal Kombat. Več 
o tej plati igre si lahko prebereš v naših prvih tote- 
matskih analih v Jokerju 163, id na Joker.si 3637, 
ki podrobneje popišejo tudi izdelavo prvenca. 

Uživancija pri štetju reber pa ni temeljila le na bru- 
talnosti, marveč na precejšnji enostavnosti njenega 
izvajanja. Pri pretepaških sladokuscih so Mortal 
Kombati v nemilosti, saj se ne morejo pohvaliti s 
posebno globino. A po drugi strani je ravno nizek 
vstopni prag bistveno pripomogel k množični priljub- 
ljenosti. 

Kombatov bojni sistem tradicionalno temelji na gi- 
banju in petih gumbih - nizki in visoki roki, nizki in 
visoki nogi ter bloku. S tem je moč izvajati napred- 
nejše poteze, kot so specialke in kombinacije. Toda 
že navadno razbijanje po knofu za roko botruje seri- 
ji udarcev na gobec, ki žrtvi spije opazen del energi- 
je. Z navadnim aperkatom, ki ga narediš z dol 4 ro- 
ko, pa kaznuješ pretežen del skokov in takisto vza- 
meš nesramno dosti življenjskega soka. Poleg tega 
so številne specialke boleče enostavne - za Liu 
Kangovo ognjeno kroglo ni treba iti od dol do naprej 
kot v Street Fighterju, temveč zadostuje dvakrat na- 
prej in roka. Neposvečena raja se je zato v prvem 
Mortal Kombatu imela strašno fino, ko je zmagova- 
la s knofodrkom in nekaj osnovne taktike, triumf pa 
podprla z ritualnim razčetverjenjem. Lahko si pova- 
bil na obisk prijatelje, ki niso imeli pojma, in vsem 
je uspevalo razumno dosti. Če drugega ne, je iz 
vbočenih nosnih pretinov brizgala rdečina. 

Pri tem je bil pomemben še en dejavnik. Zaradi eno- 
stavnih vnosov, ki so bili manj sofisticirani kot v 
Street Fighterju, se je dalo Kombat lepo igrati z ra- 
čunalniško tipkovnico. Tudi zato je pecejaška in 
amigaška dežela Slovenija veliko bolj požegnala 
MK kot Pouličnega bojevnika, ki je s šestimi gumbi 
za udarce in veliko krožnimi gibi že terjal joypad ali 


Kombatu je botrovala nova tehnologija, ki jo je Midway kupil, da bi naredil kar najbolj zvesto igro po licencah Uni- 
versal Soldier ali Bloodsport. Iz tega se je izcimila pretepačina, ki se je učinkovito spopadla s Street Fighterjem. 

FATALITETA 
BRUTALITETA 
KVATTITESTA 
KVALITETA 


azvojno moštvo za izvirnim Mortal Komba- 
R:; si je najprej zamišljalo, da bi se tistemu, 
ki bi na koncu boja ostal brez energije, začelo vrte- 
ti, zaradi česar bi bil brez obrambe. Shang Tsung 


pa naj bi kot šef potegnil meč in poražencu odrobil 
glavo. Nakar so pomislili, hm, kaj pa, če bi lahko 


tako krutost dotolčenemu konkurentu storil vsa- 


kdo? Tako so v igro skrili zaporedja pritiskov na 
gumbe, ki so privedla do usmrtitev, fatalityjev. 


Vsak lik je imel svojo in ni trajalo dolgo, da so obi- 


skovalci igralnic na avtomatu MK odkrili vse. Z na- 
slednjimi deli so vojščaki dobivali vse več fatality- 


jev, tja do štiri, a daleč od tega, da bi bile vse po- 


srečene. Najboljše in najbolj legendarne ostajajo ti- 
ste v enici. Verzije so stage fatalityji, kjer sovraga 
usmrtiš z žrtvovanjem ozadju — nasadiš ga na špi- 
ce na stropu, pošlješ ga pred vlak ali ga zabrišeš v 
kislino, ki ga razžre do kosti. Okusno. 


WINS: OT 
 SCORPION — 


POSH START 
REPTILE 


SCORPION WINS 


BRUTEL 

Poleg usmrtitev so si razvojniki izmislili še druge 


zaključne poteze. Trojka je vpeljala brutalityje, ki so 


povzročile eksplozijo ubožca, in animalityje, kjer se 


je zmagovalec spremenil v žival — Stryker denimo v 
tiranozavra, ki je nasprotnika požrl. Dvojka pa je 


prispevala babalityje, kjer si nevrednega tekmeca 
pretvoril v sedečega otročka, in friendshipe, kjer si 


se pred poražencem klovnovsko afnal. Mimogre- 
de, menstruality ni prava zaključnica, temveč vic, 


ki si ga je izmislila skupnost. Kri, ki kot slap brizga 
iz potočke zijalke med nogami Sindel, Mileene in 
ostalih bab, bi bila preveč celo za MK ... 

OSREDNJE SOSLEDJI£ 


Z: večino ljubiteljev se je serija Mortal Kombat 
začela in iztekla z izvirno, daleč najbolj markant- 
no ter uspešno trilogijo. Ta sestoji iz Mortal Komba- 
ta (1992), Mortal Kombata 2 (1993) in Mortal Kom- 
bata 3 (1995). Slednji je bil deležen dveh izpopolnje- 
nih inačic — Ultimate MK3 in MK Trilogy. Enica, dvoj- 
ka in ultimativna trojka pa so skupaj izšle v novejšem 
MK Arcade Kollectionu iz 2011. 

'Sveta trojica' je uporabljala isti pogon in nabrekala v 
glavnem po količini, saj se ustvarjalci niso toliko 
posvečali borilnemu sistemu. Ta je zlasti v MK3 pos- 
tal bolj prefinjen v verižnih kombinacijah in dodali so 
gumb za tek, ki je pomagal pri napadih. A ta na kraju 
ni doprinesel toliko, kot so se nadejali, in v primerja- 
vi s Street Fighterji je MK ostal grob in relativno pli- 
tek. Bolj opazno je bilo zaljšanje grafike in kopičenje 
elementov. Dvojka je vpeljala ženske nindže, torej 
Jade, Mileeno in Kitano, zobato pošast Barako z noži 
namesto rok in črnca Jaxa z robotskimi gornjimi udi. 
Iz tretjega dela pa se spomnimo apaškega bojevnika 
Nightwolfa, policista Strykerja in dolgolase babure 
Sindel. Na kraju si se srečal z Gorovim sorodnikom 
Kintarom in vladarjem Shaom Kahnom. 


Trojka je imela tudi najširši razpon usmrtitev dotlej 
in sorodnih potez ter se je odvijala v bolj zahodnjaš- 
kem svetu. Pa vsebovala je bolj normalno umetno 
pamet od tečne dvojke, kjer je računalo igralo po sis- 
temu toplo-hladno in si moral imeti jeklene živce, da 
nisi ob obilici cenenosti znorel. Mortal Kombat 3 je 
drugače leta 1995 spremljala orjaška, več mesecev 
trajajoča reklamna kampanja. Tvorili so jo odrska 
predstava, film in njegov soundtrack, ki je postal in 
ostal najbolje prodajan igralski 'OST' v zgodovini. 

MK3 je bil torej uspešnica, a Midwayu je bilo jasno, 
da z 2D-pogledom v 3D-dobi, ki jo je pripeljal play- 
station, ne bo več kruha. Tako se je niz preselil v tret- 
jo dimenzijo, kjer pa ni vzevetel. Mortal Kombat 4 
(1997) in nadgrajena inačica Gold (1999), Deadly Al- 
liance (2002), Deception (2004) ter Armageddon 
(2006) so vsak po svoje skušali prilagoditi borilni sis- 
tem in vzdušje trirasežnemu prostoru, a jim ni nikdar 
uspelo. Sicer je bilo mogoče usmrtitve ustvarjati na z 
nizanjem krvavih napadov, liki so imeli po dva boril- 
na sloga ter orožja in ustvarjati je bilo moč lastne bo- 
jevnike. Toda vse skupaj je bilo okorno, predvsem pa 
je šel po gobe tisti stari čar digitalizirane grafike, ki je 

MK ločil od ostalih. S kupom neposrečenih likov so 
bili ti poligonski Kombati videti kot slabe verzije ja- 
ponskih borilnic. Tega ni kaj dosti spremenil niti li- 
cenčni Mortal Kombat vs. DC Universe (2008), v ka- 
terem so se borci spopadli s stripovsko druščino za- 
ložbe DC Comics. Od vsega kombatovskega trideja 
zgodovina najbolj beleži to, da je Deadly Alliance pri- 
speval prvi videoigerni poster, ki so ga oblasti cen- 
zurirale. Na njem je bil nek tip, ki si je brisal okrva- 
vljeno roko v poslovneža, dejanje pa so spremljale 
besede "It's in us all" — "To je v nas vseh." 


Tudi neuspeh novejših Mortal Kombatov je botroval 
propadu firme Midway. A izvirni avtorji so uredili, da 
je zapuščino kupil Warner Interactive, in pri njem os- 
novali firmo NetherRealm Studios. Njen ključni mož 
je Ed Boon, eden od izvirnih avtorjev MK. Pri Nether- 
Realmih je leta 2011 nastal rebootani Mortal Kom- 
bat. Zgodba se je vrnila v čas prvotne trilogije, tri di- 
menzije pa so romale v koš, kajti poligonski liki so se 
vnovič premikali po eni ravni. A igra je ob naslanja- 
nju na stare temelje uvedla številne dobro sprejete 
novosti, med njimi merilnik supermoči kot v Street 
Fighterju in rentgenske minifatalityje z vzdušnim pri- 
kazom lomečih se kosti. Ob vsem ostalem je bil de- 
veti Mortal Kombat zadosti enostaven za igranje, da 
se ga je lahko efektivno lotil vsakdo, hkrati pa ni bil 
trapast. Na njem gradi aktualni Mortal Kombat X. 

O W Mortal Kombat 


ODVRTKI 


O:.:: serija šteje deset delov, a to ni vse, 
česar je bil deležen Kombatov univerzum. Ne- 
mara te preseneti podatek, da je bil MK deležen treh 
konkretnih odvrtkov, ki so vsak na svoj način širili 
zgodbo in predrugačili klasično igranje. 

Prvi je bil leta 1997 MK Mythologies: Sub-Zero za 
playstation, kjer si se kot mrzlinski nindža v pogle- 
du od strani gibal v desno, skakal po ploščadih in 
garbal tečnobe. V špilu je bila vidna tako zapuščina 
Double Dragona kot Striderja in sličnih arkadnih 
pustolovščin. Zal ni bil preveč posrečen, niti se ni 
dobro prodajal. 


Midway je spinoffarsko srečo drugič poskusil tri le- 
ta kasneje, spet na playstationu, z MK: Special For- 
ces. Ta je bil za razliko od digitaliziranega Sub-Zera 
poligonski, v glavni vlogi je nastopil kibernetski za- 
morec Jax, vic pa je bil v tekanju naokoli po razšir- 
jenih nivojih v sodobnem zaporu in, uganil si, te- 
pežu. Prav tako si uganil, da igra ni bila kaj prida. 
Je pa šlo rado v tretje z MK: Shaolin Monks, ki je 
2005 izšla za PS2 in xbox. V njem sta Liu Kang in 
Kung Lao (to je oni menih s širokokrajnim klobu- 
kom v bondovem stilu) potovala po Outworldu, še 
kar napredno mlatila tečnobe in jih usmrčevala. 
Nadgrajevati je bilo moč lik in igrati sam ali v dvoje, 
vse skupaj pa je bilo po krivici prezrto, saj je bil ta 
odvrtek dosti soliden. 


joystick. Ni škodilo, da je bila verzija za PC s primer- 
nim hardverom dokaj slična avtomatni, dočim so bi- 
le konzolne nekoliko slabše. Rasa elitnih gospodar- 
jev je bila zadovoljna, ker se je lahko nadkvalitetno 
mlatila, in ni preveč jamrala glede zanikrne umetne 
pameti. Ta je bila znana po tem, da je reagirala v tre- 
nutku in bila zdaj sposobna nadčloveške spretnosti, 
zdaj katastrofalne neumnosti, ko je zapored kasirala 
pet čiščenj z nogo. Je pa bil nek čar v študiranju nje- 
nih matematično preciznih in predvidljivih odzivov. 


Izbirni zaslon Mortal Kombata 2, ki je starim slovens- 
kim borcem ostal v krasnem spominu. Verjetno je bil 
nabor legendarnih likov tu najbolj uravnotežen, bolj kot 
v trojki, ki je že prinesla kar nekaj brezzveznikov. 


BESEDA V OZADJU 


Še z nečim je Mortal Kombat vznemirjal: z izroči- 
lom, ki je bilo med borilnimi igrami presenetljivo 
širno in bogato. Po Kombatovi zgodbi je Zemlja le 
eden od več kraljestev (realmov), ki jih hoče zavze- 
ti vladar onkraja Shao Kahn in jih spojiti s svojim 
Outworldom. Usode domen, ki so jih ustvaril Sta- 
rejši bogovi, se odločijo na borilnih turnirjih, ki jih 
prirejata Kahn in njegov coprniški pribočnik Shang 
Tsung. Na njih sodelujejo tudi vojščaki in bitja iz 
drugih dimenzij, na primer štiriroka nakaza Goro, 
božanstvo Raiden, ki skrbi za Zemljo, terminatorski 
roboti, ki sprožajo rakete ter mečejo mreže, in tako 
dalje. 

V prvem Kombatu se je spopadla sedmerica bojev- 
nikov in s porazom Gora ter Shanga Tsunga tik 
pred zdajci, na desetem turnirju, rešila Zemljo. Ven- 
dar to še zdaleč ni bil konec ne Kahnovih vpletanj v 
naše zadeve, ne dopolnjevanja ozadne štorije. Ta je 
skozi nove dele nenehno rasla in se odebelila v kon- 


MEDIJSKA ŠIRITEV 


(1995) 
"Sem v sovražnem okolju in pojma nimam, ob- 


krožajo pa me tipi, ki me hočejo po vsem sodeč 


zmlatiti ... Kot bi se vrnil v srednjo šolo." Tako mo- 
druje Johnny Cage v prvem filmu MK, ki so ga v ki- 
na dali par mesecev pred izidom Mortal Kombata 3. 
Pod žarometi so Liu Kang, Sonya in Cage, ki pod 
protekcijo božanstva Raidna sodelujejo na borilnem 
turnirju, da bi rešili Zemljo. Neznani nastopajoči z iz- 
jemo Christopherja Lamberta kot Raidna in Cary-Hi- 
royukija Tagawe kot Shanga Tsunga 

igrajo slabo ter ne gre izgubljati besed o strukturi, ki 
je komaj kaj več od niza bitk. A film je po zaslugi ne- 
varčevanja z nasiljem in krvjo, ravno prav cenenega 
scenarija ter nepojasnjene energije, za katero je med 
drugim poskrbel režiser Paul W. S. Anderson (taisti, 
ki je kasneje naredil kup filmov Resident Evil s svojo 
babo, Jovovičevo Milko), navdušil fane in ljubitelje 
sirastih pretepaških scen. Kratki, okrutni spopad 
med Sub-Zerom in Scorpionom v peklu, trademar- 
kovske poteze, ščepec nadnaravnega, obračun z Go- 
rom, energična elektronska glasba ... To je to. Koki- 
ce in frende skup, pa se zabavat! 


(1997): po zmagi na 
turnirju in porazu Shang Tsunga se na nebu odpre 
luknja. Iz nje priletijo ognjene krogle, ki se tik nad 
tlemi pretvorijo v mišičaste, v turbane ovite karatej- 
ce. Ker kot vemo, so ti bistveno učinkovitejši način, 
da si podrediš Zemljo kakor same ognjene krogle. 
Uletijo kentavri, random nindže, Sheeva, Shao Kahn 
in Raiden, ki ni več Christopher Lambert (buuu!). 


KT TI! 

Uleti tudi Johnny Cage, ki si sname očala — in umre, 
ko nespretno napade Kahna. Ha?! Od tod gre vse le 
še na slabše in to je vse, kar moraš vedeti o tem 
obupnem, nesmiselnem, zanič posnetem nadaljeva- 
nju s preobiljem slabega CGja. Tistem, ki ga ne reši 
niti Sonja Zjošk v tenki spodnji majčki. Tistem, ki je 
zatrlo načrtovani tretji del, Devastation, in tako 
učinkovito potopilo Kombatovo filmsko barko, da je 
niso nikdar več dvignili. 


(1996) in 

(1998): sta stari televizijski 

seriji, prva risana in druga igrana, ki ju omenjam sa- 
mo iz kronistično perfekcionistične nujnosti. Anima- 
cija v prvi je bila zanikrna in vsa zadeva je zaudarjala 
po močno pretirani cenenosti. Konguest pa je tako 
neskončno zanič, da bi raje čistil MKjeve arene po 
nizu fatalityjev, kot da bi gledal več kot eno epizodo. 


(2011): korajžni ustvarjalec Kevin 
Tancharoen je na lastno pest ustvaril kratek film MK: 
Rebirth, ki je s črnikavostjo, resnobnostjo in svežim 
pristopom k znanemu materialu na YouTubu privle- 
kel dosti pozornosti. Lastniki Kombatove licence Ke- 
vinu niso odobrili novega filma, na kar je cikal, je pa 
dobil zeleno luč za stvarjenje spletne serije, ki se jo 
ljubitelju MKjev splača pogledati. Itak je brezplačno 
dostopna na Tubi. Približno desetminutne epizode v 
zaenkrat dveh sezonah (tretja ravnokar nastaja) se 
ne ukvarjajo z bitkami proti Shao Kahnu in njegovim 
težakom, marveč z ozadji številnih znanih likov. 


kretno zmedo več osrednjih rdečih niti in šte- 

- 4 s$ vilnih osebnih usod tako starih kot svežih li- 

: a di v.d kov. Teh je bilo že pred leti več kot šestdeset. 
k "4 Pravi fani vedo, da je denimo entiteta Sub- 

— Zero pravzaprav dvoje kitajskih bratov, Bi- 
Han in Kuai Liang, članov morilske druščine 


KRINZKI, KI DOGAJA 


Vsi Mortal Kombati so bili in ostajajo zajebancije na fanta- 
zijsko dojemanje borilnih veščin, ki so jo avtorji zabelili z 
namerno absurdno krvavostjo in geekovskim navdušen- 


jem nad mladinskim popkulturnim poflom, od poceni stri- 


Ni MEJA 
ji NM »—a 


' s Lin Kuei. In da je bil Mortal Kombat prvi špils pov do obskurnih azijskih pretepaških filmov. Ravno zaradi 

ji v / j skrivnim likom, Reptilom. Takim poznaval-  prostodušnosti in jasnega norčevanja iz sebe so Kombati 

ig se 4 cem ne pozabi ustreči vsak nov MK z navaja- tako prisrčno simpatični in se jih publika nikakor ne na- 
4% ke" PRI . njem za lase privlečenih dogodkov, med ka-  veliča, saj redno strežejo z novimi pretiravanji. Kje drugje 


Mortal Kombat 9, ki v imenu nima te cifre, je prinesel 
'ultra' poteze, x-raye. Izvedel si jih lahko, ko te je na- 
sprotnik po zgledu Street Fighterja 4 zadosti namlatil. 
Potem si mu vrnil s takole kostolomno klofuto. 


terimi je kajpak všteto potovanje skozi čas. 
Kot se spodobi za mešanico prijetne blaznosti 
in cenene traparijice, ki se zaveda, da ni nič 
več kot to, in se iz tega uspešno šali. 


imaš priložnost, da te s pahljačama namlati prsata gospo- 
dična z zverskim zobovjem, nakar taisti baburi okrog pasu 
privežeš tri kile eksploziva in se režiš, ko se njene očiščene 
koščice razletijo na vse strani? Nikjer. Mortal Kombat car. 

a, že pri desetem delu smo in recept se 

v vmesnem času ni nič kaj spremenil. 

Še vedno gre za pisane, z miniigrami 

okrancljane, elektronske namizne igre. 
Le da namesto brezizraznih figuric tu nastopa 
Mariova banda. Poanta desetice za wii U je, 
da se štiričlanska druščina z lučanjem kockic 
premika po poljih, ki dajejo bonuse in malu- 
se. Vmes jih zasleduje Bowser, ki si želi v 
spregi z malim Bowserčkom preprečiti, da bi 
prišli do konca prizorišča in s tem do sijoče 
zvezde. A smisel ni le v tem, da se Mario, Lui- 
gi, Donkey Kong, Yoshi in ostali, premagajo 
cortkano strašnega dinozavra, temveč se ne- 
nehno borijo med sabo. Zmaga namreč tisti, 
ki nabere največ drobnih zvezdic. 


Mini do maksi 


Starejši ljubitelji Mario Partyjev, ki so se zače- 
li davnega leta 1998 na nintendu 64, bodo 
najverjetneje vnovič zavihali nosove nad tem, 
da niti desetka ne omogoča ločenega gibanja 
likov. Njega dni so se lahko nastopajoči raz- 
kropili po karti, kar je botrovalo večjemu 
kaosu in zajetnemu številu stez do cilja. Zdaj 
so, tako kot na wiiju, vsi liki skupaj stlačeni v 
eno vozilo, ki le občasno izbere pot. Na vrsti 
so izmenjaje in ko se nekaj pripeti, dogodek 
največkrat vpliva na tistega, ki je vrgel koc- 
ko. Določena polja prispevajo zvezdice, pri 
drugih je treba skočiti na stransko polje z igro 
na srečo, tretja pa na zalogo dobrin vplivajo 
negativno. Slejkoprej pride do spopada z vsaj 
enim šefom, kot sta tečna bela sipa ali ogro- 
men želvak z macolo. Tu je treba ob pravem 
lučati zelene oklepe, v prostoru izbirati us- 
trezne ikone ali spretno skakati po poljih. 

S tem so povezana polja, ki sprožajo mini- 
igre. Ker igrajo vedno štirje, pri čemer manj- 
kajoče ljudi nadomesti zasilna umetna pa- 
met, so te nenehno skupinske. Bodisi gre za 
boj vseh z vsemi, bodisi se nastopajoči razde- 
lijo v ekipi. Notri je blizu sto minic, ki trajajo 
po minutko in so zvečine nove. Ponekod je 
treba spehati konkurente s fotografskega po- 
dija ali brcati žoge na nasprotno stran, dru- 
god z nagibanjem wiimota balansirati plošča- 
di ali se od njih skakaje odrivati. Ni več toliko 
nerodnega dirkanja, s katerim je posiljevala 
osmica. Pisker pristavi še Bowser, ki se reši iz 
ječe, ko se odrola vseh šest številk na kocki. 
Tedaj po prizorišču razmeče slabšalna polja, 
in predrugači miniiigre, na primer tako, da je 
zmagovalec tisti, ki je zadnji. Skoraj ga zaso- 
vražiš, ampak seveda ga ne moreš. 


marelj 2015 


Sneti se poda na žur z gobi- 
cami, čudaki in GA 


wii wiUO Nintendo Nintendo 


si do 


di. osat] 


Zlobec postanem! 


Enako se ne moreš zares razjeziti na sotrpine, 
naj bodo človeški ali wiijevi. Mario Party 10 je 
namreč znova bolj igra sreče kot spretnosti, 
bolj sprostitev kot resno početje. Zaloga 
zvezdic je hudo nestabilna, saj si lahko ob eni 
sami srečelovni nepriliki ob polovico nje. To 
velja tako za klasični modus kot za novi pri- 
dobitvi. Ena je način, v katerem en igralec od 
petih postane Bowser in se poda na lov za 
ostalimi štirimi. Kdor je Bowser, je deležen 
novega nabora špilčkov, ki izrabljajo zaslon- 
ski gamepad. Na njem poganja avtomate, s 
tapkanjem usmerja plamene in s sukanjem 
obrača prizorišča, medtem ko se tekmeci na 
teveju trudijo, da bi mu prekrižali načrte. Ta 
modus doprinese levji delež svežine. 

Lasten niz opazno manjših kart ima tudi tretja 
postavka, kjer uporabiš figurico amiibo. Tu 
se štirje liki pomerijo v nabiranju malih in ve- 
likih zvezd na en zaslon veliki plošči. Poseb- 
nost so polja, ki te prenašajo sem in tja, bo- 
nusi, ki te naredijo velikega, ter znova svoj- 
stvene miniigre. Amiiba uporabljaš kot lučal- 
nik kock, kar pomeni, da ga stalno daješ na 
gamepad in z njega. 


Počasi se ne pride 


Desetka je bolj naphana od osmice in deveti- 
ce za wii. Ima kup novih miniiger, ki so na 
splošno prijaznejše kot prej, ter dva nova na- 
čina, amiibovega in Bowserjevega. Vendar je 
pod črto daleč od nadmočnosti. Bowserjev 
modus ima le tri prizorišča, kar je bistveno 
premalo. Vsaj trikrat več bi jih moralo biti, pa 
tudi osnovni način bi jih moral imeti več od ti- 
stega pol ducata, saj jih daš skozi vse prehit- 
ro. Nadalje vse minice niso posrečene in med 
njimi ne manjka rutinskih. Znova moti, da ni 
enoigralske kampanje in spletnega večig- 
ralstva, dočim je seznam robe, ki jo odklepaš 
v zameno za nabrane kovance, medel. Ne 
pozabi niti, da je treba za igranje nujno imeti 
vsaj en wiimote, kajti gamepad wiija U zado- 
stuje le za vodenje Bowserja. Ostala dva na- 
čina terjata wiijev daljinec, pri čemer mora 
vsak človeški udeleženec imeti svojega, kar 
je zaradi potezne narave špila neumnost. Na- 
čin amiibo party pa zahteva najmanj eno fi- 
gurico, ki je nima vsak. No, najbolj moti 
počasno odvijanje saj igra vztraja na ponav- 
ljanju animacij ter dolgih včitavanjih, s čimer 
krni zabavo ter tempo. 

Ne rečem, z otrokom in v družbi manj zahtev- 
nih sem se v Mario Partyju 10 imel kar lepo, 
saj je zahtevnost nizka. Tudi cena pri 40 evrih 
ni čisto polna. Navdušenja pa tale puhla ri- 
sankavost v meni ni vzbudila. Eh, saj bo enaj- 
stica. Gotovo kmalu. 


Minice so srž Partyja, saj razgibajo počasno gibanje po poljih. Obse- P" 
gajo vse mogoče, od SaAnaJaNa na žogah do stabaki po sapinih, 


Zgoraj kaotična miniigra z lovljenjem rib, spodaj eden od šefov iz tip- ni - 
ske Mariove skrinje. Tega je treba masovno obmetavati z bombami. 


Pri metanju kocke in ubiranju poti čez polja kamera ni pri miru, kar je 
kul. Ni pa v redu, da je polurnih kart tako malo in da se igranje vleče. 


25 


A: 
V sČ 


ngleška mesta 19. stoletja so bila za bivanje 
vse prej kot prijetna. Industrijska revolucija je 
vanje prignala trume, ki so živele v hudi 
umazaniji in težki revščini. Smradu in nasilja 
, je bilo, kolikor si hotel, ter v tovarnah in rudnikih so 
garali tako odrasli kot otroci. ln če si se uspel ogniti 
sifilisu, te je zaštihal Jack Razparač. 
Zamisli si potemtakem tovrstni izmišljeni Yharnam v 
»še hujši, fantazijsko grozljivi obliki. Ker je ta staroda- 
s vni gotski becirk znan po čudežnih zdravilih, ki pre- 
ženejo sleherno bolest, vanj masovno romajo ljudje 
od blizu in daleč. Tudi ti, brezimni lovec. A tam naj- 
deš skrivnostno krvno okužbo, ki je prebivalstvo bo- 
disi obnorelo, bodisi spremenilo v groteskne spake. 
Ne preostane ti drugega, kot da pokolješ vse, na kar 
naletiš. Vmes pa se trudiš, da med jago po tlakova- 
nih ulicah in bližnjih območjih, infestiranih z nakaza- 
mi iz Onkraja, ne bi zavekal kot dekletce. 
Ja, taka je moč domišljije japonskega From Softwa- 
ra, ki je z Bloodbornom za sekalne igre naredil tisto, 
kar je z Dark Souls za frpje. Transformiral jih je, da 
ne bodo nikdar več enake. 


Opredelitvene tegobe 


Najprej je treba poudariti, da Bloodborne ni polno- 
pravni, 'visoki' frp, kakršni so Skyrim, Witcher in 
Dragon Age. Lahkokategoren je celo med akcijskimi 
erpegeji. Ko v pogledu od zadaj šibaš naokoli in v 
docela realnem času kolješ stvore, nimaš na razpo- 
lago marsičesa, kar je tipično za igranja vlog. Lik 
lahko sicer grafično oblikuješ, toda poklic je samo 
en, 'hunter'. To dejansko ni služba, ampak oznaka 
za edinega možnega tipčka, ki suče dve vrsti orožja. 
Eno je hladno v desni roki, drugo strelno v levi. 
Nadalje ni različnih čarovnij, oklepov, ščitov, puščic, 
obtežitve. Pa tudi ne širne dežele, zemljevida, krčme, 
dolgih pogovorov, druščine, ugank. Od 'role playin- 
ga' ostanejo le nabiranje izkušenj, v zameno za kate- 
re krepiš pol ducata statistik, raba predmetov in 
nadgrajevanje orožij. Zato Bloodborne ni Dark Souls 
3 oziroma neka žalobna izvedenka Gothica. Bliže je 
akcijskim špilom vrste hack and slash, kakršni so 
God of War, Bayonetta, Devil May Cry in Ninja Gai- 
den. Zategadelj mu je bolje reči napredna sekljačina 
kot oskubljena frpjka. 

To ni presenetljivo, kajti njegove dušne prehodnice, 
Demon's Souls in oba Dark Soulsa, so s poudarja- 
njem spopadov in mankom mnogih frpjskih elemen- 
tov že silile v to smer. Ob tem so nudile širino, saj si 
lahko izbiral med številnimi poklici in naborom opre- 
me. Bloodborne pa to oklesti in seže predvsem v 
globino svojega praktično edinega načina udejstvo- 
vanja. Osrednji avtor Hidetaka Miyazaki je torej od- 
rezal 'frpjski špeh', odbil še nekaj svojstvenih grad- 
nikov iz Souls, kot sta človeška in zombijska oblika 
junaka, ter poudaril sveto trojico: vojskovanje, razi- 
skovanje, vzdušje. Ampak to zadostuje za vrhunski 
sekalni špil, oplemeniten z ravno toliko erpegejske 
zapuščine, da preseže običajne sekljalke. Vsled ne- 
znanske mračnosti in hecnih posebnosti Bloodborne 
resda ne bo sedel vsem. Zna pa čisto obnoreti tiste, 
ki jim bo. 

Bloodborne je skrivnostna, grozljiva in zafrknjena arkadna sekljačina s frpjs- 
kimi elementi. Namenjena je zagretim igralcem vročih prstov in hladne krvi. 


——i 1 


Formalno prvi šef je Cleric Beast, ki zahteva modro gibanje, saj je prostor ome- 
jen. Zaradi odprtosti sveta sem ga sam zgrešil in najprej naletel na Fotra ... 


Hunter's Dream je varno pribežališče, od koder se pri nagrobnikih telepor- 
tiraš k odklenjenim lampicam. Te okvirno delujejo kot kresovi v Soulsih. 


o zi JE 


> 


| am... Gehrman, friend to you hunters 


a 


- — — 
ge — Ni ŽA zda Mo. 


Na obisku pri Angležih 

V prvi vrsti to ni igra, ki bi jo malo pošpilal za sprostitev. 
Celotna linija Souls slovi po nepopustljivi zajebanosti in 
terjanju skrajne vztrajnosti. Bloodborne je kvašen podob- 
no in vsebuje le eno težavnostno nastavitev: visoko. Ko 
se kot novopečen lovec zbudiš v razpadli viktorijanski 
bolnišnici, vihtiš zgolj pesti. V naslednjem prostoru sre- 
čaš stasitega volkodlaka, ki te fenta z dvema zamahoma 
krempljastih šap. Zbudiš se v varnem sučišču, pokopa- 
lišču Hunter's Dream pod razdrapano kočuro, kjer ti pa- 
raliziran starec na vozičku razodene ... ee, nič kaj dosti. 
Jasno ti je le, da se boš od tod čudežno teleportiral na 
odklenjena območja, kjer boš garbal zalego in si skušal 
odpreti pot naprej, za kar bo običajno treba razbiti šefa. 
Preneseš se tako k prvi nagrobni svetilki, ki označuje 
kraje, od koder je moč skočiti v štab, in se lotiš vohljanja. 
Z visokega gledišča uzreš devetnajstostoletne mestne 
širjave, ki jih boš sčasoma vse po vrsti obiskal - razu- 
meš, kako te oblikovalci pripravljajo na to, kar pride? 
Spustiš se na govnaško ulico in z rahlo okornim krepel- 
skim opletanjem zavdaš prvim kmetavzom. Dva od teh 
po stari Fromovi navadi spita in se zbudita šele, ko se 
približaš, tako da obstaja nevarnost, da te naskočita v 
hrbet. Ej, a veš, kako spoznaš igralca Bloodborna? Tisti 
je, ki stalno suče kamero in preverja, kaj se dogaja okrog 
njega. Le tako preživi. 


Trdi udarci v mehko meso 


Okej, nekoliko mutirani dninarji kljub vpitju, češ, da sem 
jaz beštija (huh?), niso večji problem. Ves ponosen ra- 
doživo pičiš dalje - in zaideš pred kozave frise večje sku- 
pine, ki se te loti z vilami in baklami. Faaak!!! Ker nimaš 
ščita in količkaj učinkovitega oklepa, preživiš le tako, da 


se besno izmikaš š šviganjem nazaj in vstran. Vendar te- 
ga ne moreš početi v nedogled, saj ti zmanjka kondicije. 


—] več z angleškimi reveži, ki patruljirajo po ulicah. A z njimi je nekaj narobe ... 


- TRE -: 
fara KE SED JEZ a 


Medtem ko čakaš, da se napolni, uporabiš ampu- 
lo s krvjo, ki ti povrne energijo. A še bolje je, da se 
naučiš ključnega obrambnega manevra: strela. 
Ognjena orožja v Bloodbornu zvečine namreč ni- 
so namenjena pokanju na razdaljo in ugonablja- 
nju tečnob, saj so za kaj'takega preslabotna. Nji- 
hova temeljna funkcija je, drugačna: prestrezanje 
napadov. Če ustreliš tedaj, ko je sovrag nekje na 
polovici animacije (kar navadno pomeni, da ti je 
že grozeče blizu), ga boš prekinil in za nekaj se- 
kund spravil v omedlevico. Tedaj se mu lahko pri- 
bližaš in mu mogočno, 'visceralno' zavdaš. Pri 
tem lovec seže vanj in mu premeša drob, da kri 
škropi na vse strani. Juhej! Toda če strel zgreši, 
pri čemer je količina živosrebrnih nabojev seveda 
omejena, znaš dodobra kasirati. 

S tem res mislim dodobra, kajti za smrt ponavadi 
zadostuje nekaj udarcev od česarkoli na približno 
tvoji razvojni stopnji. Denimo od kapucinskega 
debeluha s podolgovato sekiro, ki čaka blizu ulič- 
nih tolpašev in te izziva, nemo govoreč "Si me 
upaš lotiti?" Ne gre le za to, da je barabin del ele- 
gantnega tutoriala, ki ne potrebuje tekstovnih na- 
vodil, temveč sloni na golem poteku, flowu igra- 
nja. Nasprotnik s pol ducata različnih napadov in 
ugonobitvijo tebe praktično v enem šusu je tam 
zaradi tega, da se brez hujših posledic naučiš 
nians borilnega sistema. In teh ne manjka. 


Morilec ino tehničar 


Čeprav Demon's in Dark Souls nadvse cenim, mi 
osebno od nekdaj ni bilo všeč, da je moč toliko 
stvari v njih opraviti na cenen, 'čizerski' način. 
Predvsem če izbereš daljinski poklic, kot sta copr- 
nik in lokostrelec, ki dosti mogočnih sovragov 
ugonobita z varne razdalje. Ter da so v njiju tudi 


zaim. 


V naključno generiranih temnicah naletiš na sovražnike, ki jih v kampa- 
nji ni. Zato je nabiranje surovin za njihovo stvaritev tolikanj privlačnejše. 


KONZOLEC 


di oklepljeni bojevniki še vedno okorni v pri- 
merjavi z igrami vrste hack and slash. To Bloodborne 
bistveno spremeni. Ker imaš na razpolago le gvante 
iz blaga in en sam beden lesen ščit, ki ni nič drugega 
kot Kruta zajebancija, se moraš levjemu deležu kanalj 
približati. Tedaj se izkaže hunterjeva gibčnost, ki se s 
pravilno tempiranim šviganjem izmika napadom in 
strelom. S tem se sitnobam postavlja ob običajno 
manj zaščitene boke in riti, kar izkoristi za poškodo- 
vanje, preden se umakne za obnovitev stamine. 
Resda ti je na razpolago več nenavadnih, krasno obli- 
kovanih orožij hladne in strelne sorte. Od meča, ki 
macola postane, električnega buzdovana in palice, ki 
se raztegne v verigo, do hitrostrelne pištole, široko- 
cevnega pihalnika ter ročnega kanona, ki z enim mo- , 
gočnim šusom skuri polovico zaloge krogel. Hladna 
krepelca imajo dvoje funkcij, zato se jim reče 'trick 
weapons' - znajo spremeniti obliko, s čimer podalj- 
šaš kombinacijo. Tako se velika nožička razpre ali» 
sekira podaljša v helebardo ter pridobi na dometu, 
kar je krasno za zaključek niza zamahov. Vsa orožja 
je moč nadgraditi z najdenimi materiali in rezila za- 
časno oplemenititi z efekti, kot je ogenj. Prav tako 
lahko uporabljaš ofenzivne predmete, kot so molo- 
tovke in zastrupljevalna bodala, ter izkoriščaš druga 
zdravila poleg ampul krvi. 


HIDETAKA! 


Miyazaki! Od javnosti 
umaknjeni japonski pro- 
gramer, oblikovalec in 
poslovnež pri komaj šti- 
ridesetih letih Že uživa 
sloves enega bolj cenje- 
nih dizajnerjev iger. Po 
faksu je odšel v Ameriko 
k IT-firmi Oracle, a se je 
kljub boljšemu dolar- 
skemu zaslužku vrnil 
domov, ker je hotel na 
vsak način delati igre. 
Ker ni imel izkušenj, so 
ga vzeli pri malem, toda starem podjetju From 
Software (1986), kjer je začel delati kot progra- 
mer na robotski seriji Armored Core. Tedi je sli- 
šal za projekt Demon's Souls, ki nikakor ni mo- 
gel zlesti na zeleno vejo. Javil se je za vodjo, mi- 
sleč, slabše ne more biti. Če zadeva propade, me 
ne bodo krivili. Spremenil je skoraj vse in udeja- 
njil lastne ideje, od visoke težavnosti in težke do- 
jemljivosti gradnikov do srhljivosti ter napredne- 
ga, arkadnega bojnega sistema. In zadel terno. 
Glas o tej ekskluzivi za PS3 se je med hardcore 
skupnostjo razširil kot ogenj in jo spremenil v 
uspešnico z več kot 1,7 milijona prodanih kosov. 
Pri novem založniku Bandai Namcu namesto pri 
Sonyju je sledilo Miyazakijevo polnadaljevanje 
Dark Souls, ki je razen na PS3 prišlo še na PC in 
xbox 360. Po Dark Souls pa Hidetaka ni začel de- 
lati na Dark Souls 2, kjer je bil zgolj svetovalec, 
temveč se je lotil Bloodborna, ki je nastajal več 
kot štiri leta. Za dobro mero je sposobnež vmes 
postal predsednik From Softwara, ki od lani 
obratuje v nedrjih velike medijske korporacije 
Kadokawa. 

Kaj sledi zdaj? Ne vemo. A verjetno se ne bom 
zmotil, če bom rekel, da bo imela igra v naslovu 
cifro 2 (Bloodborne, Demon's Souls), 3 (Dark 
Souls) ali, hmnja, 16 (Armored Core). Tak je da- 
našnji trg. 

GM? 


HE tom, da nabrane predmete obdržiš za večno. Tako ob crkotu nisi preveč hud. di 


IPAM. BA 


— 
. s... 


Na ostrem robu rezila 


A vse to spreminja podrobnosti pristopa, ne krovne 
mehanike, ki ostaja zvesta sekalni tradiciji. Vedi, kje 
si. Izmikaj se. Čakaj na priložnost in jo izkoristi. Izberi 
pravi trenutek za napad in pravega za beg. Dejansko 
je vsa akcija sestavljena iz nenehnih zaporedij arkad- 
no-akcijskih napadov, izmikanj, prestrezanj in umi- 
kanj. Dopolnjuje jih pogruntavščina, da se ti del izgu- 
bljene energije povrne, če hitro zadeneš sovraga, ki 
te je poškodoval. S tem je poudarek na čistih napadih 
še večji in preživetje ti zagotovi agresija, ne defenziv- 
nost. To je občutna sprememba glede na precej 
obrambno naravnane Soulse. 

Vseeno tempo ni tako hiter kot pri marsikateri pred- 
stavnici zvrsti. Pri sekljačinah smo vajeni, da dosti 
opravimo s knofodrkom, ki pa je v Bloodbornu do- 
mala prepovedan. Lovec opleta relativno počasi, zato 
mora vsaka poteza šteti. Še zlasti, če hočeš kaj stori- 
ti z mogočnejšim napadom, ki terja čas. Vsekakor 
pozabi na tvorjenje dolgih kombinacij, skakanje in le- 
tanje naokoli kot kura brez glave. V okvirnem slogu 
mečevalcev iz Dark Souls tu krožiš okrog capina, 
vzetega na muho, mu v primernem trenutku zadaš 
bolečino, se izmakneš in jo vnovič zadaš. Toda več je 
hitrejšega gibanja in ne moreš se zanašati na ščit ter 
kup železja,na riti. Če pade po tebi, pade orenk. Zato 
se moraš potruditi, da se to ne zgodi. 


Menažerija strahu 


Osrednji korak do tega je preučevanje sovražnikov, 
kjer Bloodborne blesti in v tradiciji Dark Souls vsebu- 
je uč ducate sort MERE Zaloga je neverjetno raznoli- 
in kmetavzov, škis se spet delijo na več vrst oborožen- 
cev, med ostalim srečaš poblaznele hruste, krvoločne 
— pse, bledolične grobarje, kričeče coprnice, tri metre 
A iseke sekiraše, ognjenobruhne stonoge, premika- 
joče se gnezde kač, odurne črvaste mutante in vrane, 

ki najprej prežijo v podrasti, nakar se prhutaje 
in, da, lajajoče zapodijo vate. Lajajoči krokarji, 
dama in gospodje. Hud je moral biti tisti suši. 
Raznoteri so vzorci obnašanja zalege, ki je noče 
biti konec in pri kateri imaš res trdo miselno 
kožo, če te vsaj občasno ne zmrazi. 

Po Soulsovi navadi po skoku v štab vsi običajni 
sovražniki oživijo, kar pomeni, da lahko tlača- 
niš za izkušnje. To ni težava, saj gre pri ponav- 
ljajočem se klanju za dinamičen trening name- 
sto za enoličen dolgčas, kot se rado dogaja. A 
za doseg naslednje stopnje in dvig ene od stati- 
stik potrebuješ vedno več krvnih odmevov. Čez 
čas pa je učinek dvigovanja stopenj manj opa- 
zen in zmerom več pomeni spretnost. Zlasti ko 
po tridesetih ali več urah prideš do enega od 
treh mogočih koncev in začneš v new game 4, 
kjer obdržiš nabrano in kanalje postanejo moč- 
nejše. Ali v new game 4 in tako naprej. Sicer 
lahko bildaš, toda ključne niso statistike, am- 
pak tvoja veščina. Tako se dela! 


Oni nam vladajo 


Potreba po spretnosti je najbolj vidna pri šefih, 
še enem vidiku Bloodbornove izvrstnosti. From 
Software slovi po divjih, zafrknjenih ter videzno 
odbitih županskih kreaturah in temu slovesu se 
niso izneverili. Začetne štirinoge beštije, na ka- 
teri next-genovsko valovi dlaka, niso še nič. 
Kasneje te hočejo začopatiti njihovi krvoločnejši 
bratranci, čarovniške trojice ter ogabna pajkov- 
ska zalega. Vsak poglavar ima odlično za- 
mišljene vzorce delovanja, s čimer te dostikrat 
ujame na limanice, ti spodbije naučeno in zah: 
teva predpripravo. In ko misliš, da ne more biti 
huje, se dvigne krvava lunavin naenkrat spregle- 


daš. Tedaj vidiš, kaj ti je vseskozi viselo nad gla- ," 


vo, in se zgroziš. Še bolj pa ti gredo lasje pokon- 
ci, ko se moraš s tem spopasti ... 

Še dobro, da prideš tudi pred človekolike sovrage, med ka- 
terimi je več sorodnih hunterjev. Imajo slično oborožitev kot 
ti, kar pomeni, da te lahko spravijo v omedlevico in te in- 
stantno pokončajo. Plesi z njimi so drugačni kot s štirinogci, 
ti pa spet od onkrajskih. Da ne omenjam spletnih bitk z živi- 
mi osebki, ki so istočasno taktične in veščinske, obseg 
možnosti v njih pa je širši kot v Dark Souls (2), saj je več po- 
udarka na reakcijah ter prestrezanjih. Da, Bloodborne ima 
obsežno večigralsko komponento, ki obsega tako sodelova- 
nje pri ugonabljanju šefov kot boj med igralci. Sicer je multi 
čisto po Fromovsko zakompliciran, saj nima običajnega 
iskalnika, marveč je treba zvoniti z nekimi zvonovi v inven- 
tarju, ker hej, ni ga čez čudaško skrivnostnost. A sistem de- 
luje in tokrat ni treba puščati na tleh znakov, s prijateljem pa 
se lahko srečaš s vpisom le vama znane kode. Kajpak je še 
vedno prisotno tudi opazovanje duhcev preminulih igralcev 
in pisanje ter prebiranje sporočil na tleh, iz katerih sklepaš, 
kaj in od kod te bo popadla nesnaga. 


CGR so vsi umrli 


Z igranjem zlagoma spoznavaš, zakaj se je Yharnam znašel 
v taki gnojnici in kaj se v njem pravzaprav dogaja. Tega ne 
bom izdajal, vendar je povezano z literarnim izročilom 
ameriškega pisatelja H. P. Lovecrafta. Njegove zgodbe o 
univerzumu, ki mu vladajo pandimenzionalna, mogočna in 
povsem neusmiljena tujska nadbitja, so sicer že rabile kot 
podlaga več igram. Toda srži cthulhujskega mita ni niko- 
mur uspelo ujeti tako pronicljivo kot Japoncem. V Blood- 
bornu skozi stanje okolice in bitij resnično doumeš vpliv 
'old ones' na našo ubogo Zemljico ter norost, ki jo s svojo 
prisotnostjo povzročijo pri njenem življu. 

Ker zgodba ni natančno definirana in podana na običajen 
način, torej z veliko čveka in teksta in vmesnih sekvenc, se 
zdi Bloodborne prazen, plehek in medel. Vendar ni. V prika- 
zu tega razdrapanega, poblaznelega sveta se skriva dosti 
več, kot je razvidno na prvi pogled. Z vsako novo lokacijo se 
razpirajo frišne dimenzije strahu in groze, propada in trans- 
formacije v gravž.' Igra sicer črpa iz lokacij, kot je znameniti 
Tower of Latria iz Demon's Soulsa, a doda toliko novega, da 
se kot star Soulaš ne počutiš nategnjenega s ponavljanjem. 
Četudi so prijemi za dosego cilja slični, ne gre več za srednji 
vek, ampak za viktorijansko dobo. 

K fantastičnemu vzdušju močno prispeva grafični pogon, ki 
je kljub neumestno vlažno-odsevajočim površinam odličen 
pri ustvarjanju fine gotske okolice, polne meglic in polte- 
me. Nadmočno štango ji držijo prvovrstni zvočni učinki, naj 
gre za cingljanje zvončka čarovnic, ki obujajo mrtve, 
ječanja za zaprtimi vrati ali ropotanje nečesa za bližnjim zi- 
dom. Pa izredna, minimalistično uporabljena inštrumental- 
no-pevska glasba, ki z rahlo kakofonijo ustvarja pravšnje 
nelagodje. Ob tem ti je najbrž jasno, da je v igri bore malo 
normalne svetlobe, barvitosti in upanja, tako da naj iskalci 
tovrstnih zadev bežijo, kolikor jih nežne nogice neso. Blo- 
odborne je še bolj kot Souls posvečen ljubiteljem tesnobe, 
srha in hororja. 


Dr. Dyingstone 

Pri okolici ni v ospredju le to, kako efektivna je v ogabnosti 
in propadlosti. Niti ne njena raznoterost, saj obiščeš več 
mestnih kvartirjev, podzemne votline z jezerom strupa, 
bližnje vasi, zapor, univerzo, kjer se te lotijo zombakeljsko- 
duhčasti študentje, premožniško vilo, skalne obronke in še 
kaj. Pos na odlika je tisto, kar je bilo pohvale vredno že v 
Dark Soulg: medsebojna povezanost delov sveta. 

Res je, da ge ne podaš na poljane kot v Amalurju in Ingusi- 
tionu; marveč se plaziš po relativno majhnem področju. 
Prav tako je neumno, da ti pot dostikrat zapira pol metra vi- 
sok zid, čez katerega pač ne moreš splezati. Kljub temu pa 
izkusiš odprtost sveta, kjer lahko v danem trenutku ubereš 
več poti v tematsko samosvoje dele. In ne gre le za to, da 
so razdelki povezani, temveč za to, kako so. Bloodborne je 

k 4 << Oklepov sicer ni, vendar je nemalo pomembno, kakšno elementarno zaščito 
BI na nudijo večdelna oblačila. Za spopad s kačami je dobro biti odporen na strup. 


s, be Ma po 
ia > s II: A 
eldip TI? 

[ ši P u sa x, 

| ! ", 

L2) lei 1 | 

13 nm 14 ' | 
(DB: / asom I How | 
ie li Mc 

(Hodi z | 

(v KG) - mi 215 | 

Mineva la 4 

z. VA 4 44 I 

| . ia 

|H ' | nu ; n 228 
O bes di TI su i o 244 
| yi: I x 246 
H OH 1 l4a5 4 ui 
ti | 

| 


Če si nisi domač s Soulsi, pričakuj nekaj privajanja inventarju in škiljenja v tež- 
y ko dojemljive statistike. Pričakuješ orenk razlago, kaj je 'bloodtinge'? Ha! HA! 


h ŠALČNE JEČE 


K Bloodbornovi dolgotrajnosti in vzne- 
mirljivosti dosti prispevajo naključno 
ustvarjene temnice, 'chalice dungeons'. 
s Označeno imajo splošno težavnost in 
, tvorijo jih samodejno zmiksani tipski 
elementi, kot so dvonadstropne soba- 
ne, na katere stalno naletavaš. Vendar 
nikdar ne veš, kaj te v njih čaka. Notri 
tičijo edinstveni sovragi, kakršnih dru- 
god ni, in zmutirani šefi, ki zahtevajo 
drugačno taktiko od onih v kampanji. 
Tako imaš venomer pri roki vir trenin- 
ga, odmevov in robe. Pa še nekaj je: te 
randomizirane temnice so diametralno 
nasprotje siceršnji vsebini, ki je mate- 
matično precizna. Razmišljaj o tem na 
sekretu, torej tam, kjer si zdaj. 

grobnik, ki ga je na strežniku nekdo pustil in me s tem na nekaj opozoril. 


N ; a mg "MM eu | 
Tu poziram z enim od ognjevitih orožij. Na tleh poleg mene pa je mali na- <. 


KONZOLEC 


sposoben iz tebe izvleči vzklike "UAU", ko nekam pribluziš in 
tam najdeš lojtro, ki te pripelje k enim od drugače trdno zapr- 
tih duri. Ko jih odpreš, bodo zevala za večno in ti omogočala 
bližnjični dostop do naprednejših razdelkov. Čisto mogoče je 
tudi zgrešiti celotne šefe ali se njih ter območij lotiti po last- 
nem vrstnem redu. 

Tako razkrivanje nudi pravi občutek avanturizma, sploh ker je 
dosti presenečenj, od navidez enakih sovražnikov, ki dobijo 
nove moči, do pasti, kot so stikala v tleh, ki sprožijo smrtono- 
sne špičaste balvane, in portali, ki te posrkajo. A eden od njih 
te ubije le, če s sabo nimaš določenega predmeta, drugače z 
njim odkriješ skrivnost. In kako naj človek bi to vedel? Hja. Z 
dosti igranja, poskušanja, volje, pogovorov s kolegi, sreče in, 
mhm, rabe spletnih pomagalnikov. To so edina orožja, s ka- 
terimi se upreš pregovorni Miyazakijevi žlehtnobi. 


Miyazaki nas trola 


Soulsi niso težki samo zato, ker te lahko s kakcem ubije vsaka 
miš, ampak ker so tako zahojeno nepredirni. Enako je z Blo- 
odbornom, kjer je še najmanjši problem to, da so luči za tele- 
portiranje v štab rade za šefi, ne pred njimi. Dojemanje udej- 
stvovanja je podobno socialističnemu učenju plavanja, ko so 
te vrgli v vodo in če si splaval, si, drugače pač nisi. Igra levji 
delež skrivnosti prižema k prsim tako močno, da jih moraš 
aktivno iztrgati. Prejemaš na kupe predmetov, za katere moraš 
ob kriptičnih opisih sam pogruntati, za kaj so dobri. Na kratko 
čvekaš z nevidnimi ljudmi za vrati, ki ti vzamejo pomemben 
predmet in ti v zameno ne dajo ničesar. Mimogrede zgrešiš du- 
cat dajalcev kvestov ali nekoga nehote ubiješ, s čimer se vna- 
prej oropaš možnosti videnja določenega konca. 

Nihče ti nadalje ne razloži statistik, ki so vse prej kot običajne, 
in tega, kaj je insight (to je postavka ob očesu zgoraj desno, ki 
dodatno regulira težavnost - več uvida kot imaš, teže ti bo). 
Včasih moraš kam skočiti, kar je neznansko okorno, ali novo 
področje doseči s samomorilskim padanjem v globino. Tedaj 
zlahka zgrešiš cilj, nakar ceno plača kontroler. Premora ni, ra- 
zen če greš v sistemski vmesnik, ter prostor za shranjevanje 
položaja je en sam, kamor se vse zapisuje samodejno. Bogva- 
ri, da vmes zmanjka elektrike! In žal Fromovci niso izpolnili 
nekaterih obljub, na primer tiste o prosto blodečih sovražnih 
hordah. Barabe še vedno bodisi skriptano in enostavno patru- 
ljirajo, bodisi stojijo pri miru in čakajo na sprožilnik. 

Igra ima probleme tudi izven tradicionalne soulsovske nedo- 
stopnosti za začetnike in manj zagrizene. Na sporedu so ne- 
prijetni hrošči, ki jih sproti pipsajo, dolga včitavanja, ki bi v 
igri s toliko smrtmi pač morala znašati manj kot štirideset se- 
kund, in na več mestih slaba gladkost. Ta že itak ne znaša 
zaželenih 60 sličic na sekundo, marveč pol manj, nakar gre 
dodatno v franže pri marsikaterem šefu. Sicer je res, da se 
Bloodborne odvija dokaj počasi. A taki tehnični problemi vse- 
eno kvarijo vtis in škoda je, da je tole ekskluziva za playsta- 
tion 4. Moderen PC bi jo poganjal sanjsko. 

Zapleši z zlodejem 


Toda hakeljci Bloodborna nikakor ne skvarijo do te mere, da; 
bi se mu veljalo odpovedati. Je že res, da je to nišen, slado- 
kusen špil, ki ni privlačen za množice in svoje premnoge tajne 
obelodani le igralskemu predanežu, navdušenemu nad skraj- 
no turobnostjo. A če gre soditi po uspehu serije Souls, je takih 
več, kot bi si človek mislil. ln če si v sekljačinah željan novo- 
sti ter svežine, poleg česar čislaš gnus, si našel pravi izdelek. 
Zato le vkup, uboga gmajna! Pridi v Yharnam, kjer boš v me- 
sečini plesala s predimenzioniranimi strigalicami, koder se 
pod vijoličnim/nebom zibljejo gromozanski tentaklasti nestvo- 
ri, v gnili maternici pa iz usrane krvi raste alienska čudovitost. 
Pa ne boj se/umreti. Smrt je šele začetek. 


"There's a bad moon on the rise," si s polni- 
mi gatami popeva 


From Software / Sony 

edvomno poznaš tisti bedni občutek, ko te ra- 

zočara težko pričakovan špil. Se pa včasih 

zgodi obratno - da te razveseli nekaj, od česar 

si nisi obetal ničesar. Tak je Dragon Ball Xe- 
noverse, besna pretepaška arkada v animejsko-man- 
govskem vesolju Gokuja, medzvezdnih Saiyancev in 
nebeškega garbanja. Vnaprej sem jo imel za licenčni 
ščiš, a me je dokaj prijetno presenetila! 

Daleč si prišel, mladenič 
V Xenoversu Goku ni več malček z opičjim repom, saj 
je že večkrat nabildal in postal svetlolaso medzvezdno 
nadbitje, za katerega je frčanje še najmanjši podvig. V 
zgodbi, ki se nepoznavalcu ne potruditi razložiti niče- 
sar, Raditz, Frieza in drugi težaki zahvaljujoč stricem 
iz ozadja dobijo posebne moči in se spravijo nad Go- 
kuja. Na pomoč pride časovni policist Trunks in vpo- 
kliče tvoj lik, ki ga podrobno oblikuješ na lastno pest. 
Tako v premočrtnem nizu osrednjih misij pomagaš 
Gokuju iz kriznih situacij in se še drugače trudiš pre- 
križati račune sitnobam. 
Izven teh 'master guestov' tekaš po sučišču, kjer se 
pogovarjaš s čudaki in obiskuješ štante, s čimer spro- 
žaš dogodke. Opravljaš denimo stranske naloge, pri 
čemer si lahko omisliš lokalno ali spletno pomoč, in 
se udeležuješ posamičnih bojev z živimi ali računal- 
niškimi nasprotniki. Ni nujno, da vanje vzameš lastni 
lik, marveč odkleneš in izbereš na ducate drugih, od 
Vegete do Piccola. No, v središču pozornosti je vse- 
eno tvoj avatar. Za nabrane izkušnje mu višaš statisti- 
ke, določaš mu specialke, v ruzak mu daješ predmete 
za rabo med bitkami in ga odevaš v vedno nove 
šemaste cote. 

marsikdo kaj za povedati. Zal ne nasvetov, kako zmlatiti šefetine, kot je tista desno. my 

Igra je barvita, radoživa in do obisti risankasta, kar 
bogatijo televizijske vmesne sekvence in daljše ani- 
macije, narejene s srčkom. V njih vse poka in se podi- 
ra, vendar je to le podaljšek borilne akcije. Tiste, ki se 
na enem koncu dotika Street Fighterja, na drugem pa 
vesolja. In zaloge norih gobic. 


Laser v gonade 


DBX je pretepačina, postavljena v odprte arene, kjer 
se nastopajoči bolj mlatijo v zraku kot na tleh. Vsi 
znajo leteti kot rakete, kar omogoča hitro prečkanje 
razdalj med borci. Nasprotnikom energijo pobiraš z 
navadnimi udarci, izstrelki, specialkami in ultranapa- 
di, pri čemer so vnosi namesto kompliciranih gibov iz 
Street Fighterjev enostavni. Stisneš dva gumba in že 
tvoj leteči junak zašvasa s plazemskim žarkom, se te- 
leportira ali več sekund poblaznelo maha z udi. Fino 
za manj spretne in mlajše, ki jim je igra pravzaprav 
namenjena. Te poteze je moč povezovati z nizi običaj- 
nih sunkov, iz težav pa se reševati s pravočasnim stis- 
kom gumba za izmik in supermanskim pičenjem v 
zavetje, kot je skalovje na puščavski stopnji ali hiša 
na mestni. A ker zaradi dinamične fizike zaklon hitro 
razpade, pravega predaha ni. 

Ta adrenalinska, razturaška akcija, ki dodobra zaposli 
prste in čute, privlači. Tempo je nepopustljiv in red- 
kokdaj si sam, saj naletiš na skupine šibkejših in 
močnejših sovražnikov ter imaš s sabo več tovarišev, 

Sneti ima dvoje zmajskih krogel in pi- 
halnik svete beline. Boš USE Ee nn ? 


PSA /XBO / PS3 /X360 /PC Bandai Namco Bandai Namco 


— Čeprav na sliki desno sodelujoči v veččlanskem fajtu skorajda stojijo na tleh, dosti pogo- '. n 
- steje lebdijo v zraku. Tam mlatijo, se izmikajo, pičijo sem ter tja in se spuščajo in dvigajo.  - 

ki te lahko oživijo. V eni sekundi družno garbaš ubož- 
ca, nakar mu na pomoč prifrčita dva kamerada in si- 
tuacija se krepko predrugači, ko v ledvice fašeš salvo 
ognjenih krogel. Sledijo izmiki, protinapadi v pravem 
trenutku in občasno zadajanje udarcev v prazno, ko 
se kamera noče prav postaviti ali si preveč zagret. Le 
mirno, bojevnik, le mirno. Zdaj si v zen-oversu! 


Goku, zdaj te namlatim 


Daleč od tega, da bi bil DBX globok špil, in po igralni 
plati na dolgi rok ne zdrži. Preveč je dokaj sličnih si- 
tuacij in ponavljanja bitk, ki znajo biti ob tem raz- 
vlečene. To nikakor ni hardcore pretepačina s številni- 
mi niansami in materiala za študiranje kmalu zmanj- 
ka. Škoda tudi, da je igra nadvse očitno namenjena fa- 
nom, da teži z zamudnim in brezzveznim nabiranjem 
materialov po 3D-arenah ter da založnik kljub polni 
ceni pogoltno trži dodatno vsebino. Prva se tiče sezon 
GT in stane mastnega desetaka za tri like in prgišče 
kvestov. Tudi nekaj tehničnih težav ima zadeva, kot je 
zamik v internetnih obračunih za do šest ljudi. 

Po drugi strani pa spet ni tako plitka, da bi se skoznjo 
zehaje sprehodil. Za kasnejše bitke, kjer je treba pre- 
tepsti več capinov zapored, med drugim v šefovsko 
mutantskih oblikah, se moraš temeljito pripraviti. 
Vnašanje ukazov je knofodrkaško, a slepo razbijanje 
te brž privede v težave. Nazaj pa te stalno vabijo ani- 
meju zvesto vzdušje, bildanje heroja in simpl prehaja- 
nje med eno- ter večigralsko platjo, kjer so spletni 
obračuni oddaljeni le sprehod do hišice v sučišču. Isto 
velja za odbite situacije, kjer zaradi časovnih manipu- 
lacij Saiyanci postanejo pozitivci, ki morajo prebutati 
Gokuja in njegovega tečnega pamža. Aaah. Paše. 


o si mlad, nekritično in kot goba vsrka- 
vaš vse, na kar naletiš, zrnje od plev pa 
ločiš šele dosti kasneje. Nekatere zaba- 
vne vsebine, ki so ti bile kot otroku jako 
hud pri srcu, se izkažejo za nenavadno več- 
plastne. Ugotoviš, da imajo Zvezdne steze družbe- 
ne in Vojna zvezd religiozne podtone ter da se Puj- 
sa Pepa nežno zafrkava iz britanskih posebnosti. 
Po drugi strani pa se za določene druge čislanke 
izkaže, da so namenjene zgolj prostodušni zabavi. 
V tem malokaj preseže dolgometražni niz japonskih 
stripov - mang in risank - animejev Dragon Ball. V 
svetovnem merilu gre za najbolj uspešno tovrstno 
serijo, saj so zgolj stripov prodali več kot 230 milijo- 
nov kosov. Po krepkih enaintridesetih letih je DB še 
zmerom tako živ, da je dobil nov špil, Xenoverse, in 
da na njegovi osnovi izdelujejo sveže dolgome- 
tražne filme, kot je predlanski Battle of the Gods. 


Ob REDAKA Do JUNAKA 

Bržda je za neznansko priljubljenost očanca Dragon 
Balla zaslužna prav njegova enostavnost, ki so jo 
povzele slično preproste risane franšize, kot sta Po- 
kemon in Yu-Gi-Oh. Izvirni avtor, pisec Akira To- 
riyama, ga je leta 1984 v obliki tedenskega stripa 
sicer utemeljil na nečem resnem, literarnem in hi- 
storičnem. Na romanu Potovanje na zahod iz 16. 
stoletja, ki velja za eno od štirih velikih del kitajske 
literature. V njem budistični menih Xuanzang odpo- 
tuje v Indijo, pridobi svete zapise in se po številnih 
preizkusih razsvetljen vrne domov. 


Goku v izvirni seriji, ko je bil otroško nedolžen in 
se dogajanje še ni preselilo v vsemirje, kamor se 
odpravita Z in Kai. A tudi tedaj poniglavo buta. 


marelj 2015 


"ZARIVE 
Ko uleti fantič z opičjim repom, nagarba pol armade poševnookih 
čudakov in na oblaku poleti na zasneženo goro, kjer si naredi 


okusen čaj, ne more biti to nič drugega kot izredno priljubljeni 
Dragon Ball. Zgodbico o njem kotalika ; 


Toriyama je ta temelj priredil za mladino. V glavno 
vlogo je postavil Gokuja, nenavadnega fantiča z 
opičjim repom, ki se odpravi iskat sedem zmajskih 
krogel. Kdor jih združi, prikliče zmaja, ki biva v 
osrčju Zemlje, in pridobi pravico, da se mu uresniči 
izbrana želja. Na poti Goku naleti na kompanjone, 
kot so dekleti Bulma in Chi-Chi, menih Kuririn ter 
mojster borilnih veščin Kame-Sen'nin. Goku se je 
namreč kmalu prisiljen učiti tepeža, saj se za zmaj- 
skimi kroglami pehajo številni sumljivci, med njimi 
hudobni ašašin Piccolo Daimao. Z njim se Goku po- 
meri na fajterskem turnirju in ga premaga, a za viso- 
ko ceno. Umre marsikateri njegov prijatelj. 


Kave KA 

Norost se je še okrepila, ko je franšiza zaštartala v 
nadaljevalni obliki Dragon Ball Z. Goku je tu več let 
pozneje oče in obvladač borilnih veščin. Med dru- 
gim zna švigati po drevesih in leteti na oblaku. Mu 
je te spretnosti omogočilo napredno znanje kungfu- 
ja? Seveda ne. Iz vesolja prifrči zelenokožni Raditz 
in Gokuju razodene, da je v resnici Raditzev mlajši 
brat Kakarrot (res!), da pripada ancientnim, skoraj- 
da izumrlim Saiyancem in da je njegova prava nalo- 
ga zavzetje Zemlje. Goku se upre, umre, se v zagro- 
blju še bolj izuri in reši planet pred invaderskim Ve- 
geto (čisto res!). 

V več sezonah sledijo Gokujeva rast in bitke z ga- 
laktičnim tiranom Freezo ter Saiyanom Nappo, pri 
čemer mora biti v družbi obvezno napol slečena 
mladenka, nad katero se slini polovica moštva. Ne 


A | ŽAR 
V ŽZČ 


Svetli lasje označujejo 'super saiyana'. To polbožje 
bitje je petdesetkrat močnejše od minule oblike in 
lahko crafta riževe kolačke. Okej, saj ne. 

umanjkajo napad poblaznelih androidov, vnovično 
Gokujevo žrtvovanje in uničenje ter obnovitev Zem- 
lje. Vse na podlagi gesla 'več je bolje'. Ta botruje tu- 
di odvrtku Dragon Ball GT, kjer se Goku spremeni v 
otroka, vandra po galaksiji in se spopada z zavze- 
malcem teles Babyjem (se ne hecam!), ter kakih 
šest let stari obnovitvi izvirne serije, ki ji pravijo Dra- 
gon Ball Kai. 


KROGLE ALI JAJCA 

Kljub tematikam odraščanja in pogibeli protagoni- 
stov Dragon Ball v nobeni obliki ni ravno poglobljen 
ali resen. Toriyami je šlo od nekdaj predvsem za to, 
da so tako mange kot animeji udarni, hitri, eksplozi- 
vni, spektakularni in za nameček humorni. S tem 
cikam na hecne osaške frise, trapasta prekopiceva- 
nja, deško poniglavost, kup samurajskega dretja in 
ščepec sprevrženosti v slogu perverznih starcev. 
Zato Dragon Ball venomer sede zlasti fantovski 
mladeži nekje med sedmimi in enajstimi leti, česar 
se oklepa tudi skozi inačice Z, GT ter Kai. 

Dragon Ballov sem si ogledal veliko, toda osebno 
me njihov plitki raztur ni nikdar zares navdušil. Mla- 
deži med sorodnimi zadevami bolj priporočam The 
Last Airbenderja in njegovo izvedenko The Legend 
of Korra, ki fajtersko osnovo zabelita z odraslejšimi 
nauki. A milijoni se ne strinjajo z mano, napeto ča- 
kajo na sleherno ponovljeno epizodo in glasno terja- 
jo nove Gokujeve TV-dogodivščine. Morebiti jih bo- 
do dočakali, navsezadnje ima Toriyama šele 59 let 
in DBja ni opustil. Naj jim jih sveti Saiyan požegna. 


zo) 


Morda nisi igral še niti enega špila DB, ampak de- 
jansko jih je več deset in so jih začeli štancati že za 
časa NESa. Tole je nedavni Raging Blast za PS3. 


Resident Evil 
Revelations 2 


akor izmišljena zlobna korporacija 

Umbrella tudi Capcom eksperimen- 

tira. Marela spaja viruse in parazite, 

da bi dobila ultimativno biološko 
orožje, japonski založnik pa išče sveže tržne 
prijeme. Tako so serijo Resident Evil zmuti- 
rali iz tretjeosebne grozljivke, kjer sta bila v 
ospredju počasno raziskovanje in taktično 
pokanje neumnih zombijev, v akcijsko stre- 
ljanko, kjer so segniteži gibčni, mi pa 
nažigamo med premikanjem. Nov eksperi- 
ment je v načinu podajanja vsebine, ki je v 
Revelations 2 epizodna. A to ni prese- 
nečenje, saj je dogajanje že enica beležila v 
krajših poglavjih. 


Drugi šok 

Revelations 2 osvetli obdobje med RE5 in 
REG. Odvija se v otoškem zaporu, kjer se 
med mutanti in ljudmi znajdeta stara znanka 
Claire Redfield in njena kolegica Moira Bur- 
ton, slednjo pa rešuje njen oče z desetletno 
Natalie. Tako se v Revelations 2 prepleta 
dvoje zgodb, ena o preživetju in druga o 
rešitvi. Sklop najprej igraš z dečvama, 
čemur sledi hajka skozi isto območje v vlogi 
Barryja in punčke. Ob tem prvo preigranje 
zanimivo vpliva na drugega. 

Igralno je izdelek blizu začetkom serije. Gla- 
vna je neprestana napetost, ki terja počasno 
premikanje in previdno rabo municije. Rad ti 
nakaže, kaj te čaka, ko na primer v zaporu 
prispeš do osrednjega krila, kjer so pod 
ključem najhujši primerki. Tedaj veš, da se 
bodo kmalu odprla vsa vrata naenkrat. Zato 
v gatah nenehno čutiš pritisk in pričakuješ 
pogibel za vsakim vogalom otoka, kjer so 
poleg ječe še klavnica, ribiška vas, kanaliza- 
cija in rudnik. Kot iz priročnika za grozljivke. 


Dinamični dvojici 
Komandosa Claire in Barry vihtita strelno 
orožje, dočim sta njuni spremljevalki obo- 
roženi s hladnim. Desetletnica sovrage in 
njihove ranljive točke vidi skozi stene, med- 
tem ko Barryjeva deklina s svetilko oslepi 
sovrage. Ko se capin opoteka, ga Claire po- 
dre z brco, čemur sledi Moirin zaključek z lo- 
milko. Poleg tega punci nadomeščata ske- 
ner za iskanje skrivnosti. 

Sodelovanje je intimno povezano z napredo- 
vanjem. Barry deklico mestoma pošlje skozi 
rove, da odpre zaklenjena vrata, Moiri pa 
kameradinja pomaga doseči višje police. 
Naletiš tudi na zagonetke, ki niso le vrste 
prestavi ročico, temveč je važno ugotoviti 
sosledje dogodkov. Pred tabo je denimo kip 
Prometeja brez droba, kar pomeni, da je na 
mestu tek v mesnico po jetra. Zlasti kul so 
večzaslonske zanke, ki so praviloma neob- 
vezne in navržejo kak dober kos za orožje ali 
dragulj. Za sredstva nadgrajuješ krepelca in 
odklepaš veščine likov, ki segajo od hi- 
trejšega zdravljenja do močnejših udarcev 
ter izstrelkov. 

Vse pride prav, saj poleg neumnih zombijev 
okoli tavajo oklepljeni gorostasi, spake, ki 
rastejo in eksplodirajo ob približevanju, ter 
družina tentaklastih stvorov, podobnih vod- 
nim kreaturam iz prvega dela. Vsi so hitri in 
agresivni ter te spočetka hitro nadvladajo, 
sploh ker znajo izvajati instantne uboje. Ko 
se okrepiš, postane odstranjevanje lažje - 
nakar špil med navadne sovrage vrže polše- 
fovske kreature in nevidne vešče. Škoda to- 
rej, da so šefi le reciklirani najboljši primeri 
iz prejšnjih delov serije. Med drugim se v sti- 
lu štirice v zaprtem prostoru pomeriš z mu- 
tantom, ki vihti orodje, in z monstrumom, 
podobnim Nemesisu iz trojke. 


V dvoje je bolje 

Vsebino je Capcom najprej ponudil v obliki 
štirih dolpotegljivih epizod po 6 evrov. Nato 
so dostavili digitalno celoto za 25 evrov z 
dodatnima scenarijema in plošček za 40 ev- 
rov, kjer je poleg pehar dodatkov za modus 
raid. To je akcijsko haranje po odprtih are- 
nah, kjer je treba klati valove sovragov. Po- 
leg tega, da je soban več kot dvesto, so tu 
odklenljive osebe, orožja in posebne vešči- 
ne, za kar lahko porabiš na stotine ur. Za na- 
meček je mogoče vse epizode in raide igrati 
v dvoje na kavču ali po spletu. Igra zasije v 
drugi luči, ko podporni lik vodi dejanska 
oseba. Umetna inteligenca ni slaba, vendar 
mestoma brez zveze postopa okoli sovragov 
ali ti stoji na poti kot kup nesreče. 

Prvi skozihod skozi vse epizode terja kakih 
enajst ur. S tem odkleneš modus z odmerje- 
nim časom, ki ga nadoknadiš s spretnim od- 
stranjevanjem groženj, in način z nevidnimi 
sovragi. Nadalje sta tu posebni epizodi, ki 
povežeta niti med krovnima zgodbama in 
glavno vlogo namenita pripada Moiri oziroma 
Nataliji. Kot Moira se znajdeš v simulaciji 
preživetja z omejenim časom in strelivom. Če 
umrješ, moraš od začetka, nadaljevanje pa si 
zagotoviš z lovom na živali. Natalijo pa so 
vtaknili v skrivalnice, kjer je med iskanjem 
plišastega medvedka ne sme nič opaziti. 


Globoka misel 


Japoncem je v deseto eksperiment uspel in 
gre za zelo soliden naslov. So trenutki, kjer 
preveč kopira iz prelomne štirice, in znova 
sta prisotni nekoliko preveč okorna kamera 
ter lik. A v primerjavi z začetki so oboje omi- 
lili, dočim reciklaža izven šefov ne moti. Po- 
trudili so se tudi z zgodbo, ki črpa iz antičnih 
mitov, rdeča nit pa so Kafkova dela. Epizod- 
no naravo so zgledno izpeljali in za znižano 
ceno ponudili dosti kvalitetne vsebine. Zato 
lahko Revelations 2 rabi kot zdrav temelj za 
sedmico. 


hrabro prežveči zel 
in faše drugo razsvetljenje. 


7XBO / PS3 / X360 / PC 


eš, r P 
IE Na šefih so ranljive točke povečini v obliki očes ali oranžnih vreč, ki 
M se jih splaša ciljati. V vrvežu sta mirna roka in jekleni živci nujna. 
ne na ida 


Natalia mutante čuti, zato jih kot obris vidiš skozi stene in štuke. Pri 
bolj kompleksnih razkrije ranljivo točko, s čimer prišparaš svinec. 


pa 


Ker najprej nadzorujemo punci, lahko Barryju s spretnim igranjem 
močno olajšamo pot. Nastavimo mu lahko škatle ali odklenemo vrata. 


AN 9%) MH4U ni takoj dojemljiva, ki bi 


Monster Hunter 4 Ultimate 


ragon Guest, BlazBlue, Dynasty Warriors, Fa- 
tal Frame. Kaj imajo te žanrsko različne serije 
skupnega? To, da izvirajo iz Japonske in so si 
pri nas izrezbarile le majhno tržno nišo, bistve- 
no manjšo kot doma in na otakujsko številčnem za- 
hodu. Nič drugače ni s tokijsko konzolno težkokate- 
gornico Monster Hunter, ki na rodni grudi žanje mili- 
jonsko prodajo. Uspešna je takisto v ZDA in razvitem 
delu EU, pri nas pa jo nabijajo le redki. Po eni strani 
je to škoda, saj gre za samosvoje akcijske frpje, ki 
poudarjajo lov na velike pošasti, kar bi lovsko nav- 
dahnjenemu narodu pod Alpami moralo sesti. Po 
drugi pa smo si črnogledi Slovenci s tem prihranili 
eno večjih frustracij v svetu iger, kar je gotovo blago- 
dejno vplivalo na naš BDP. Samo pozna se še ne. 


Dežela jage 

Vsekakor igre iz te serije terjajo nezanemarljiv vložek 
truda in časa. Drkamožna kratkost marsikatere nalo- 
ge, ki je je konec v četrt ali pol ure, je varljiva, kajti sto 
ur za MH-fane še ni znak prave predanosti. Pogovarja- 
ti se začnemo šele pri dvakrat toliko, kar se sklada s 
krovno sestavo. Kleč Monster Hunterjev je namreč v 
tem, da kot lovec v fantazijski, z dinozavrskimi bešti- 
jami naphani deželi loviš vse večji plen. Pravzaprav 
gre za niz šefovskih bojev s starodavno poanto: bodi 
dovolj dober ali umri. Če zmaguješ, dobivaš sestavine 
za vse boljšo opremo. Ta je edino, za kar v pogledu od 
zadaj garaš, saj lik sam po sebi nima statistik. 

Ker surovine ne padajo s stoodstotno verjetnostjo, 
moraš na podobno jago dostikrat po večkrat, kar diši 
po tlaki. A ker je v bojnem sistemu toliko nians in 
globine, to ni grind, marveč trening za utrjevanje sp- 
retnosti. Ko naposled sesuješ tistega gromozanske- 
ga, hitrega, krvoločnega ali s pomagači obdanega 
reptila, ki te je prej ducatkrat zmlel, se občutek pri- 
merja z maločim v svetu videoiger. Najbolj z Dark 
Souls in ni čudno, da med njima stalno vlečejo vzpo- 
rednice, saj sta si po filozofiji zelo podobni. 


ZA 


nudila instantno zadovoljstvo. V učenje borilne- 
HE ga sistema in jaganje takihle zavrov moraš vložiti dosti tuda. A če klikne ... 


Špil vsebuje kar štirinajst vrst orožij, od večjih in 
manjših mečev prek macol in sekir do streljalnikov, 
in vsako je edinstveno tako po učinkih kot tehniki 
uporabe. V navezi s številnimi ščiti, večdelnimi oklepi 
in vrstami streliva je priložnosti za prilagajanje ničko- 
liko. Zato ne izbereš poklica, marveč si ga z izbiro ter 
nadgrajevanjem orožij in opreme ustvariš sam. Kre- 
pela se sproti krhajo in praznijo, bojevniku pa poje- 
mata tako življenjska moč kot kondicija. 

In daleč od tega, da lahko kar uletiš in brezglavo mla- 
tiš. Celo nizkonivojski plen te ob neprevidnosti ugo- 
nobi po hitrem postopku, zato so obračuni bolj kot 
krvave razpaljotke preizkusi vzdržljivosti, polni izmi- 
kanja in predvidevanja. Tudi zato, ker ti zna načeti 
pošastek, ob katerem ne vidiš črte z energijo, uiti, na- 
kar ga iščeš po danem prizorišču, vedno sestavlje- 
nem iz ločenih, nepremočrtno povezanih lokacij. 


Jurski svet 


MHA4 Ultimate ohrani vse našteto. Na razočaranje tis- 
tih, ki so upali na bolj spreten lik, k temu spada dokaj 
okorno premikanje. Kljub lahki opremi junak ostaja 
podoben vitezu, k čemur svoje prispeva nerodno su- 
kanje kamere s križcem ali ščegijem na new 3DSu. 
Nekateri bentijo še nad ukinitvijo podvodnega boje- 
vanja in tem, da zgodbe ni nič več kot ponavadi. 
Je že tako, da se štirica osredotoča na tisto, kar si 
lovci na pošasti najbolj želijo - zasledovanje in klanje 
monstrumov po uveljavljenem kopitu. S tem igra 
spomni na prav tako Capcomov Street Fighter, ki je 
na svojem področju inštitucija. Zato je nesmiselno 
pričakovati, da se bodo osnove količkaj bistveno sp- 
remenile. Inovacije gre iskati v piljenju in razširitvi 
obstoječih sistemov ter količinskih dopolnitvah. Tako 
je v igri dvoje svežih, kompleksnih orožij - charge 
lade, kjer menjavaš med mečem s ščitom in sekiro, 
ter insect glaive, ki omogoča različne razdalje napada 
in klicanje pomočniške žuželke. Prav tako dobiš par 
zabavnih mačjelikih kompanjonov, boljši inventar, 


Škoda, da so 


manj zakomplicirano vaško udejstvovanje in najmanj 
problematičen spletni multiplayer doslej. Čeprav je še 
zmerom najboljši lokalni oziroma je pri internetnem 
nujno vzpostavljanje ločene glasovne povezave, na 
primer čez Skype, štirica omogoča hitro tvorjenje šti- 
ričlanskih druščin za grupne pogrome nad pošastki. 
Teh je 98 vrst, petindvajset več kot v 3U, vendar štos 
ni le v količini. Monstrumi so enako ključnega pome- 
na kakor novi liki v pretepačini ali modusi v večig- 
ralski streljanki. Capcom si sicer zasluži grajo zaradi 
plazu tekstovnih informacij, obilice menijev, poudar- 
janja rutinskega nabiralništva in včasih res nerodne- 
ga gibanja. A ko se v grafično slastni okolici zapleteš 
v boje z naprednejšimi zavri, si za trud nagrajen s 
fluidnostjo in vznemirljivostjo, kakršno ponudi bore 
malo drugih špilov. Vzorci gibanja zveri, ki vihrajo 
okrog tebe, te naskakujejo, kličejo sotrpine in te kuri- 
jo z ognjem, so še zanimivejši in izzivalnejši kot po- 
prej. Hkrati pa številni zmajelikeži delujejo nadmočno 
naravno. Sploh če so v skupini, kjer očitno vladajo 
kastni sistemi. Pri težavnejših sitnobah pride do izraza 
vertikalnost stopenj, ki se bolj raztezajo v višino kot v 
MH3U in omogočajo skoke na hrbte plena. Še bolj 
kot prej pa je važno, da ima večigralska druščina ja- 
sno razdeljene vloge in da vsak počne tisto, kar mo- 
ra, sicer je obračuna vse prehitro konec. 


Jadranki Juras v brk 


O Monster Hunterju 4 Ultimate, njegovih tehnikah, 
prijemih, detajlih in favni bi se dalo naškrabati celo 
knjigo. Za naše potrebe bo dovolj napisano in ta mod- 
rost: ničesar ne boš ulovil zlahka, toda tisto, kar boš, 
si bo zaslužilo mesto na trofejnem zidu. V sobi si lah- 
ko narediš pravega. Upravičen boš do njega. 

Sneti je zgrizen, potacan, z repom 
sunjen in poscan. A zadovoljen. 

koval igre, vzgajal BitjA umetne inteli- 


gence in se naposledipostavil v vlogo 
antičnega Atlasa pri Blizzatdu. 

gre po sledi zgodbe%iDušana Jana, 

čezlužnega Slovenca, državljana sveta. 


a pri rosnih dvajsetih spakiraš 
kovčke, dezertiraš iz nedrij 
domovine in se spustiš v veliki 
ameriški talilni lonec, moraš 
imeti glavo. Tudi spodnjo. 
Dušan Jan je moral pokazati obe, ko je 
zapustil mirno vasico ob Soči in se poto- 
pil v megalopolis okoli Los Angelesa, 
kjer srečo išče skoraj petindvajset mili- 
jonov duš. Skozi kozmopolitski vrtinec 
kultur in vrhunske znanosti se je prebil 
od preučevanja umetne inteligence do 
skrbi za hrbtenico Blizzarda - omrežje 
strežnikov, ki dan in noč izrisuje zgodbo 
zeleno- in belokožcev v World of War- 
craftu. Pri tem pa svojega doma ni niko- 
li zares zapustil. Dušan je državljan sve- 
ta, gejmer kot ti in jaz, ki si nevrone red- 
no boža z računalniško generiranimi pro- 
stranstvi in tamkajšnjo družbo. 


World of Warcraft je kljub desetim pomladim na grbi še 
kako živ. Ima čez deset milijonov naročnikov, kar je naj- 
več med vsemi masovnimi spletnimi igrami. Igralci se 
ga držijo kot Italijani mame kljub temu, da ni prelomen 
ne po konceptu, ne po grafiki. Je pa nekaj revolucionar- 
nih pristopov uvedel pri strežnikih. Warcraft svetove 
meša, igralce pretaka med strežniki in prehode med kon- 
tinenti izrisuje tekoče, kot da nalaganje sploh ni potrebno. 
Dušan Jan je član Blizzardove ekipe za razvoj serverjev in 
je soodgovoren za spremembe. V osnovi je mladenič ma- 
tematik in programer, ki se je velik del življenja ukvarjal s 
pametjo neigralnih likov. Razvil pa je tudi nekaj iger v so- 
delovanju z bratom Matejem, ki je bralcem Jokerja bolje 
znan kot Retro. Naš nekdanji pisec in avtor filigranske na- 
slovnice Jokerja 143 je prav tako programer in prebiva v 
kalifornijskem Berkeleyju. V slovenskih dneh sta brata 
Jan ustvarila nekoč popularno joškato virtualno voditelji- 
co na RTV, Lili. Lili smo spraševali nečednosti, 34-letne- 
ga Dušana Jana pa naslednje. 


S trebuhom za kruhom v ameriški El Dorado. 
Kako se je začelo tvoje romanje? 

Bilo je dolgo, z več postajami. Bil sem študent matema- 
tike v Ljubljani, ki se je vzporedno potapljal v programi- 
ranje iger. Z bratom sva imela amatersko razvijalno sku- 
pino, ki ni bila neka velika stvar, a na slovenski sceni 
pač redkost za tiste čase. Nekaj špilov smo na svitlo da- 
li, nič omembe vrednega ali dovolj spoliranega. Ustvar- 
jali smo za lastno zabavo. Za dušo. V strast so mi bili ta- 
ko študij kot igre, a za slednje leta 2003 v Sloveniji ni bi- 
lo veliko prostora. 

Tudi zato sem po oddaji diplome namesto igralne indu- 
strije izbral nadaljevanje akademske poti. Prijavnice za 
doktorski študij so romale čez veliko lužo, natančneje tja, 
kjer so imeli z umetno inteligenco povezane programe. 
Ena meni najbolj zanimivih tem so namreč NPCji, nei- 
gralski liki. Kot matematik sem si vedno belil glavo, ka- 
ko jih narediti tako zanimive, interaktivne, da se bo pravi 

igralec zares potopil v igro in pozabil, da jih uprav- 
lja procesor. V oči mi je padel program na Univer- 
zi Južne Kalifornije (USC) v Los Angelesu. Tam 
domuje visokokvaliteten Inštitut za ustvarjalne 
tehnologije, ICT. 


In tale slavni inštitut te je sprejel v svoja 
nedrja. Je zajebano priti noter? Kaj si 
tam počel? 

Uspeh je bil vse prej kot zagotovljen in zame je bil 
to izjemno velik dogodek. Dobro sem ga izkoristil, 
na inštitutu sem spisal doktorsko nalogo o ob- 
našanju ljudi v simuliranih pogovorih. Torej o tem, 
kako je z razdalje videti neka gruča v interakciji. 
Glavni namen tehnike je učinkovita simulacija 
klepetajočih ljudi, ki so v igrah nekje v ozadju, da 
vse skupaj izgleda bolj realno. In to brez skript. 


Katera je magična sestavina, ki NPCju da 
življenjskost? 

Ključno je nasprotno: ugotoviti, kaj opazovalca 
zmoti in mu razblini predstavo, da se umetnež ve- 
de življenjsko. Najprej je treba preprečiti pretirano 
ponavljanje. Po drugi strani lahko ta težnja pov- 
zroči, da dobi tike in se obnaša preveč naključno. 
Treba je doseči sredinsko ravnotežje, ki ustvari 
vtis namenskosti, ne da pri tem trpi odzivnost 
umetnega lika na okoliško dogajanje. Na dražljaje 
se mora primerno odzivati. 

Nadalje je treba paziti na kulturne nianse. Arabci 
si bodo stali precej bliže kot Američani, ki dajo 
več na osebni prostor. Poleg tega bo v debati 
večinoma govoril le eden. Kdo bo odprl usta na- 
slednji, je odvisno od tega, kam vsak član gruče 
gleda v danem trenutku. Besedo lahko skušajo 
vzeti tudi hkrati, to je kar običajno, a ne traja. Pre- 
hod se zgodi gladko, z manjšim prehodom ali ma- 
lo prekrivanja. Pa še ena začimba je potrebna: 
vsak NPC mora biti do neke mere svojstven. Vse 
te dejavnike in še več je treba povezati v delujoče 
algoritme, ki like iz ozadja delajo žive. 

Izven doktorskega raziskovanja sem se seveda 
ukvarjal z glavnim ciljem inštituta: razvojem vir- 
tualnih ljudi. Ti 'živijo' v računalniku. So napredni 
in kompleksni liki, ki se na velikih prikazovalnikih 
izrisujejo v naravni velikosti. Z njimi se pogovarjaš 
in tudi grafično izgledajo zelo živi. 


Bralec se bo morda spomnil Lili, ki si jo 
ustvaril za RTV Slovenija. Kakšni so ti 
virtualni ljudje v primerjavi z njo? 
Zapletenost je neprimerljiva. Pri Lili ni bilo vplete- 
ne veliko umetne inteligence, večinoma je šlo za 
predvajanje vnaprej pripravljenih odzivov. Ti so si- 
cer prisotni tudi pri 'ljudeh' na inštitutu, a ti se di- 
namično odzivajo na podlagi prepoznave govora. 
Modeli emocij in govora so bistveno bolj kom- 
pleksni. Na enem od projektov, ki ga je denarno 
podprla ameriška Nacionalna fundacija za zna- 
nost, so naše virtualneže 'zaposlili' kot vodiče v 
bostonskem muzeju znanosti. Z njimi se lahko de- 
jansko lepo pogovarjaš. Tvoj prihod k ekranu za- 
znajo in s teboj vodijo preprost, tekoč dialog. 

Še posebej za otroke je to izkušnja, ob kateri zijajo. 
Gruče mladih obiskovalcev, ki se soočijo z vo- 
dičkama Ado in Grace, se srečajo z novim svetom. 
Z nečim, kar so videli le v znanstveni fantastiki. 
Punci vsakomur lepo razložita muzejske tematike, 
ga usmerita k nečemu, kar bi ga lahko zanimalo, 
in odgovarjata na osebna vprašanja. Od enostav- 
nih "katera je tvoja najljubša barva" do zajebant- 
skih, zakaj nimata fanta. Seveda sta usmerjeni v 
hišne tematike in poslušalec relativno hitro trči ob 
omejitve. A iz leta v leto so sposobnosti boljše. 

Kako pa tem pojavam sploh podarite dar govora? 
Se predvidi možne situacije in ročno skriptira, kaj 
naj odgovorijo? Ali pa gre za samoučeči model, ki 
analizira ogromno količino podatkov? 

Glede na kompleksnost potrebnega razumevanja smo upo- 
rabljali različne oblike. Pri dokaj enostavnih zadostuje, da 
nabereš zadosti obsežno bazo podatkov o določeni temi. Pri 
tem gre za izvajanje situacije, kjer spraševalec postavi vpra- 
šanje ali poda izjavo, virtualnež pa se mora primerno odzva- 
ti. Če nabereš dovolj velik vzorec možnih vprašanj in odgo- 
vorov, lahko na njegovi podlagi izvedeš zelo dobre stati- 
stične modele. Nato stečeta dva procesa: prvi med pretvor- 
bo zvoka v tekstovni zapis, drugi pa poved analizira ter pred- 
laga možen odziv. Na ta način delujeta Ada in Grace, sicer že 
malo starejša modela. Tvoje zvočno baranje najprej predela- 
ta v črke, nakar primerjata z vprašanji v bogati podatkovni 
bazi. Najprimernejši odziv izmed vnaprej pripravljenih dobi 
najvišji točkovni izid in ga izdavita trenutek kasneje. 

Pri najbolj kompleksnih modelih prehod med vhodnimi vpra- 
šanji in izhodnimi izjavami ne sledi le vzorcem, ampak se 
znotraj dogajajo še precej bolj zamotane stvari, povezane z 
razumevanjem. Lik ima določene cilje, ki jim sledi, kot deni- 
mo pri pogajanjih. Bolj zapleten primer: v iraški vasici pre- 
pričuješ lokalnega doktorja, naj ordinacijo preseli, kajti 
zdajšnji kraj je prenevaren. Tvoj predlog bo primerjal s svoji- 
mi cilji. Analiziral bo prednosti in slabosti ponujenih mož- 
nosti in denimo ugotovil, da na novi lokaciji ne bo imel do- 
volj sredstev, zato te bo zavrnil. Njegovi odgovori niso vna- 
prej pripravljeni, temveč zdravnik najprej ugotovi, kaj sploh 
hoče. To je še nebeseden, konceptualni odgovor, ki ga nato 
dinamično pretopi v govor. 


Virtualni muzejski vodički so imenovali po Grace Hopper, 
ki je delala na enem prvih računalnikov in razvila jezik Co- 
bol; ter po Adi Lovelace, prvi programerki iz 19. stoletja. 


No, ti si z inštituta že davno pobegnil — ali projekt 
še teče? Kot sem slišal, ga financira zloglasna 
Darpa, ki stoji za ameriškimi bojnimi roboti. 

Darpa je pristavila lonček kot eden od mnogih. Velik delež 
pride iz vojske, ki navidezne like uporablja za vadbo na suho. 
Testirajo lahko pogovor z lokalci v tujih deželah, pogajanja z 
uporniki ali odzive na zaplete v lastnih vrstah. Ali pa komuni- 
cira z javnostjo. Imamo primer veterana Tya Carterja, pre- 
jemnika častne medalje za boj v Afganistanu, ki pogosto ra- 
zlaga o teži posttravmatskega sindroma. Inštitut je naredil 
njegovo virtualno inačico, da lahko zadeve predava na dveh 
koncih hkrati! Pa še marsikje si želijo naprednejših navidezni- 
kov. Zdravniki se lahko vnaprej soočijo s težavnimi ali mol- 
čečnimi pacienti. Kdor išče službo, se lahko pripravi na sre- 
čanje s hudim kadrovikom. Projekt ima številne veje. Zdaj li- 
ke prilagajajo kukalom za obogateno resničnost. 


Bi se vrnil k njemu? 

Mogoče, ker me razvoj umetne inteligence še vedno vzne- 
mirja. Obenem pa moja prva ljubezen ostaja tisto, kar me je 
v študij sploh pognalo: NPCji v igrah. 

V kateri igri je po tvojem umetna pamet 
najboljša? 

V računalniških igrah UI niti pod razno ni blizu 
kompleksnosti, kot (smo) jo razvijali na inštitutu. 
Delovanje enega samega virtualnega človeka po- 
trebuje za prste ene roke računalnikov. Glede na 
to, koliko procesorske moči špili potrošijo za gra- 
fiko in vse ostalo, prostora za dobro inteligenco 
zaenkrat ni. Mene nobena igra ne prepriča dovolj, 
da bi bila vredna izpostavljanja. Mogoče bodo 
kompleksnejši modeli vanje uvedeni čez leta. 


Kako daleč smo od bota, ki bi lahko z in- 
terakcijo povsem nadomeščal človeške- 
ga partnerja? V Veliki Britaniji naj bi nek 
klepetalni programček opravil Turingov 
test, čeprav je primer sporen. 

Odvisno od interpretacije. Če je cilj zgolj zavesti 
preizkuševalca, smo verjetno tik pred vrati. Simu- 
lirati umskega omejenca ali nerazgledanega otro- 
ka ni ravno hud izziv. Poznam londonski primer. 
Če si prebereš izpiske pogovora med programom 
in profesorji, je vse skupaj precej slabo. To ni pra- 
va umetna inteligenca. Tako pri Turingovem testu 
kot pri splošni umetni pameti smo še daleč. Prava 
stopnica je simulirati inteligentno, racionalno bi- 
tje, ki mora izkazati globoko razmišljanje in razu- 
mevanje. Ta ovira je še bistveno previsoka. Moje 
osebno mnenje je, da bo prelom prišel s povečano 
procesorsko močjo in, še bolj pomembno, s silnim 
povečanjem količine dostopnih podatkov. 


Torej je ključ big data? 

Vzemimo primer človeka. Koliko podatkov ima v 
možganih in koliko let potrebuje, da se zares raz- 
vije? To je kompleksen proces, ki temelji na og- 
romni količini informacij. Šele tedaj, ko se bo 
umetna inteligenca z obdelavo podatkov lahko 
naučila te vrste obnašanja, bomo lahko rekli, da 
ne gre za simulacijo. 


Če sledimo tej logiki, niso potem družbe, 
ki imajo dostop do ogromnih količin po- 
datkov — Google, Facebook, navsezadnje 
NSA - na tekmi do 'prave' umetne inteli- 
gence v neulovljivi prednosti? 

Veliko uspešnih modelov temelji na statističnih 
metodah, kjer je kakovost izidov kritično odvisna 
od količine podatkov. Tako imajo velike korpora- 
cije, kot je Google, dejansko veliko prednost. Ko- 
ličina podatkov, ki je na voljo našemu inštitutu, ni 
primerljiva z njimi. Po drugi strani pa so taki stati- 
stični modeli še vedno površinski. Ni globinskega, 
prodornega razumevanja. Primer: že podatkovni 
temelji za Googlov prevajalnik nas povsem pre- 
kašajo, a se je kljub temu že vsak narežal, ko je 
prilepil besedilo v njegov okvirček. 


Torej goli big data ne bo dovolj za 'pravo' 
umetno pamet, kakorkoli jo že definira- 
mo. Brskanje za vzorci v nepreglednem 
morju materiala ne bo zadostovalo. Kje 
iskati magični ključ za preboj? 

Na vprašanju splošne umetne inteligence se je ve- 
liko delalo že od samega začetka računalništva. 
Pričakovanja so bila velika, toda vsi projekti so 
propadli praktično brez rezultatov. Nato se je raz- 
voj preusmeril v aplikativno stran Ulja, namenjeno 
reševanju ozkih in točno definiranih problemov, ki 
se jih ne da posploševati na druge ali širše pod- 
ročje. Take vrtičke se da precej dobro urediti. 
Razvoj kaže porajajoče se zanimanje za splošno 
umetno inteligenco, a pravih rezultatov še vedno ni. 


Ni modela, ki bi lahko zagrabil vso filigransko zamota- 
nost naše tvarine, in zelo težko napovem, kdaj ga bomo 
imeli. Take magične ključe do rešitve trdovratnih zago- 
netk navadno najdemo s trenutkom razsvetljenja. Nekdo 
se spotakne obnje in uvidi, v čem je hec. Pogosto pri 
reševanju povsem tretjih vprašanj. 

Morda je seme skrito v genskem programiranju. Gre za 
posnemanje biološke evolucije. V genskem zapisu je za- 
kodirana oblika organizma, v našem primeru programski 
model, namenjen obdelavi velike količine podatkov v no- 
vo razumevanje. Skozi zahteven, dolgotrajen proces pro- 
gramske evolucije se polagoma izboljšuje in bo morda 
pripeljal do umetne pameti, ne da bi se morali mi spotak- 
niti ob magično rešitev. 


Torej se v neke izolirane mašine podtakne pro- 
gramček, pusti, da se v karanteni razvija, in čez 
čas pogleda, kaj je zraslo? Program, ki se sa- 
moprogramira? 

Še vedno morajo obstajati vhodni podatki. Razviti je treba 
kodirni model, nekakšno gensko osnovo, sprejemljivo za 
zakodiranje oblike računalniškega programa. Tretji nujni 
element je ocenjevalna funkcija, ki pove: ta različica ko- 
de je boljša od one druge. Karantena torej ni popolna, je 
pa res, da vse skupaj teče v računalniku in potrebuje ve- 
liko časa, da se razvije do uporabnosti. 


Kakšno vlogo imajo nevročipi, ki posnemajo 
delovanje možganov in ne uporabljajo ničel ter 
enic, temveč akcijske potenciale? Primer je IBM- 
ov SyNAPSE TrueNorth. 

Celoten razvoj je podoben selitvi obdelave grafike z os- 
rednjega procesorja na poseben grafični čip. Nevronski 
čipi so nadvse učinkoviti pri prepoznavanju povezav in 
podob, tako kot naši možgani. En sam primerek je deni- 
mo v realnem času zlahka analiziral videoposnetek bujne- 
ga dogajanja v mestu. Za vsak dani trenutek je znal pove- 
dati, kateri piksel pripada kolesarju, avtu in tovornjaku. 
Saj to zmore tudi Google pri svojem iskalniku slik, a si po- 
maga s celimi farmami abakov! Tak čip z radikalno dru- 
gačno arhitekturo istočasno obdeluje podatke, jih shra- 
njuje in komunicira. Njegovi elektronski 'nevroni' se pove- 
zujejo med sabo kakor živčne celice v možganih. Na pod- 
ročju umetne inteligence igrajo pomembno vlogo in omo- 
gočajo pripravo obsežnejših in zmogljivejših modelov. 

Z globokimi nevronskimi mrežami se ukvarja DeepMind, 
ki je pri razvoju splošnega Ulja v ospredju. Te mreže so 
dobre zato, ker vse informacije o vsakem pikslu rabijo 
kot vhodni podatki. Sestavljene so na tak način, da vedo, 
kateri piksli so si na zaslonu lokalno blizu. S tem lahko 
raznolika stanja konceptualno združijo, če le imajo podo- 
ben končni učinek. Tako velike nevronske mreže, kot jih 
poganja DeepMind, do zdaj enostavno niso bile praktične. 
Podjetje je naredilo preboj z algoritmom, ki omogoča 
učinkovito izboljševanje na povratni zanki informacij. Am- 
pak po svoje je vse skupaj še vedno zelo površinsko. Od- 
prto je vprašanje, katera pot v prihodnost je prava. Ali gre 
naproti neprestanemu poglabljanju kompleksnosti te 
mreže; ali je ključen tip povezav v njej. Mogoče se bo iz- 
kazalo, da je ta koncept omejen že v principu. 


Je samozavedanje oziroma zavest v stroju po 
tvojem sploh teoretično možna? 

Samozavedanje je za dosego resnične splošne umetne in- 
teligence nujno. A kako preveriti obstoj zavesti v neki 
drugi entiteti? Če je sogovornik bolj ali manj črna skrinja, 
kako ugotoviti, ali se samozaveda? S stališča pozitivi- 
stične znanosti je preverba zavesti nemogoča. 


So zavest in čustva v stroju po tvojem sploh 
možna? Ko sem japonskega profesorja roboti- 
ke Išiguro vprašal, ali njegovi humanoidni robo- 
ti čustvujejo, mi je odvrnil: da. Ker na znanstven 
način nasprotnega ni mogoče dokazati. 


Potrebna so introspektivna vprašanja, ki nakažejo, 
kako kompleksno razmišljanje zmore entiteta, naj bo 
to človek ali klepetalni bot. Na podlagi tega lahko 
sklepaš, ali zadeve razume ali ne. Toda pri tem z eno 
nogo že stopiš na področje filozofije in psihologije. Mi- 
slim, da je samozavedanje predpogoj inteligentnega 
pogovora. Če računalnik tega ne bo dosegel, bomo 
pri dialogu začutili, da mu nekaj manjka. Vprašanje 
pa je, ali bomo znali formulirati, kaj točno ta 'nekaj' 
je. Svoje ocene bomo morali osnovati na opazovanju 
obnašanja in interaktiranja z okolico, ki ga bo izvajala 
neka sintetizirana vrsta. 

Če je to teoretično mogoče? Odvisno od tega, kako 
zavest definiraš. Ena možna pot gre po podlagi reflek- 
sije. Ko o nečem razmišljaš, se moraš pri tem zaveda- 
ti samega dejstva, da to počneš. Vsaj na konceptual- 
ni ravni ne vidim ovire, zakaj računalnik ne bi mogel 
sebe opazovati, kako izvaja nek proces. Zanimiva je 
teorija integrirane informacije nevroznanstvenika Giu- 
lia Toninija. Z njeno pomočjo naj bi lahko izračunali 
samozavedanje danega sistema glede na to, kako 
procesira podatke in kako ti vplivajo nanj. 


Slavni futurolog Kurzweil pravi, da bodo do 
leta 2029 stroji opravili Turingov test in da 
se bo z letom 2045 zgodila točka preloma, 
ko nas bo umetna pamet prehitela. 
Kurzweilova napoved je dokaj realistična. Mogoče ne 
bo do njegove letnice, temveč enkrat v okviru tega 
stoletja. Ampak bo. Optimističen sem, da bomo našli 
pot za sobivanje s sintetičnimi vrstami. Njih razvoj in 
eventualni obstoj je po mojem prepričanju dejstvo. Je 
vlak, ki se ga ne da več ustaviti. Tudi če bi hoteli pre- 
prečiti njihov razvoj, bo vedno nekje nekdo, ki bo pre- 
več radoveden. Naposled bo zid prebit. Umetna inteli- 
genca bo vstala. Bolj kot to preprečiti je pomembno, 
da razvoj usmerimo na pozitivno pot. 

To vprašanje je za nas, človeško vrsto, eno najpo- 
membnejših, in ga je treba jemati resno. Mogoče je 
trenutno še daleč, relativno kmalu ne bo več. Lekcije 
lahko potegnemo iz lastne zgodovine. Kaj se je zgodi- 
lo, ko je neka civilizacija naletela na drugačno, mo- 
goče manj razvito? Spopadi in podjarmljenja, ki med 
drugim temeljijo na strahu pred drugačnim. Pametnih 
robotov se bomo bali. Morebiti tudi oni nas. A kot 
rečeno: ohranjam optimizem in menim, da bomo pri- 
dobili, če se bomo naučili sprejemati drugačnost. 


Bi se prostovoljno podal v tehnološko sin- 
gularnost, kot jo predstavlja ta Googlovec? 
Zaradi bioloških omejitev človeštvo načina 
razmišljanja nadinteligence sploh ne bo več 
doumelo, v zameno pa bi dobili navidezni raj. 

Priključili bi se v stroje, ki bi nam možga- 
ne obstreljevali z dražljaji in nam uresni- 
čevali najbolj divje sanje. 

Kaj je sploh naše bistvo? Zakaj obstajamo? Sin- 
gularnost pomeni, da nam za noben naš cilj ni tre- 
ba več trpeti. Edini 'problem', ki bo ostal, sta za- 
bava in raziskovanje. Sam ne vidim nobenega za- 
držka, zakaj ne obstajati v takem svetu. 


Marsikdo itak že danes več časa preživi 
v virtualnosti kot izven nje. Zanimiv pri- 
mer je Second Life, ki še vedno brca. Tu- 
di s tem si se ukvarjal pred odhodom na 
Blizzard. Kako se ga spominjaš? 

Pri Second Lifu sem sicer sodeloval za časa dok- 
torata z vidika botov - igralnih likov, ki jih v igri 
marionetira računalnik; seveda pa sem tudi vrgel 
oko na preostalo dogajanje. To je po svoje izjem- 
no zanimiva zadeva. Znotraj imaš po eni strani 
vse sorte kvazi underground scene, po drugi stra- 
ni pa ga skušajo za promocijo izrabiti korporacije. 
Osebno sicer nisem našel posebne poante vsega 
tega. Je pa res, da so se čisto povsod v igri ljudje 
tako ali drugače socializirali. 


Na kateri točki pa te je opazil Blizzard? 
Moja pot nanj se je začela vzporedno, že davnega 
leta 2004, ko sem dospel na ameriško grudo. 
Istega leta so spočeli World of Warcraft. Imel sem 
dva cimra, ki sta slučajno sodelovala v beta razli- 
čici. Spravila sta me zraven. Takrat sem začel ig- 
rati in ... zelo, zelo padel noter. Predvsem me je 
privlačil theorycrafting: kako izvohati vse mož- 
nosti za izboljševanje in opremljanje likov. Bil sem 
zelo globoko v tej sceni in na ta način spoznal ne- 
kaj ljudi s samega Blizzarda. 

Ni pa to bil že pravi prehod. Vmes sem več let pe- 
ljal doktorski študij h koncu, kjer me je čakala ista 
dilema kot v Ljubljani. Bil sem razpet med akade- 
mijo in industrijo. Vleklo me je, da bi ostal na 
inštitutu, a obenem tam ni bilo vse tako, kot sem 
si prej predstavljal. Rekel sem si, gremo pomočit 
prste še v industrijo, da bo možna resna primerja- 
va. Oddal sem doktorat in poslal prijavnice na ne- 
kaj kovačnic iger, ki so mi bile najbolj všeč. 


Poleg Blizzarda še ...? 

Primarni izbiri sta bili Blizzard in Bethesda. Prvi se 
je na mojo prijavnico za programerja odzval s po- 
nudbo, ki je nisem zavrnil. Ostalo je zgodovina. In 
ko danes primerjam akademske vode ter industri- 
jo, mi je slednja precej bolj privlačna, ker je apli- 
kativna, univerza pa je preveč abstraktna. 

V Second Lifu je Dušan programiral utelešene pogovorne bote. Ti so obiskovalcu razkazali vojaški otok, 
ga soočili s kvizi ter ga popeljali na vožnjo s helikopterjem. Ali v obliki takihle hotnic ponujali 'usluge". 

Torej, kaj počneš? Kaj od tvojega dela igralec 
dejansko občuti? 

Sem strežniški inženir programer. Stvari, ki jih počnem, 
so bolj v ozadju, denimo izdelava novih tehnologij, na ka- 
terih se gradi vse ostalo v Warcraftu. Igralec jih opazi, če 
ve, na kaj biti pozoren. V Mists of Pandaria sem se veliko 
ukvarjal s PvPjem, igrotvorom za bitke med igralci in oce- 
njevalnim sistemom. V tistem času sem naredil veliko iz- 
boljšav, denimo lestvico za PvP na Battle.netu, ki je skup- 
na za določeno regijo in ni omejena na lokalno podatko- 
vno središče. Ti imajo lestev na skupno. 

Drugi primer je Warlords of Draenor. Tam sem prispeval 
k vzpostavitvi sistema, ki igralca neopazno prelaga med 
strežniki. Garnizije, novost v igri, so s tehničnega vidika 
zelo podobne instancam temnic. Ključna razlika: do zdaj 
je bil v prehodu v temnico vedno nek portal, vedno te je 
pričakal nalagalni zaslon. Zdaj pa igralec brezšivno pre- 
haja med Draenorjem in garnizijo, saj ima lastno instan- 
co, medtem ko se na strežnikih dogaja marsikaj. 


Kako to, da si se raje kot za UI odločil za 
ubadanje s strežniškimi tehnikalijami? 

Umetna inteligenca ni edino, kar me zanima. V času, ko 
sem začel s tem kšeftom, so bolj potrebovali strežniške 
programerje. Pa tudi to je pripomoglo, da mojega specia- 
lističnega znanja na takšnem projektu, kot je WoW, itak 
ne bi mogel neposredno uporabljati. 


Kakšen je vsakdanji šiht? Ti njegova zahtev- 
nost ostekleni oči in zakrkne prstne členke? 
Delo je zagotovo težko, ampak jaz hočem imeti težko de- 
lo! Hočem izziv. Eno izmed številnih področij dela strež- 
niške ekipe je recimo ukvarjanje z živimi dogodki, s pro- 
gramskimi problemi, ki se pojavljajo ob sprotnem delo- 
vanju. To se dogaja na dnevni bazi in je vsakokrat dru- 
gače. Ne padeš v rutino in ne moreš predvidevati, kaj te 
bo doletelo. Vsak dan bo nekaj zanimivega. 


Kako je biti zraven pri zgodbi, ki podira svetov- 
ne rekorde? 

To je zame sanjska služba. Vedno sem hotel v raču- 
nalniško industrijo, a na začetku nisem vedel, kako stvari 
v praksi potekajo. Ne morem reči, da je povsod drugje v 
branži tako, ampak moje izkušnje na Blizzardu so zelo, 
zelo pozitivne. Vzdušje je nadvse prijazno in sproščeno. 


Živiš v samem Blizzardovem kampusu? Kaj se 
dogaja v tem brlogu in slavnih divjih zabavah? 
Blizzardov kampus je v Irvinu. Jaz živim v istem mestu, a 
ne v kampusu. Ta je namenjen dnevnim aktivnostim, de- 
lu in rekreaciji. Tvrdka je ogromna. Temu primerno v njej 
deluje brez števila klubov in društev, od animejskih in ta- 
kih za namizne igre do fizkulture. Ti se srečujejo na te- 
denski ravni, daljšeročno pa se prirejajo večje, vseobse- 
gajoče veselice. Vsekakor so stvari dokaj pestre. 


Katere igre WoWovci največ nabijate? Ali gre 
mogoče za analogijo slaščičarja, ki se slaščic 
le redko dotakne, da se ne zredi preveč? 

Na Blizzardu mi je izjemno všeč, da praktično vsi igramo 
svoje igre. To se pri razvoju čuti. Nič nenavadnega ni, če 
zvečer guliš WoW, opaziš neko neumnost in naslednji 
dan poveš: to ni dobro, to moramo popraviti. Ob tolikšni 
količini ljudi so v skupnosti raznoliki igralci, od povsem 
trdojedrnih do bolj zabavniško usmerjenih, ki pokrijejo 
praktično vse žanre. 


Katere MMOje najraje poženeš? Katerega iz- 
med njih mogoče občutiš kot konkurenco? 

Kot gejmerjem nam je vedno zanimivo pošpegati, kaj 
ostali razvijalci izdelajo. Meni je zelo všeč Eve Online, a 
se ga ne da neposredno primerjati z WoWom. Slednji je 
bolj vodena izkušnja, medtem ko je Eve bolj živa simula- 
cija, kjer je vse prepuščeno samim igralcem. World of 

WoW teče neprestano. Dušanova koda skrbi, da lahko igralec z druščino neopazno vstopa v svojo gar- 
nizijo. Če se pri tem kaj zalomi, denimo na kitajskih strežnikih, Dušanu sredi noči zazvoni telefon. 


Warcraft je kljub vsemu star že deset let in ni več rav- 
no revolucija. Z vidika računalniških iger je že metu- 
zalem. A ljudje še vedno navdušeno tlačanijo. 

Zelo je zanimivo, kako je prišlo do tega. Osnova je 
nekako vedno ista, a glede na to, da jo ljudje kar na- 
prej poganjajo, jo očitno hočejo. Sem zagotovo pod- 
pornik eksperimentiranja, iskanja novih igralskih 
možnosti, in to z vsako razširitvijo WoWa tudi po- 
skušamo. Vedno si postavljamo izzive in raziskujemo 
nove ideje, nova igralska orodja. Vendar smo omeje- 
ni, kajti znotraj določene branže težko zganjaš popol- 
no revolucijo. Neka kontinuiteta mora biti. 


Rok trajanja najboljših MMOjev se torej po- 
daljšuje. Očitno te igre začenjajo presegati 
stare koncepte kratkočasenja in postajajo 
resni hobiji. Igralci se zatapljajo v taktike, o 
njih mozgajo tudi, ko niso za računalnikom. 
Postajajo posamični MMOji novodobni šah, 
ki ga bodo igrale generacije? 

Eden velikih problemov teh računalniških iger v pri- 
merjavi s šahom je digitalnost. Potrebuješ strežnike, 
na katerih vse skupaj nemoteno teče, in potrebuješ 
računalnik. Pri kompleksnejših se ne moreš usesti ka- 
morkoli in nažigati. Druga stvar: danes je nemogoče 
pognati WoW iz leta 2004. Ne obstaja in nikoli več ne 
bo! S tega stališča je obstojnost skozi generacije ne- 
koliko vprašljiva. Mogoče bo obstajal v neki drugi 
obliki, vendar težko napovem, v kakšni. Vsekakor ga 
bo pri življenju držal socialni vidik. Vse povezave, ki 
jih igralec ustvari, vsi sotrpini, s katerimi se spozna; 
to ga zagotovo poveže z igro. 

Bralci Jokerja to najbrž vedo. Za velik delež igralcev 
špilanje ni več postranska zadeva, ki jo odpraviš z uri- 
co sem in tja. Je pravi hobi. Zabava zagotovo ostaja 
pomemben motiv, vendar postanejo samosvoj vidik 
obstranska raziskovanja, kako izboljševati prijeme, 
kako izpiliti taktiko in podobno. Pogosto vsaj toliko 
pomemben ali še bolj kot samo igranje. Je zanimivost 
sama po sebi. Bomo videli, mogoče bo neka različica 
WoWa igrana čez sto, dvesto let. 


Naše nalinijske identitete in aktivnosti pos- 
tajajo vse pomembnejši del naših življenj. 
Bomo počasi vse hotene dražljaje iskali v 
navidezni resničnosti? Prej omenjeni Se- 
cond Life ima še vedno okoli 600.000 upo- 
rabnikov in celo implementira uporabo 
Oculus rifta. Ki je itak Facebookov. 

Zagotovo bomo. Sam v tem ne vidim nič slabega. 
Mogoče je zaradi tega manj stikov v pravem življenju, 
ampak moje izkušnje kažejo, da internetni stiki niso 
nič manj realni in uporabni. Še pred prihodom na 

Blizzard sem veliko plenil v sklopu nekega večje- 
ga ceha. Sedem, osem let sem se s temi ljudmi 
pogovarjal vsak dan in niso čisto nič manj lojalni 
kot drugi. Najprej pride igra, nato vse ostalo. 


Enoigralski špili sicer niso tako trajni, 
ker jim manjka družabni moment, imajo 
pa druge žlahtnosti. Katera samotarjenja 
so tebe najbolj prepričala? 

Sem pristaš strateških iger in frpjev, predvsem 
Bethesdinih. Elder Scrolls se me drži od Dagerfal- 
la naprej in vse od Skyrima me privlači izkušnja 
izgubljenega potikanja po ogromnem svetu. Dišijo 
mi Simsi in podobne simulacije. Da ne pozabim: 
ob Civilizationih sem preždel neštete ure. 


Si v devetdesetih obrnil kake Blizzardo- 
ve naslove, denimo Lost Vikings, ali 
'skrubu-dabu' prve Warcrafte, ki so se šli 
slovite vojne s Command 8% Conguer? 

O, zagotovo smo obrnili vse do zadnjega kamna. 
To so bile prve strateške zadeve, ki so me sploh 
potegnile v ostali svet PC-iger. Zlasti Warcraft. 


Lahko takratno igralsko doživetje pri- 
merjaš z današnjim? Kdaj si bolj užival, 
v devetdesetih ali danes ob novodobnih 
naslovih? 

Objektivno zelo težko primerjam. Ko prikličem 
spomine starih doživetij, je vedno zraven nostalgi- 
ja. Meni je recimo še danes najboljša igra vseh 
časov Daggerfall. Če jo primerjaš z današnjimi - 
kdo bo to igral? Jaz pa sem se kot mulc hudo pre- 
strašil, ko se mi je v temnicah za hrbtom zadrl 
mrlič! Spomine teh doživetij težko ločim od vsega 
takratnega sotvarja. 

Današnji mladi igralci imajo lastna tovrstna 
doživetja in prepričan sem, da jih bo nostalgija 
čez dvajset let prevevala na enak način kot mene. 
Iz enostavnega razloga: te igre so njihov prvi 
vstop v virtualni svet igranja. Prežamejo te z novi- 
mi, prej neznanimi koncepti, in vse kasnejše digi- 
talne avanture te manj presenetijo. Vedno jih boš 
primerjal s prejšnjimi. Čistega užitka pa mi nikoli 
ne zmanjka. Danes pri igranju uživam enako kot 
kadarkoli in upam, da bo vedno tako. 

Ob tem srčno upam na revolucijo obogatene in 
navidezne resničnosti prek vizirjev in čelad, ker se 
želim kot igralec čimbolj vživeti v navidezni svet. 
Ko je namesto zaslona pred teboj pokrajina okrog 
in okrog, je doživetje na čisto drugi ravni. So pa 
stvari trenutno omejene predvsem zaradi neuskla- 
jenosti med zaslonom in tvojim premikanjem. 


Kakšna je 'prava' resničnost v ZDA? Si 
prišlek v tuji deželi. Domačini dvigajo 
obrvi ali prirejajo dobrodošlice? 
Amerika je ogromna. Situacija v enem delu ni- 
ti pod razno ne odraža stanja nekje drugje, to je 
treba takoj poudariti. Sem v Kaliforniji, blizu 
Los Angelesa, in lokalci nimajo nikakršnega 
problema s tujci. Tukaj mrgoli Azijcev, Mehi- 
čanov, Evropejcev ... Vsak dan srečaš vse vrs- 
te ljudi. Edini problem je moje ime. Precej časa 
potrebujejo, da ga izgovorijo pravilno. Prvi pos- 
kus največkrat postane 'djusn džen'. 


Koliko tvoji kolegi vedo o Sloveniji? 
Čisto odvisno od primera. Nekateri vedo prese- 
netljivo veliko, spet drugi skoraj nič. Je pa Bliz- 
zard pri tem svojstven primer. Njegov kolektiv 
je narodnostno zelo pisana množica, Evropej- 
cev je kar nekaj in ti nas kar poznajo. Bolj 
splošno po ZDA pa je tako - veliko je že, če ve- 
do za naš obstoj, kaj šele, da bi nas znali pri- 
bližno geografsko umestiti. 


Kakšno je življenje v ZDA? 

Največja razlika je v velikosti vsega. Sam se hi- 
tro prilagodim novemu okolju, a me je ogrom- 
nost kljub temu pretresla. Kar se zdi v ZDA 
kratka razdalja, je v Sloveniji za devetimi gora- 
mi. Iz lrvina do Los Angelesa z avtom potrebu- 
ješ približno toliko časa kot za pot med Novo 
Gorico in Ljubljano. Celotna razdalja je eno sa- 
mo mesto. Saj je razdeljeno na lokalne kraje, ki 
so zgodovinsko iz manjših naselij, ampak da- 
nes je vse skupaj en neskončen megalopolis. 


Kako je z amerikansko hrano? Pravijo, 
da se ne da dobiti dobrega kruha. 

To bo kar držalo. Z iskanjem dobre pice sem 
imel kar nekaj težav. Je pa veliko raznolikosti, 
na voljo imaš vse vrste kulinarike, le poiskati 
jih je treba in tudi znati plačati. Tudi kvaliteta je 
namreč zelo raznolika. 


Ali velja, da se po ulicah pomika visok 
delež ekscesno debelih ljudi? 

Na splošno zelo drži, česar ne potrjujejo le uli- 
ce, temveč statistika. 


Kaj te je poleg čudne izgovarjave ime- 
na še presenetilo? 

Na prvi dan bivanja sem se sprehajal po mestu 
in prišel do prehoda za pešce. Pozdravil me je 
semafor z rdečo in belo lučjo ter me v prvih tre- 
nutkih toliko zmedel, da nisem bil prepričan, ali 
smem iti naprej ali ne. Tudi za avtomobile je 
drugače: pri rdeči luči lahko vseeno zaviješ de- 
sno. Pri nas bi se bržkone pobili. 


1 
Daggerftall, daljnji predhodnik Skyrima, je leta 1996 prinesel ogromen fantazijski svet. Lahko si kupoval hiše 
in ladje, se šel politiko in postal volkodlak. Višek grafične pestrosti ni bil, a Dušan je v njem prebil mnogo ur. 


Kakšna je bila tvoja izkušnja selitve iz toplega 
doma tisoče kilometrov stran? Kaj bi priporočil 
tistim, ki o tem še razmišljajo? 

Jaz sem šel po študentski poti. Prva in največja ovira je de- 
jansko biti sprejet na eno od univerz. Narediti je treba več 
korakov. Za prijave na ameriške univerze potrebuješ test 
GRE. Pred desetimi leti sem ga opravil v Zagrebu, zdaj je 
možen tudi v Ljubljani. Drugi korak je test znanja angleščine 
TOEFL. Večina univerz nadalje pričakuje priporočilna pi- 
sma lokalnih profesorjev in tvojo obrazložitev, zakaj hočeš 
prav k njim. Vse skupaj zapakiraš, pošlješ in upaš, da ti bo- 
do pozitivno odgovorili. Nadalje je treba dobiti študentsko 
vizo, za kar je potrebno potrdilo o financiranju. Meni ga je 
sponzoriral inštitut v zameno za raziskovalno delo. Financi- 
ranje ni problem le za tujce, ampak tudi za Američane, saj 
so šolnine precej visoke - segajo v desettisoče dolarjev let- 
no. Dobra stran študentske vize je, da po koncu študija 
omogoča zaposlitev v roku enega leta - na področju, ki si se 
ga učil, seveda. Jaz sem ubral to pot. 


Kaj pa tisti, ki je ne morejo? 

Kdor bi rad neposredno pristal v ameriški zaposlitvi, mora 
pridobiti delavsko vizo. Zanimanje zanje je ogromno, država 
pa jih izda le okoli 80.000 na leto. Vse večje ameriške kor- 
poracije od Googla navzdol jih v želji pridobiti najboljši ka- 
der s celega sveta dobesedno razgrabijo. Če ne pošlješ pri- 
jave že prvi dan, si izvisel, eno leto pa traja proces, da lahko 
začneš zares delati. Tako sem delavsko vizo pridobil kar na 
Blizzardu in mi še traja. Med bolj praktične probleme spada 
stanovanje. Nerodno ga je iskati iz Slovenije, saj si ga ne 
moreš ogledati. Sam sem imel srečo, saj sem ga našel po- 
sredno prek inštituta. Bolj običajno je prvi mesec iti v motel. 


Je bil preskok velik? Odločitev težka? Bi pri- 
poročal ljudem, da sledijo tej poti? 

Večina mojih kolegov, ki je ostala v Sloveniji, si ne predsta- 
vlja, da bi šla po podobni poti kot jaz. Gre za težek korak, ki 
ga ne gre storiti kar tako. Vsak, ki o tem razmišlja, naj dobro 
premisli o svojih željah in sposobnostih. Realnih ovir je veli- 
ko. A po drugi strani je dosti tudi Slovencev v ZDA. Jaz bi 
vse storil tako, kot sem. Vse bi ponovil. Ničesar mi ni žal. 


Kaniš ostati v Ameriki? 

Če se bo le dalo! Trenutno sem še na delavski vizi. Zaprosil 
sem za zeleno karto, kar pa je dolgotrajen, včasih večleten 
proces. Moj dolgoročen načrt je zasidranje, ker mi je tu zelo 
všeč. Iz nostalgičnih razlogov sem na Slovenijo navezan, iz 
praktičnih pa je zelo malo možnosti, da bi se vanjo vrnil. 


Mimogrede, če je po branju koga zamikalo iskanje sreče in 
izobrazbe v ZDA, naj pogoogla ime Jernej Barbič. Stric je 
profesor na taisti univerzi in iz sosednje vasi ob Soči kot 
Dušan. Je velik poznavalec univerzitetnih sistemov doma in 
čez lužo ter avtor obsežnega vodiča za preseljevanja željne. 
Prav je prišel že mnogim, tudi Dušanu, in morda bo tudi 
vam. Kot pravi njegov brat: "Lahko uspeš, če si dober in de- 
laš s srcem." 

SPRAŠEVALNA KALVARIJA 


Pri Jokerju smo Dušana kanili povprašati še o 
mnogih zanimivostih skrivnostnega Blizzarda. O 
detajlih revolucionarne strežniške tehnologije, 
kamor je prispeval svoj delež. O propadlem Tita- 
nu. O delovni kulturi podjetja — kakšen je vsak- 
dan proletarca, kaj se spremeni, ko se popoldne 
poda v zabavljaški del kampusa? Hoteli smo po- 
drobnosti. Žal mu samostojno komunikacijo z 
novinarji o delodajalcu preprečuje pogodba, zato 
je bila posredi Blizzardova služba za odnose z 
javnostmi. Ta je lep del vsebine o podjetju eno- 
stavno izbrisala. Res je, podjetje ima pravico, da 
ščiti svoje interese, in nihče od njega ne more 
zahtevati, da pove karkoli. Gospodarstveniki pač 
niso javni funkcionarji in so odgovorni le sebi, 
kupcem in zakonom. A tudi mi kot medij imamo 
lastne odgovornosti. Naša pravica in dolžnost je, 
da cenjene bralce ter javnost o vseh deviacijah 
transparentno obvestimo. 

Do intervjuja z Blizzardovim razvijalcem nasploh 
ni lahko priti. Pobrsk po svetovnem spletu po- 
kaže, da gre kvečjemu za krajše ankete, ki jih 
sem in tja dobijo izbrani svetovni mediji. Joker je 
za pogovor pobaral že julija lani in od Activisio- 
novega PRja prvi odmev slišal mesec zatem. Sle- 
dilo je dolgo cenkanje za obliko in vsebino. Na- 
mesto klepeta v živo, kot se za intervjuje spodo- 
bi, je PR-služba dopustila le prgišče pisnih vpra- 
šanj. Vzemi ali pusti, nobenega barantanja. Veli- 
ke in zajebane firme pač prav malo briga. Sledijo 
svojemu interesu, kar je čimboljša podoba v jav- 
nosti s čimmanj napora in čimmanj ukvarjanja z 
nadležnimi novinarji. Želijo čimveč uslužnih blo- 
gerjev in ljudi 's stranmi', ki za devžej ugodnosti 
ne sprašujejo preveč. Žal se temu vse bolj ukla- 
nja tudi prevladujoča ameriška scena igralskega 
novinarstva. 

Kakorkoli, po daljšem pregovarjanju je Joker raz- 
širjen seznam vprašanj poslal začetkom septem- 
bra. Activisconov marketinški oddelek na čelu z 
neko Italijanko je v slabi angleščini odgovore ob- 
ljubil mesec dni kasneje. Ob pojasnilu, da je Slo- 
venija itak v skupini 'developing markets', nekje 
skupaj z Moldavijo. Dejansko so odgovore posla- 
li pol leta po prvem kontaktu, in to okrnjene. 
Vprašanja, ki so jih sceloma črtali, objavljamo v 
skladu z načelom transparentnosti: 


V Sloveniji tega pojava še nimamo, medtem ko 
najmočnejši igralci IT- industrije gradijo svoje te- 
melje ravno na kampusih. Tam se živi, igra, dela 
in veseljači, žre in spi. Podjetje ni več le zaposli- 
tev, je način življenja izven delovnega časa. Naj 
bo Google, Facebook ali Foxconn, vsi očitno želi- 
jo posameznika posrkati vase. Po eni strani so 
razmere za človeka pri Googlu skoraj sanjske, po 
drugi pa v Foxconnu poteka skoraj človeška ba- 
terijska reja. Kako ti gledaš na ta pojav in ga 
doživljaš? 


V Sloveniji je nekaj najbolj normalnega dolpov- 
leči serijo ali pa album. Kvečjemu so čudaki tisti, 
ki dejansko redno kupujejo ploščke. Kako v ZDA 
slehernik pogleda na svojega kolega, če se hvali 
s piratiziranjem? 


Kakšen odnos imajo Amerikanci do zloglasnih 
razkritjih o NSAjevskem vohljanju? Če verjame- 
mo Snowdenu, agente načrtno pošiljajo tudi v 
World of Warcraft. 


april 2015 


splošnem je preostanek letošnje film- 
ske ponudbe obarvan bolj testosteron- 
sko in adrenalinsko. Hollywoodski stu- 
diji največ upov in denarja še vedno 
polagajo v stripovske priredbe in raz- 
košne akcijske spektakle, ki prinašajo največ 
dobička. Dobro za Američane, ki so obsedeni s 
superjunaki, manj za Slovence. Zadosti bo bu- 
tastih akcijskih komedij (tudi takih z bejbami v 
glavnih vlogah!), manj pa žlahtno duhovitih. 
Primanjkljaj je opaziti tudi pri romantičnih dra- 
mah, saj v naših kinih ne bomo videli dveh naj- 
novejših srce parajočih ljubezenskih izpovedi 
Nicolasa Sparksa. To vas verjetno ne bo kaj 
dosti ganilo, boste pa nemara pogrešali kla- 
sične zgodovinske drame in vesoljske ekspedi- 
cije. Najbliže prvim bo Howardova priredba 
Mobyja Dicka, v kateri bo decembra pogumno 
posadko v boju z orjaškim kitom vodil zdelani 
in sestradani Thor. Za tolažbo pri manku dru- 
gih pa se bomo tik pred prihodom Božička lah- 
ko ponovno naslajali nad Vojno zvezd. Letos 
so spet v modi tudi katastrofe - geološke in ti- 
ste, ki jih imamo na vesti sami. 
V naših logih filmom kaže bolje, tako glede 
obiska kot ponudbe. Dosti slabše itak ne more 
biti, saj smo lani padli pod dva milijona kinoo- 
biskovalcev, kar se ni zgodilo v zadnjih dvajse- 
tih letih! Ne le zaradi slabe domače filmske le- 
tine, temveč zaradi infrastrukturnih težav. Ko- 
losejev razpad je vedno bolj očiten, na njegov 
račun pa tretjino leta v Ljubljani ni bilo moč vi- 
deti najpomembnejših naslovov. 
Vsekakor so letos filmi bolj komercialni. Ero- 
tični nateg 50 odtenkov sive je v sedmih tednih 
pridelal več kot 130.000 gledalcev, kar je več 
kot najbolj gledana filma lanskega leta skupaj. 
Prav tako kanček upanja sije na kinodvorane, 
saj je odprtje kina Bežigrad v navezi s Cankar- 
jevim domom omililo odsotnost nekaterega fil- 
movja v prestolnici. To ne pomeni, da bomo 
deležni več umetniških filmov, a sladokusci se 
imajo tako ali tako najmanj za pritoževati. Za- 
radi omenjenih Kolosejevih težav smo lani v 
centralnem multipleksičnem gigantu videli 
presenetljivo dosti evropske produkcije in vse 
kaže, da bo letos enako. Tudi Kinodvor odlično 
ohranja svoje poslanstvo, po novem v 3D-teh- 
niki, in tu bo jesenski LIFFe. Edina senca na 
letošnjem izboljšanju je selitev Disneyjeve dis- 
tribucije na Hrvaško in ukinitev slovenske pi- 
sarne Continentala, ki je imel čez Sony. S tem 
iz Zagreba po novem obvladujejo razpečevanje 
čisto vseh holivudskih izdelkov, kar vsekakor 
ni dobro za naš trg. 
Kar nekaj projektov, napovedanih za letos, so 
prestavili v 2016. Tretje prigode nudlastega 
kungfu bojevnika so se umaknile novi Vojni 
zvezd, snemanje petega gusarjenja na Karibih 
pa se je po neuspehu Osamljenega jezdeca 
upočasnilo. Prihodnje leto lahko pričakujemo 
še nove dogodivščine hormonsko podivjanih 
sosedov, mutiranih želv, startrekovcev in xme- 
nov. Govori se, da bo ponovno raztural Jason 
Bourne, medtem ko se bo v svetu stripa vrtelo 
okrog Stotnika Amerike, čudežno ozdravljive- 
ga Deadpoola, mutantskega Gambita, čudne- 
ga dohtarja in samomorilskega voda. Pravo 
poslastico pa obeta spopad Batmana in Super- 
mana. Videoigralci se bodo razveselili War- 
crafta in Assassin's Creeda, dočim bodo sta- 
rejši začudeno zijali v vstajenje Bena Hura. 


SPEDRNO PLAGNO 15: 
Od diOZAVPOV GO ZVEZO 


Do konca leta bomo deležni številnih nadaljevanj in 
oživljanj napol pozabljenih filmskih junakov ter le- 
gendarnih štorij. V glavnem bo treskalo in se treslo 
od specialnih efektov, manj priložnosti bo za robčke 
si ogleda letošnje filme 'naše' baže. 


in smeh. 


prične kmalu lomastiti po svoje. leči za 150-milijons- 
ko, četrto nadaljevanje zgodbe naj bi prispeval Steven 
Spielberg. Novi glavni junak je hibridni Indominus Rex, 
ki se mu bo skušal zoperstaviti varuh galaksije, Chris 
Pratt. V spomin lani preminulemu Richardu Attenbo- 
roughu, bradatemu ustanovitelju Jurassic Parka, bomo 
na novem prizorišču ugledali njegov kip. 


TERMINATOR GENISYS 


2. julija 


jega zv estega | mo Ta 

olekJos spremenjena, sajjet am ce- 
ninatorjev, tudi morfoidni T-1000, ki želijo. 

spremeniti tok zgodovine v vseh alternativnih vesoljih. 
John Connor je tokrat Jason Clarke, zvesti Kyle bo ne- 
razcepljeni Jai Courtney, ki se je ob Willisu trudil umre- 
ti pokončno, manjkal pa kajpada ne bo edini Termina- 


tor, Arnold Schwarzenegger. S par pomlajevalnimi triki. 


y ajpada, saj se tak samookronani elitizem še nikoli ni 


obnesel. Razen v Disneyjevih risankah, Bolj kot ZF-iz. 
delek z resnim pedigrejem pričakujemo fantazijsko pu- 
stolovščino z očetovskim pridihom oziroma mešanico 
Skakača, Popotovanja v središče Zemlje, Jaz sem četr- 
ti in Medzvezdja. Z Georgom Clooneyjem in proraču- 
nom v višini 250 milijonov dolarjev! 


m. 


MAD .MAX: FURY ROAD 


avgusta 


kaliptičnih štele 
vsaj toli k 


nik. Max je po trideseti 
osebna dilema pa ostaj 


sta ako si sfrizirati štirikoles- 

nik, poklati čimveč podivjanih kretenov in preživeti. To- 

krat mu pri tem pomaga neusmiljena bejba z imenom 
Furiosa. Isti je tudi režiser, prestarega Mela Gibsona pa 
je zamenjal prikladno robati Tom Hardy, ki se bo zave- 
zniško spogledoval s kameleonsko Charlize Theron. 


THE AVENGERS: AGE OF ULTRON so.aprila 


v 
ki jo je ambiciozni 


delal:po Pp Shielda, se zoperstavi 

varniku in se odloči/da bo človeštvo zradirala 

morala združena vojska superjunakov, ki zasedajo 
vsak svoj oltarček na sveti gori stripovskih gorečnikov, 
obračunati z robotskim Ultronom. Maščevalcem se v 
drugo pridružujejo trije novinci: superhitri X-mož 
Guicksilver, njegova dvojčica Scarlet Witeh, ki obvlada 
hipnozo in telekinezo, ter android Vision, ki sta ga 
Stark in Banner programirala za pomoč že pri prvem 
spopadu z Ultronom. Barabske vrste bo okrepil baron 
von Strucker, stari znanec Stotnika Amerike. Rekordni 
proračun obeta razkošno adrenalinsko poslastico. 


CRIMSON PEAK 


Guillermo del Toro, ob Petru Jacksonu eden najbolj 
plodovitih mojstrov fantazijskih podob, pripravlja gots- 
ko romanco, postavljeno na angleško podeželje 19. 
stoletja. Mlada pisateljica odkrije, da zapeljivega ne- 
znanca, s katerim se je poročila, sploh ne pozna. V raz- 
padajočem dvorcu jo začno preganjati spomini na lju- 
bezen iz otroških let, mračna (pre)videnja z erotičnim 
podtonom in skrivnostne prikazni v duhu Panovega la- 
birinta. Na meji med realnim in iracionalnim se bodo v 
usodnem ljubezenskem trikotniku srečali Alica iz ču- 
dežne dežele, nesojeni Mr. Grey in zlobni Loki. Stephen 
King je bojda nad scenarijem navdušen in je prve pos- 
netke označil kot jebeno strašljive. 


(ohatojoje:! 


obeta s hladnim seksi pogledom in navidezno učiš 
nostjo. Novi Prenašalec je prav tako dosleden pri svo- 


jem delu in ne kaže nobenega sočutja pri uničevanju 
bleščeče pločevine, kar bo navdušilo ljubitelje vrato- 
lomne vožnje. Torej vsaj polovico Slovencev. In še ne- 
kaj skupnega ima s starim Frankom Martinom: deloda- 


jalci - tokrat zapeljiva delodajalka! - ga spet skušajo 
nategniti, kar se izkaže za smrtonosno napako. V izogib 
moškim prepirom: audi je zakon! 


udi " Z 


4. junija 


skoči na na 

ni jasno, 

krinko dolgočasne ločenke naredila več škode kot ko- 
risti. Zaplet kajpada povzroči jedrsko orožje. oziroma 
fantomski preprodajalci orožja na čelu z zapeljivo šefi- 
co v podobi Rose Byrne. Zajebantski vohunski triler je 
popopran-z britanskim humorjem in freh jezičnostjo 
simpatične debeluške Melisse McCarthy. Moško čast 
pa bosta skušala ubraniti transporterski Jason Statham 
in malo manj mrki Sherlockov pomagač Jude Law. 
Pričakujte razkurjeno družico, ki skuša posnemati ... 
hm, Jamesa Bonda? Bolj Johnnyja Englisha. 


ah ne 


INSIDE OUT junija 


Riley je tipična najstnica, ki selitve iz umirjenega po- 
deželja v velemestni vrvež San Francisca ne prenese 
najbolje: iii vedo Veselje, Strah, Jeza, Gnus in 
Žalost, 'ta glavni! v njeni glavi, ki je videti Kotwvesoljska 
komandna soba s petčlansko posadko. Prvi običajno 
prevlada, a novonastala situacija je unikatna in razgre- 
ti konflikti neizbežni. Ljubki razrez možganov je dosti 
manj imbecilen, kot je bilo videti v Super Davu, saj je 
studio Pixar za prikaz naših čustev uporabil preiz- 
kušeno dinamično-duhovito taktiko. Prijazno barvita in 
poučna lekcija za terapevte, ki profesionalno šarijo po 
človeških glavah, oziroma nebeško razodetje, zakaj 
hudiča nam dostikrat zvoni v glavi. 


SAN ANDREAS 


Če hočejo Američani razruši dom, običajno naj- 
dejo dva razloga: teroriste ali'naravne,silegPo uničujo- 
čem potresu v Los Angelesu s ne, OM heli- 
kopterja skupaj z bivšo ženovodpravi proti San Francis- 
cu, da bi poiskal hčerko in jo rešil. Nekateri/še enemu 
katastrofičnemu spektaklu očitajo, da kopira Emme- 
richov 2012, a to, da mesto angelov stoji na majavih 


maja 


tleh, je znano. Naslov se nanaša na tektonsko prelom- 
nico, ki teče vzdolž skoraj cele Kalifornije. Vezni člen 
med skalnatim Dwaynom Johnsonom in režiserjem pa 
je Potovanje v središče zemlje, ki bo v tej navezi očitno 
dobilo še tretje nadaljevanje. Če vas ne bodo navdušili 
specialni efekti, tolažbo poiščite v čarih Carle Gugino. 


TED 2 

Če še ate pros laškega medvedka, ki ljubeče 
jest di a svojega lastnika, imate pri? 
ložnost za popravni izpit. sevi dobi tudi Ted, 
ki mora državne uradnike prepričati, da je človeku 
enakovredno bitje. Po poroki s svojo drago - ki je čisto 
prava lepotica! - se odločita za otroka, tega pa gobez- 
davo polmetrsko kosmato bitje očitno ne more imeti, 
ne po naravni, ne po zakonski poti. Tu vskoči Tedov 
najboljši prijatelj Mark Wahlberg, ki mora kot biološki 
oče 'napolniti lonček'. Glede na njegov sloves porno 
igralca iz Vročih noči mu to ni smelo povzročati težav! 
Pričakujte dvojno dozo mcfarlandskega humorja na te- 
mo razširjenih človekovih pravic. 


MISSION IMPOSSIBLE 5  6.avgusta 


Agenciji IFM grozi razpust: 
ugotovi, da organizacija Syndieate 
morilce najhujše vrste in je ime! 
TV-seriji, res obstajavKljub pomisleko C 

na lastno pest odloči dokazati njen obstoj, pri čemer v 
visokooktanskem slogu ogrozi življenja svojih kolegov. 
Producenti so dobili dovoljenje, da snemajo v britan- 
skem parlamentu. Ethanova ekipa ostaja enaka kot pri 
Ghost Protocolu, njegova tarča bo prometejevski Sean 
Harris, dočim se v vlogi šefa Cie pridružuje Alec Bald- 
win. Več kot dovolj razlogov torej, da bo Cruise ponov- 
no zajahal svoj motocikel, visel iz aviona, se mlatil in 
razkazoval telo, ki mu ga zavida večina 55-letnikov. 


krati pa Ethan Hunt 
i e poklicne 
o v izvirni 


4 
Pp 


(P 


DA 
novembra 


nos jevanje' x Špectre. 
Dahl Craig se bo spet.na polno ukvarjal z brutalno 
demonstracijo kinetične energije, sredi zarot, eksplozij 
in izživljanja s prestižnimi avtomobili pa ga bo tokrat 
skušal krotiti Ralph Fiennes kot moška inačica M. Za 
Bondov.krvni obtok bo skrbela Monica Bellucci kot 
užaloščena vdova, za njegovo slabo voljo Christoph 
Waliz, za agentove smrtonosne igračke pa znova Ben 
Wishaw kot mladi O. Aston Martin se hvali z unikatnim 
modelom DB10, izdelanim posebej za to priložnost. 


IP» a 1 
ATTACK ON TITAN 


ln ča 


Prvi del nove trilogije s podnaslovom Sila je prebujena 
se odvija trideset let po koncu Jedijeve vrnitve. Pilot 
Poe Dameron najde Lukov svetlobni-meč in ga na begu 
pred Kylom Renom, naslednikom astmatičnega Dartha 
Vaderja, skrije v kroglastem robotu BB-8.<Dragocena 
najdba konča v rokah mladeniča Finna in dekleta po 
| imenu Rey, ki želita za vsako ceno najti lastnika. To pa 
znova podžge večni boj med svetlo in temno stranjo Si- 
le. Vračajo se tako x-wingi, TIE-fighterji in Tisočletni 
sokol kot stari liki in igralci iz prvega trojčka, na čelu s 
Harrisonom Fordom. Dedka Luke in Han ter babica 
Leia FTW! Na režiserskem in scenarističnem stolčku 
pa, kot vemo, sedi startrekovski J.J. Abrams. 


Kako preseči žlahtno adrenalinske prigode slavnega 
| britanskega agenta 007? Dodaš mupomagača'z druge 
| strani železne zavese! Da pa se za ubijanje izurjena 

mladeničarvsled političnim in metodološkim razhaja- 

njem ne bi pobila, prispevaš še/skrivnostno lepotico. 

Hm, to zna stvar zaplesti, a ko je na kocki usoda sveta, 
| se rado vse srečno konča. Vsaj v filmih. Guy Ritchie s 
| predstavlja revitalizacijo ikonične TV-serije iz šestdese- 
tih, kjer sta sodelovala Amerikanec in Sovjet. V še 
enem lovu za barabami, ki skušajo svet uničiti z jedrs- 
kim orožjem, bodo moči združili supermanovski Henry 
Cavill, Armie Hammer in Alicia Vikander. Precej zdela- 
ni (oziroma postarani) Hugh Grant je le dekoracija! 


J] 
ge a 


PIXELS 


Leta 1982 je NASA v vesolje poslala miroljubno spo- 
ročilo za nezemljane. Vendar so tuja bitja nedolžno ar- 
kadno igrico razumela kot vojno napoved. Zato nad 
Zemljo spustijo nevarnosti iz najbolj znanih špilčkov; 
Donkey Kong človeštvo obmetava s sodi, pikslaste za- 
vojevalske ladjice nad mesti serjejo kvadratke in Pac- 


julija 


Man žre avtomobile. Na predsednikov ukaz se formira 
skupina veteranskih igričarjev. Načeluje ji Adam Sand- 
ler, ki mu ob kolenu stoji bivši rival Peter Dinklage. A v 
spopadu v živo nimajo neštetih življenj in gumba za re- 
štart ... Vse skupaj deluje, kot bi se Ghostbusterji znašli 
v Lego muviju. Bonus za sladokusce: eden od likov je 
posvečen Pac-Manovemu očetu Toruju Iwataniju. 


avgusta 


Popularna manga Hajimeja Isayame bo po animejski 
TV-seriji na navdušenje vseh japanofilov oživela še v 
celovečerni obliki. In'sicer kar v dveh filmih, ki ju sce- 
loma pripravljajo Tokijci. Zgodba govori o orjaških 
krvoločnih bitjih, ki iz nepoznanega razloga napadajo 
ljudi in jih veselo hrustajo. Preživeli se skrivajo za viso- 
kimi zidovi mestnih trdnjav. Petnajstletnega Erena še 
vedno preganjajo spomini na grozo, doživeto ob prvem 
soočenju z velikani, ki so mu požrli mamo. Trdno je 
odločen, da se bo maščeval, pri čemer mu bodo po- 
magali posebna moč in prijatelji, opremljeni z velikan- 
skimi orožji. Glede na neholivudsko poreklo utegnemo 
videti svež spektakel, čeprav najbrž ne v naših kinih. 


, - 4 


ANT-MAN julija 
Niso ga hoteli v timu Maščevalcev, pa je dobil svoj film. 
Marvelov junak z neverjetno sposobnostjo, da se poma- 
njša, pri tem pa enormno poveča svojo moč. Ker ima 
lik njegovega kreatorja znanstvenika Hanka Pyma po 
zaslugi jekyll-hydovskega sindroma preveč negativen 
prizvok, so zgodbo. osredotočili na njegovega nasledni- 
ka. Prevarant Scott Lang mora tako skupaj z mentorjem 
varovati skrivnost čudežne Ant-Manove obleke in pri 
tem izvesti rop, ki naj bi odrešil svet. Nasprotnik Yellow- 
jacket ima slične sorte opravo in ni docela zloben. Čela- 
da miniaturnega naslovnega junaka, ki bi mu glede na 
našo folkloro pristajal naziv Huda mravljica, naj bi bila 
mešanica Iron Manove in Bumblebeejeve. 

FANTASTIC FOUR 


avgusta 


Četverica mladih znanstvenikov dobi nadnaravne spo- 
| sobnosti po zaslugi ponesrečenega laboratorijskega 


eksperimenta pri teleportiranju. Hm, mar jih ni po izvir- 
ni stripovski predlogi in prvem filmu zadelo kozmično 
sevanje na eni izmed vesoljskih odprav? Saj ni važno. 
Spet so tu raztegljivo plastelinasti Reed, nevarno ne- 
vidna Sue, hrustljavo kamniti Ben in ognjeviti piro- 
manček Johnny. Zemljo bodo ubranili pred Doktorjem 
Doomom, znamenitim Marvelovim superzlobcem, ki 
so ga priredili filmskim potrebam. Nov poskus reboo- 
tanja uspešne franšize sledi zgledu Batmana in Mož X. 
Pričakujte manj zabavne lahkotnosti in več resnobno 
gothamovskega pridiha s popolnoma novimi obrazi. 


HOTEL TRANSYLVANIA 2 septembra 


Vrača se pisana druščina prijaznih spak, ki se ne bi 
mogla obnašati bolj človeško. Čeprav vse kaže, da je 
hotel za pošasti zalaufal, je Drakula zaskrbljen. Njegov | 
vnuček Denis namreč ne kaže nobenih znakov vampir- 
skega porekla. Ko sveža starša odpotujeta na obisk k 
Johnnyjevi družini, stari angažira svoje prijatelje, da bi 
iz Denisa naredili pravega krvosesa. Njihove vnete na- | 
pore pa prekine nepričakovani prihod Dracovega sta- 
romodno zategnjenega očeta Vlada, ki je še bolj zgro- 
žen nad človeškostjo naslednika. In nad tem, da imajo 
v hotel Transilvanijo po novem vstop navadni smrtniki! 
Za priljubljenost vampirske sorte je bil bržda zaslužnej- 
ši Somrak - ni pa dvoma, kdo bolj nasmeji občinstvo. 

HITMAN: AGENT 47 


avgusta 


Bond, Bourne, Hunt in Martin imajo hudo konkurenco: 
Agent 47, ki smo ga. kot smrtonosnega tiholaznega 
morilca spoznali v istoimenski seriji iger, se vrača še 
bolj učinkovit in iznajdljiv. kot. v prvem filmu leta 2007. 
Hladnokrvni stroj za ubijanje z vtetovirano črtno kodo 
na zatilju je produkt genskega inženiringa, njegova 
tarča pa megakorproracija, ki izdeluje elitno vojsko še 
smrtonosnejših primerkov, kot je sam. Tole bo naspidi- 
ran akcioner, v katerem naslovni junak izgleda kot uni- 
verzalni vojak, ki je pojedel čudežno tabletko iz filma 
Limitless. Če bi usoda hotela drugače, bi ga odigral 
Paul Walker, tako pa si bo rudečo kravato zavezal in za 
hardballerja poprijel ne baš znani Rupert Friend. 


GOOD DINOSAUR 


Dinozavri se očitno valijo dosti dlje kot piščančki. Šest- 
najsti Pixarjev celovečerec bi naj luč sveta ugledal že 
jeseni 2013, a mu zvezde niso bile naklonjene. Je pa v 
zgodbici glavnemu junaku in njegovi vrsti bolj naklo- 
njen asteroid, ki se je odločil zgrešiti Zemljo in s tem iz 
evolucijske enačbe eliminiral izumrtje teh orjaških pre- 
žvekovalcev. A sorta ima zdaj drugačne težave in Arlo, 


novembra 


21-metrski najstniški apatozaver z velikim srcem, gre 
na pot odkrivanja smisl lastnega obstoja. Pridruži se 
mu še deček Spot, njuna ekspedicija pa je kajpada 
obarvana z ganljivo poučnim podtonom in zabavnimi 
stranskimi liki. Avtorji pravijo, da je poudarek na rastli- 
nojedcih, ki se gredo prazgodovinsko kmetovanje! 


Tiste o nissanih in toyotah, ki NOSajo in driftajo po nočnih ulicah. 
Tiste o ameriških avtih mogote, ki jih iz havbe štrleči superchargerji 
dvigujejo vznak. Tiste o Pešcu in Naftnem. 


ksplozija požene bat, gred se obrne, 
zavrtijo se zobniki in turbina zadiha. 
Potem iz kanistrov v mašino špricne 
čarobna snov, zaradi katere se pogled 
spremeni v onega iz Vojne zvezd, ko 
gre ladja v hiperprostor. Še pomniš, tovariš, te ani- 
macije iz prvih Hitrih in drznih, ko s štartne črte v 
oblaku dima šinejo RX7, eclipse in integra? In po- 
tem nepozabne Dominicove izjave: "Ni pomembno, 
če zmagaš za miljo ali za palec, zmaga je zmaga." 
Tako se je začela filmska franšiza, ki je v šestih 
poglavjih prinesla skoraj poltretjo milijardo dolar- 
jev in je ravno štartala v sedmo. A dotična retro- 
spektiva gre v resnici na račun prvih treh filmov - 
tistih, katerih vpliv je presegel srebrna platna. 


NEZBRI/SLJIV ODTIS 6UM 


Videli smo že marsikatero predstavo z dirkaško vse- 
bino, recimo Days of Thunder, Gone in 60 Seconds 
in Driven. A tam so bili v prvem planu Tom, Angeli- 
na, Nicolas in Sylvester. Leta 2001 pa je prišel pre- 
lomen bencinski film, tak brez znanih frisov, in pus- 
til globok odtis v obči popkulturi. Obrnil je namreč 
smerokaz avtomobilističnega fetišizma. Dotlej so 
bili poželjivi le ferrariji, lamboti in porscheji, nakar je 
The Fast and the Furious mladim štirikolesniškim 
navdušencem predstavil svežo in privlačno plat vo- 
laniziranja: polnočno dirkanje z bolj ljudskimi japon- 
skimi pocestneži. Italijanski in nemški superšportni- 
ki s 350 na števcu so bili kot Claudia Schiffer - zgolj 


mokre sanje. Drkanje na lušno sosedo in razmiš- 
ljanje o nafrufljenih ter lučkastih mazdah, nissanih 
in toyotah pa se je zdelo manj brezupno. 

Studio Universal se ni nadejal tolikšne uspešnosti. V 
projekt vodilni niso povsem verjeli in so se stežka 
dali prepričati režiserju, ki ga je navdušila zgodba z 
naslovom Racer X v reviji Vibe. Članek je govoril o 
resnični avtomobilarski sceni nočnega New Yorka, 
o dirkah v ravni črti, japonskih importih in magič- 
nem soku, posebnem plinu, ki poviša moč motorja. 
Producenti so na kraju pristali in držali pesti, da bo- 
do neznani tandem mišičnjaka Vina Diesela in mo- 
drookega Paula Walkerja ter kup poceni pločevine 
sploh pritegnili dovolj občinstva. Na koncu so se 
bogato omastili, saj se jim je vložek štiridesetih me- 
gadolarjev petkratno povrnil. 

Milijoni lastnikov športnejših izvedenk običajnih av- 
tomobilov so začeli ravno zaradi Hitrih investirati v 
dodatno opremo, kajti film je nazorno prikazal turbi- 
ne, kromane kolektorje, izvenserijske zračne filtre in 
podvozne neonke. Poleg tega so bili Drzni največja 
reklama za NOS, blagovno znamko plina nitro ame- 
riškega proizvajalca Holley. Ne več tiščanje po ovin- 
kastih cestah in drvenje z vratolomno hitrostjo, sp- 
lošni hit urbanih pozerjev je postalo merjenje pos- 
peškov na četrt milje. Novi snovi so sledile še druge 
vsebine. Dirkaške igre so pod vplivom docela obrni- 
le ploščo in dobili smo čuda naslovov, ki so se napa- 
jali s filmsko tematiko, največ znotraj serije Need for 
Speed. In nenazadnje, hitrodrzna serija je botrovala 
izredni uspešnosti MTVjeve oddaje Pimp my Ride. 

jih ve vse! 


koči 
je glavna faca niza. Dvojka in troj- 
ka, kjer ga ni bilo, sta zato na blagajnah pušili. 
Bivši breakdancer s krstnim imenom Mark Sinclair 
je zagrizen igralec WoWa in namiznih Temnic 8% 
zmajev. Poleg produkcijske hiše si lasti tudi igro- 
tvorni studio Tigon, ki je odgovoren za vesoljske Ri- 
ddickove kronike in barcelonsko pocestnico Wheel- 
man. Zaigrati kani v novem delu XXX, spregledano, 
a odlično vlogo pa je imel v Find me Guilty. 

je predstavil avtomobilske karafeke, ki 
jih dotihmal nismo uzrli. Med ostalim je s končnim spopadom med toyoto supro 
in dodgem chargerjem '70 prvikrat pomeril ameriške osmaške mišice z naviti- 
mi rižmašincami. To večno tekmo so nadaljevanja še bolj poudarila, a tehtnica je 
kljub slišanemu "muscle beats import every time" ostala uravnotežena. V trojki 
je sicer mustang na kraju premagal nissana, vendar z japonskim motorjem. 
Zmotno pa je prepričanje, da se takle avto mogote ni sposoben postaviti na zad- 
nja kolesa. Serijski sicer ne, naviteži s tankovskim navorom pa še kako. Nekate- 
ri pospeškarji imajo zaradi tega zadaj varovalo, da se ne dvignejo preveč. 

NEED FOR SPEED UNDERGROUND ;e začel daljšo serijo mest- 
nih divjalnic, ki so dale na stran prestižne embleme in panoramske ceste ter se 
osredotočile na športnike nižjih razredov. Z njimi smo merili pospeške, dirkali 
po nočnih ulicah, driftali in jih neprestano nadgrajevali, tako mehansko kot 
kozmetično. Oziroma, če dam citat iz opisa: "Vsakdanje avtomobile v skladu z 
urbanimi trendi spreminjamo bodisi v lučkasti kič na štirih kolesih, bodisi v ci- 
ganski voz z okosmatenim volanom in ovčko na sedežih." Dvojka je ta del pri- 
peljala do skrajnosti, saj je bilo moč nabaviti hidravliko za poskakovanje, 
dvižna vrata, osvetlitev mašine, pol prtljažnika suvajoče muzike, spuščanje pli- 
na izpod blatnikov in spinerje (prosto sukajoče se kromane radkape). Kdo ve, 
koliko je od tega profitiral ameriški 'aftermarket' z avtomobilskimi deli. 


ml iii o? 


je omenjen ob več prilikah v zgodnjih filmih, iz- 
raz pa se nanaša na rezultat dirke na četrt milje oziroma 402 metra. Razlog za 
mero je zgodovinski. Ko so simcityjasto začrtavali ameriška mesta, je JU en 


tekmo, so ga dirkači pač tiščali do drugega semaforja. Toliko je nato postala 
standardizirana dolžina dragstripa, piste za merjenje pospeškov. A deset sekund 
je hudirjevo dober čas, zlasti v kontekstu mazde RX7 in toyote supre. Od fabriš- 
kih modelov to uspe le redkim superšportnikom, recimo mcelarnu P1, porscheju 
918 in veyronu super sport. Nissan GT-R? Enajst sekund. BMW M5? Dvanajst. 


SKYLINE R34 GT-R je pred desetletjem zavoljo filmov F8F in iger pos- 
tal najbolj poželjiv japanski dirkalnik, ki uradno na zahod ni nikoli prišel. V os- 
novni različici je vsa štiri kolesa gnal 2,6-litrski dvolitrski šestvaljnik, ki je imel 
zaradi japonskih pravil na papirju 280 konj, v resnici pa okoli 320. A Nissan je 
izdelal še par hudejših izvedenk, recimo nismo z-tune, katerega konjušnica je 
štela 500 glav. Brian s srebrnim modelom odpelje dirko v dvojki (kako pride 
do njega, pokaže specialni kratek filmček Turbo- -Charged Prelude v DVD-izda- 


medtem ko so za dirke izdelali potrošne makete. Za vsak film baje več kot sto. 


MOJSTRI VOLANOV IN GEDOR 


Na krilih zelencev sta bila 2 Fast 2 Furious (2003) in To- 
kyo Drift (2006) samoumevna. Prvi je pripeljal Evo Men- 
des in skylina R34, vendar je bil pod črto precej slab. Dru- 
gi pa se mi je s svojo gajdžinsko japonskostjo zdel čisto 
simpatičen. Za nameček nas je trojka dodatno izobrazila. Z 
globokim nasvetom "če ti ne uide spod nadzora, ga nimaš 
pod nadzorom" smo spoznali disciplino driftanja in kako 
na tak, zadek odnašajoč način dvoriš Tokijkam. Filmarji so 
za izvedbo najeli legendarnega Dorikina, enega in edinega 
drift kinga Keiichija Tsuchiyo, ki se ga je dalo opaziti v ne- 
kem kadru. Zgodba, ki je imela veliko stičnosti s proslav- 
ljeno animejsko serijo Initial D, je predstavila tudi japonske 
ilegalne gorske dirke, tako imenovane touge. Oboje se je 
vnovič odrazilo v igrah, recimo v Gridu in Carbonu. 
Dušebrižniki so tedaj protestirali zoper filmovje, češ, da širi 
napačne nauke. Da se cestno vigilantstvo splača in ni ni- 
koli sankcionirano. Ne karamboli, ne policisti, nič ne more 
ustaviti drvenja med prometom, "ki te vsaj za tisti kratek 
čas naredi svobodnega." Tako rešiš vse težave. Zakaj bi 
pele pesti, če lahko govorijo avtomobili? Ako ti baba skače 
čez plot, natikalca rogov povabiš na drag race in si opereš 
čast. Pri zaletavanju nihče ne utrpi poškodb in ob morebi- 
tni totalki imaš že naslednji dan nov dirjalnik. Zvitki dolar- 
jev in pomanjkljivo oblečene babe, ki tudi same driftajo kot 
za stavo, so kajpak privzete. 


Res je, to sporočilo ni zveličavno in zgledi vlečejo. 
Kakor so filmi spodbudili subkulturo, so bili nepos- 
redno krivi za mnogo nesreč. Nekateri so poljubljali 
robnike že na na parkirišču od kina. A tak je vpliv 
spekulativnih medijev in z ognjem se lahko potem- 
takem lotimo polovice tovrstnih izdelkov. Včasih so 
čefurji po ogledu Van Dammovih filmov izvajali 
krožne na cestnih svetilkah, zdaj so skušali stlačiti 
honde civic pod šleparjev keson. 

Večina gledalcev slaba sporočilnost ni motila, se bo 
pa vsakdo nedvomno spomnil, kako smo se smeja- 
li dvema tipičnima F6F-neumnostima. V mislih ni- 
mam nadnaravnih šoferskih podvigov in navideznih 
topgunovskih pospeškov, ki voznika skoraj prekuc- 
nejo v prtljažnik, ko nitro najde pot v izgorevalno 
komoro. Bolj očitna in kontinuirana smešnica je tis- 
ta, da Brian in Dominic v kritičnem trenutku med 
dirko na nož vselej čudežno najdeta nižjo prestavo 
ali par tisoč obratov lufta. Prej sta namreč dirkala pri 
treh jurjih in polovičnem plinu. Druga fantastičnost 
je, kako vsi mladeniči, tudi srednješolci, v nulo ob- 
vladajo šraufarijo in čez noč vsako konzervo spim- 
pajo v ultimativni dirkalni vagen. Mulčki so enostav- 
no volanizatorski in strojniški geniji ter četudi imajo 
gas do daske, lahko vedno skinejo to dasko. Zlaga- 
nje zmagovalnih avtomobilov pa je vendarle kot le- 
go kocke. Tako pač je in filmi bodo že vedeli. 


FUK/JJANJE NAPREJ 


Trendovski vpliv hitrih in drznih je po Tokij- 
skem driftu jenjal. Izvirna trilogija se je napa- 
jala iz nedovoljenega dirkanja in to disciplino 
izdatno spromovirala. Naslednja poglavja pa 
so bila drugačna. Motorji so še vedno hrume- 
li, toda časi sfriziranih japonskih značk in dvo- 
riščnega merjenja gonad so minili. Zgodbe so 
bile naenkrat kriminalne in pištoljerske, med- 
tem ko so glavne blagovne znamke postali 
igralci. Vin se je iz neznanega ksihta kljub 
vedno večji golši preobrazil v akcijskega bad- 
assa in tudi Paul je imel za seboj par odmev- 
nih filmov. Ekipa je še dobila na pomembno- 
sti, ko se je v ekipi priključil terminatorski 
Dwayne Johnson. Da se je nekje po poti poja- 
vil naslednik skylina, gundamovski nissan 
GT-R, je opazil komaj kdo. 

Resda avtomobili že spočetka niso imeli neke 
kontinuitete in so jih liki menjavali hitreje kot 
Bond babe. A po trojki so postali le še inven- 
tar znotraj visokooktanskih akcijad. Spekta- 
kularnosti jim ne gre očitati, širšega odtisa pa 
niso več puščali. Tega ne bo spremenilo niti 
sedmo poglavje, dasi mu je pozornost za- 
jamčena že zaradi preminulega Walkerja. 


je zabeležil najmanjši inkaso, zelo verjetno spričo odsotnos- 
ti Pavla in Vincenta. V oko bodečih nesmislov je bilo premnogo, od tiste krntije 
v uvodu, ki poskakujoča po šodru drži korak z viperjem na cesti, do divjaškega 
driftanja čez znameniti nabito polni prehod za pešce v Shibuyi. A kljub popolni 
risankavosti se mi je zadnjekolesni pačinkasti scenarij dopadel. Zanimivo, da je 
po zgodbovni časovnici film umeščen za šestico. Han, ki v filmu umre, namreč 
nastopi v štirki, petki in šestki, nakar gre v Tokio. Tam jo skupi od Jasona ... 


FAST 5 iz leta 2011 sicer ni zaslužill največ, velja pa po kritiških ocenah za 
najboljšega v seriji. Vsem se je nenavadno prikupil mrkofrisni The Rock, pro- 
ti čigar širokoplečnosti in bicepsoidnosti je Naftar videti kot hobit. Film se do- 
gaja v Riu in bolj kot na korenine spominja na Ocean's Eleven. Nadaljevanje je 
navrglo še več zelencev, a je kljub tanku in Bardu slabo. Mimogrede, tista 
frača, ki špila v drugi trologiji, je Izraelka Gal Gadot, ki bo Wonder Woman. 

THE GUNMAN 


ogrošni akcijski filmi so očitno pribežališče os- 
le tarelih holivudskih zvezd, kajti po Liamu Neeso- 

nu v podobno vlogo nekdanjega specialca stopa 
ljubljenec Akademije Sean Penn. Ta se je za podobo 
junaka Jima Terrierja nabildal kot nosorog in dodatno 
povadil nevarne poglede izpod čela. Na začetku ga 
uzremo kot umazanega plačanca, ki v Demokratični 
republiki Kongo ubija po naročilu rudarskih multina- 
cionalk. Nato jo mora podurhati s črne celine, pri 
čemer za seboj pusti dekle, 'zdravnico brez meja'. 
Osem let pozneje vest napravi svoje in Jim se vrne v 
Kongo, kjer pomaga pri iskanju vodnih virov za prebi- 
valstvo. A dohiti ga preteklost v obliki najemnikov z 
mačetami, ki hočejo njegovo glavo. 


Penn se v rambovski vlogi znajde in tudi ženski del 
občinstva pride na svoj račun, saj je dosti časa brez 
majice. A naj raje ostane pri resnejših filmih. 


Sledi tobogan streljanja, brc v kolena in mahanja z 
noži v filipinskem slogu. Sekvence so moderno hitre, 
brutalne in prepričljive. Terrier je v maniri novodobnih 
akcijskih junakov malo James Bond, malo Jason 
Bourne in malo Jack Bauer. Falote pospravlja tako s 
surovo močjo kot s premišljenimi pastmi. Ima pa ne- 
kaj šibkih točk, ki ga ovirajo pri neobrzdanem mamo- 
jebstvu, med drugim napredujoče možgansko obole- 
nje in pekoče spomine na zločinske čase. 

No, ravno ta vmesni, pripovedni del film potegne navz- 
dol. Dogajanje želi postaviti v kontekst neokolonializ- 
ma v Kongu, a pri tem izpade površinski in nadležno 
moralizira. Ustvariti hoče napetost izven akcijskega 
dogajanja, vendar o likih izvemo komaj kaj. Film zato 
ob skoraj dveh urah deluje razvlečen. Predvsem pa je 
za znoret predvidljiv. Za silo ga rešita dobra kamera in 
prepričljiva igra Penna, Javierja Bardema ter drušči- 
ne. Očitno režiser Pierre Morel, ki je podpisan ravno 
pod Taken, ni dobil v roke dobrega scenarija. Gun- 
man je tako okej popkorn zabava, a med akcijade ne 
prinese ničesar omembe vrednega. Aggressor 
Mišičasti Sean Penn že od marca lomi vratove. 


Dobro zveneč spisek stranskih igralcev, kot so Javier 
Bardem, Ray Winstone in Idris Elba, ostane kriminal- 
no neizkoriščen, saj so na platnu premalo časa. 

FURIOUS 7 


itri in furijasti niso nikakršno remekdelo filmske 
H industrije, toda poleg vplivnosti prvih epizod jim 

je treba priznati celokupno solidnost. Navsezad- 
nje franšiza vleče v kino že v sedmo, kar je v tej branži 
velika izjema. Ponavadi se serije upehajo pri dvojki, 
trojki, nakar sledi le bedna straight-to-video molža, 
praviloma s čisto drugimi liki. Tale niz pa viša prora- 
čun z vsako novo izdajo in štorijo plete koherentno. 
Novo poglavje ni zgolj nadaljevanje šestice, marveč 
hkrati od Tokyo Drifta. Tipček od zadnjič, tisti Bard / 
Dracula, ki je razsul pol Londona, je čudežno preživel 
in ima zajebanega brata Jasona Stathama. Ta se maš- 
čuje Domu in njegovi familiji, začenši s Hanom ... 
Film je daleč od svojih pouličnih lučkastih korenin, 
saj gre za akcijski spektakel najvišjega kalibra. Reše- 
vanje sveta, senčne agencije, visoke tehnologije in ki- 
berpočetje postavljajo Fast 7 ob bok Bondom in Misi- 
jam nemogoče. Avtomobili so bolj kot kdajkoli le pot- 
rošno orodje. Vidimo sicer marsikaj, od GT-Ra prek 
veyrona do enega najbolj butičnih avtomobilov, liba- 
nonskega superšportnika lykan hypersport. Vendar z 
njimi ne drvijo štiristo na uro, marveč jih raje uporab- 
ljajo za skoke med stolpnicami, kotaljenje nizbrdo in 
klatenje helikopterjev. Dejansko je več streljanja in 
pretepanja kot dirkanja. To je bržda razlog, da je iz 
naslova izostala beseda 'ast'. Šlo je celo tako daleč, 
da je sponzorska Corona izustena večkrat (trikrat!) 
kot vsi avtomobilistični izrazi in značke skupaj. 


. Nin! 


z 4 


Toretto že drugič ali četrtič oživi svojega chargerja in 
ga, kot veleva tradicija, vnovič razsuje. Zanalašč, 
čelno, s polnim plinom, kot to počno pravi moški. 


Ker film skorajda pretirava z liki oziroma igralci, me je 
nehote spomnil na Expandables. Hana in Gisele resda 
niso obudili od mrtvih, a prisotni so mnogi obrazi od 
prej, vključno z nekam mehkejšim Johnsonom, tisto 
policajko iz Ria in Seanom iz Tokia. Poleg Stathama 
je novodošlec Kurt Russel, za dobro mero pa so na- 
vrgli luškano tajnico od Khaleesi, Tonyja Jaaa (pra- 
vilno sklanjanje!) in Rondo Rousey. Začuda vse sku- 
paj dovolj dobro funkcionira, saj se med izjemnimi 
posnetki pretepanj, avtomobilskimi karafekami, me- 
soreznimi miniguni in dronom, ki ruši Los Angeles, 
najde dovolj časa za zamorske šale, Dominicove eno- 
vrstične modrosti in Letijino vračanje spomina. 

Zlasti pa so si snovalci vzeli čas za posvetila rajnke- 
mu Paulu Walkerju. Montažo so zaključili z uporabo 
njegovih starih prizorov in s pomočjo brata, kar, če si 
res pozoren, mestoma opaziš. Čeprav studiu ob vseh 
milijonih dol visi za sentimentalnost, je iztek štorije z 
utrinki iz življenja Briana O'Connerja in preroškimi 
zloslutnimi dialogi nadvse čustven. Kaj od tega je bilo 
v izvirnem scenariju in kaj so dodali naknadno, bomo 
najbrž izvedeli v dokumentarcu v ploščkovni izdaji. 
Kot tudi to, ali gre za resnični zaključek ali je še ved- 
no prostor za 'one last job'. 

Najbrž bo nekaj zelencev Furijastim 7 priteklo na ro- 
vaš tragedije, a ne oziraje na to so presenetljivo v re- 
du film, boljši od predhodnika. Kljub ubojitim sredst- 
vom ni zatežen, marveč lahkoten in slikovit, pred- 
vsem pa postreže z marsikaterim še nevidenim akcij- 
skim presežkom. Kdo bo to drčo neverjetnih, fizikalne 
in božje zakone upogibajočih prizorov označil za na- 
ivno risanko, a iskalec socialnega realizma naj name- 
sto 250-milijonskih spektaklov ostane pri slovenskih 
izdelkih. Ti boš film gledal, to je jasno, a zavoljo nara- 
ve in priznavanja kakovosti zanj priporočam veliko 
platno. LordFebo 

Sedmerica je po slovenskih kinih furijasta na polno. 


SONG OF THE SEA 


etošnja bera oskarjevskih animirank je bila zares 
|: in v manj plodnem letu bi Song of the Sea 

na rodno Irsko gotovo odnesel lovoriko, saj je le- 
pa navzven in navznoter. Gre za keltsko obarvan ce- 
lovečerec studia Cartoon Saloon, ki se je pred šestimi 
leti proslavil s Secret of Kells. Slednji je vsebinsko in 
stilistično črpal iz prelepo ilustriranega krščanskega 
rokopisa, Pesem morja pa se močneje naslanja na 
mitologijo evropskih staroselcev. 
Povest se prične z družino, ki živi na majcenem svetil- 
niškem otočku. Sinko se veseli naraščaja, a ko mati 
umre med porodom, fant za smrt krivi novorojeno se- 
strico. Raje kot z njo se ukvarja s psom. A nekega 
večera dekletce nadene materin plašč, zakoraka v 
valove in zaplava s tjulnji. Izkaže se, da je odelo njena 
prava koža, ona pa, tako kot mati, morska deklica. 
Neuka babica s celine ne mara za tako početje, zato 
otroka zbaše v avto in se odpelje živet v mesto. To ji- 
ma ni čisto nič pogodu, zato uideta proti morju. Na 
poti srečata čuda magičnih bitij, ki se ne kažejo obi- 
čajnežem, a jih privlači skrivnostno dekle. Vilini, co- 
prnice in bradate starešine jima bodo pomagali ali ji- 
ma skakali v zelje. Na vsakem koraku bosta bolje 
spoznala očem skrit pravljični svet in se približala 
usodi, ki čaka malo sireno ... 


Vilinski ansambel je čakal izbranko, ki bo s svojo pe- 
smijo osvobodila okamnele kamerade. Toda dekle je 
nemo in bo najprej moralo poiskati svoj glas. 


Že prvenec Cartoon Saloona je izgledal fantastično in 
tokrat ni nič drugače. Zlasti ti bo pasal, če v poplavi 
računalniške grafike pogrešaš tradicionalno animaci- 
jo. Slog je samosvoj in nemudoma prepoznaven, kot 
bi ilustracije pobegnile iz slikanice, oživele ter zaple- 
sale po zaslonu. Malčki bodo navdušeni nad pisanost- 
jo, vzorci in vragolijami - starši pa se bodo zamislili 
nad temami izgube, iskanja svojega glasu, žrtvovanja 
za bližnje in krepitvijo odnosa med bratom in sestro. 
Samo prave pravljice znajo vzradostiti otroka v tebi in 
presuniti okoreleža, če jim le dopustiš. Kavbojc 
Pesem morja je v kinu že izzvenela, tako da jo dobiš 
pri najboljšem sosedu. 

obudnik dokumentarca in scenarist 
Tehnike ljudstvu je Jaka Terpinc, 
njega dni sodelavec Mojega mikra in 
zgodnje oblike Jokerja, ko je bil ta 
še Mikrova priloga. Šaljivec je sicer 
štartal leta 1992, ko je Sinclairjeva mavrica z več- 
nim rivalom C64 v Sloveniji že pretežno odstopila 
prostor PCju in amigi. A s spectrumom je zraslo 
tako jedro Jokerjevega uredništva kot Jaka, čigar 
spomini so postali drugačno meso kot naši anali. 
Jaka, naloadaj! Bomo počakali pet minut. 


Pred davnimi časi, malo po velikem poku, si 
pisal za Joker. Kakšna je bila tvoja igralska 
pot, da je prišlo do tega, in kako se spomin- 
jaš tistih ranih dni? 

Predstavljaj si: hodiš v sedmi razred, bolj kot šola te 
zanima računalnik, tvoja najljubša literarna zvrst so 
opisi iger v Mojem mikru. In po tem se ti neskrom- 
no zazdi, da bi lahko tudi sam napisal kaj takega. Iz- 
bereš igro, ki ni hit sezone, ker tisto je zagotovo že 
nekdo obdelal, vprežeš družinski pisalni stroj - 
gremo. Moj opis arkade Transmuter za spectrum je 
bil objavljen, pa še čisto spodoben honorar sem do- 
bil. Ta odprtost do nadebudnežev je bila pri Mikru 
neprecenljiva. Sem se pa tam kasneje osredotočil 
na grafične in multimedijske aplikacije za šestnajst- 
bitnike. Ko se je ustanavljal Joker, so bile igre pri 
meni tako že bolj na stranskem tiru, pa še moji opi- 
si so postajali zateženi. Študiral sem novinarstvo in 
bil poln cinizma ter družbene kritičnosti. 


Kako je prišlo do projekta Tehnika ljudstvu 
in kako je nastajal? 

Spremljal sem poplavo dokumentarcev o dogajanju 
v osemdesetih letih prejšnjega stoletja, a nihče se ni 
dotaknil 'moje' teme. Napisal sem scenarij in se po- 
vezal s kolegi filmarji. Po nekaj letih neuspelih po- 
skusov na razpisih smo naposled pridobili sredstva 
TV Slovenije za dokumentarec meseca. Zamislili 
smo si ga kot niz intervjujev, ki smo jih snemali pet 
dni po Ljubljani in okolici. Žiga Turk in Matevž Kmet 
v Tehničnem muzeju rekonstruirata nastajanje prve 
slovenske pustolovščine Kontrabant ... Jonas Žni- 
daršič v zeleni stoenki križari po Vrhovcih in razlaga 
o svojem tihotapskem podvigu ... z mikrašem Ciri- 
lom Kraševcem se podamo med razvaline nekda- 
njega uredništva Mojega mikra ... Primož Jakopin 
nas spomni na svoj osupljivi urejevalnik besedila 
INES ... neki Sergej Hvala pa trobezlja o spectru- 
movi igralski sceni. Posneli smo za okoli osem ur 
pogovorov, ki sva jih z režiserjem Slobodanom Mak- 
simovičem nato sesekljala in sestavila v film. Suho- 
parne, čeprav pomembne informacije so odstopile 
mesto sočnim zgodbam. Tako je iz vsega skupaj 
nastal precej humoren dokumentarec, ki naj bi tek- 
nil tudi tistim, ki te scene niso poznali. 


Gotovo bi se o tej temi dalo razpredati v 
neskončnost ... 

Da, mnogo je bilo že v načrtu. Poleti sem se odpra- 
vil v Miinchen na enodnevni izlet z vlakom, kjer naj 
bi skušal izslediti zgodbe famoznih gastarbajterskih 
trgovin na Bahnhofstrasse, kamor se je hodilo po 
robo, in najti kakega prodajalca, ki nas je nekoč 
oskrboval z računalniki. Jutranji vlak iz Ljubljane v 
Minchen je po slabem kilometru vožnje zbil nekega 
gospoda in izlet je šel po zlu. Do naslednje pri- 
ložnosti pa je vzklilo spoznanje, da je vsebine že itak 
preveč. Prav tako nismo opravili pogovorov s cari- 
niki o švercanju računalnikov. In nismo vpletli zor- 
nega kota C64. Dokumentarec obravnava računal- 
nike s kulturnega vidika, commodore pa ni napeljal 


Spectruma ali commodorja smo priheftali na družinski TV, kjer so bile barve že naprednost, igre pa nala- 
gali s kaset, ki jih je sukal fotrov radio. No, film takih prigod ne fetišizira, marveč ga zanima širša slika. 

JP TRUHU 


Razneženo ponosni pogled Jake Terpinca, ko si k 
obrazu prižema ljubljeno mavrico, je značilen za 
številne nostalgike. A le redki imajo pravo maši- 
no. Večina občasno naloži emulator in to je to. 


tovrstnih kultnih zgodb. Sicer se spomnim TV Kviza 
s Tomažom Terčkom, kjer je bila ena od enigmats- 
kih disciplin igranje neke smučarske igre na C64. 
Prava atrakcija za svoj čas. A nobene od teh oddaj 
ni v arhivu TV Slovenija. Menda zato, ker so bili to 
krizni časi in je bilo arhivskih kaset dovolj le za iz- 
brane oddaje informativnega programa. No, nekaj 
zgodb, ki smo jih izrezali zaradi predpisane dolžine 
filma, bo na voljo na YouTubu. 


Kako nazajgledaš na izgotovljeni doku? 
Večina stvari, ki jih iz filma izvemo, so moji osebni 
spomini ali del kolektivnega spomina generacije, ki 
sem jih želel slišati iz ust glavnih junakov teh zgodb. 
Za mojo priljubljeno kaseto iz tistega časa nista za- 
služna Jagger in Richards, temveč Turk in Kmet. 
Nostalgija seveda sodi zraven in pristranskost naj- 
brž tudi. Korektiv je tu opravil režiser, ki pozna duh 
tega časa, a ni bil okužen z osembitniki. 


Kakšna se ti zdi sodobna igralska scena? 
Izjemno privlačna in v primerjavi z 'našimi' časi 
enormna. Včasih si poskusil tako rekoč vse igre, 
danes je to nepredstavljivo. Res pa je, da sem po 
spectrumu igralno palico bolj kot ne obesil na klin. 
Igre so mi postale zanimive zopet po tistem, ko so 
postale filmične. Ko je prišel Half-Life. A čeprav me 
najnovejše predstavne možnosti navdušujejo, od 
ubijalskih kartic do naglavnih VR-prikazovalnikov, 
je 48-kilobajtna preprostost Sabre Wulfa svojčas pri 
meni vzbudila enako evforijo, kot bi jo danes kaka 
kompleksna igra težkokategorne produkcije. 


april 2015 


8-bitni dokumentarni (film 


Tehnika ljudstvu je 50-minutni dokumentarec, ki 
prikaže, kako so hišni mlinčki v Sloveniji in Jugi 
med ljudstvom sprožili računalniško revolucijo. 
Kamera na izbranih lokacijah, kot so nekdanji 
prostori Radia Študent in zapuščene pisarne re- 
vije Moj mikro v Delovi stolpnici, snema govo- 
reče izkušence iz tedanjih dni, kot so Ziga Turk, 
Jonas Z. in Jure Longyka. Po minuti obujanja 
spominov je čas za arhivski posnetek, izobraže- 
valni vsadek ali stop-motion animacijo, in že je 
na vrsti naslednji govorec. Hoteli so namreč 
ustvariti film, ki bi jo urezal po širini in tako segel 
onkraj domene okorelih računalničarjev. Čeprav 
ženske pa v njem ni niti ene. 


pak | 4 1 
bio , 

Osnova je debata o ZX spectrumu, kjer nam Jo- 
nas pove o težavah pri švercanju, Jernej Pečjak 
na ljubljanski tržnici razlaga o prodajanju igric, 
Kmet in Turk pa na razstavi GOTO 1982 navržeta 
zanimivosti o Kontrabantu. A zlagoma se pripo- 
ved pomakne v druge sfere. V to, kako je nastal 
Moj mikro, kako so si računalništvo zamislili 
tvorci usmerjenega izobraževanja in v želje teda- 
nje mladine po svobodi. Na kraju Tehnika izpade 
kot simpatična mešanica pristopov, ki pove uni- 
katno, slovensko zgodbo in se dotakne nostal- 
gičnih src. Mladeži pa osvetli čase, ko smo bili 
brez interneta, toda po žepih smo imeli kasete in 
v očeh zvezde. 


marelj 2015 


saadb. II ITEIDA NE, DI SI SE VEDNO ,Sp£> Prejmi vsakega 


15. v mesecu 

še toplega Jokerja 
v domač nabiralnik 
in prihrani 
20 odstotkov! 


A RRT3 


HITMAN 


simulacija poklicnega 
morilca za PS3 


srebrn ali črn 
ključ USB 16 GB 


0940 rornom 
Poraba 
RARBANJAM [mvaaioa 


zgodovinska strategija 
z vključenim barbarskim 
z dodatkom Rome Total 
simulacija War Gold Edition 
Batmana za PS3 
Arkham City 


Z STAR. 
ED WARS. 


COMPLELGE SAGA 


knjiga 
kompilacija dveh odličnih prvi del pustolovščin Svet v presežnikih 
arkadic Lego Star Wars Lego Harry Nama 
Complete Saga Years 1 
Naročilnico in vse podrobne informacije najdeš na 


Med novimi naročniki bomo izžrebali dva srečneža, pri 
čemer bo tisti z bolj piškavimi zobmi prejel paket za 
oralno higieno, drugi pa fajn knjigo s svetovnimi rekordi. 


Za nagrado prejmeta zobosnažni paket. 


James Dashner: 
POGORISCE 


zapisu o Labirintu pred dvema 
Mes. smo dejali, da si želi- 

mo čimprejšnjega prevoda nada- 
ljevanja. Knjiga se je namreč zaključi- 
la z napetim koncem, ki ni le pustil od- 
prtih vprašanj, ampak je pošteno zraj- 
cal bralca, kaj se bo zgodilo. Na srečo 
je založnik pohitel s prevodom in pred 
nami je drugi del trilogije, tako da se 
bodo lahko slovenski bralci pripravili 
na prihod za september napovedane 
filmske predelave. 


lamecc 
JAMES 


POGORIŠČE 


Pogorišče (v izvirniku The Scorch 
Trials) se nadaljuje neposredno po 
predhodniku. Spomnimo: v Labirintu 
smo spoznali Jasnike, četico fantov in 
enega dekleta. Ti so se z izbrisanim 
spominom zbudili sredi gromozanske- 
ga blodnjaka, katerega spreminjajoče 
se hodnike so poseljevala smrtonosna 
bitja. Jasnikom naposled ob mnogih 
žrtvah uspe razvozlati uganko labirin- 
ta, toda niti najbolj pesimistični izmed 
njih ni mogel predvideti resnice, ki jih 
čaka po rešitvi na prostost. Željo po 
vrnitvi v vsakdanje življenje, kjer ni 
vsaka minuta namenjena boju za pre- 
živetje, hitro prežene (pazi: če nisi bral 
prve knjige, vedi, da sledijo kvarniki!) 
postapokaliptična podoba našega pla- 
neta. Površje je požgano, med preži- 
velce pa je udarila smrtonosna mož- 
ganska bolezen. Ta okužene izropa ra- 
zuma in čustvovanja, dokler se ne- 
srečniki v zadnjem stadiju ne preobra- 
zijo v zombijem podobna bitja. 

Trilogija se po distopično misterioz- 
nem prvencu tako prelevi v postapo- 
kaliptično zombijado, v kateri rdečo 
nit vleče skrivna organizacija ZLOBA, 
zaslužna za izgradnjo blodnjaka. Mani- 
pulacije si sledijo ena za drugo in Jas- 
niki se proti svoji volji znajdejo pred 
drugo fazo eksperimenta. Prisiljeni so 

opraviti nalogo, ki zajema prečkanje 
sto šestdeset kilometrov osmojene 
pokrajine, polne narkov (okuženih, ki 
so že pošteno v objemu blaznosti) ter 
vremenskih neprilik. 

Žanrsko različno nadaljevanje obdrži 
podobno atmosfero. Ob pogostih ak- 
cijskih in srhljivih sekvencah gonilo 
zgodbe ostaja na dinamiki druščine, ki 
se tokrat sooča z mnogimi precepi. 
Nekaj novih likov vpelje dodatna navz- 
križja (tudi romantična). Prevare, zaro- 
te in nepredvidljivost so še bolj v os- 
predju, konec pa bralca znova pusti v 
zraku. Čakamo torej tretji del. Flegma 


Rick Yancey: 
PETI VAL 


judje radi pogledujemo k zvezdam 
[: se prepuščamo domišljiji, kakš- 

na potrata prostora je, če smo 
edina inteligentna vrsta v prostranem 
vesolju. Toda mar si sploh želimo sti- 
ka? Stephen Hawking je nekoč dejal: 
"Če nas kdaj obiščejo vesoljci, bo re- 
zultat tak, kot ko je Krištof Kolumb 
pristal v Ameriki. Za prvotne prebival- 
ce se ni ravno dobro končalo." Citat, 
ki takoj na začetku knjige da zloslutno 
vedeti, da se z ogromno vesoljsko lad- 
jo neznanega izvora, ki se zasidra v 
naši orbiti, na obisk prav gotovo ni pri- 
peljal dobrodušni E. T. 


Rick Yancey 


Prodajna in kritiška veleuspešnica Peti 
val (The 5th Wave, prvi del trilogije) je 
še ena izmed popularnih preživetvenih 
postapokaliptičnih povesti, kjer se bo- 
ste hitro počutili domače. Je pa res, da 
tokrat za konec sveta niso krivi ljudje, 
niti ni sovražnik distopična ureditev, 
temveč gre za osvežujočo vrnitev k 
prvinam znanstvene fantastike. Mnogo 
razvitejši tuji življenjski vrsti se je pri- 
kupil naš planetek, ki ima le eno napa- 
ko: homo sapiensa. 'Čiščenje' planeta 
je potekalo v več valovih. Najprej nas 


je zadel elektromagnetni impulz, ki 
nas je vrnil v dobo pred elektriko. Dru- 
gi val je bil dobesedni, kajti z napadom 
na podmorske tektonske prelomnice 
so nezemljani sprožili ogromen cuna- 
mi, ki je odplaknil tri milijarde ljudi. 
Sledila je smrtonosna kuga: štiri mili- 
jarde mrtvih. Četrti val je prinesel uti- 
ševalce, ljudi, katerih telo so prevzeli 
Nezemljani in sedaj pobijajo peščice 
preživelih. Zaupati torej ne gre niko- 
mur. V tem zjebanem svetu spoznamo 
šestnajstletno Cassie, ki je bila še pred 
kratkim običajna najstnica z vsakda- 
njimi šolskimi problemi. Izguba druži- 
ne in velik preživetveni nagon pa sta jo 
spremenili v neustrašno dekle, ki si je 
zadalo cilj, da najde petletnega bratca, 
ki je po vsej verjetnosti še živ. 

Čeprav je zgodba sestavljena iz obi- 
čajnih sestavin tega žanra, jih je ame- 
riškemu pisatelju Ricku Yanceyju us- 
pelo združiti v kompaktno in berljivo 
pripoved. V osnovi gre za mladinsko 
literaturo, a je roman primeren za ža- 
nrske navdušence vseh starosti. Kon- 
cept prihajajočega petega vala, ki bi 
dokončno pokoril človeško vrsto, je 
odlično zamišljen in razsvetli, kako 
enostavno je manipulirati z nami. Knji- 
gi ne manjka srha ter drame, in čeprav 
Cassie ni edina, dasiravno je osrednja 
protagonistka, tudi ostale pripovedne 
niti dobro delujejo. Ob tem je Cassie 
mikavna junakinja, polna sarkastičnih 
opažanj življenja pred in po invaziji, ko 
se banalni problemi šolskega življenja 
po koncu sveta zdijo kot slaba šala. 
Roman mnogi označujejo kot lahkot- 
nejšo, mainstreamovsko različico os- 
rednje novodobne tovrstne knjige The 
Passage Justina Cronina, a me je med 
branjem večkrat spomnila na Dušo 
Stephenie Meyer. Kakorkoli, fajn bra- 
nje, ki ga lahko opravite na mah. Ja- 
nuarja prihodnje leto prispe film, kjer 
bo alienom riti prašila kickassevka 
Chloč Grace Moretz. Flegma 


Sally Green: 
POL TEMNI 


ladinska fantazija zna biti do 
M glavnih junakov pogosto te- 

mačna, včasih kar neizprosno 
kruta. Še posebej, če je ta odpadnik, 
nekdo, ki je drugačen, zaradi česar ga 
okolica zavrača in po krivem sodi. To 
izkusi šestnajstletni Nathan, ki se je 
rodil kot pol bel, pol črn vešč. Vešči so 
nekakšni čarovniki, ki neznano običaj- 
nim ljudem prebivajo v našem svetu. 
Delijo se na dva redova in med skupi- 
nama vre smrtno sovraštvo. Nerodna 
reč, če si tako kot Nathan edini svoje 
vrste in si tarča sovraštva in prezira 
mnogih. K temu pripomore, da je nje- 
gov oče zaslužen za smrt mnogih. Po 


materinim samomoru ga s polbratom 
in polsestrama ljubeče vzgaja babica, 
a njegova krvna 'nečistost' kazi idilo 
družinsko idilo. Življenje se mu dodat- 
no zaplete, ko se zagleda v sošolko 
Annalise, pripadnico uglednega bele- 
ga klana. Poleg tega se približuje nje- 
gov sedemnajsti rojstni dan, ko mora 
sleherni vešč opraviti ritual polnolet- 
nosti. Če obreda ne opravi, ga čaka 
smrt. Ob vsem tem si osamljeni Nat- 
han močno želi spoznati očeta, a ga 
skrbi, da bo v njem prevladala priroje- 
na temna polovica. 


SALLY GREEN 


Roman 52-letne Britanke je že pred 
izidom razburkal založniško javnost. 
Pol temni se je vpisal v Guinnessovo 
knjigo rekordov kot prvenec, ki si je 
zagotovil največ prevodnih pravic še 
pred prvim izidom. Založniku je uspelo 
poskrbeti za izdajo v kar petinštiride- 
setih jezikih. Zakupljene so tudi že 
filmske pravice, a o predelavi ni še nič 
konkretnega. Podatki, ki dvignejo pri- 
čakovanja, in čeprav gre za knjigo, 
vredno branja, vseeno to ni novi Harry 
Potter. V primerjavi z njim bi se sicer 
dalo najti nekaj vzporednic (sodobna 
Britanija, kjer sobivajo ljudje in čarov- 
niki, zaznamovana sirota ...), toda Pol 
temni govori s svojim glasom. 
Predvsem izstopa pripovedni način, ki 
s kratkimi stavki, pogosto pisanimi v 
drugi osebi, ustvari unikatno vzdušje. 
Nathan je učinkovito razdelan, čuti se 
njegova razpetost med belim / dobrim 
(njegova osebnost) in črnim / zlobnim 
(postaja jasno, da je podedoval talen- 
te). Neobičajni avtoričin glas se lepo 
veže z univerzalnimi temami o prepo- 
vedani ljubezni in sprejemanju same- 
ga sebe ter iskanju lastnega mesta ob 
premagovanju predsodkov okolice. 
Na tej poti Nathan spozna raznolike 
osebe s pogosto prikritimi agendami, 
zgodba pa razkrije marsikatero skriv- 
nost. Kot rečeno, soliden prvenec - za 
sodbo, ali smo priče nastanku nove 
klasike, pa bo treba počakati na ostali 
knjigi napovedane trilogije. Flegma 

ButalExpo 2000 


Spodnjem Celovcu v halah nekdanjega agrokom- 

binata Kartoffel ist da odprl duri računalniški vele- 
sejem. Ker tam deluje tudi slovenski misijon Jezus je bil 
peš, s katerim je Joker pobraten, smo imeli dvojni raz- 
log za izlet čez Ljubelj. Ne zaman, kajti v Haiderjevi obči- 
ni smo imeli kaj videti. In vonjati. Ena večjih zanimivosti 
prireditve je bil namreč smellblaster 2.0, druga genera- 
cija tako imenovane odorne kartice. Ta naj bi igralno 
vzdušje dvignila nivo više, a so imeli Creativovi inženirji 
nemalo težav s kalibracijo. Zato je med igranjem Guaka 
dišalo po vijolicah, dirkanje v NFS pa je spremljal vonj 
po prašičjem švicu (čeprav je bil za tisto nemara za- 
služen eden od članov JCTJa). 
Bolj uporabna gejmerska komponenta je bil ukrivljen 
Samsungov tanki zaslon, katerega tehnologija je bila tako 
revolucionarna, da so že takrat povedali, da ga lahko 
pričakujemo šele čez poldrugo desetletje. Slično futuri- 
stičen je bil Microsoftov paviljon, naphan s povezanimi 
pralni stroji, pametnimi piskri in samodejni sekljalniki 
čebule. Redmond je namreč premierno predstavil opera- 
cijski sistem Windows HA (Home Appliances), namenjen 
gospodinjskim aparatom. Apple je šel ravno tako v smeri 
digitalizacije domačinskih naprav in kot lastovko novega 


P:: v temle mesecu pred petnajstimi leti je v 


Kdo se spomni naslova Messiah (90), Shinyjeve 
akcijske zmešanice? Z angelčkom Bobom smo 
vandrali po Zemlji prihodnosti, s skakanjem in kila- 
vim letanjem premagovali ovire in se bojevali tako, 
da smo prevzemali telesa oborožencev. Bistveno je 
bilo, da smo izbrali tistega, ki je nosil pravilno 
orožje. Messiah bi si gladko zaslužil HD-rimejk. 


Le ena je dirkačina starih časov, ki jo čislajo vsi — 
NFS: Porsche 2000 (92). Na pot odkrivanja žlahtne 
znamke smo se podali s speedsterjem in počasi le- 
zli proti kronskim modelom, kot sta 959 in 911. Ni- 
smo se podili po dolgočasnih pistah, marveč po 
panoramskih evropskih cestah in iz lepo zmodelira- 
nih kabin občudovali dinamično okolico. Dodaten 
plus je bil hištorični poduk skozi hištorične filmčke 
in fotografije stuttgartskih avtomobilov. 

programa naznanil iBrator, na USB priključljivi masažni 
pripomoček za njo in njega. Za zaprtimi vrati je zadevico 
ritualno demonstriral tedaj nek inženir Timothy Cook. 
Nadalje so na enem od štantov kazali internet 2, ki teče 
po vodi (ravno se je nalagala sliko, ki so jo dva dni prej 
poslali po Dravi) ... v drugem kotu smo videli Epsonov 
premik v tisku s črnim fosforescentnim papirjem na RGB- 
princip ... zanimiv koncept je bilo ohišje iz želatine oziro- 
ma poligela, v katerega komponent nisi vijačil, marveč si 
jih zatlačil noter in kontakti so se vzpostavili sami ... lo- 
kalna šola za otroke s posebnimi potrebami pa je pokaza- 
la poceni zapisovalnik zgoščenk. Takega, ki si ga na le- 
senem podstavku dve uri vrtel na roke, pri čemer si za vir 
svetlobe uporabil baterijsko svetilko. Kajpakda ni šlo brez 
najav špilov, med katerimi so izstopale pretepačina God- 
zilla vs. Hugo, arkadna pustolovščina Hairy Mary Rampa- 
ge in Mattelov vstop v videoigralništvo z Barbie: No Re- 
morse. Skratka, kot smo rekli v starih časih, sejem bil je 
živ. Glede na lokacijo je gvišno nekdo na njem prodal tu- 
di par volov. Takrat še za šilinge! 

Reportaža ButalExpo 2000, v kateri je zaznati par nena- 
dejanih preroških bistroumij, se je uvrstila v Jokerjev 
norčavi porteflj, kamor sodijo še legendarni Arcadyum iz 
Vrdlovcev, namiznica Adijo, bedaki, Šerif in Lederšerif ter 


— — 


Joker 
H 
4 


SPLANE KAMERE 
SLOVENSKE SMEŠNE 
SPLEKNE SKRANI 


OvfaLExas 6 


AMIME IN DVD 
KRMILNIK KAJD 


X-K0X 


Sandokan in Burkež. Bolj verodostojna infor- 
macija aprila 1995 pa je bilo Microsoftovo 
oznanilo, da pojde v konzolec. Bill Gates je na- 
mreč smelo najavil projekt xbox, ki je meso 
oziroma plastika postal poldrugo leto kasneje, 
novembra 2001. Razlog za vstop v nov svet je 
bil preprost: napovedani playstation 2 je ogro- 
žal okenski ekosistem. Zato so inženirji iz PC- 
komponent na hitrico sestavili nekaj, čemur so 
rekli DirectX Box. Ostalo je zgodovina. 


— 4 


V realnočasovkah smo vselej nad sovraga finome- 
hanično usmerjali pazante ali tanke. Majesty (76) 
se je tega lotil drugače. Smo sicer gradili pravljično 
utrdbo, raziskovali tehnologije in novačili heroje, a 
vodili jih nismo. Ti junački hlački so sami od sebe 
hodili na hajke, uničevali brloge pošasti in branili 
grad. To je bilo nekam kaotično, a domiselno. 


V Soldier of Fortune (90) smo se kot plačanec udi- 
njali na mnogih konfliktnih področjih. Med drugim 
na Kosovu, kjer je bilo treba pošicati četniške ostro- 
strelske prasce. V anale se je zapisal po krvavosti in 
'poškodbenem' modelu. Razvijalci, ekipa Raven, so 
namreč Kvakin pogon predelali tako, da je bilo mo- 
goče nasprotnikom česniti betice, odstreljevati ude 
in jih ciljati v gonade. Rezultat je bil vselej drugačen, 
zato je bilo v tem ostrostreljanju nemalo zabave. 

Tukaj se praviloma spominjamo dobrih iger, a lah- 
ko se tudi kakšne izstopajoče slabe. Tak je bil Force 
Commander (54), vojnozvezdna akcijska strategija. 
Igri sta najbolj zavdala posiljena in slaba 3D-grafika 
ter pretirano velik vmesniški trak. Za nameček je 
umetna pamet dobila cvek, pa tudi siceršnji ustroj 
je bil švoh. To, da smo furali Imperij, ni pomagalo. 


ez —e 

Tiholazniški Thief nas je navdušil. A prodajni us- 
peh ni bil, saj se dumačin vajenim špilavcem pla- 
zenje po sencah in ugašanje bakel ni zdelo višek 
privlačnosti. Vseeno je Looking Glass izdelal nada- 
ljevanje. Thief ll: The Metal Age (89). Le-to ni po- 
stalo srednjeveška rambovščina, marveč smo se 
morali še bolj plaziti in uporabljati šunjačko opre- 
mo, kakršna je opazovalna krogla, ki smo jo zako- 
talili za vogal in nato gledali skoz njeno velezrklo. 

Dobitniki Zmajske žoge: Mitja Horvat iz Domžal, 
Erazem Lapajne iz Nove Gorice in Valentina Tožbar iz 


Maribora. Rešitev: videl. 


Izžrebanci kražke: Brane Kodelja iz Kopra (Ghost Ri- 
der), Jan Oberič iz Kranja (Chucky) in Renata Kos iz 
Celja (Frankenstein). Rešitev: akcijski strički in tetke. 


VETROVNI KVIZNIK 


Patrick Rothfuss je eden zna- 
menitejših glasov sodobne 
fantastike, tiste brez pridevni- 
ka 'znanstvena'. Simpatični 
41-letni ameriški bradač ho- 
bitsko-martinovskega videza 
po najstniških letih najprej ni 
vedel, kaj bi z življenjem, in je 
menjaval fakse kot gate. Na- 
zadnje je diplomiral iz literatu- 
re in leta 2007 izdal prvi ro- 
man The Name of the Wind, 
začetek načrtovane trilogije. V 
angleškoidni srednjeveški 
deželi spremljamo nastanek 
'legende' Kvotha Brezkrvnega, 
ki je drugačen junak od tistih, 
ki smo jih bili v žanru vajeni 
dolga leta. Po eni strani je 
rdečelasi mladenič bister, žilav 
in za glasbo nadarjen. A dolg 

jezik, vroča kri in dobra stara 
neumnost ga zapletejo v mno- 
ge neprilike. Tako v veleme- 
stu, kjer Kvothe odrašča kot 
sirota, kot na Univerzi, kjer se 
uči okultnih ved. 

Name of the Wind je v enaki 
meri pesniško romantičen kot 
temačno okruten. Od Igre pre- 
stolov se loči po globinskem 
posvečanju intimnim usodam, 
odsotnosti široke slike pehanj 
za oblast in bistveno manjši 
strasti do krvi ter črevc. Knjiga 
je drugače več kot dobra, trem 
nagrajencem pa bomo poslali 
njen aktualni slovenski prevod 
Ime vetra v trdi vezavi, ki je 
pri dobrih 750 straneh odličen 
za obrambo pred vlomilci, 
kruteži in zmajelikom. 


| 


Do 8. maja v spletno stran Jo- 
ker.si vpiši besedno solucijo 
kviznika, postavka 'naročilnica 
/ glasovnica' na levi. Pri tem 
se na revijo ni treba naročiti, 
si pa želimo, da bi se. 


( IME 
V VETRA 


PEVKA 
ČERNE 


NATRIJ 
STARI DEL 
MARIBORA 


1. Kateri sorodni pisateljski 
bradač, le da z že belim 
obraznim dlačevjem namesto 
sivečega, Rothfussa pripo- 
roča z besedami "Tale dečko 
je preklemano dober!" 

b) George R. R. Martin 

z) Terry Pratchett 

p) Santa Claus 


2. V imenu vetra so magični 
elementi za okras in pouda- 
rek je na temačnem realiz- 
mu, dasi ne hororju. Ker se 
odvija v svetu z lastnim zem- 
ljevidom in zakoni, pa ima 
marsikaj skupnega z visoko 
fantazijo po zgledu ... 

a) Bojana Ekselenskega 

u) J. R. R. Tolkiena 

c) H. P. Lovecrafta 


3. Kvothe se v Imenu vetra 
uči dveh pogojno čarobnih 
disciplin. To sta: 


Videotop tokrat podarja nekaj mortalkombatovske 
robe, tudi igro X. Geselj iz slike napiši v glasovni- 
co na rumeni stranki Joker.si do 8. maja. 


k) zdraharstvo in kuharstvo 

y) učinkovito krvavenje na tleh 
in sproščeno odvajanje blata 
r) čutenjstvo in znakarstvo 


4. Glede na to, kako veliko je 
novejših fantastičnih roma- 
nov, jih presenetljivo malo 
spremenijo v filme. Bolj po- 
pularne so stripovske in kla- 
sično pravljične osnove. Tak 
je bil lani Hercules, v kate- 
rem je nastopil rokoborski 
mišičnjak ... 

j) Dwayne 'The Rock' Johnson 
b) Hulk Hogan 

v) Liam Neeson 


5. Knjiga je dobila nagrado 
auill, ki pa je ni več. Fanta- 
zijski avtorji se tradicionalno 
veselijo nagrade ... 

ž) oskar 

a) hugo 

t) viktor 

roben sneg je enakomerno pršel iz sivih 
gmot, ki so objemale pokrajino. Po avto- 
cesti so se avtomobili premikali prav po 
polžje, kot da je tudi njih uspavalo turob- 
no vreme. Iz zvočnikov je ravno tako po 
polžje curljala osladna glasba, ki so jo prekinjala krat- 
ka poročila. 
"Ceste po državi so mokre in spolzke. Opozarjamo 
voznike, naj vozijo previdno. Na cesti M 66 je prišlo do 
prometne nezgode. Cesta je zato blokirana, obvoz je 
urejen. Naslednje poročilo čez petnajst minut." 
Prekleto, je razmišljal Lesjak, to se vleče že dve uri. 
Kot kaže, bom ostal na cesti celo noč. Kaj, za vraga 
mi je treba tega? 
Skozi pršenje je zagledal nejasno postavo. Štoparka? 
V tem vremenu? Proti svoji navadi je zavil k robu vo- 
zišča in odprl vrata. 
"Živijo, Lesjak." 
"Tea???" Presenečenje je bilo popolno. "Od vseh ljudi 
na svetu sem najmanj pričakoval tebe." 
Teo je spoznal pred desetimi leti. Velika počitniška 
ljubezen, pravzaprav bolj njena kot njegova. Bil je pač 
v tistih letih, ko so fantje minimizirali ženske na njiho- 
va mednožja. Pa vendar niti takrat v Tei ni videl samo 
nadomestka za roko. In potem? Stara zgodba, novi 
akterji. On se je vrnil v Mesto, ona je ostala na obali, 
izmenjala sta si naslove in so obljubila večno zvesto- 
bo, ki je bila pozabljena v nekaj mesecih. 
"Hihi, Lesjak, niti malo se nisi spremenil. Še vedno si 
videti kot fante, ki mu sicer ni popolnoma jasno, za 
kaj gre, a mu vedno vse uspeva. Kot da je tvoj angel 
zelo angažiran." 
"Angel, ja ..." 


"Si kdaj videl angela?" S prsti se mu je sprehajala po 
slani koži. 

"Mhhmmmhmhmmn ..." 

"Ne brundaj!" 

"Mhhmmmhmhmmn ..." 

<Če bi vedela, da si medved, bi si kupila verigo in te 
kazala po vasi!" Skočila je v vodo in ga pričela škropiti. 
"Hej! Lenoba! Ujemi me!" 

Zadnji sončni žarki so se lovili v njenih laseh in 
velika lena rdeča krogla je objemala njeno golo 
telo, ki je bilo v tej avri nezemeljsko lepo. Tudi ko 
je sonce že utonilo v morju, je bilo videti, kot da 
je droben delček ostal pri njej. 


k Ki bi 


"Ja, videl sem angela," je zamrmral sam pri sebi. 
"Prosim?" 

"Ah, nič. Ko sem te zagledal, sem malo potonil v 
spomine. Pravzaprav niti ne vem, ali so spomini 
ali iluzije ..." 

Molčala je. Ko si jo je Lesjak malo bolje ogledal, 
je opazil, da sploh ni mokra. Že jo je mislil pov- 
prašati, kako ji je uspelo ostati popolnoma suhi 
na tem dežju, pa je pomislil, da ga bo spet zafrk- 
nila, kako se čudi najbolj normalnim stvarem. 


k Ki bi 


"Kaaah! Ne morem več!" Med prhanjem in kaš- 
ljanjem je pogledal na štoparico. Tri minute in 
dvanajst sekund! Med njegovimi prijatelji v mestu 
bi bil to absolutni rekord, ki ga zagotovo nihče ne 
bi presegel. Ona pa je še vedno pod vodo! Potem 
ga je zgrabil strah. Kaj, če je utonila? Naenkrat ga 
je nekaj zgrabilo za noge in potegnilo pod vodo. 
Ko je splaval nazaj na površino, je zaslišal njen 
smeh in na uho mu je pritisnila školjko. Iz nje mu 
je zaigrala skrivnostna pesem. Vprašal jo je: 
"Kako školjke shranijo pesem morja?" 

Ona pa v smeh: 

"Saj ni pesmi. Ta šum boš slišal tudi, če si k 
ušesu prisloniš prazno konzervo!" 

Takrat se je prav ujezil nanjo. Stekel je domov in 
ni mu bilo mar, da je tekla za njim, ga klicala in 
prosila, naj se vrne, ker se je samo šalila. 


k x bi 


"Veš, nisi imela prav. Glede konzerve." 
Zasmejala se je: "Joj, kako si bil takrat jezen. Si- 
cer si mi pa kmalu odpustil." 


"Le kako naj bom jezen na tako božansko bitje, kot 
si bila takrat. In kot si še danes." 

"Ni kaj, laskati še vedno znaš." 

Prenehalo je snežiti. Na cesto se je spustila megla. 
Drek, iz slabega na slabše, je v mislih zaklel Lesjak. 
"Megla zavije svet v mehkobo in zmehča ostre ro- 
bove. Megla ni nič slabega," je zaslišal, kot da bi mu 
brala misli. Morda mu jih je, je pomislil. Že takrat. 
Kolona se je ustavila. 

"Tu izstopim." 

"Kako, tu? Kako sploh veš, kje sva?" 

"Tu je vedno tu. Ne pozabi. Vsak si izbere svojo ilu- 
zijo." 

Hotel je še nekaj reči, a je z grozo opazil, da je izgi- 
nila. 

Nekdo je potrkal na okno. 

"Oprostite, imate morda mobilni telefon?" 

Videl je, da stoji kakih trideset metrov od kraja ne- 
zgode. 

"Seveda, sedite v avto in pokličite ..." 

Nekaj mu ni dalo miru. Moral je stopiti bliže. Pod 
prevrnjeno cisterno je zagledal zmečkan avto in v 
njem, tik preden mu je policist zaprl pogled, Teo. 
"Prosim, odstranite se! Tu nimate kaj početi!" 
"Mislim ... Mislim, da jo poznam. Lahko vam poma- 
gam pri identifikaciji. Samo dajte mi nekaj minut, 
stopiti moram na stran." 

Stopil je čez ograjo. Policist je zakričal: "Neee!!! Sto- 
jimo na ..." 

Izginil mu je izpred oči. 

"... viaduktu!" 

Njegove besede je požrla megla. 


Ouattro 


Opomba avtorja: zgodba je nastala leta 1995. Mo- 
bilni telefoni so bili tedaj nekako tako pogosti kot 
danes električni avtomobili. 


Opomba uredništva: štorijo iz starega Jokerja, pri- 
občujemo v spomin prezgodaj umrlemu Aleksandru 
'Ouattru' Hropotu. Nadaljevanja Avtoštoparke in 
druge njegove zgodbe najdete na blogu Izpovedi in 
temne vizije na naslovu Spovednik.blogspot.com. 

HURA, Končno 
IMAM TvPp! vAZ 
PRIJATELJA, HURA, 
TAKO SEM, 
PoPOLAREN. 


BeDIVA 
PRIVATELJA! 

— "Oddaja beta ključev 8% 

k ali Kliče. Se boste oglasili? 


Heroeš of.the Storm | es medmežna skr b rilna, 


1. Preko storitve Battle. net) se 44, na spletni 
strani www.battle.new/ code. 

2: Kliknite na »Dodajiigro«. 

3. Vtipkajte vaš beta ključ. 

4; Sledite navoditom za naložitev igre. 


B. Tlojet LA: Pojdite.in se pridružite K bitki, 
Aa 

ENTERTAINMENT 


BREZSKRBNA 


KOMUNIKACIJA 
Z NOVIM MOBILNIM PAKETOM" 


8" 


NA MESEC 


PAKET BREZSKRBNI 
A ke Vas? NEOMEJENO 


Odslej lahko brez skrbi uporabljate mobilni Sa brOČIlH A NANA Aa 
internet, gledate video vsebine, poslušate glasbo SMS/MMS 
ali prenašate večje datoteke, četudi nimate PNAROE RN ENEM TT A NE SEE IE ev ON pene 


dostopa do Wi-Fi omrežja. Prenos podatkov za Bi li PD O RABI OZ. 


plačate po porabi oz. največ 5 € na mesec. 


Izberite novi mobilni paket Brezskrbni, ki vam NAJVEČ 5 g/M ESEC" 


zagotavlja brezskrbno komunikacijo za vedno. ———— —uuuueeemmmmeneeeoooeneenn 
Ponudba velja tudi za poslovne uporabnike. Akcijska ponudba velja do 30. 4. 2015 


Zgodbe, ki razveseljujejo. Teleko m 


www.telekom.si a 


"Naročniško razmerje s paketom Brezskrbni lahko sklenejo novi ali obstoječi naročniki storitev Mobitel, ki so zasebni ali poslovni uporabniki, v akcijskem obdobju od 23. 3. do 30. 4. 2015. Paket z mesečno naročnino 
18,95 EUR vključuje neomejene pogovore v vsa slovenska omrežja in neomejene SMS-/MMS-e. Prenos podatkov se naročnikom obračuna po ceniku navedenega paketa (0,01 EUR /MB), vendar ne več kot 
5 EUR na mesec. Za prenos podatkov pri paketu Brezskrbni velja princip pravične uporabe storitev prenosa podatkov, kot je opredeljeno v Posebnih pogojih uporabe mobilnih elektronskih komunikacijskih 
storitev. Za paket Brezskrbni se po preseženi vključeni količini prenosa podatkov v mobilnem omrežju Telekoma Slovenije (10 GB) hitrost prenosa podatkov omeji na 64 kb/s v smeri k uporabniku in 64 kb/s v 
smeri od uporabnika. Z naslednjim obračunskim obdobjem se ponovno vzpostavi običajna hitrost prenosa podatkov, kot jo zagotavlja Telekom Slovenije. Navedene količine in cene veljajo za storitve, opravljene v 
mobilnem omrežju Telekoma Slovenije v okviru enega obračunskega obdobja. Neporabljene količine se ne prenašajo v naslednje obračunsko obdobje. S sklenitvijo novega naročniškega razmerja se naročnikom 
zaračuna priključna taksa v višini 12,07 EUR, v primeru spremembe obstoječega naročniškega paketa za storitve Mobitel v navedeni paket pa se zaračuna enkratni znesek v višini 20 EUR. Cene so v EUR z DDV. 


Neomejeni pogovori v vsa slovenska omrežja in neomejeni SMS-/MMS-i so namenjeni običajni uporabi storitve. Uporaba storitve, ki bi kakorkoli škodovala omrežju Telekoma Slovenije, ni dovoljena. Med kršitve 
sodijo namerna preobremenitev omrežja, onemogočanje normalne uporabe omrežja drugim uporabnikom, uporaba storitve v komercialne namene, preprodaja storitve tretjim osebam, uporaba storitve s sistemi 
za samodejno klicanje oz. pošiljanje SMS-/MMS-ov brez človekovega posredovanja ipd. V primeru, da Telekom Slovenije oceni, da je naročnikova uporaba storitve v nasprotju s temi pogoji, si pridržuje pravico 
naročnika opozoriti in/ali mu onemogočiti uporabo storitve. Za več informacij o ponudbi, obračunskem intervalu in ceniku drugih storitev obiščite www.telekom.si, Telekomov center, pooblaščeno prodajno mesto 
ali pokličite 041 700 700 oz. 080 8000. 

